
Începând de la nemurire 

 

 

Ion  Misailescu:  Aţi  postat  pe  canalul  nostru  de telegram,  chipuliconic, un citat din cartea  Chipul nemuritor al lui Dumnezeu, scrisă de Părintele Stăniloae: 

„Mai  ales  în  persoanele  mai  reflexive,  nemulţumirea cu ceea ce știu de ele și cu ceea ce văd că sunt, e produsă de o  insuficienţă  pe  care  și-o  cunosc,  dar  aceasta  impune  și  o întrebare continuă cu scopul de a se cunoaște mai bine și de a se apropia de ceea ce cunosc din ele; dar aceasta impune și o întrebare continuă, în scopul de a se cunoaște mai bine și de a se apropia de ceea ce cred că trebuie să fie. 

Astfel,  omul  se  întreabă  continuu,  teoretic  și  practic, despre sine, dar nu poate răspunde niciodată deplin satisfă-cător.  Dar  tocmai  prin  întrebarea  continuă  despre  sine  și prin  răspunsurile  nesatisfăcătoare  se  transcende  mereu  pe sine.  Se  transcende  în  sensul  că  el  caută  o  împlinire  și  un răspuns dincolo de sine, neaflând în sine răspunsul deplin. 

În  întrebarea  despre  sine  se  include  și  întrebarea  despre suprema existenţă, de care-și dă seama că depinde. 

În ceea ce am spus se arată o caracteristică specială a persoanei  umane.  Numai  omul  se  întreabă  și  numai  el  nu poate răspunde niciodată exhaustiv. Însă a ști de sine, dar a și întreba de sine, e un lucru extrem de important.” 

Ierom. Neofit: În primul rând, aș adăuga că am postat nenumărate citate din opera Părintelui Stăniloae, nu numai din   Chipul  nemuritor  al  lui  Dumnezeu.  Ceea  ce  a  fost  cu adevărat  îmbucurător,  a  fost  faptul  că  am  avut  semnale bune  de  la  cei  care  au  parcurs  aceste  scurte  fragmente. 

Se pare că – în această doză mică, dar foarte concentrată – 

prezintă  o  mai  mare  receptivitate,  reverberând  un  real 5 

impact. Și chiar am simţit că – această măsură homeopată – 

pe mulţi i-a îmbucurat și, în același timp, parcă i-a și mișcat, aș zice, făcându-i să redescopere aceste detalii, clare și profunde,  atipice  oarecum,  din  perspectiva  unui  chip  filocalic clasic,  dar  de  un  evident  folos  prin  oferirea  indiciilor  unui anume  stil  personalist  al  pășirii  pe  Cale.  Au  un  suflu  de actualizare,  de  deschidere,  aceste  fărâmituri-cuminecături în  raport  cu  stereotipia  unor  moduri-tipare  ale  formării duhovnicești, arhicunoscute. 

Sesisezi  că  insistă  pe  această   întrebare  continuă?  – 

care  cheamă  la  o  cunoaștere  de  sine,  mai  bună,  în  ceea  ce ești, aici și acum, și te provoacă să tinzi spre ceea ce crezi că 

trebuie  să  fii,  angajat  fiind  într-o  transcendere  de  sine, continuă, pentru a afla răspunsul deplin vizavi de  cine ești, nu de la tine, ci de la suprema existenţă, de la Dumnezeu. 

Nu rămâi doar la conștiinţa căderii și a păcatului, ci vrei să 

afli  cine ești de la Cel ce Știe  cine ești, cu adevărat, în taina ta, în chipul tău adânc și autentic. Este extrem de necesar, subliniază  Părintele,  să  știi  de  tine  și  să  te  întrebi  despre sine,  dar,  totodată,  trebuie  să  fii  încredinţat  că  răspunsul deplin,  definitiv  și  ultim,  la  atare  întrebare,  nu  e  în  tine  și nu vine de la tine, ci de la Cel ce-ţi știe chipul, necăderilor tale, de la Cel în care și prin care îţi afli modelul de desăvârșire, de la Cel întru care este modelul veșnic al asemănării. 

În acest sens, mi s-a părut de bun augur acest demers de  prezentare  fragmentară,  și,  pentru  mine,  mărturisesc, a fost surprinzător, îmbucurător, dar și încurajant, recunosc, din pricina acestei primiri entuziaste, pe care am resimţit-o. 

S-ar  putea  conchide  că,  într-un  fel,  a  întâmpinat  așteptări, a  anticipat  doriri,  oferind  coordonatele  unor  deschideri. 

În  plus,  e  timpul  ca  un  sfânt  –   un  mare  sfânt!   –  precum Părintele  Stăniloae,  să  aibă  parte  de  o  cunoaștere  și  o recunoaștere mai largă, mai ales la noi, pentru că îi suntem îndatoraţi  pentru  tot  ceea  ce  ne-a  dăruit  și,  în  special,  aș 

zice,  pentru  că  ne-a  oferit  această  amprentă  formativă 

filocalică, românească, în chip actualizat, punând accent pe persoana  ca  taină  în  descoperire  de  sine  și  în  deschidere relaţională, pornind, ca deschidere și relaţionare, tocmai de la  această  taină.  Nu  vorbim  de  o  relaţionare  superficială, ci  de  una  așezată  în  taina  persoanei,  în  dimensiunea  sa apofatică, supra-mentală – și fiinţială, în sens ghelasian, nu energetică, deci. 

Te-am prevenit însă că am să-ţi pun și eu o întrebare, două... Întâi de toate cum găsești acest text, din preambul? 

Cum de l-ai ales? Ce regăsești tu folositor în el? Ce te-a atras? 

 Chipul  nemuritor  al  lui Dumnezeu cuprinde o  paletă foarte largă  de  astfel  de  „apoftegme”,  care  relevă  o  dimensiune filocalică  de  sinteză,  o  viziune  și  un  sens  de  recuperat  de către omul secolului XXI, doritor de spiritualitate, preocupat de trăire, cum se spune, de mistică, în fond. Iar fără mistică... 

„viaţa e pustiu”, ca să evoc o replică dintr-o celebră comedie românească. 

I.M.: Și pe mine m-a atins sau m-a găsit, în sensul că 

și eu sunt poate excesiv de preocupat de mine însumi. Și nu doar că sunt o persoană reflexivă, cum scrie aici, dar poate am un exces  de reflexivitate, de auto-reflexivitate. Iar niște repere în această privinţă, în această direcţie, găsesc că ar fi foarte importante deoarece – prin această auto-reflexivitate 

–  mă  văd  ca  pe  un  alergător  pe  o  bandă  în  sala  de  fitness. 

Mă  mișc  foarte  mult  dar,  de  înaintat,  nu  înaintez  aproape deloc.  Și  atunci  mi  s-ar  părea  importante  câteva  repere referitoare la această autoreflexivitate și la căutarea de sine în vederea cunoașterii de sine și a devenirii mele. 

N.: Să alergi pe bandă, e o opţiune. Efortul bate deplasarea.  Înaintarea  e  în  metabolizarea  efortului,  în  tonifiere. 

Da, mi se pare mai mult decât important faptul de a aduce în  atenţie  –  din  punct  de  vedere  al  aspectului  formativ duhovnicesc – astfel de elemente care, de multe ori, se pare că nu sunt avute în atenţie, dacă ne mulţumim să rămânem letargici, ascunși, comod, la adăpostul unei așa-zise ascultări 7 

lipsite  de...  transcendere...  și  conștientizare  de  sine.  Mă 

gândesc  la  nevoia  aceasta  de  cunoaștere  de  sine,  la  intero-garea continuă…, care nu te lasă „în sine de sine”, agăţat de întrebare  ca  într-un  cârlig  pentru  eviscerare-tranșare,  ci  te mișcă, te angajează într-o transcendere de sine. Mă refer la toată  palparea,  la  tatonarea  aceasta…  care  conduce  la  o depășire și o adâncire de  sine, și,  mai mult, la o restabilire de  sine,  prin  deschiderea  ochilor  sufletești,  prin  trezirea sufletului. Păcatele, căderile noastre determină și, paradoxal, arată și o ascundere a noastră. Fiecare cu tufișul său! Tufișul din  dotare!  Păcatul,  căderile  denotă  o  depersonalizare,   

 de facto! De aici și nevoia de restaurare de sine –  de facto!  – 

ca persoane! 

De multe ori, omul este pus în proximitatea căderilor lui;  atenţia  formativă  este  orientată  de  aceste  aspecte.  Pe când, aici, vedem și un demers al cunoașterii de sine. Și aici mi se pare că este cheia acestui personalism, care este unul de  tip  apofatic,  trebuie  subliniat.  Aici  cred  că,  într-un  fel, este o noutate, o actualizare… Volumul apare în 1987 – chiar vorbeam adineauri – atunci când Marele Teolog avea 84 de ani.  Mi  se  pare  extraordinară  substanţa,  prospeţimea  care vine  tocmai  dintr-o  autentică  personalitate  duhovnicească, care  dă  mărturie  și  ne  dezvăluie  această  acurateţe  a  trăirii personaliste  autentice.  Nu  trimite  doar  la  această  încărcă-tură  a  păcatului  de  care  trebuie  să  ne  lepădăm,  pe  bună 

dreptate,  ci  și  la  o  nevoie  de  cunoaștere  de  sine  în  ceea  ce este  fondul  nostru  bun,  în  ceea  ce  înseamnă  chipul  nostru real și autentic. Și ajunge mai departe, în continuarea acelui fragment,  la  o  taină  a  omului.  O  taină  care  este  legată  de taina  lui  Dumnezeu.  Și  de  aici  un  mister  al  persoanei umane, inepuizabil. 

De  fapt,  suntem  într-un  spaţiu  al  personalismului apofatic  și,  apropo  de  Avva  Ghelasie,  în  cel  al  unei  aprofundări  a  tainei  fiinţiale  a  omului.  Și  aceasta  este  o  cale formativă, o dimensiune a ei, de recuperat, pe care putem, 8 

și  chiar  trebuie  să  o  avem  în  atenţie.  Nu  putem  să  ne mișcăm  consistent,  chiar  real  aș  spune,  în  asemănare,  fără 

să  ne  re-descoperim  chipul  real,  iar  acesta  ţine  de  taina ipostasului-persoanei  care  are  un  conţinut  fiinţial,  nu relativ,  energetic.  Pe  calea  de  restabilire  de  sine,  este  și  o transcendere  de  la   energiile  create  la   ființialitatea  creată. 

Urmată și de o unire neamestecată și o integrare a lor. 

Noi,  în  general,  trăim  mai  mult  la  nivel  de  energii. 

Este nevoie însă de o transcendere (și) infra-antropologică, care constituie un început  de restaurare a ordinii antropologice în sens eshatologic. În fond, chipul omului trebuie să 

aibă în prim-plan fiinţialitatea, dar noi vieţuim mai mult în planul  secund,  în  și  prin  energii,  care  constituie  interfaţa dintre suflet și corp. Mintea scoasă din împrăștiere, adunată 

prin rugăciune, care se coboară apoi în inimă are un caracter energetic,  ca  să  exemplificăm  și  practic  acest  demers  de recuperare de sine. 

Coborârea  prin/înspre  inimă  este  o  cale  pentru  a ajunge  la  duhul  sufletului,  pentru  a  transcende  energiile, dar și pentru a recupera și evidenţia taina fiinţialităţii create care este suportul adevăratei adresări, pe de o parte, și actul în sine, fiinţial, al rugăciunii permanente, ca prezenţă, pe de altă parte. Această coborâre este (și) un demers restaurator, o cale de regăsire a tainei ipostasului-persoanei ca temei al chipului integral al omului. Inima devine o punte de transcendere,  uşa  de  trecere   din  energii  (create)   în   fiinţialitate (creată). Nu e alternativa minte sau inimă, ci transcenderea minţii și a inimii  (în conotaţia lor energetică)  în taina fiinţialităţii ipostasului-persoanei, pentru a integra și mintea, și inima, și corpul în chipul deplin al  personalității. 

Avva  Ghelasie  recomanda,  practic,  (și)  coborârea minţii  în  zona  gâtului,  și  rostirea  rugăciunii  aici,  în  așteptarea  conștientizării-trezirii  sufletului,  ca  fiinţialitate  ce transcende  mintea,  ca  energie.  Dar  ca  specific  carpatin, gestul iconic caută personalizarea directă, ca act de adresare 9 

pe  fond  fiinţial  –  ca  dăruire,  dragoste,  iubire  directă  a sufletului-persoanei. Însă, fără o cartografiere antropologică 

nu se identifică acest act-gest care este exprimare-adresare directă, nemijlocită, a sufletului. 

De  multe  ori  –  din  perspectiva  aceasta  formativă 

(duhovnicească),  să-i  spun  clasică  –  nu  sunt  accentuate astfel  de  repere,  ce  privesc,  în  esenţă,  nevoia de  restaurare ca  ipostasuri-persoane  –  fiinţiale,  în  fond,  și,  ca  atare, distincte  și  transcendente  faţă  de  manifestările  energetice. 

Clasica  despătimire  și  nepătimire,  proces  operat  pe  structura trihotomică, în special cu efect asupra poftei și iuţimii, nu  străbate  și  nu  poate  fi  echivalată  cu  descoperirea  tainei fiinţiale  a  ipostasului-persoanei.  De  aceea  mi  se  par  mie relevante aceste repere, și din perspectivă mistică, isihastă, pentru  că  isihasmul  este  în  mod  fundamental  personalist, ca trăire, ca mistică. 

La Părintele Stăniloae chiar am văzut – pentru că titlul este   Chipul  nemuritor  al  lui  Dumnezeu  –  acest  orizont  al nemuririi, al permanenţei, adus în prim-plan, de la început. 

Întâia  parte  a  volumului  vorbește  exact  despre  caracteristicile  generale  ale  omului  ca  fiinţă  nemuritoare.  De  aici pornește: de la  chipul omului ca ființă nemuritoare. Deci, nu atât de la căderea omului, de la împătimirea și despătimirea lui, ci de la această caracteristică de  chip de ființă nemuritoare. 

Și aici este, cumva, din punct de vedere formativ, centrarea, preocuparea și ţinta... Pornim de la un  dat:  nemurirea! 

În primul capitol, apropo de nemurire, are câţiva vectori prin care o configurează și prin care ne orientează de fapt pe traseul nostru spiritual, care, insist, este și trebuie să fie (și) unul de restaurare de sine ca persoane. Nu e de ajuns să ne declarăm persoane, ci trebuie să ne descoperim acest chip de persoană  ca  act  conștient,  ca  prezenţă  în  duh,  ca  prezenţă 

fiinţială:  prezență iconică, adică întru sinergică asemănare. 

De  pildă,  iată  un  titlu  de  capitol  din  volumul  despre care vorbim:  Omul, chip nemuritor al lui Dumnezeu restabilit 10 

 și desăvârșit în Hristos. Apropo de această restabilire, trebuie precizat că Părintele Ghelasie vorbește în isihasmul carpatin despre caracterul mistic, dublu: și de restaurare a omului, și de  dialog  cu  Dumnezeu.  Și  aici,  după  cum  se  vede,  și  la Părintele  Stăniloae,  chipul   –   acest  chip  nemuritor  al  lui Dumnezeu  –,  este   restabilit  și   desăvârșit  în  Hristos.  După 

care, ne relevă nemurirea în două direcţii:  Două sensuri ale nemuririi:  nemurirea  în  Hristos  și  în  afară  de  Hristos.  

Important! Și decisiv! De nemurire au parte toţi! Chiar și cei care  nu  cred  în  ea!  Nemurirea   în  sau   în  afară  de  Hristos  e miza! Răscrucea! Hotarul! 

 Nemurirea omului – iarăși, de subliniat! –  este implicată 

 în setea lui de experiență nouă.  Nu e o nemurire imobilă în care dispare orice dorinţă de mișcare, de împlinire și înnoire, de  căutare,  și  chiar  de  interogare,  de  auto-reflexivitate în  nevoia  unei  redescoperiri  de  sine.  Zice:   Nemurirea  e implicată în setea lui de experiență nouă, de transcendere și convergență  sau  de  comuniune  fără  de  sfârșit.  Prin urmare, nemurirea  o  așează  pe  calea  de  căutare  a  experienţei  noi, sigur, în sensul înalt, nu frivol, pe centura istoriei. Dar este un  parcurs  de  înnoire  și  de  transcendere  în  orizontul nemuririi.  Foarte  relevant  și  detaliul  acesta  al  nemuririi:  și de  așezare,  și  de  transcendere,  și  de  convergenţă  și  comuniune, dar fără de sfârșit. Nu e o comuniune în care relaţia rămâne cofrată și cimentată, stinsă într-o imobilitate. 

Comuniunea  este  între  persoane  care  au  capacitatea permanentă  a  dăruirii  de  sine.  Altfel  zis,  dăruirea  de  sine este  nemuritoare.  Este  neîncetată!  Este  viul  în  sine  al persoanei,  chipul  său  de  a  fi!  Am  pomenit,  deja,  de  acest aspect – cel al nemuririi care este în continuă mișcare și în transcendere de sine. O mișcare de convergenţă cu celălalt și  de  comuniune.  Și  după  aceea  scrie:   Nemurirea  omului implicată în înaintarea spre unitate a părților lui contrastante 

– deci o unitate a părţilor contrastante; nu suntem o unitate monotonă  sau/și  monocromă  –   în  mișcare  nesfârșită  spre 11 

 desăvârșire.   Deci  este  același  accent  ce  privește  mișcarea, care este nesfârșită, nicicând încremenire. 

Eu văd în  Chipul nemuritor al lui Dumnezeu o sinteză 

patristică, dar și o expresie filocalică românească…, calibrată 

și  actualizată  teologic  pe  coordonate  personaliste.  Văd  o ofertă  nepereche  adresată  omului  secolului  XXI,  spre  a-i indica  traseul  mistic  al  desăvârșirii,  potrivit  lui,  configurat conform unei stilistici personaliste. 

De exemplu, dacă  Ambigua Sfântului Maxim Mărturisitorul  a  fost  un  răspuns  dat  origenismului  –  și  evagrianis-mului într-un fel, care asocia mișcarea cu căderea etc –, aici vedem  cum  tocmai  restaurarea  și  desăvârșirea  implică  atât mișcarea  continuă,  cât  și   transcenderea  permanentă.  Iar transcenderea nu este doar înspre descoperirea dimensiunii apofatice  antropologice,  implicată  în  ceea  ce  înseamnă 

restabilirea de sine, personală, ci și în întâlnirea celuilalt, în taina  sa  apofatică,  ca  reală  comuniune  interpersonală,  ca transcendere reciprocă. 

Raportul  eu-tu de tip bubernian, calat pe suport mistic hasidic,  chiar  dacă  încearcă  transcenderea  subiectului  de tip  cartezian,  implicat  în  raporturi  de  genul  subiect  vs obiect,  nu  are  orizonul  personal,  apofatic,  descoperit  prin chipul  hristic.  E  lipsit  și  de  elementul  relaţional  trinitar:   

 eu-tu-el,  după  modelul  și  din  puterea  și  lucrarea  Sfintei Treimi.  Dacă  este  să  fie  lecturat  riguros,  din  perspectivă 

isihastă  ghelasiană,  raportul  eu-tu  buberian,  structurat  pe fundal cabalist, hasidic, ne relevă un personalism energetic, nu fiinţial. 

Prin contrast, se poate remarca actualitatea distincţiei dintre   energii  și   ființialitate,  în  ceea  ce  înseamnă  identificarea personalismului autentic, pe care a destăinuit-o iscusit isihastul  de  la  Frăsinei,  și  care  constituie  un  instrument apologetic redutabil. 

Într-un  alt  subcapitol  observăm:   Nemurirea  omului implicată în mișcarea nesfârșită – din nou  mișcarea nesfârșită 

12 

–   spre  sine  și  în  relațiile  sale.   Este  reiterat  acest  caracter dinamic,  relaţional,  interpersonal.  Și  aici  are  un  paragraf: Omul, conștiință de sine. Nu putem vorbi de desăvârșire în sens  creștin  fără  a  avea  în  atenţie  conștiinţa.  Persoana  nu poate fi „cugetată” fără conștiinţă. Iar apropo de conștiinţă 

–  am  mai  surprins  aspectul  aceasta,  formativ,  în  specificul carpatin  –  noi  nu  ne  refacem  prin  „conștiinţa”  căderilor noastre, a păcatului și a patimilor, ci prin chipul de conștiinţă  în  sine  pe  care  trebuie  să  o  identificăm,  să  o  descoperim, dincolo de patimi și păcate. Păcatele și patimile sunt 

„rodul”  inconștienţei  noastre,  și,  totodată,  o  ascundere  a conștiinţei noastre. Trebuie să trezim conștiinţa ca fiind un chip  în  sine  fiinţial  și  să  identificăm  acest  chip  al  permanenţei  creaţiei.  Trezirea  în  sens  mistic  isihast  nu  este  o auto-trezire, nici o iluminare subită, ci are nevoie de supraconștiinţa arhechipală a chipului lui Dumnezeu din noi. 

Omul este în primul rând conștiinţă de sine. De aceea e  inevitabilă  și  trezirea  conștiinţei  de  sine,  apropo  de  ceea ce ziceai cu privire la persoanele reflexive, care caută să se cunoască  pe  ele  însele.  Ceea  ce  implică,  ca  recunoaștere, conștiinţa ca realitate  fiinţială.  Și Părintele Stăniloae arată: Omul,  conștiință de  sine, în mișcarea  de  transcendere – din nou,  transcendere –  nesfârșită spre misterul său… Adică este o  taină  a  omului,  un  mister  al  său.  Natura  acestui  mister ţine de realitatea sa fiinţială, de conţinutul intrinsec, viu, al persoanei.  Aici  chiar  spune  că  ţine  de  condiţia  apofatică. 

Apofatism antropologic! E (și) o taină a omului! Experiabilă! 

Transcenderea  este  tocmai  trecerea  în  spaţiul  intim  al tainei, și a ta proprie, și a celuilalt. 

Noi  trebuie  să  ne  adâncim,  așadar,  chiar  în  propria noastră  taină.  Fiecare  își  descoperă  taina,  ca  persoană,  dar și  reciproc  se  re-descoperă  taină  de  către  taină,  sau  persoană de către persoană. Pentru a ajunge pe tărâmul tainei noastre  este  nevoie  de  această  mișcare  de  transcendere  ca redescoperire de sine. Și acesta este un aspect fundamental 13 

al trăirii duhovnicești, anume dezvoltarea persoanei ca personalitate. 

Este  o  dublă  mișcare:   O  mișcare  nesfârșită  de transcendere  spre  misterul  său,  dar  și  spre  Misterul  absolut de care depinde.  Adică unul este misterul omului, sau taina lui,  și  altul  este  Misterul  absolut  sau  Taina  lui  Dumnezeu. 

Ele  cumva  sunt  legate,  omul  fiind  o  făptură  creată  după 

chip  și  asemănare.  Sunt  într-o  relaţie  iconică,  adică  de înrudire după chip și după asemănare. 

Nu  mai  vreau  să  insist  pe  alte  aspecte,  aici.  Doar  am vrut să punctez că, în acest volum, Părintele Stăniloae pune în  evidenţă  și  aceste  caracteristici  generale  ale  omului,  dar ca  fiinţă  nemuritoare.  Iar  acestea  sunt  elemente  relevante din perspectiva formării sau a trans-formării duhovnicești a omului.  De  regulă,  formativ,  ne  învârtim  mult  în  proximitatea căderilor noastre (care sunt și acestea reale, și ne ascund și  conștiinţa  nemuririi,  și  taina  ei).  Dar  noi  nu  ne  formăm conștiinţa numai prin raportare la „conștiinţa” păcatului, ci și  prin  trezirea  efectivă  a  conștiinţei  noastre  de  fiinţe nemuritoare care presupune acest sens de transcendere, de dinamică, de relaţionare, de restabilire a chipului nostru în Hristos și de conștientizare a acestui chip iconic. 

Și această abordare, dacă privim atent, se regăsește ca direcţie  personalistă  și  la  Părintele  Ghelasie.  În  practica mistică  din  specificul  carpatin  se  pune  accent  pe  această 

trezire a conștiinţei, care și ea îţi dă cumva, prin iconizare – 

prin  raportare  la  model  –,  depășirea  propriilor  slăbiciuni, neputinţe, păcate și patimi. Și atunci, cum spuneam, aceste fragmente  de  texte,  pe  care  le  consider  filocalice,  cu  efect formativ, practic, au fost primite foarte bine, ceea ce a fost o surpriză plăcută, și pentru mine. Dar aceasta constituie, pe de  altă  parte,  și  un  semnal  că  vin  în  întâmpinarea  unor așteptări,  mai  mult  sau  mai  puţin  difuze  sau  conștiente. 

Cert este că se produce o deschidere, și, indirect, și o modelare,  în  acest   orizont  personalist.  Au  acest  rol  și  efect  de oportună modelare. De aceea și insist... 

14 

Începând de la nemurire 

Pe undeva – în afară de calitatea analizei și a formulării, dar  și  a  personalităţii  Părintelui  Stăniloae  care  transpare prin  ele  –,  observ  că  cei  credincioși  își  doresc  și  texte  de acest fel. Ceea ce confirmă deschiderea credincioșilor către o transcendere de sine, către o mai mare împlinire în viaţa spirituală,  în  trăirea  duhovicească.  Căci  așa  îmi  explic această  primire  cu  bucurie  din  partea  multora.  Deși  poate volumul,  ca  întreg,  e  mai  greu  accesibil,  și  mai  greu  de decriptat  în  acest  sens  formativ,  de  reverberaţie  filocalică. 

De  aceea  poate  puţină  lume  se  încumetă  să-l  parcurgă  în întregime.  Însă,  fragmente  scurte,  de  o  frază-două,  chiar cred că au avut impact. 

Revin la text:  Omul – conștiință de sine în mișcarea de transcendere  nesfârșită,  spre  misterul  său  și  spre  Misterul absolut  de  care  depinde.  Omul  este  existența  care-și  pune întrebarea fundamentală: Ce sunt? Dar ca să-și pună această 

 întrebare trebuie să știe de sine.  Trebuie să-ţi pui întrebarea fundamentală:  ce/cine  sunt.  Cine  ești?   În  prealabil,  trebuie să  știi  de tine. Deci: Ce  sunt  eu?  Ce  ești tu?  Sau: Cine  sunt eu? Cine ești tu? Și pe mine m-a preocupat această întrebare. 

Răspunsul  este  însă  și  unul  sau  mai  ales  este  unul  al identificării  conștiinţei  de  sine.  Cine  ești,  într-adevăr,  dar (și)  în  chip  fundamental,  nu  superficial  doar,  după  nume, faţă și adresă. Și  faptul că – așa cum e în textul citat, de la început  –  omul  se  întreabă,  dar  nu  poate  răspunde  nici  el definitiv – interesant! –, nici chiar în ceea ce-l privește pe el, este  de  decriptat  în  sensul  că  trebuie  să  ajungi  la  taina apofatică.  Răspunsul  depășește  capacitatea  de  reflexivitate sau  de  analiză  sau  chiar,  într-un  fel,  de  introspecţie.  Nu  e un răspuns al gândirii reflexive. Conștiinţa e mai mult decât atât. Ține de trecerea pe tărâmul fiinţial, cel al tinereţii fără 

bătrâneţe și al vieţii fără de moarte. E pășire într-un spaţiu al  nemuririi.  Și,  într-un  fel,  conștiinţa  se  trăiește  ca  atare, conștientă  fiind  de  acest  tărâm.  Personalismul  antropologic, fără acest apofatism, este greșit sau insuficient înţeles. 

Practic, conștiinţa este și o chestiune de identificare. 

15 

În acest sens Părintele Stăniloae conchide că persoana umană  este  un  mister.  S-a  afirmat,  așadar,  că  este  un mister, că este apofatică sau inexprimabilă în sens propriu. 

Adică  este  o  taină  a  omului  pe  care  discursul  nu  o  poate exprima, nu o poate cuprinde, nici acoperi. E nevoie, tocmai de  aceea,  și  de  o  explorare  directă  a  tainei  persoanei  ca taină în sine. Prin urmare, nu numai Dumnezeu este o taină 

pe  care  nu  putem  să  o  cuprindem  în  cuvinte,  ci  chiar  și omul – fiind după Chipul Său – este un chip de fiinţă nemuritoare care nu poate fi cuprins în discurs. Ne scapă. E  ceva care rămâne neprins de cuvânt. Și, pe măsură ce ne adâncim în taina noastră, cu atât e mai mare mirarea că suntem și că 

suntem în acest chip inefabil. 

Părintele  Stăniloae  susţine  că  în  însăși  conștiinţa omului de a ști că nu se poate defini ni se arată că el trăiește ca  o  existenţă  mai  adâncă  decât  se  poate  cuprinde  în cuvinte. Iar aceasta este o taină nu doar meta-discursivă, ci este și o chemare la o altfel de accesare a tainei: la o identificare,  la  o  recunoaștere  și  la  o  conștientizare.  Consideră 

că  trăirea  conștientă  ca  mister  sau  ca  taină  lărgește  și adâncește  conștiinţa  sa  despre  sine.  Pe  măsură  ce  ajungi la  conștientizarea  acestei  taine…  trăiești  în  realitate! 

Realitatea ca atare! Nemuritoare! 

Avva Ghelasie a vorbit și scris despre chipul fiinţial al omului,  care  e  acel  chip  al  viului  în  sine  al  omului.  Trăind acest mister ţi se lărgește conștiinţa spre sine. Prin urmare, tu  nu  te  raportezi  –  chiar  și  din  perspectiva  formării  tale spirituale  –  numai  la  cădere  și  la  pocăinţă,  vizavi  de  ceea ești, așa, căzut fiind, pentru că este, totodată, și o taină a ta, peste toate acestea, care îţi e ascunsă, dar pe care e nevoie să o conștientizezi în raport de lumina lui Hristos în care e îmbrăcată.  Trăirea  conștiinţei  ca  mister  lărgește  conștiinţa despre  sine.  Altfel  zis,  identificarea  ta  ca   cine  este  mai adâncă decât propriile tale maculări. A-ţi cunoaște și recunoaște păcatul, nu este de echivalat astfel și cu cunoașterea 16 

de  sine,  cu  regăsirea  adevăratului  sine.  De  fapt,  se  poate spune  că  și  păcatul  și  patimile  ne  ascund  adevăratul  chip. 

Ne  ţin  în  captivitate.  Ne  maschează  și  adevărata  noastră 

faţă. Ne ascund comoara noastră tainică, sufletească, fiinţială. 

Părintele  Ghelasie  precizează  apofatismul  antropologic  și prin  caracterul,  prin  conţinutul  său  fiinţial.  Natura  acestui apofatism este una fiinţială, nu energetică. Aceasta este tușa tare ghelasiană. 

Marele  Teolog  afirmă  astfel  în  chip  paradoxal:   Omul se  cunoaște  și  în  același  timp  nu  se  cunoaște.  Și  adaugă,  în acest  sens:   Se  poate  spune,  despre  om,  ceea  ce  spune Sf.  Dionisie  despre  Dumnezeu.  Eu  îmi  sunt  cunoscut  mie însumi  și  prin  faptul  că  mă  știu  mai  presus  de  cunoaștere pentru că port în mine pecetea lui Dumnezeu (deci chipul lui Dumnezeu  din    noi) .   De  aceea,  trebuie  să  mergem  și  pe această  cale,  din  punct  de  vedere  formativ  în  vederea dezvoltării ca personalitate. Găsesc relevante aceste aspecte din perspectiva unui  ghidaj, a unei albii  formative care, de multe  ori,  nu  este  luată  în  considerare.  Trăirea  are  și  o direcţie de aprofundare, un chip de restaurat care deschide altfel capacitatea noastră de participare, de cuminecare. 

Și cu atât mai mult, cred, aceste aspecte trebuie luate în  considerare  pentru  că  vin  ca  o  sinteză  a  unui  mare teolog, a unui ctitor de  filocalie românească și a unui mare sfânt, precum Părintele Stăniloae. E o deschidere plinitoare în astfel de texte, iar efectul lor formativ e unul real, pentru cine  le  asimilează,  desigur.  Suntem  chemaţi  astfel  la  regăsirea unor coordonate de creștere spirituală, duhovnicească, în modul personalist autentic. De aceea mi se par relevante și cred cu tărie că trebuie aduse în atenţie, ca semnificative. 

Exprimă  și  o  formă  autentică  de  elevare  și  rafinare  spirituală. Spiritualitatea are nevoie și de reglaje și acorduri fine care să cadreze personalist vitalitatea și asprimea nevoinţei. 

I.M.:  Când  ne  gândim  la  noi  înșine,  sunt  oportune astfel de linii directoare (ca cele pe care le-aţi prezentat) pe 17 

baza cărora să putem evalua ce e bun și ce e mai puţin bun în  noi.  De  asemenea,  am  găsit  la  Părintele  Ghelasie  câteva repere psihoterepeutice ce ne pot sugera care sunt caracteristicile unui psihic armonios, din punct de vedere creștin. 

Am extras doar câteva: 

„Nu admite frica, timorarea, grija zilei de mâine: nu-ţi fă  iluzii,  lasă  totul  la  momentele  lor.  Timorarea  este slăbănogirea Sufletului. Fii optimist, chiar dacă lucrurile par total  încurcate;  crezi  în  rezolvarea  miraculoasă.  Toate simptomele  de  boală,  toate  certurile,  toate  contradicţiile, greşelile tale şi ale altora, consideră-le trecătoare şi tu astfel vei  rămâne  neatins.  Chiar  dacă  ai  avut  şi  mai  ai  crize violente, toate vor trece; nu admite teama că va fi mai rău, ci  mai  bine.  Nu  admite  tristeţea  după  greşeli  şi  conflicte, lasă-le  la  momentul  când  te  vei  analiza  pe  tine  (la  spovedanie  mai  ales).  Mulţi  fac  o  scrupulozitate  patologică  din toate.”  (Toate  reperele  psihoterapeutice  pot  fi  găsite  pe site-ul  chipuliconic.ro) 

N.:  Da...  e  greu...  de  completat  aici  sau  de  comentat, în  raport  de  această  îndrumare  densă.  De  multe  ori  însă  e destul  de  dificil,  aș  zice,  să  nu-ţi  faci  iluzii,  să  nu  ai așteptări,  să  nu  ai  niciun  fel  de  proiecţii.  Cum  poţi  să  fii optimist fără să-ţi creezi iluzii sau să ai așteptări care nu se împlinesc?  Care  este  mecanismul  care  generează  iluzii  sau așteptări? Cum poate fi oprit, în caz că poate fi oprit? Unde e butonul? Trebuie să fii prezent în prezent, dar cum? 

Una peste alta, e de urmărit, din ceea ce evoci, această 

modalitate  de  relativizare,  de  navigare  mediană,  care  nu lasă  loc  unei  balansări  extreme,  unui  tangaj  până  la orizontală. Trebuie să lași chiar și greșelile, și ale tale și ale altora,  chiar  și  contradicţiile  și  certurile,  să  treacă.  E  mai degrabă  o  poziţionare  cumva  atitudinală.  În  substrat, transpare serenitatea unui act de prezenţă. Se vede indiciul unei  modalităţi  de  depășire  a  fricii,  în  primul  rând,  și  al tristeţii,  printr-un  chip  al  prezenţei  care  transcende 18 

valurile,  vânturile,  străbătându-le.  Nu  te  bifurcă  moral, așezându-te la răspântii:  Bă, fii bun, nu fii rău...   

Este, în această sfătuire, o poziţionare (tot) gestică, aș 

zice, ca transcendere, în fond. Asta, apropo de Avva Ghelasie și  de  viziunea  și  de  practica  isihastă  carpatină  a  închinării  

– a acelui „a sta în a sta” ca act  in actu – în chipul gestului iconic.  O  practică  ce  cheamă  la  o  căutare  a  acelui   a  fi   al tainei prezenţei tale singulare. Rămânând în această taină a prezenţei,  așezat  într-un  permanent  al  fiinţei,  conștient, poţi să vezi ca dintr-un dincolo relativitatea fricii, timorării, grijilor,  iluziilor,  conflictelor,  contradicţiilor.  Scrupulozita-tea  patologică,  amintită  la  final,  de  care  sunt  marcaţi  unii, denotă  și  o  tendinţă  de  absolutizare  a  ceea  ce  este  relativ, trecător.  Este  o  paradoxală  încercare  de  fixare  în  versatil, prin versatilul însuși. O înșurubare în marmeladă... 

E  ca  o  casă,  sisific  construită,  pe  nisipuri  mișcătoare, pe  care  vrei  cu  tot  dinadinsul  să  o  fixezi,  să  o  stabilizezi insistent  când  de  fapt  ar  trebui  să  schimbi...  locul...  Cauţi soluţia  unde  nu  e  de  găsit!  Este  o  inversare  care  te  prinde într-un  vârtej  abisal.  Descoperă  întâi  piatra!  Locul  dens, consistent,  afierosit,  pe  care  poţi  zidi!  Aici  intervine  taina restaurării de sine ca chip de biserică. E o ctitorie, în fond! 

Asta,  apropo  de  ce  afirma  și  Dumitru  Stăniloae, sfântul, privitor la descoperirea tainei tale prin acest chip al conștiinţei. Sunt trecătoare toate aceste frici și timorări, dar în raport de acest chip al permanenţei, al fiinţialităţii sufletului  sau  al  conștiinţei  de  suflet,  care  nu  se  confundă  cu conștienţa  minţii.  Sunt  trecătoare,  relative,  în  raport  de această conștiinţă fiinţială, care ea, de fapt, și nu mintea, e o  transpunere  de  chip  în  creaţie  –  dar  în  altă  substanţă, creată, evident – întru asemănare, reprezentând fondul personal, direct corespondent al chipului lui Dumnezeu-Persoană. 

Toate aceste sfaturi, tot în raport de o redescoperire și de o conștientizare a chipului profund – o descoperire și  o conștientizare a persoanei ca taină, de fapt – pot fi lecturate 19 

adecvat. Din această perspectivă, poţi să treci mai ușor și cu adevărat  peste  greșelile  tale  și  ale  altora,  poţi  să  fii  și optimist  că  celelalte  idiosincrazii,  ostilităţi,  contrarietăţi trec.  Din  această  poziţionare,  ca  transcendere  infra-antropologică, celelalte apar ca ape curgătoare.  Sau dacă este să 

fie  stabilizate,  toate  aceste  emoţii,  trebuie  să  se  facă  și  o decantare și o armonizare prin chipul conștiinţei, ca supra-formă  în  care  toată  această  curgere  își  regăsește  o  albie,  o amprentă a întruchipării într-un sens al Originii. 

Ai  conștiinţa  că  nu  va  fi  mai  rău,  ci  mai  bine,  pentru că, dacă ajungi în acest chip al nemuririi, ești, cumva, deja în  trena  veșniciei.  Te  miști  în  alt  eon!  Pe  de  altă  parte  și Părintele Stăniloae evoca acel caracter contrastant și unitatea neuniformă,  chiar  în  omul  însuși.  De  fapt,  și  în  raport  cu ceilalţi,  există  și  o  completare  reciprocă,  pentru  că,  deși fiecare e  un întreg,  suntem complementari, totodată. Și de aici  poate  și  nevoia  de  adecvare  în  raport  de  celălalt,  prin care ne împlinim, împărtășind același chip al umanităţii, în taina singularităţii. Există o permanentă reașezare a plăcilor tectonice  în  relaţiile  inter-umane.  Și,  pe  cât  posibil,  cu  cât mai  puţină  zgâlţâială  și  cutremur,  cu  atât  mai  bine  pentru noi, pentru fiecare. Că japonezii au găsit soluţii tehnice, de rezistenţă și rezilienţă, la cutremur, și sunt obișnuiţi cu ele, e  altă  discuţie.  La  noi,  sigur,  e  altă  tradiţie:  Începem  de  la nemurire! Trebuie căutată permanenţa, așadar! 

Și de fapt aici, în permanenţă, este o caracteristică pe care  Avva  Ghelasie  –  apropo  de  suflet,  chiar  ca  specific  al locului  –  o  regăsea,  mistic,  în  fiinţialitate.  De  fapt,  vorbim de  acest   a  fi  ca  permanenţă  întru  deschidere.  Chiar  și  în filozofie,  a  fi-ul  heideggerian,  de  pildă,  este  o  permanenţă 

care stă de sine, dar într-o deschidere de sine, într-o arătare de  sine.  Este-le  se  află,  în  propriul  său  chip  firesc,  într-o înflorire. Este în expandare de sine. Caută să  se comunice-cuminece.  Apropo  de  ce  spune  și  Părintele  Stăniloae  –  un detaliu important, vizavi de aspectul relaţional –, anume că 

ești reflexiv sau autoreflexiv, dar  că e necesară și transcenderea  relaţională:  transcenderea  de  sine,  ca  o  auto-transcendere, dar și transcenderea către Dumnezeu și către celălalt. Și chiar transcenderea de sine în sensul – indicat de Avva Ghelasie – de regăsire a sufletului creat ca fiinţialitate. 

În  restaurarea  de  sine  trebuie  descoperit  și  chipul adevărat  sau  chipul  tainic  al  omului.  Și  aici  este  implicată 

această  dimensiune  practică  a  transcenderii  care  este  asociată cu reflexivitatea despre care ai pomenit. Reflexivitatea, analiza, introspecţia însă au mai mult conotaţie carteziană, ca subiect epistemic. Altul este subiectul apofatic și calea de cunoaștere ca întâlnire directă, prin contact-vedere fiinţială. 

Aș  sublinia  și  conștiinţa  unei  practici  a  transcenderii,  care nu lasă loc doar unei practici a interiorizării. 

I.M.: Despre psihoterapia, pe care o propune, Părintele Ghelasie spune: „Este autovoinţă, autogândire, autosimţire, este  o  autoconştientizare  cultivată  şi  chiar  exersată,  este Viul  propriului  nostru  Fond  Fiinţial,  prin  care  suntem  şi noi,  fiecare,  o  Fiinţă  Personal-Individuală.  Sufletul  nostru are capacitatea de a se auto-indentifica şi a se auto-controla şi chiar a-şi impune o anume orientare.” 

N.: Aici mi se pare că cuvântul cheie, sau, mă rog, formularea care trebuie destăinuită este aceasta:  viul propriului nostru fond ființial.  La Părintele Ghelasie se găsește recurent afirmaţia  că  mistica  isihastă  este  o  mistică  fiinţială.  Dar  o fiinţialitate, nu difuză, ci una care subzistă într-un conţinut personal,  adică  singular.  Nu  poţi  întâlni  fiinţialitatea  ca atare  decât  numai  în  subzistenţa  sa  singulară  ca   ipostas-persoană.  Exact  așa  cum  corpurile  noastre  au  aceeași structură  materială,  dar  totuși  sunt  individualizate,  pentru că  e  evident  că  ne  diferenţiem,  la  fel  și  sufletul  nostru  ca fiinţialitate, deși este aceeași substanţă duhovnicească, prin chipul acesta de persoană, în care subzistă, se singularizează. 

Tu ești un  cineva, și eu sunt un  cineva, dar acest fond al  lui   cineva,  și  în  mine,  și  în  tine,  este   viul  ființial  (creat). 

Și, prin acesta, suntem și noi și o fiinţă personal-individuală 

(adică în această singularitate și particularitate), iar sufletul nostru  are  capacitatea  de  a  se  autoidentifica,  controla  și impune  într-o  anumită  orientare,  în  această  ordine  a  permanenţei,  desigur,  sau  prin  raportare  la  ea.  Acesta  de  fapt este chipul în sine de persoană în și prin care te identifici pe tine.  Prin  el  există  acest  autocontrol,  dar  acesta  există  și într-o anumită orientare-centrare. Ești cumva într-o deschidere  către  Dumnezeu  și  către  ceilalţi,  pentru  că  chipul  în sine, acesta fiinţial la care ne referim, este un chip al dialogului,  chiar  din  pricina  sau  datorită  temeiului  arhechipal, care  este  Cuvântul.  Nu  fără  noimă  spunea  și  Părintele Stăniloae  că  omul  este  creat  și  ca  un  chip  special  al Cuvântului și dezvoltat prin Duhul Lui. 

Există,  așadar,  această  pecete  dialogală  intrinsecă, arhechipală,  în  chipul  persoanei  umane.  Aceasta  nu  e  o opţiune! Este un dat! Și atunci orientarea noastră este și în afară  de  noi,  ceea  ce  înseamnă  și  o  centrare,  care  este  una firesc inevitabilă, pentru că te scoate afară din sine, în chip natural,  adică  întru  deschiderea  și  actualizarea  firii  ca plinire. Ca atare, fiinţialitatea creată nu te lasă – apropo de misticile metafizice – într-un gol, într-un hău, într-un abis. 

Are  o  orientare  de  acest  fel,  care  te  mișcă  înspre  comuniune,  cea  în  care  te  odihnești,  întâlnindu-l  pe  celălalt,  și celălalt  întâlnindu-te  pe  tine.  Este  o  con-locuire  reciprocă: tu în el și el în tine. 

I.M.:  Noi  cei  care  nu  avem  un  suflet  treaz,  putem  să 

ne  mulţumim,  pentru  moment,  și  cu  o  orientare  de  voinţă 

de psihic obișnuit? 

N.: Trebuie să ne mulţumim… cu ce avem, cu ce și cât suntem,  ce  să  zic...  Trebuie  să  fim  cât  mai  mulţumitori,  în toate cele, ca să spun așa, un truism. Mulţumitor mai mult decât de Ziua Recunoștinţei la americani, zi care se cinstește cu curcan, care mai are parte uneori și de eliberare publică, necondiţionată,  de  te  miri  ce-o  mai  fi  ajuns  și  curcanul  în 22 

ziua  de  astăzi.  Un  simbol  al  conștiinţei  civice  scăpate  de supliciul  de  a  deveni  o  apetisantă  friptură  în  farfuria  mai-marilor  zilei,  îndestulaţi  de  creveţi,  și  nu  de  dorinţa  de  a elibera binefăcător curcanii. 

E un  fond al mulţumirii, al  recunoștinţei,  care  pune  în mișcare,  desigur,  o  anumită  coeziune  și  legătură  socială. 

Chiar și în budism se accentuează această disponibilitate spre a fi mulţumitor și recunoscător, în gol nirvanic, ca paradoxal suport spiritual. Interesantă chestiunea, pentru că budismul, chiar  fiind  ateu,  a  sesizat,  totuși,  un  efect  pozitiv,  spiritual, atunci  când  omul  manifestă  mulţumire,  atunci  când  se  află 

într-o stare de recunoștinţă, pentru propria existenţă în fond, pentru  că  nu  are  și  conștiinţa  Originii  acestei  existenţe. 

Budismul se trezește la o conștiinţă a naturii umane în  sine, ca  iluminare  de  sine,  dar  nu  reușește  să  se  trezească  la conștiinţa,  mai  bine  zis,  la  supra-conștiinţa  Originii  acestei naturi, adică a lui Dumnezeu, Cel care a creat-o. Din această 

perspectivă, budismul își doarme somnul de veci! 

Cu  atât  mai  mult,  într-o  condiţie  hristică,  în  care  ai conștiinţa că tot ceea ce ai primit, ai primit în dar, cu atât mai  mult,  deci,  această  mulţumire  trebuie  să  fie,  dacă  pot spune așa, chiar o rugăciune a inimii de toată vremea. Căci ea,  în  sensul  ei  adevărat,  este  și  o  formă  de  întâlnire  cu Dumnezeu.  Tocmai  pentru  că  este  o  mulţumire  centrată, personalizată.  Are  adresant!  Nu  e  mulţumire  în  faţa  nean-tului, absurdă! Are conștiinţa prezenţei Lui, a lui Dumnezeu. 

Sau,  altfel  zis,  mulţumirea  aceasta  ca  manifestare,  chiar  a recunoștinţei  tale,  care  e  orientată,  aduce  prezenţa  lui Dumnezeu  în  viaţa  ta.  E  o  învelire  într-o  haină  hristică, mulţumirea aceasta! Te îmbracă în lumina hristică! 

În  fond,  fiecare  luăm  lucrurile  de  unde  au  căzut,  nu din altă parte. Atunci când le luăm din altă parte, adică de unde  nu  sunt,  trebuie  să  verificăm  dacă  ne-am  luat  medi-camentele.  Ca  atare,  trebuie  să  începem  să  ne  mișcăm  de acolo  de  unde  suntem,  cu  primul  pas.  Sufletul  treaz  –  în 23 

sensul  acesta,  fiinţial,  mă  gândesc  că  asta  era  întrebarea  – 

este mai tainic, ca realitate. Deci și trezirea lui e pe măsură, după cum îi e și somnul, desigur. Îi trebuie mai multă apă, din  cea  a  Duhului,  ca  să  se  trezească.  Asta,  vizavi  de  ce  ai spus aici și cu ce ai început, apropo de Părintele Stăniloae. 

E  relevant  detaliul  acesta,  anume  că  noi  avem  drept  ţintă 

duhovnicească și o taină a persoanei, ca o realitate apofatică, adică  negrăită,  ca  un  mister  al  sufletului  nostru,  de  descoperit.  Cum-necum  trebuie  și  acesta  căutat.  Trebuie  să 

transcenzi către acest mister. Și când spun mister mă refer la o realitate. 

Prin urmare, noi nu ne luăm numai așa cum  suntem, fiind preocupaţi duhovnicește doar  de o anumită formă de 

„auto-curăţire”,  să  zic  așa,  ca  des-pătimire/ne-pătimire.  Ci trebuie  să  avem  o  preocupare,  evident  mistică,  și  faţă  de această  restabilire  de  sine,  care  e  legată  de  conștientizarea acestei taine a ta, ce este comoara ta, sufletul tău: care este fiinţialitate,  nu  energie.  Această  distincţie  ar  trebui  subli-niată permanent. 

Din  perspectiva  descoperirii  realităţii  sufletului, restabilirea de sine nu e numai în raport strict cu căderea și păcatul. E și în raport cu taina aceasta a chipului omului ca fiinţă  nemuritoare.  Trebuie  să  ai  conștiinţa  reală  a  acestei nemuriri.  Ca  și  cum  ai  trăi-o  aevea.  Și  aceasta  e  dată  de ajungerea  la  conștiinţa  de  suflet,  ca  fiinţialitate,  care  ca permanenţă  îţi  dă  conștiinţa  nemuririi.  Atunci  chiar  ai conștiinţa  nemuririi,  la  modul  propriu,  trăit   in  actu!  Te miști în ea, în nemurire! Nu fără noimă cei care, în misticile acestea  metafizice  sau  extrem-orientale,  ajung  la  acel  sine transcendent,  cred  că  au  ajuns  în  absolut.  Au  conștiinţa nemuririi.  Numai  că,  sigur,  una  e  nemurirea  și  alta  este învierea  cu  trupul  și  cu  sufletul.  Nemurirea  pentru  aceste mistici,  lipsite  de  învierea  lui  Hristos,  este...  nemuritoarea moarte... O nemuritoare moarte a sufletului. Somnul său de veci. Numai sărutul iubirii Fiului de Împărat, care S-a Întrupat, poate trezi sufletul și-l poate înveșmânta în Lumina Învierii. 

Desigur  că  ţinta,  sufletul  treaz  sau  trezirea  sufletului, înseamnă și conștiinţa acestui mister al omului, descoperit in actu. Nu e o iniţiere misterică, să zic, absconsă, ci e taina conștiinţei lui. Dar e o conștiinţă fiinţială, la propriu! Nu  e un mister în sensul de obscur, de ascuns, de ezoteric, ci este o taină supraluminoasă a chipului omului care se trezește la conștiinţa  că  este  creat  după  chipul  lui  Dumnezeu.  Dar există și această taină apofatică a chipului creat. De aceea și ce  spune  Părintele  Stăniloae:  ca   restabilire  și   desăvârșire, aceasta am subliniat că susţine și Părintele Ghelasie – apropo de  caracterul  dublu  al  misticii  isihaste  –,  de   restaurare  și de   dialog,  care  se  petrec  cumva  concomitent.  La  Părintele Stăniloae e vorba de  desăvârșire și  restabilire. Dar  restabilirea ce înseamnă? Este conștientizarea directă a chipului de suflet, inefabil,  diafan.  Dacă  vrei,  este  însăși  trezirea  sufletului, cea de care vorbeam. 

Dar, revin la ce ziceai:  Ne mulțumim cu o orientare de voință...   Da,  aș  zice...  Trebuie  să  te  mulţumești  cu  ceea  ce ești la un moment dat, dar nu numai cu atât! Ai și acel citat de început, prin care afli și de o continuă transcendere, care te  cheamă  și  poate  să  te  ducă  la  mai  mult,  chiar  la  descoperirea tainei tale care, de fapt, își are rădăcinile în Taina lui Dumnezeu,  cu  care  nu  se  confundă  niciodată.  Unul  este Misterul lui Dumnezeu sau Taina lui Dumnezeu, și alta este taina omului sau misterul omului. Diferenţa între necreat și creat este insurmontabilă. Și atunci sigur că se poate vorbi și  de  trăirea  la  măsura  la  care  suntem.  Dar  nu  trebuie  să 

credem  că  suntem  doar  atât,  numai  atât.  E  important  să 

avem și ţinta către care ne îndreptăm. Mă refer la ţintă și ca restabilire sau restaurare de sine. Țintim pe Dumnezeu, dar ne  ţintim  și  pe  noi  înșine,  fără  să  confundăm  vreodată 

necreatul cu creatul. 

Cel  puţin  așa  înţeleg  eu,  din  ce  spune  Părintele Stăniloae,  aici:   ne  apropiem  cu  întrebare  continuă  în  sensul de a ne cunoaște mai bine. Și – foarte important –  ne apropiem 25 

 de  ceea  ce  credem  că  trebuie  să  fim.  Adică  este  și  un  fel  de devenire,  din  acest  punct  de  vedere.  Prin  urmare,  suntem mai mult decât ni se pare că suntem, la un moment dat. 

Este și un sens de desăvârșire, de împlinire în căutarea aceasta. Nu e numai un raport al nostru cu căderea noastră, cu păcatul nostru. Nici chiar numai o preocupare și un raport cu despătimirea noastră, pe care se insistă mult, ca laitmotiv, și  în  modelul  grec-atonit  și  în  cel  slav.  Iconarea,  chipul întru asemănare, este mai mult decât despătimirea. Asta mi se  pare  mie  remarcabil  la  Părintele  Stăniloae,  mai  ales  în acest volum. Ne indică ţinta aceasta și, de fapt,  ne cheamă 

la  o  creștere,  la  o  împlinire,  la  o  desăvârșire  personalistă. 

Sigur, fiecare având, inevitabil, și căderile și neputinţele lui. 

Asta nu mai încape în discuţie. E ca de la sine înţeles. 

Dar nu ele sunt cele care ne definesc ca oameni, ca persoane. 

Ne definim prin acel chip nemuritor către care trebuie să ne orientăm, pe care trebuie să ni-l asumăm, să-l descoperim, nu solitari, ci în relaţie cu Dumnezeu. Pentru că în Hristos și numai  în  Hristos  poţi  să-l  descoperi.  Fără  Hristos  nu  poţi să-l descoperi! Restaurarea noastră nu e  improvizaţie după 

ureche,  ci  re-facere  după  modelul  veșnic,  arhechipal. 

Implică  un  raport  cu  Originea!  Este  o  restaurare  iconică! 

Se întemeiază pe modelul iconic hristic! 

I.M.:  Iată  o  altă  tușă  a  sănătăţii  creștine:  „Se  zice  că 

Sufletul are în primul rând „Primirea”, de unde Participarea sa  la  toate,  umplându-se  tot  mai  mult  cu  „Memoriile” 

acestora, fără să se piardă în ele. În boli, Sufletul îşi slăbeşte până la uitare Propria Identitate şi se confundă cu Memoriile sale,  care  şi  acestea  nu  se  mai  fixează  conştient,  ci  într-un adaos de auto-conştiinţe.” 

Așadar,  noi  trebuie  să  fim  cât  mai  participativi  la  tot ce ne înconjoară? 

N.: Apropo de ce vorbeam, de transcenderea de sine și de  relaţionarea  pe  care  am  evocat-o  cu  privire  la  Părintele Stăniloae. Aici cred că e din Părintele Ghelasie textul, nu? 

I.M.: Da. 

N.:  Aici  e  de  sesizat  faptul  că  sufletul  își  poate  uita propria  identitate,  și/sau  că  și-o  poate  slăbi  până  la  uitare. 

Și atunci apare un fel de dedublare, între identitatea în sine și  memoriile  care  se  fixează  ca  un  adaos,  inconștient.  Se confundă  sau  se  amestecă  identitatea  reală  cu  memoriile adăugate, nu în chip conștient. Sunt memorii care, paradoxal, nu  sunt  ale  unui  chip  participativ,  metabolizate  conștient, ci  sunt  umpluturi-adaosuri.  Sunt  un  fel  de  auto/pseudo-conștiinţe,  memoriile  acestea.  Devin  oarecum  autonome, paradoxal, chiar în raport cu conștiinţa propriu-zisă. 

Apar ca o altă structură identitară, parazitară. Această 

structură-plasă de memorii, la Stanislav Grof, este sistemul de  memorii  COEX  care  devine  autonom,  configurându-se astfel ca o structură identitară. Se aglutinează un sistem de legături  între  memorii  care  devine  ca  o  entitate  propriu-zisă, care nu trebuie confundată cu duhurile necurate. Acea structură  parazitară  poate  să  devină  dominantă.  E  cvasi-autonomă.  Deși  e  un  adaos,  numai  un  adaos,  în  realitate. 

Sunt  memorii  ale  căderii.  Nu  sunt  memoriile  conștiinţei conștiente, ca să zic astfel. Aceste memorii umplu un gol de conștiinţă. Un gol de prezenţă. 

În pandant, un plin al conștiinţei – ceea ce  înseamnă 

recuperarea  identităţii  de  sine,  apropo  de  relaţionare,  de participativul  experienţial,  direct  –  începe  să  acumuleze memoriile  relaţionării  conștiente,  sau  trăite  prin  chipul conștiinţei  fiinţiale  (a  sufletului,  care  este  fiinţialitate-permanenţă,  căci  despre  asta  vorbim,  apropo  de  limbajul ghelasian).  Noi  mai  degrabă  vieţuim  sau  ne  identificăm  în conștiinţa  aceasta  reflexivă,  raţională,  apanaj  al  gândirii discursive. Însă, aceasta este, după cum subliniază isihastul, doar o reflexie a conștiinţei propriu-zise (care e adormită – 

apropo  de  sufletul  care  trebuie  trezit  ca  taină  sau  în  taina lui).  Dar  important  este  raportul  acesta  dintre  un  suflet care-și slăbește propria conștiinţă, care nu-și exprimă propria 27 

identitate,  și  memoriile  adăugate,  care  în  realitate  nu-i aparţin, deși se poate, cumva, identifica cu ele. E invadat de alte memorii, din experienţe subconștiente sau inconștiente, interpersonale  și  personale.  Acestea  apar  ca  o  fantomă,  ca un  dublu  fantomatic  care  bântuie  într-un  fel  sufletul, nelăsându-l  să-și  descopere  și  să-și  arate  adevărata  faţă. 

Duhurile rele sunt și ele purtătoare de memorii. 

Iarăși mi se pare tare afirmaţia că sufletul are în primul rând  primirea. Această întâietate a primirii e dată și de condiţia  noastră de  făpturi create.  În  sine, chipul nostru,  fiind chip de făptură, are conștiinţa că a primit darul conștiinţei. 

Asta, dacă avem conștiinţa existenţei noastre ca făpturi create. 

Ca atare, în primul rând, ar trebui să avem conștiinţa primirii. 

Și, dacă avem conștiinţa primirii – apropo de ce  povesteam anterior – trebuie  să avem și conștiinţa mulţumirii, pentru ceea ce am primit. Căci, pe fond, noi ne naștem din...  dar... 

Doriţi sau nedoriţi de părinţi, dar sigur voiţi de Dumnezeu! 

Părinţii  se  prea  poate  să  nu  știe  ce  își  doresc  și  dacă  își doresc,  fiind  mai  mult  sau  mai  puţin  conștienţi,  dar Dumnezeu  nu  are  discontinuitate  sau  pauze  în  conștiinţă. 

Și  viaţa,  de  fapt,  e   dar  din  dar,  în  fondul  său.  Și  existenţa noastră e un dar, pe care îl primim, chiar dacă ea poate că 

apare fortuit. Dar, pe fond, există o Conștiinţă peste noi. 

Nu apare nimeni în existenţă fără voia lui Dumnezeu, și fără rost. Om fi noi inconștienţi – sau părinţii noștri sau eu știu mai care, pentru că sunt care nu-și știu nici părinţii 

– dar în existenţă nu apare nimeni fără intenţia și fără voia conștiinţei lui Dumnezeu. Dumnezeu ne are în memoria Sa veșnică!  Și  atunci,  pe  fondul  lucrurilor,  primim  existenţa în...  dar...  Trebuie  să  avem  conștiinţa  aceasta.  Dacă  o avem… Dacă nu o avem... 

Adaosurile de autoconștiinţă sunt memorii ale căderii. 

Și acestea au efectul lor. Prezintă riscul de a ne identifica cu ele ca fiind noi înșine. Dar, de fapt, mistic-experienţial, noi trebuie  să  căutăm  adevărata  noastră  conștiinţă.  Și,  din 28 

punct de vedere formativ, una este părerea de rău, căinţa și pocăinţa, și alta este conștiinţa directă de suflet care trebuie trezită  pentru  a  restabili  chipul  omului,  de  fapt.  Chipul omului se restaurează și prin identificarea chipului în sine, care  ţine  de  acel  mister,  în  dimensiunile  sale  apofatice, evocat  de  Părintele  Stăniloae.  Acest  chip  nu  se  descoperă 

doar  prin  delimitarea  de  propriile  căderi  și  de  memoriile căderii  noastre.  Acestea  sunt  niște  adaosuri.  Eu  nu  mă 

identific  pe  mine,  ca  un  chip  în  sine  sau  ca  fiind  curat, raportându-mă numai la mizeria pe care o am pe mine. Ea există, în măsură mai mare sau mai mică, dar ca un adaos. 

Este  o  maculare.  Exact  cum  memoriile  de  adaos,  ca  un  fel de  auto/pseudo-conștiinţe  (cum  zice  Părintele  aici),  se cuibăresc  tocmai  pe  golul  sau  în  spaţiul  inconștient  al conștiinţei propriu-zise, adormite, neveghetoare. 

De  aceea  este  necesară  și  identificarea  conștiinţei  de sine,  pentru  că  doar  așa  îţi  recapeţi  puterea  de  a  te  mișca participativ,  conștient,  în  tot  ceea  ce  faci,  și  de  a  păstra memoriile  formative  ale  întâlnirilor  tale.  Ca  atare,  a-ţi reface  memoriile  conștiente  care  îţi  dau  puterea  participativă  reală,  dar  și  conștientă  în  același  timp,  este  o  preocupare mistică, în specificul carpatin, cel puţin. Altfel noi, de multe ori, participăm așa alandala, cam... difuzi... și confuzi... 

Suntem  aruncaţi  de  ici,  colo,  în  participările  noastre. 

Suntem  dezechilibraţi,  gumilastici.  Nu  suntem  unitari  în participarea noastră. Una gândește capul, mintea, alta simte emoţia,  inima,  alta  dorește  voinţa,  pântecele.  E  real  și aspectul  acesta  al  căderii  ca  fragmentare  de  sine.  E  și  un efect  al  căderii  real,  ca  dez-integrare.  Nu  e  doar  o  împrăștiere a gândurilor. 

Pe  de  altă  parte,  există  și  un  chip  în  sine,  unitar  și unificator,  un  chip  al  unităţii  noastre.  Altfel  zis,  eu  nu-mi refac  chipul  doar  prin  a  reașeza  piesele  componente, refăcându-le  ca  într-un   puzzle,  configurând-mă  așa  după 

cum  mă  aflu.  E  nevoie  să  caut  și  chipul  meu  profund, 29 

apofatic,  care  este  un  chip  în  sine:  este  fiinţialitate, permanenţă. E vorba de a recupera, mistic, și  dimensiunea apofatică antropologică, atunci când ne referim la unitatea și  integralitatea  chipului  omului.  Însă,  nici  acest  chip integral nu pot să-l refac în  mod autonom, doar prin mine și nici numai prin minte. Fiind chip iconic –  un chip întru asemănare  –  trebuie  să  mă  raportez  la  modelul  transcendent,  cel  care  este  dat  de  chipul  lui  Dumnezeu  din  noi. 

Adică,  e  tot  o  relaţionare  în  această  restaurare…,  dar  între forme-realităţi aflate într-o înrudire, într-o asemănare. 

Aici  e  diferenţa  dintre  personalizare  și  supra-personalizare,  distincţie  despre  care  vorbea  Părintele  Ghelasie. 

Conștiinţa  și  identitatea  de  sine  noi  o  recâștigăm,  deci,  și prin  identificarea  chipului  lui  Dumnezeu  din  noi,  ca  fiind diferit  de  noi!  Altfel,  intrăm  experienţial  în  altă  zonă  de mistică,  cea  de  tip  metafizic,  sau  de  tip  panteist,  în  care omul  crede  că  se  confundă  cu  divinul,  atunci  când  își  descoperă, în fapt, doar dimensiunea apofatică. Misticile metafizice numesc și califică drept divin, ceea ce este doar o descoperire a misterului uman, adică natura umană fundamentală. 

I.M.:  Unora  dintre  noi,  impulsurile  din  subconștient și  din  semi-conștient  tind  să  ne  insufle  cum  să  înţelegem, cum să ne simţim și cum să ne comportăm în împrejurările vieţii, fără ca noi să realizăm că suntem marionetele acestor impulsuri. Sau chiar dacă  realizăm, nu avem  puterea să ne disociem de ele. 

N.: Da... E ca în cuvântul apostolului:  Nu fac binele pe care îl voiesc, fac răul pe care nu-l voiesc. Ceea ce vorbeam, nu?,  că  tot  aminteam  de  psihologia  transpersonală  sau  de volumul  Isihasm și psihologie transpersonală. Să sperăm că 

o să facem în așa fel încât să reușim să publicăm și volumul doi.  Această  ţesătură  de  memorii  cvasi-autonome  o  sesi-zează un mare psihiatru, precum Grof. Mă refer la sistemul de  memorii  COEX  care  se  autonomizează  și  devine  devo-rant. Se coalizează anumite memorii pe un anumit element 30 

tipic, pe o temă. Și se pot coaliza și lega între ele. Se fac ca un  lanţ,  cu  zale  adăugate  prin  experienţe  pe  o  anumită 

temă. Se creează o plasă de memorii, ţesute din evenimente traumatizante din întreaga ta existenţă. Acestea pot deveni determinante,  marcându-ţi  traseul  existenţial,  devenind vectori ai unei direcţii cu opţiuni specifice. Aceste memorii pot  să  apară  întreţesute  ca  un  fel  de  personalitate,  astfel încât  să-ţi  determine  vieţuirea  (într-o  formă  mai  mare  sau mai mică). 

De aceea, reversul este chiar vizavi de sensul formativ creștin, legat de păcat, de patimă, de faptul că trebuie să ne despătimim, să lăsăm păcatul cu fapta, cu vorba, cu gândul. 

Dar trebuie adăugată, trebuie subliniat, și această conștiinţă 

prin  care  trebuie  să  ne  identificăm  și  descoperim  propriul chip,  prin  care  trebuie  să  acumulăm,  ca  suport,  în  participările  noastre  conștiente,  memorii  reale,  ieșind  din  jocul acesta de maimuţe, de marionete ș.a.m.d. Altfel zis, preluăm ușor, ușor, controlul. Dar preluăm controlul nu atât printr-un act  de  voinţă  și  prin  auto-control  strict  mental,  înţeles mecanic, cât printr-o conștiinţă adevărată și reală. În sensul acesta  fiinţial,  spun  reală.  De  acolo  vine…  din  realitatea fiinţială.  Căci  dacă  facem  încercări  numai  de   tip   auto…  și acestea  sunt,  cumva,  elemente  de  încercare,  de  străduinţă, de angajare, cu un anumit rezultat, desigur. 

Însă, problema este să nu vieţuiești și să nu rămâi, ca practică  și  experienţă,  doar  într-o  sferă  mentalistă  –  care poate  avea  și  o  anumită  acurateţe  și  luciditate  –,  dar  care este, de fapt, o experienţă energetică. Trebuie să transcenzi efectiv în acel mister sau spre acea cunoaștere/recunoaștere/ 

descoperire  de  sine.  Trebuie  să  te  identifici  ca  persoană, dincolo de mental și energii, în realitatea ta fiinţială. 

Pe de altă parte, reflexivitatea înseamnă și identificare, nu numai cugetare. Este și discernere în genul zicerii indiene: nici acesta, nici acesta. Așadar,  cine ești? Cu ce te identifici? 

Ești numai corpul? Ești numai mintea? Ești numai energie? 

Trebuie  să  ne  păstrăm,  şi  practic,  şi  experienţial,  într-un chip  integrativ.  Nici  nu  trecem  în  partea  cealaltă,  într-un mister solipsist, nici nu ne identificăm cu propriul păcat sau cu propria patimă. Acestea sunt adaosuri, sunt căderi, păcate. 

Sunt  slăbiciuni,  sunt  neputinţe.  Sunt  depersonalizări.  Dar avem, sau, mai bine zis, suntem și un chip în sine:  persoană. 

Însă,  aceste  distincţii  sunt  mai  clare  când  harta  antropologică este deplin desfășurată și bine întinsă. Atunci vedem și  unde  ne  situăm  și  unde  trebuie  să  ajungem,  asumând întregul antropologic. 

Trebuie  să  ne  recâștigăm  integralitatea  participării. 

Aici  este  caracterul  deficitar,  poate  cel  mai  mare,  mistic vorbind.  La  Părintele  Stăniloae  s-a  văzut  această  direcţie mistică a  redescoperirii  misterului omului, care nu se confundă cu misterul lui Dumnezeu, dar și importanţa întâlnirii și a participării, nu oricum, ci în acest sens personalist, care presupune  descoperirea  conștiinţei  de  sine,  care,  altfel  zis, implică revelarea tainei apofatice a chipului omului. 

În fond, dimensiunea apofatică antropologică te cheamă 

și la o transcendere de sine, care nu înseamnă altceva decât a  descoperi  caracterul  profund  al  persoanei.  A  nu  rămâne doar în preocuparea de despătimire, în încercarea de a atinge nepătimirea, depășind pofta și iuţimea, ca în reperele de tip contemplativ evagrian. Este o despătimire prin repersonalizare. Asta, pentru că, în fond, împătimirea este și o consecinţă 

a depersonalizării, a uitării, a ascunderii propriului chip. 

În acest sens, e o chemare mistică, evident și ascetică, ce te îmbie să te autotranscenzi într-o taină a ta. Și aceasta ce înseamnă? Practic, trebuie să nu te identifici numai cu ce evocai  aici,  mai  înainte:  impulsurile  de  subconștient  sau semi-conștient…, și toate aspectele acestea degenerative care ne  fac  viaţa,  într-o  bună  măsură,  precară.  Dar  chemarea  e, totodată,  și  nu  trebuie  uitată,  și  la  accederea  în  dimensiunea  apofatică  a  omului,  nu  pentru  a  ne  înneca  și  stinge nirvanic, ci pentru a descoperi suportul participării depline. 

I.M.:  Și  continuă  Părintele  Ghelasie:  „Conştiinţa Sufletului  nostru  nu  este  „suma”  Memoriilor  sale,  ci  este  o Conştiinţă în Sine, ce dă apoi „conştiinţă Memoriilor”, încât Memoriile  se  structurează  pe  baza  „identificărilor”  pe  care le face Conştiinţa faţă de orice Memorie.” 

N.:  Da,  parcă  aș  fi  citit  întrebarea.  M-am  antepro-nunţat,  ca  să  zic  așa.  Exact  despre  asta  vorbeam,  nu? 

E  nevoie  să  iasă  în  prim-plan  conștiinţa  de  sine.  Ea  este baza  trăirii  mistice,  autentice!  Îţi  conferă  dimensiunea participativă și memoriile personalizării. Asta, coroborat cu ce  ai  spus  înainte,  apropo  de  sufletul  care,  în  boală,  își slăbește propria identitate și se confundă cu acele memorii, care,  cumva,  îl  substituie.  Vorbim  de  memoriile  de  adaos, subconștiente și inconștiente. Memoriile conștiinţei în sine sunt  grefate  pe  o  mișcare  conștientă  de  sine,  în  care  ești identificat  ca   cine   ești.  Ești  în  deschidere  sau  primire,  sau mulţumire, sau relaţionare identitară atât cu Dumnezeu, cu care nu te confunzi niciodată, cât și cu celălalt, cu semenul. 

Din  perspectiva  aceasta,  conștiinţa  sufletului  nu  este suma memoriilor sale. Sufletul nu se confundă cu memoriile sale, și acelea cvasi-autonomizate, cumva, însumate. Sufletul are o conștiinţă directă și ea dă anume amprentă memoriilor încât  memoriile  se  structurează…  pe  această  identitate,  ca suport.  Sunt  memoriile  unei  conștiinţe.  Au  o  amprentă 

identitară.  Memoriile  nu  sunt  în  gol  de  suport,  decât  dacă 

devin parazitare și patologice, sufocând conștiinţa. 

E  semnificativ,  ce  semnalam  anterior,  anume  că  alta este  memoria  care  se  întipărește  când  ai  identificat  chipul tău adevărat și te miști, te exprimi prin el. E o mișcare într-o realitate fiinţială. Sunt memorii în care tu conștient ai participare.  Ești  prezent   in  actu  în  această  participare.  Ești  tu însuţi. Celelalte sunt, mai degrabă, memoriile de adaos ale căderii  care  sunt  parazitare,  structurate  fiind  în  absenţa conștiinţei de sine.  Și, de multe ori, ne „angajează” într-un nivel  inferior,  degenerat,  de  participare.  Se  acoperă,  se 33 

îmbălsămează  cumva  conștiinţa  cu  aceste  memorii  ale căderii-morţii. 

De  aceea,  din  acest  punct  de  vedere,  nu  trebuie exagerat nici demersul de analiză strictă a acestor memorii ale  căderii.  Pentru  că,  mistic,  mai  importantă  este  trezirea conștiinţei  de  sine  sau  identificarea  acesteia.  Ea  trebuie  să 

facă curat în memorii, să le destructureze păienjenișul. Din această  conștiinţă  vine  puterea  de  a  redescoperi  chipul  în sine  participativ  care  deschide  spre  o  participare  integrală. 

Și acel chip în sine, redescoperit, dă forţa participării și tăria memoriilor care survin, nu prin adaos, ci în chip organic. Se întipăresc  prin  această  participare  conștientă,  nemijlocită. 

Și atunci crești prin memoriile acestea conștiente, cumulate în și din întâlniri. 

Întâlnirea  noastră  cu  Dumnezeu,  prin  rugăciune, trebuie să o vedem și în sensul conștientizării prezenţei Lui. 

Tot  la  fel  este  și  cu  conștiinţa  prezenţei  euharistice  a  lui Hristos,  Dumnezeu  și  om.  Trebuie  să  avem  conștiinţa aceasta  a  prezenţei  lui  Dumnezeu.  Și  creștem  în  chipul acestei  prezenţe,  ne  adâncim  în  comuniune.  Trebuie  să  ne identificăm  și  pe  noi,  permanent,  ca  fiind  distincţi  de  Cel care ni se oferă în chip euharistic. Trebuie să avem – ceea ce ai semnalat anterior – o conștiinţă a primirii lui Dumnezeu în viaţa noastră, în taina noastră. Și atunci, avem și mulţumirea – apropo de  euharistie (care înseamnă  mulțumire,  de fapt, conform traducerii) – ce vine din această primire. 

Astfel, creștem și euharistic, în  chip euharistic, nu doar într-o sensibilitate faţă de păcat (în sensul de a vedea și păcatul subţire,  și  de  a  ne  detașa  de  el),  ci  și  în  ceea  ce  înseamnă 

această  conștiinţă  participativă  a  persoanei  ca  prezenţă, care se deschide și așează în această comuniune, care este o cuminecare. Trebuie să înţelegem, astfel, că deficienţa noastră 

este și una de participare ca  persoane. Este și o decapacitare: și de comunicare, și de comuniune. Și vorbim de comunicare și  comuniune,  dar  pe  un  substrat  de  conștiinţă  identificat, 34 

Începând de la nemurire 

nu că ne aflăm vorbind și credem că noi chiar comunicăm. 

Ne  referim  la  o  comunicare  fiinţială,  și  la  o  astfel  de comuniune,  ca  fond  al  cuminecării.  Și  atunci,  și  aici,  este poate  „deficitul  nostru  structural”:  lipsa  de  conștiinţă  și  de prezenţă  conștientă.  Prin  urmare,  și  ca  atare,  trebuie urmărită  calea  de  regăsire  și  de  transformare,  vizând  o conștiinţă  trează.  De  multe  ori  luăm  în  evaluare  duhovnicească  doar  faptul  că  s-a  făcut  păcatul  cu  fapta  sau  cu gândul,  cu  vorba...  Și  este  adevărat  că  acestea  ne  leagă,  ne constrâng.  Trebuie  să  ne  punem  însă  și  problema  că  nu suntem suficient de conștienţi de  ce suntem, de  cine suntem. 

Și,  apropo  de  Părintele  Stăniloae,  avem  aceste  repere luate  în  atenţie?  Formativ,  mă  refer.  Urmărim  și  aceste aspecte?, ca așezare duhovnicească. Este o sinteză a sintezei filocalice  –  în   Chipul  nemuritor  al  lui  Dumnezeu  –  dacă 

vedem lucrarea la modul cel mai aplicat, dar conform unei viziuni integrative, personaliste. E și perspectiva teologică – 

cu toate elementele triadologice, inclusiv hristologice –, dar e și perspectiva antropologică. Cea teandrică, desigur, pentru că  ne  descoperă  caracteristicile  omului  ca  fiinţă  nemuritoare,  respectiv  nemurirea  omului  implicată  în  mișcarea nesfârșită  spre  sine  și  în  relaţiile  sale,  și,  nu  în  cele  din urmă, împlinirea omului în Hristos. 

Calea  este  structurată,  calibrată  și  modelată  teologic, începând de la  Sfânta Treime – plinătate a existenței și deci a  iubirii,  apoi,  subsecvent,  trecând  prin   Sfânta  Treime  și creația  lumii  din  nimic,  în  timp,  și  prin   Fiul  și  Cuvântul  lui Dumnezeu cel întrupat și înviat ca om, reunificatorul creației în  el  pentru  veci,  pentru  a  se  încheia  prin   Pregătirea Împărăției Cerurilor ca unitate a tuturor în Dumnezeu, prin jertfa și învierea Fiului lui Dumnezeu cel întrupat. 

Este  în  esenţă  o  direcţie  formativă,  în  care  sunt  puse toate  accentele:  și  personale,  și  interpersonale,  de  relaţionare  eu-tu-el, și de transcendere de sine, dar și de asumare, de  restabilire,  de  desăvârșire  (și)  a  cosmosului.  Căci,  în 35 

acest sens, insistă Marele Teolog pe asumarea trupului, dar și  a  cosmosului,  de  fapt,  prin  trup.  Asta,  apropo  de  înveș-nicirea  și  transfigurarea  materiei,  care  conferă,  ca  viziune, un  alt  orizont  mistic,  altul  decât  cel  de  factură  metafizică. 

Ceea  ce  presupune  un  impact  și  asupra  abordării  ascetico-mistice, practice și experienţiale, pentru că altfel te situează 

perspectiva  asupra  îndumnezeirii  creaţiei  ca  trup  mistic ecleziologic, cuminecabil. 

Transcenderea  omului  spre  misterul  său  și  spre  misterul  Absolut,  de  care  depinde,  ne  indică  de  altfel  coordonatele apofatice ale personalismului care trebuie avut în atenţie, atunci când vorbim inclusiv de relaţia  eu-tu-el. Nu e o  simplă  sau  o  oarecare  dialogică   eu-tu-el  structurată 

procesual, deposedată de substanţă, substituită de atribute. 

Altfel zis, personalismul la care se referă nu e relevant doar prin  nevoia  de  relaţionare,  pe  care  o  implică,  ci,  în  primul rând,  prin  dimensiunea  sa  apofatică  –  cea  a  misterului persoanei  care  trebuie  descoperit  și  făcut  cuminecabil  în substanţa sa fiinţială. 

Sunt,  cred,  reiterez,  elemente  de  reală  sinteză,  dar  și de actualizare filocalică în  Chipul nemuritor al lui Dumnezeu. 

Sunt  texte  scrise  la  o  măsură  a  vârstei  deplinătăţii  Marelui Teolog.  Cum  spuneam,  volumul  se  publică  pe  când  avea peste  80  de  ani.  Din  punctul  meu  de  vedere,  deși  nu  sunt doar aspectele deja menţionate, cred că este o reală nevoie ca  acestea  să  fie  receptate  și  asimilate  ca  viziune  duhovnicească  formativă.  Cred  că  omul  contemporan  are  nevoie de  asemenea  orientare  formativă  care  dezvoltă  mult  acest aspect relaţional sau participativ, funciar personalist. 

Să ne amintim cum C. Yannaras culpabiliza demersul ascetico-mistic filocalic pentru faptul că ar fi fost unul prea individualizat,  prea  interiorizat.  Nu  încape  îndoială  că  se caută  desăvârșirea  de  sine.  Dar  se  impută  faptul  că  se realizează  prea  prin  sine  sau  în  sine,  în  lăuntrul  tău  și  în relaţia ta cu Dumnezeu, și mai puţin în reperele relaţionale, 36 

dialogale:  eu-tu-el. Chiar în Dumnezeu, așa cum este revelat de întruparea hristică, noi nu avem doar un tu, ci un Eu-Tu-El: Tatăl, Fiul și Sfântul Duh, Treime de Persoane. 

Pe  când,  aici,  la  Părintele,  sunt  foarte  bine  trasate  și coordonatele  relaţionării  interumane.  Și,  în  plus,  receptăm prezenţa lui Dumnezeu, și directă, și indirectă prin celălalt, chiar  și  prin  cosmos.  Totodată,  reţinem  responsabilitatea inclusiv  faţă  de  trup,  inclusiv  faţă  de  cosmos,  nu  doar  faţă 

de  suflet.  Adică,  sunt  detalii  importante  care,  apropo  de chipul  participativ,  ne  arată  că  spectrul  participativ  este  și mai  pregnant,  și  mai  larg,  și  mai  integrativ.  Și  această 

dimensiune  relaţională,  participativă,  este  o  dimensiune filocalică, cred eu, care trebuie cultivată cu atenţie, în sens personalist,  apofatic  în  esenţă,  fără  îndoială.  Este  de  evi-denţiat acest personalism în forma unui orizont integrativ, pre-eshatologic.  La  aceasta  suntem  chemaţi:  la  formarea  și trans-formarea  întru  asemănare,  după  chipul  împărăţiei Sfintei Treimi. De aceea ziceam că este (și) o sinteză, chiar în raport de conţinutul filocalic, dar este și o completare, o rotunjire. 

Remarcăm  deci  caracteristicile  participativ-relaţionale, dar  în  formele  acestea,  asociate  cu  conștiinţa  de  sine,  cu identificarea  de  sine,  cu  omul  ca  mister.  Acestea  nu  sunt atât de accentuat puse în atenţie în filocalicul clasic. Și este și  o  posibilă  explicaţie  în  faptul  că,  strict  ca  structură 

antropologică,  Filocalia se folosește de antropologia antică, greacă,  fără  să  existe  însă  limpede  conturată  dimensiunea apofatică  a  antropologiei:  personalismul  apofatic,  apofatismul personalist. Clasic filocalic, este orientarea directă spre Dumnezeu,  spre  Divin,  într-un  raport  eu-tu,  calat  pe  o interiorizare  a  întâlnirii.  Este  o  focusare  pe  o  direcţie  mai accentuat  mental-spirituală,  de  iz  metafizic,  marcată  de despătimire și de curăţirea minţii, de iluminare și contem-plaţie.  Pe  când  aici,  în   Chipul  nemuritor  al  lui  Dumnezeu, vezi  că  e  ceva  mai  accentuat  (și)  chipul  omului  ca  mister, 37 

dar vezi și caracterul personalist al acestui mister. Observăm, totodată,  și  preocuparea  pentru  nemurirea  cu  trupul,  nu doar cea pentru sufletul nemuritor. 

Chipul  lui  Dumnezeu,  fiind  Modelul  suprem,  este  un Mister, este o Taină, dar și chipul omului are  o taină a lui, fiind  creat  după  chipul  acestui  Model,  care  este  Absolutul în  Persoană.  Altfel,  dialogul  nu  ar  mai  putea  fi  la  fel  de acoperitor, de plenar, dacă n-ar fi aproape de la egal la egal, ca  vedere  faţă  către  faţă.  Numai  cu  darul  lui  Dumnezeu, desigur, putem sta faţă către faţă, pentru că noi, făptura, nu ne  comparăm  cu  El…  Dar  chiar  de  aceea  Dumnezeu  ne-a cinstit cu chipul său, tocmai ca să poată să ne vorbească, să 

dialogheze  cu  noi,  asumându-ne  ca  pe  niște  fii  ai  Săi,  nu? 

Tocmai  pentru  a  putea  fi  într-un  dialog  faţă  către  faţă, inter-personal,  ne-a  cinstit  cu  chipul  Său,  dar  transpus  în substanţa creată, care niciodată nu poate deveni necreată. 

I.M.:  Citez  în  continuare:  „Conştiinţa  este  „Recu-noaşterea”  oricărei  Memorii,  fără  să  se  confunde  cu  ele. 

De  aceea  are  „stăpânire”  pe  Memorii.  În  boli  nu  mai  este această  „stăpânire”,  ci  Memoriile  stăpânesc  Conştiinţa. 

De aceea Sufletul trebuie să-şi „reia” în funcţie „Stăpânirea Conştientă” asupra Memoriilor.” 

N.: E în siajul a ceea ce am vorbit, înţeleg? 

I.M.:  Da.  Aici  când  vorbește  despre  „ stăpânirea” 

 memoriilor  de  conștiință,  Părintele  Ghelasie  scrie  cuvântul stăpânire cu ghilimele. 

N.: Are noimă, pentru că nu e o stăpânire în sensul de dominare, în sensul de supunere. De fapt – în sensul isihasmului carpatin – și  ascultarea este legată de o exprimare de sine.  Trebuie  să  se  creeze  însă  spaţiul  acestei  exprimări  de sine,  de  naștere/creștere  în  chip  filiativ.  Și  aici,  accentul este pus pe stăpânire tocmai în acest sens, cred. O stăpânire nu  în  sensul  de  dominare,  de  supunere,  de  constrângere. 

E o stăpânire în sensul conștientizării. Conștiinţa adevărată 

nu constrânge, dar convinge. Se arată ca ceea ce este. Biruie 38 

Începând de la nemurire 

prin  conștientizarea  însăși,  prin  însăși  conștientizarea.  Așa câștigă, așa învinge. E necesar de semnalat că nu memoriile stăpânesc  conștiinţa.  Dacă  o  stăpânesc,  nu  e  semn  de sănătate, ci de boală. 

Aici  e  lămuritoare  distincţia  pe  care  o  face  Părintele Ghelasie  în  însuși  chipul  triadic,  fiinţial,  al  sufletului: conștiință,  memorie și  limbaj. De fapt, o găsești și la Părintele Stăniloae,  dar  și  la  Calist  Catafigyotul,  dar  în  alţi  termeni formulată:   nous,  pneuma,  logos.  Părintele  Ghelasie  însă  a acordat o atenţie specială triadelor persoanei, și în acest sens a  avut  formulări  specifice.  De  pildă:   chip,  față,  asemănare; iubire,  dragoste,  dăruire;  viul,  viața,  existența etc. Conștiinţa, memoriile,  limbajul,  în  chipul  triadic  fiinţial,  nu  în  sensul psihologicului obișnuit, sunt, să le zicem, capacităţi distincte, dar  ordonate.  Atunci  când   memoriile  stăpânesc  conștiința, de fapt ele survin ca o dedublare. Apar ca o altă „conștiinţă” 

sau  ca  o  pseudo-conștiinţă.  În  acest  caz,  sufletul  trebuie să-și reia stăpânirea conștientă asupra memoriilor… Ceea ce nu  este  posibil,  dacă  nu-ţi  redescoperi  conștiinţa…  De aceea, mistic, este necesară această identificare de sine sau redescoperire  de  sine  în  vederea  restabilirii  de  sine  ca personalitate. 

În  ceea  ce  afirma  Părintele  Stăniloae,  restabilirea  de sine înseamnă și o restabilire a conștiinţei de sine. Iar restabilirea are un sens mistic de restaurare de sine în sensul de descoperire  a  ta  și  ca  mister,  dincolo  chiar  de  conștiinţa reflexivă  sau  introspectivă,  când  te  cercetezi  tu  pe  tine,  ca sine.  Conștiinţa  directă  a  sufletului  este  o  conștiinţă  în revelare de sine, mai mult și altceva decât autoreflexivitatea aceasta.  Nu  cunoaștem  propria  conștiinţă  prin  minte,  ci prin conștiinţa însăși. 

Prin  urmare,  noi,  și  pe  noi,  ne  autocunoaștem  –  în sensul de taină sau de mister – tot într-un sens mistic, prin transcendere și revelare de sine. Însă, noi nu ne cunoaștem pe  noi,  doar  prin  noi  înșine,  ci  avem  nevoie  –  în  sensul 39 

revelaţional hristic – de supraconștiinţa hristică, în care ne îmbrăcăm. Noi nu putem să ne cunoaștem pe noi decât prin Hristos. El re-descoperă chipul omului. Asta nu înţeleg unii care,  boscorodind  creștinismul,  ratează  întâlnirea  cu  el. 

De  fapt  noi  ne  descoperim  chipul  de  persoană,  care  este  o taină, numai prin Hristos. Și aici este taina personalismului autentic,  în  sens  mistic  isihast.  Ca  atare,  persoana  –  în sensul misticii isihaste și a ceea ce spune Părintele Stăniloae 

– este un mister. Este o realitate apofatică și inexprimabilă, de  necuprins  în  cuvinte.  Ceea  ce  e  logic,  atâta  timp  cât limbajul  ţine  de  gândire,  iar  gândirea  este  în  ordinea energetică,  subsidiară  ordinii  fiinţialităţii.  Vorbim  de  o realitate  de  acest  fel,  anume  fiinţială.  Iar  ea,  din  punct  de vedere mistic, se experiază direct, ca evidenţă, prin contact. 

Așa  cum  avem  conștienţa  concreteţii  propriilor  membre. 

Tot  așa,  și  din  punct  de  vedere  fiinţial,  trebuie  să  avem conștiinţa  concreteţii  fiinţialităţii,  pentru  că  vorbim  de  o realitate, nu de o abstracţie. 

E  un  demers  care  mută  accentele  –  un  demers  de practică,  de  experienţă  mistică  –,  situându-le  direct  pe conștiinţă. O conștiinţă care-și asumă și memoriile acestea de adaos, pentru a le disipa, dar care trebuie să se identifice pe  sine,  în  prealabil,  și  să-și  refacă  memorialul  propriei conștiinţe. Căci celelalte – cum zice și Avva Ghelasie – sunt memorii în gol de conștiinţă. E fondul acesta inconștient în care  apar  memorii  care  nu  mai  au  suport  conștient  activ. 

Caz  în  care  se  configurează  ca  fiind  de  sine-stătătoare, apărând  ca  o  pseudo-personalitate.  De  aceea  e  nevoie  de conștiinţa  redescoperită  sau  de  re-conștientizarea  de  sine (și din punct de vedere formativ). Și în acest sens, consider relevante,  filocalic,  detaliile  din   Chipul  nemuritor  al  lui Dumnezeu. 

I.M.: Iată o reevidenţiere a ideii anterioare: „„Fixarea” 

Conştiinţei  pe  anumite  stări  de  Conştiinţă  este  Psihoterapia. Sufletul nu trebuie să fie „robul” Memoriilor sale, ci 40 

„Stăpânul”,  de  aceea  trebuie  să  fie  „ferm”  cu  orice  „relaţie” 

Memorială.  Această  „fixare”  să  nu  se  confunde  cu  „auto-sugestia”.  Aici  este  VOINȚA  Conştiinţei  de  a  se  „impune direct”. Psihoterapia nu este nici auto-sugestie, nici logică-raţiune,  ci  VOLITIV  autoimpus,  ca  „AUTO-STĂPÂNIRE  

şi  auto-orientare  în  Sine,  prin  care  să  se  „orienteze”  tot Memorialul său.” Ceea ce spuneaţi. 

Așadar,  fixarea  conștiinţei  pe  memorii  bune  de conștiinţă este soluţia? 

N.: Important ar fi ca – dacă termenul acesta fixare nu e  extrem  de   fixativ,  ci  mai  degrabă  este  o  formă  de  identificare  –  să  vorbim  de  o  identificare  a  propriei  conștiinţe. 

Și, în baza ei, sigur că poate fi și o fixare, firească, pe aceste memorii.  Este  și  o  poziţionare,  inclusiv  cum  spune  aici, vizavi  de  relaţia  cu  memoriile,  care  trebuie  să  fie  fermă. 

Asta  pentru  că  memoriile  desprinse  de  conștiinţa  noastră 

ne cam bântuie. Și acelea ale păcatului sunt, într-un fel, cele ale  căderilor  noastre  care  ne  învolburează  și  ne  atrag  în același  carusel  vicios.  Și  atunci  trebuie  să  avem  conștiinţa care să îndepărteze aceste memorii ale căderii personale  și relaţionale, în fond. Căci și căderea noastră nu e totdeauna solitară, ci e  în raport de…  

De aceea e necesară această forţă a conștiinţei care să 

se  impună,  chiar  în  raport  de  memoriile  acestea  care,  din păcate,  ne  mai  bântuie  și  ne  mai  joacă  încă  feste.  Însă, conștientizarea  nu  e  așa  simplă,  ca  realizare  mistică,  dar  e semnificativă  ca  direcţie  a  practicii.  Trebuie  să  știi  că  te miști, că te cauţi într-acolo, și în orizont apofatic, fără să te identifici  ca  persoană  cu  mintea,  cu  simţurile,  cu  corpul, deși,  ca  personalitate,  ca  integralitate  și  acestea  sunt/ești... 

tu. În acest sens vorbim de o transcendere, nu de o negare. 

Nu  fără  noimă  am  remarcat  în  textul  Marelui  Teolog reprezentativitatea  reperelor:  de  transcendere,  de  mister… 

Aceștia sunt vectori formativi și, ca atare, îi ai în atenţie pe traseu. 

41 

Fără  îndoială,  n-o  să  poţi  să  ai  peste  noapte  această 

conștiinţă  trează.  Nici  nu  vei  putea  să  fii,  de  pe  azi  pe mâine,  atât  de  integrat  și  de  identificat,  și  nici  atât  de conștient, în tot ceea ce spui și faci, și de prezent în Faţa lui Dumnezeu. Nu ajungi la o mișcare conștientă, de la o zi la alta.  Dar  e  important  că  te  orientezi  iconic,  personalist,  și că  ţi-ai  fixat  reperele  și-ţi  urmărești  ţintele  formative.  Și atunci și aici, într-un fel, chiar din repere, se poate remarca (și) o formă de transcendere a unui anumit război lăuntric, și  un  mod  de  a  depăși  o  tensiune.  Nu  te  lupţi  nici  cu propriile memorii. În același timp, nu le lași și nu te lași la cheremul  lor,  ci,  prin  propria  conștiinţă,  cumva,  le  ges-tionezi.  Nu  te  lași  biruit  de  ele,  mai  degrabă.  Nu  birui împotriva  lor  direct.  Biruinţa  este  a  conștiinţei,  în  Hristos. 

Și  aici  este  încă  un  aspect  interesant,  anume  că  nu  te  lași atras într-un război lăuntric, ci ești într-o angajare, nu mai puţin  hotărâtă,  dar  de  dobândire  a  conștiinţei  autentice care se încununează cu biruinţa în Hristos, deja realizată în numele nostru. 

Această redobândire a conștiinţei îţi dă, de fapt, ușor-ușor,  forţa  de  creștere  și  actualizare,  dar  –  cum  afirma Părintele Stăniloae – și de permanentă adâncire în taină, și, totodată,  de  paradoxală  nemulţumire  faţă  de  ceea  ce  ești, faţă  de  nedeplinătatea  în  care  te  afli.  Nu  ești  ce  trebuie  să 

fii,  dar  știi  că  ai  putea  fi  ce  trebuie!  Nu  ai  o mulţumire  că, vezi Doamne, ce bun și desăvârșit ești și că uite ce măreţii ai săvârșit tu. De ce? Pentru că nu te lasă conștiinţa – care este vedere obiectivă! – să te identifici cu iluziile de sine, cu impresii  fantasmatice.  E  o  nemulţumire  care  îţi  dă  energia de  a  te  lansa  cu  mreaja  mai  adânc,  către  taina  ta  și  către taina lui Dumnezeu. 

În  sensul  acesta  e  fundamental,  ca  practică,  acest personalism  apofatic…  E  o  nuanţă  aici,  și  nu  știu  dacă 

reușesc  să o  subliniez suficient, prin acest tip  de abordare, prin  mici  comentarii,  care  riscă  să  fie  redundante.  Pare 42 

cumva  atipic,  dacă  încerci  să  receptezi  toate  aceste  coordonate apofatice, personaliste, din orizont filocalic clasic. 

Dacă citești atent, la Părintele Stăniloae și la Părintele Ghelasie,  observi  că  sunt  niște  similitudini  de  fond,  din punct de vedere formativ mă refer, ca personalism intrinsec. 

Nu  găsești  genul  acesta  de  abordare…  nici  măcar  astfel  de terminologie,  în  formarea  duhovnicească  curentă.  Din practică – atât cât este, că nu sunt un bun îndrumător, nici un bun duhovnic  sau preot spoveditor,  știi prea bine – am observat  că,  în  general,  oamenii  nu  prea-și  pun  problema conștientizării și a prezenţei lor, în propria viaţă, măcar. Nu zic:   Părinte,  nu  sunt  suficient  de  conștient  de  mine,  de  ceea ce spun și fac!  Ci zic, de regulă, ceva standard:  Mai greșesc părinte,  cu  cuvântul,  cu  fapta.  Am  mai  zis  și  cu  vorba!  „Bă, da pe ce lume ești, știi?! Știi pe unde te afli?! Pe ce planetă? Ai conștiința propriei conștiințe? Ești preocupat de prezența ta? 

 Actul tău de prezență?!” 

Asta,  apropo  de  direcţii  formative.  În  general,  fiecare mărturisește:  am  făcut  aia,  am  făcut  aia…  Și-i  pare  rău  de asta,  de  ailaltă.  Foarte  bine  că-ţi  pare  rău!  Dar  trebuie  să 

vezi dacă ai în atenţie și direcţia aflării propriului mister, și dacă și cum te așezi pe calea regăsirii tale ca persoană. E o nuanţă  formativă,  o  punere  a  unui  accent  anume,  într-un anume fel. Așa mi se pare mie, din ce am înţeles. 

Mă  întorc  la  ce  ai  consemnat:   Prin  autostăpânirea aceasta trebuie să avem grijă să nu ne încrâncenăm, să nu ne tensionăm, să nu ne cimentăm.  Exact! Să nu ne războim, dar să  biruim!  Aceasta  ar  fi  cheia!  De  fapt,  căutând  această 

conștientizare de sine, nu ușor de găsit, biruim. Este o taină 

care, taină fiind, trebuie cumva să o descoperi: cu migală și răbdare. E ca în filmele cu ninja: trebuie să simţi adversarul, să zic așa, și când e în spatele tău, dincolo de perete. Nu e o lucrare  de  deprindere  meșteșugărească.  Iubirea  e  și  artă. 

Stil. Nu e reţetă compensată. Conștiinţa e o vedere a iubirii 43 

ca  iubire.  Vedere-lumină  în  afară...  Face  cale  luminată  și celorlaţi... 

Practic,  sensibilitatea  conștientizări  se  câștigă  prin prezenţa  liturgică,  prin  toate  angajările  noastre  în  rugăciune, și prin toate celelalte practici. De fapt, noi ne luăm în stăpânire  prin  ele,  dar  dăruindu-ne  lui  Dumnezeu,  cumva, fiind  primitori  și  mulţumitori  pentru  darul  pe  care  ni-L 

face,  oferindu-ne  posibilitatea  să  ne  transcendem  întreit: (și)  către  noi  înșine,  (și)  către  El,  (și)  către  ceilalţi.  Spaţiul liturgic – chiar o Vecernie, o Utrenie, o Miezonoptică – are un efect de personalizare a noastră, adică de trezire a acestei conștiinţe. De aceea e nevoie să fim participativi, pentru că 

se  trezește  în  noi  ipostasul-persoana…  prin  contagiune... 

Chiar  și  copiii,  dar  nu  nesupravegheaţi  se-nţelege,  trebuie să  fie  aduși  la  slujbe,  căci  Dumnezeu  lucrează  în  sensul trezirii  acestei  conștiinţe,  și  în  chip  tainic,  uneori  insuficient resimţit de noi sau ne-simţit de noi, măcar până la o vreme...  Abis pe abis cheamă. .. 

Taina  lui  Dumnezeu,  ca  Persoană,  lucrează  asupra tainei tale ca persoană, mai mult decât te conștientizezi tu pe tine, chiar și pe El, la un moment dat. Dar Dumnezeu e prezent. Dumnezeu lucrează, pentru că este Persoană. Dar trebuie  să  fii  acolo,  în  spaţiul  consacrat  Lui,  în  care  este prezent  ritualic.  De  aceea  e  necesar  ritualul  liturgic  și participarea  la  slujbe,  la  taine,  la  ierurgii.  Acest  volum, Chipul  nemuriror  al  lui  Dumnezeu,  subliniază  prezenţa  lui Dumnezeu prin taine și ierurgii. Nu e doar în interioritatea ta,  de  accesat  și  captat  lăuntric,  ci  e  lucrător  prin  chipul preoţiei,  prin  tainele  Bisericii.  E  lucrător  la  modul  propriu în sensul sfinţirii tale. 

Însă, sfinţenia nu e în afara conștientizării tale ca  cine ești:  ca   persoană.  Nu  subscriu  alegaţiei:   Cutare  e  sfânt,  dar nu  știe  că  e  sfânt.   Păi,  cum  adică?,  vorba  unui  covrigar (anti-)  social-  (ne-)  democrat.  Sfinţenia  e  așa  pe  neveu,  e realizare  a  inconștienţei?  A,  că  ești  nemulţumit  de  ceea  ce 44 

ești,  că  ai  conștiinţa  propriei  slăbiciuni  sau…,  asta-i  altă 

discuţie.  Dar  nu  poţi  să  ai  o  măsură  duhovnicească  și, totodată,  să  nu  ai  conștiinţa  prezenţei  lui  Dumnezeu  în tine, respirabilă. Nu poţi să te sfinţești și să nu ai conștiinţa, cât  de  cât,  a  ceea   ce  și   cine  ești.  Ar  însemna  să  definim sfinţenia ca nesimţire sau ca ceva mort, fapt ce ne aruncă cu sfinţenie cu tot în contradictoriu. Sfinţenia se pătimește, ca să zic așa. Aude cum iarba crește! 

Adevărata  noastră  creștere  este  și  o  creștere  în conștiinţă  și  în  conștientizare  de  sine  și  în  acumularea memoriilor conștiente. Sau, cum zicea Părintele Teofil de la Sâmbăta:  Cine intră în inima mea, nu mai iese afară. Asta ce înseamnă? Că se „leagă” această memorie de participare, de întâlnire,  nu?  Rămâne  această  memorie  a  participării,  a întâlnirii,  ca  o  amprentă  în  inimă.  Și,  cu  cât  ești  mai conștient  în  viaţa  duhovnicească,  cu  atât  ai  și  conștiinţa adevărată, vie, a întâlnirilor tale comuniante. Ești mult mai întrupat în tot ceea ce faci, în fond. Pecetea și amprentarea ta  ca  prestolnic-persoană  e  mult  mai  conștientă,  mult  mai clară.  Sigur  că  și  aici  suntem  pe  trepte,  fiecare,  și  ne zbatem, dar… în sfârșit… măsuri și măsuri... 

I.M.: Mai subliniază Părintele Ghelasie: „Prin Psihoterapia Medicinii noastre Isihaste se face astfel „Reidentificarea propriei  „PERMANENȚE”  Fiinţiale,  prin  care  „memoriile bolnave” să fie învinse. Nu „admite” Psihic nici o „memorie rea şi anormală”, ci respinge-o şi înlocuieşte-o cu una Bună. 

„Golul” de Auto-Conştiinţă este semnul bolii.” 

N.: De fapt, în golul de autoconștiinţă apar memoriile patologice  și  ele,  de  fapt,  structurează  și  boala.  Și,  în subsidiar, tot ele sunt configurări care ascund acest chip al permanenţei  fiinţiale.  Nu-ţi  dau  voie  să  te  identifici  prin chipul  tău  de  permanenţă.  Reidentificarea  propriei  permanenţe  fiinţiale  deja  e  un  pas  în  recâștigarea  sănătăţii  tale, căci  atunci  când  ai  conștiinţa  propriei  identităţi  fiinţiale, știi  cam  cine  ești,  în  realitate,  în  concret.  În  viu,  ca  să  zic 45 

așa.  Te  identifici  în  raport  de  ceea  ce  ești.  Nu  în  raport  de adaosuri, nu vizavi de memoriile fantasmatice. Căci noi, de multe  ori,  ne  identificăm  cu  memoriile  acestea  și  de  aici acele  multe  feţe-arătări  care  ne  fac  să  nu  mai  știm  cine suntem,  și  pe  unde  ne  aflăm.  Dacă  ai  ajuns  la  conștiinţa aceasta,  printr-o  reidentificare  a  propriei  permanenţe fiinţiale,  ai  conștiinţa  a  ceea  ce  ești  și  știi  cine  ești,  cu adevărat.  Acesta  este  însuși  chipul  de  persoană,  în  altă 

prezentare (după cum arată Părintele Ghelasie, aici). 

Reidentificarea propriei permanenţe fiinţiale înseamnă 

să  descoperi  acest  mister  al  persoanei  (despre  care  scrie Părintele Stăniloae, ca apofatism antropologic). E o substanţă 

fiinţială  aceea,  ca  un  chip  al  permanenţei.  Fiinţa  înseamnă 

 ceea  ce  este  ca  permanenţă.  Și,  atunci  când  îţi  reidentifici propria  permanenţă  fiinţială,  acesta  este  și  pasul  spre sănătate,  pentru  că  nu  te  mai  confunzi  cu  fantomele memoriilor tale. Nu mai ești  în gol, ci ești  în plin. Și... când ești  în  plin, ești  în  plin! Trăiești în viul acestei plinătăţi. Te deschizi, primești și dăruiești prin el. Aceasta, de fapt, îţi dă 

conștiinţa  și  a  propriei  participări  și  a  memoriilor  relaţionale, dar acumulate pe acest fond de permanenţă și de  plin. 

Fondul acesta – revenind la ce spuneai iniţial – îţi redă 

capacitatea de a nu fi timorat, de a nu avea teamă, neliniști etc… Ai conștiinţa permanenţei, a unui  acasă indestructibil. 

De  aici  nu  te  mai  scoate  nimeni!  E  ca  o  redută  de  neatins. 

De  aceea  zice:   Nu  vă  temeți  de  cei  ce  vă  pot  omorî  trupul, căci sufletului n-au ce să-i facă.  Aici răul nu are acces. El vine cu adaos. Vine cu fentă, cu vicleșug. Vine cu dedublare, vine cu  paraziţi  și  cu  bruiaj.  Vine  cu  memoriile  acestea  care  te ascund  și  de  tine  însuţi,  de  nu  mai  știi  cine  ești,  pe  unde ești. Nu mai  știi cum  să te identifici, și cu ce. Ești nesigur. 

Vulnerabil.  E  o  hăituială  de  fantome.  Dar  când  ajungi  la propriul chip, vălurile dispar, trăsăturile se limpezesc. 

Între ceea ce este permanentul în sine, chipul în sine, și  ceea  ce  este  adaos,  hotarul  e  clar.  Nu  mai  încap  dubii. 

Atunci  ai  și  siguranţa  și  certitudinea  a  ceea  ce  ești.  Toate celelalte  memorii  fantomatice  încep  să  se  risipească.  Nu dintr-o dată. Pot se ne bântuie încă niște memorii, ani de zile. 

Procesul acesta de personalizare, de renaștere și de împlinire, integrativă,  ca  personalitate,  e  de  o  viaţă.  Dar,  formativ, contează și direcţia și modul în care te implici. Ritmul, intensitatea, modul pășirii nu e de neglijat, dacă vorbim de Cale. 

I.M.:  Noi  putem  să  batem  și  apa  în  piuă?  Am  auzit unele  persoane  (și  chiar  și  eu)  spunând  că  simt  că  nu  au progresat  duhovnicește  nici  după  ani  de  zile,  în  ciuda preocupărilor de a se îmbunătăţi. 

N.:  Depinde  cum  identificăm  această  îmbunătăţire, sau cum evaluăm acest progres, din ce perspectivă. Îl identificăm  în  sensul  unei  atare  conștientizări  și  personalizări? 

Sau  în  ce  sens?  Depinde  de  fiecare  cum  își  așează  reperele în raport de care își evaluează progresul duhovnicesc. Căci unii  spun  că  s-au  rugat  rostind  de  20000  de  ori   Doamne Iisuse sau au trecut de la 1000, la 2000, la 5000… rostiri pe zi. Și poate fi un progres de… număr, dar nu neapărat este și un progres în ceea ce înseamnă conștiinţa întâlnirii tale cu Dumnezeu,  în  sensul  aprofundării  acestei  experienţe.  Stai bine în contabilitatea primară. Poate fi un indiciu pozitiv. 

Depinde  cum  își  confecţionează  fiecare  reperele. 

De unde și le ia fiecare. Despre asta am încercat să vorbim: despre  repere,  despre  modele  formative.  Și  –  în  funcţie  de așteptări, de orientare – nu încape îndoială că și apa în piuă 

se mai poate bate. E ca la scăldătoarea Vitezda: Stai, aștepţi, aștepţi și stai, și nu ești aruncat în scăldătoare, încă. Și ești pe  acolo,  pe  lângă,  în  buză,  de  niște  ani  de  zile,  chiar  de zeci. Lipsește declicul trecerii... pășirea peste prag. Străpungi dincolo  de  hotar  și  treci  pe  tărâmul  celălalt.  Numai  atunci știi  că  e  diferenţă  între   dincolo  și   dincoace.  Diferenţa  e experiabilă,  concret.  Sigur,  ești  cu  un  picior  pe  aici,  cu  un picior  pe  acolo,  dar  trăiești  diferenţa  tărâmurilor.  Are  alt fond celălalt tărâm, și mă refer la cel infra-antropologic. 

Și,  din  punctul  acesta  de  vedere,  e  și  un  prag  și  un pârleaz,  un  salt-trecere  care  face  diferenţa.  Dar,  pe  fond, fiecare crește într-un fel, dacă e onest și sincer. Dumnezeu chiar  ne  vrea  mai  aproape  de  El,  și  lucrează  în  acest  sens. 

Doar astfel ne îmbunătăţim, prin întâlnire cu El, nu singuri. 

Dar îmbunătăţirea noastră are şi ceva imponderabil. 

Tu  predai  matematică  –  și  observi  cum  are  fiecare… 

metoda  și  măsura,  căci  unul  crede  că  se  îmbunătăţește pentru  că  știe  să  facă  teste,  dar  nu-și  îmbunătăţește  în realitate  modul  de  gândire  matematică.  Și  atunci,  raportat la  anumite  elemente,  pe  spaţiu  restrâns  și  în  timp  scurt, poate să facă mici progrese – găsește similitudini, recurenţe, tipare, identifică moduri de operare și modele algoritmice – 

dar  nu  dobândește  și  înţelegerea  matematică.  Exact  ca  în cazul  în  care  ţi  se  livrează  un  pește,  dar  nu  și  tehnica  de pescuire  pentru  a  prinde  pește,  la  momentul  potrivit. 

Contează  cum  îţi  setezi  reperele,  criteriile,  cum  îţi  reglezi ștachetele,  și  cum  baţi  apa  în  piuă,  în  definitiv.  Și  apa  în piua se poate bate, la urma urmei, trebuie să convenim, cu mai puţin talent. 

Și eu am insistat – în ceea ce mă privește – pe găsirea unor  repere  formative  cât  mai  adecvate.  Și  acestea  ţin inevitabil,  paradigmatic,  și  de  un  specific.  Unii  „trag”  de tine  într-un  fel,  într-un  anumit  specific,  chiar  formativ (egiptean,  palestinian,  sinaitic,  athonit,  slav  sau  nu  știu  de care),  punând  un  accent  anume  în  modelarea  de  genul: Avva și ucenicul. Specificul carpatin – care te scoate dintr-un activ foarte mentalist sau prea sentimentalist, căutând să te așeze  într-o  direcţie  personalistă,  apofatică  –  nu  e  ușor  de surprins.  Gestul  de  închinare  nu  degrabă  îl  conștientizezi, ca  act  direct  fiinţial  –  și  te  lasă,  cumva,  mai  fără  progres, așa, vizibil, palpabil, pentru că nu prea poate fi contabilizat. 

Nu  lesne  măsori  și  cuantifici  apofaticul.  Ai  impresia  că  nu faci  ce  trebuie  sau  cum  trebuie.  N-ai  concreteţea  aluatului pe  care-l  frămânţi,  până  la  o  vreme.  Nu  palpezi  realitatea 48 

fiinţială,  duhovnicească.  Și  aceasta  te  poate  face  să-ţi  zici: Stai  așa!  Am  progresat?,  sau  sunt  tot  așa  cum  am  fost, bătând  pasul  pe  loc?  Nu  mai  sunt  bou,  sunt  vacă.  Sunt tot  parte  într-o  cireadă,  deci.    Nu  e  rău.  Pot  să  pasc  în continuare... 

Dar aici sigur contează (și) îndrumătorul. Te raportezi și la cine evaluează îmbunătăţirea, nu? Poate  fi un progres și  prin  faptul  că-ţi  lămurești  diferenţele  dintre  modelele specifice amintite. Știm că este un specific carpatin, un altul atonit,  un  altul  rusesc,  un  altul  siriac,  sinaitic,  egiptean ș.a.m.d.  Și  acesta  e  un  progres,  pentru  că-ţi  iei  în  atenţie orientarea,  apropo  de  prevenirea  Părintelui  Ghelasie,  de  a nu  amesteca  specificurile.  Te  orientezi.  Nu  e  ușor,  și  nici puţin lucru, să te orientezi. După ce te orientezi trebuie să 

începi  să  mergi  în  raport  de  repere,  de  ţinte.  Dar  e important că ești orientat și că pășești pe Cale. Unele efecte de  îmbunătăţire  au  nevoie  de  mai  mult  timp  pentru  a  se vedea,  pentru  a  se  re-simţi  și  concretiza  direct.  Dar contează însă că ești orientat bine și că te miști către ţinta clară.  Contează  că  acumularea  are  o  depunere  organică. 

Exact  cum  povestea  cineva.  Nu  prea  ești  conștient  că  tu crești,  copil  fiind,  sau  poate  nici  că  îmbătrânești,  matur fiind, decât după efecte, ce se văd. 

Așa  și  aici,  spiritual  vorbind,  poate  că  este  o acumulare  care  se  depune,  pas  după  pas.  N-ai  atât  de  fină 

conștiinţa – până ajungi la conștiinţa fiinţială – ca să vezi și creșterea  în  timpul  creșterii,  să  trăiești  întâlnirea   in  actu. 

Dar trebuie să fii conștient și de propria creștere, normal, la un moment dat. 

Pe  măsură  ce  ajungi  la  o  conștiinţă  mai  clară  a prezenţei  tale  în  relaţia  ta  cu  Dumnezeu,  în  primul  și  în primul  rând  (liturgică,  ritualică,  euharistică),  în  măsura respectivă  ai  și  conștiinţa  propriei  prezenţe,  și  simţi  și împlinirea, atâta câtă este. Dar parcursul, creșterea noastră 

căderile  noastre.  E  un  paradox.  Noi  nu  putem  fii  într-un progres în linie dreaptă, gen săgeată ascendent vectorizată. 

Nu există parcurs format numai din victorii fără înfrângere. 

Nu se poate! 

Însă,  trebuie  să  avem  conștiinţa  unei  dezvoltări personale. Pentru că, după cuvântul Apostolului, știm:  Cine stă pe loc să ia aminte că a și căzut deja.  Mie-mi place mult acest  avertisment!  Trebuie  să  știi  că  pășești,  că  ai  ţinta  și orientările  bune,  că  ai  și  angajarea,  implicarea,  ritmul, intensitatea potrivită. Dacă ești sincer, onest în ceea ce faci, nu  se  poate  să  nu  existe  o  creștere.  Fără  îndoială,  fiecare pornește  și  cu  desaga  lui,  cu  potenţialul  lui.  Nu  toţi  fac performanţă  olimpică.  Unii  fac  ceva  aici,  la  nivel  de  obște mică,  la  nivel  local  de…  competiţie  de...  judeţ.  Asta  este! 

Dar fiecare cu pașii proprii. Cu propria măsură! 

În  principiu  –  în  specificul  carpatin,  în  care  se  caută 

gestul  iconic,  închinarea  gestică  –  poate  să-ţi  pară  că  nu sporești tocmai pentru că gestul și practica gestică te scoate dintr-un  activ  mental,  emoţional  ori  corporal.  Dar  gestul este  și  rămâne  personalist,  în  esenţă.  De  fapt,  acesta  e sensul  acestei  practici:  să-ţi  descoperi  chipul  de  persoană, în  sensul  apofatic,  ca  un  chip  al  adresării.  Ca  atare  nu trebuie  să  confunzi  mijloacele  cu  scopul.  Nu  trebuie  să 

confunzi  participarea  ta  mentală,  cu  chipul  în  sine  de persoană, ca participare fiinţială, directă. E mai mult decât mintea  și  gândurile,  participarea  fiinţială.  E  mai  mult  și decât simţirea inimii. 

Așa încât, fiecare poate mai batem și apa în piuă, până 

ne  trezim  conștiinţa  fiinţială.  Dar,  pe  fond,  trebuie  să 

pornim de la premisa că Dumnezeu ne vrea mai aproape de El. Aceasta e șansa noastră! Suntem  fii întru Fiul! De aceea S-a întrupat Fiul lui Dumnezeu, nu?, ca să ne arate calea nu doar de mântuire, ci de desăvârșire. Că suntem neputincioși, asta nu  mai încape îndoială. Dar șansa desăvârșirii  noastre este cuprinsă în asumarea hristică. Ne suflă permanent vânt 50 

în  pânze.  Dacă  ar  fi  numai  după  ceea  ce  facem  noi,  ar  fi greu spre foarte complicat. 

I.M.: Unii dintre noi le uităm pe cele bune pe care le aflăm  –  în  loc  să  le  punem  perseverent  în  practică  –  și  ne lăsăm  la  voia  impulsurilor  de  moment.  Soluţia  ar  fi  o hotărâre mai mare? 

N.:  Depinde  și  ce  înseamnă  practica  aceasta  perseve-rentă,  dacă  fondul  discuţiei  este  cel  al  conștientizării  și  al conștiinţei. Cum să schimbăm conștientizarea și conștiinţa? 

Să perseverezi în ce? Să ne schimbăm, poate, printr-un plus de conștientizare a ceea ce suntem și a  ceea ce facem, și  a aspectelor  de  specific,  pe  care,  aflându-le,  le  asumăm  și  le punem și în practică, dacă putem, consecvent. 

Acum  diferă  și  vârsta  și  măsura  noastră  spirituală,  și momentul  întâlnirii...  Nu  putem  fi  tot  timpul  în  tonusul unei competiţiei majore. Așa e natura umană, cu fluctuaţiile ei, cu ritmurile ei… Nu putem fi atât de tari, de prezenţi, de atenţi în orice moment și în orice loc. Dar fondul practicii și al  trăirii  este  chiar  acesta  al  conștientizării.  Aceasta  este  și calea de schimbare. Iar conștientizarea o dobândim – dacă 

vrei,  în  sens  practic  –  perseverând,  în  ce?  În  primul  rând, într-o participare liturgică. 

Pun accent pe aspectul ritualic, personalist, pentru că 

acolo,  în  spaţiul  liturgic,  Dumnezeu  lucrează  asupra  ta foarte clar ca persoană. Lucrează în apofatic, ca să zic astfel. 

Dincolo  de  ceea  ce  poţi  tu  să  oferi,  Dumnezeu  oferă  mai mult. Te aduci pe tine ca pe o prescure și lucrează Dumnezeu asupra  ta,  la  o  prefacere  a  ta,  pentru  a  te  face  pasibil  de integrare  în  trupul  mistic.  Lucrează  și  în  sensul  de  personalizare a ta. Tu poate nici nu te conștientizezi ca persoană, încă.  Dar,  dacă  ești  prezent  acolo,  liturgic,  ritualic,  gestic, Dumnezeu  te  ia  în  considerare  ca  persoană,  ca  fiind  chip creat după Chipul Său. Dumnezeu lucrează asupra ta, exact cum  și  cât  trebuie,  chiar  dacă  tu  nu  resimţi  limpede  încă, hic et nunc. Și, de cele mai multe ori, nu simţim conștienţi 51 

acest fapt, deși îl re-simţim ca efect. Poate nici ca preoţi, nu suntem  prea  conștienţi,  prea  prezenţi.  Dar  aceasta  este măsura fiecăruia, dinamică până la urmă. 

I.M.:  Părintele  Ghelasie  face  o  evaluare  a  naturii umane  așa  cum  a  fost  ea  definită  în  filosofia  antică, grecească: „Noi, ca Medicină Creştină, insistăm pe conside-rentul unui Psihism de Sine direct al Sufletului, care nu este prin  energii  şi  nici  prin  funcţii  fiziologice.  Psihologia obişnuită este pe reperele antice, în care Psihismul este un 

„produs de funcţii” şi nu un „Producător de funcţii”. Trihotomismul  antic  –   Nous-Spiritualul  Divin,  Psyche- sufletul-energeticul  Spiritualului  şi   Soma-corporalul  –  este  insuficient din punct de vedere Creştin.” 

N.: Acestea sunt probleme de antropologie. Sau, să zic altfel,  ne  relevă  o  viziune  antropologică.  Antropologia apofatică  la  asta  se  referă,  la  ceea  ce  depășește  psihologia obișnuită  și  trihotomismul  antic,  ca  structură  psihică 

propriu-zisă. Și la Părintele Ghelasie și la Părintele Stăniloae se  vede  nevoia  aceasta  de  recalibrare  antropologică,  prin recuperarea  dimensiunii  apofatice  și  prin  evidenţierea  ei. 

Când am vorbit despre persoana umană ca mister, ca taină 

apofatică inexprimabilă în sens propriu, la asta am făcut de fapt  trimitere,  la  ceea  ce  depășește  structura  antică.  Când vorbește  despre  apofatismul  antropologic  se  situează 

dincolo de ceea ce înseamnă psihismul  acesta care subzistă 

prin energii sau/și prin funcţii fiziologice. 

Aici – în ceea ce ai evocat la Părintele Stăniloae, dar și la Părintele Ghelasie – psihismul în sine sau direct al sufletului este chiar taina apofatică a persoanei umane. Aceasta, însă,  nu  poţi  s-o  descoperi  prin  abordare  psihologică.  Ai nevoie  de  o  altă  abordare,  în  primul  rând,  ecleziologică. 

Trebuie să renaști în Hristos. Trebuie să crești, să te dezvolţi, să te maturizezi duhovnicește în acest chip hristic. Trebuie să  te  personalizezi  iconic,  deci:   chip  întru  asemănare. 

Chipul  este  persoana.  Persoana  este  suportul  asemănării. 

Asemănarea este supra-personalizare. 

Descoperirea  acestui  mister  sau  a  acestui  apofatism, care este chipul direct al persoanei, dintru început ne arată 

că,  paradigmatic,  abordarea  psihologiei  obișnuite  este limitată. Din care pricină? Omul căruia i se adresează și pe care îl tratează este limitat. O limită structurală, deci, care este lipsită de dimensiunea apofatică, și, ca atare, de realul chip  al  persoanei,  de  misterul  ei.  Psihologic,  avem  chipul omului  parţial,  cel  relevat  de  structura,  așa  cum  este  după 

cădere, în care taina chipului omului – în sensul de  mister apofatic al chipului  de persoană în sine –, nu  e asumată în structura  psihologică.  E  ca  o  comoară  ascunsă  în  ţarină. 

Vederea psihologică nu străbate către ea. Nici nu știe de ea, de  cele  mai  multe  ori.  Pot  să  vorbească  despre  persoană  și psihologii,  dar  aici  vorbim  despre  persoană  în  sensul  său apofatic  (ca  taină  în  descoperire  fiinţială).  Nu  vorbim  de persoană în sens psihologic, în sensul psihicului configurat în chip trihotomic antic, sau actualizat: minte, emoţie, corp. 

În atare viziune psihologică, este ca și cum s-ar aborda și trata omul din perspectiva unui model antropologic, care reprezintă  omul  căzut,  pe  de  o  parte,  a  cărui  dimensiune apofatică,  pe  de  altă  parte,  este  „amputată”,  este  ștearsă, estompată.  Lipsește  ca  orizont,  ca  ţintă,  restabilirea chipului  omului.  Aceasta  implică  reconștientizarea  sa  ca taină  fiinţială,  descoperirea  permanenţei  chipului  fiinţial  – 

conștiinţa  de  sine  prin  care  se  identifică  ca  fiinţialitate  cu memoriile  fiinţiale  și  cu  limbajul  fiinţial.  Nu  poţi  să 

pătrunzi  această  adâncime  antropologică  decât  pe  o  cale spirituală, pentru că e nevoie de o transcendere de sine, de o depășire de sine în taina adevăratului chip al omului. Mai mult,  nu  pe  orice  cale  spirituală  poţi  să  conștienzezi caracterul  personal  al  acestui  apofatism,  ci  numai  pe  calea revelaţională hristică. 

Am postat pe canalul Telegram un citat tot din  Chipul nemuritor  al  lui  Dumnezeu,   în  care  Părintele  consemna  – 

foarte  interesant!  –  că  (și)  Botezul  este  o  renaștere  într-un chip  al  personalizării  noastre.  Prin  Botez  începe  renașterea și  creșterea  chipului  de  persoană,  dar  în  sensul  acesta tainic,  apofatic.  Moștenind  modelul  antic  ca  structură  a omului, cum se întâmplă de regulă în psihologie, într-un fel se schimbă doar metoda de lucru, dar se operează, de fapt, numai  asupra  unei  dimensiuni  a  structurii  omului. 

Niciodată  nu  poţi  să  ajungi  la  taina  omului,  urmând  un demers  strict  psihologic.  La  taina  omului,  în  sensul  acesta apofatic,  mă  refer.  Un  apofatism  antropologic  care  reflectă 

dimensiunea  teandrică  a  antropologiei,  acesta  rămâne inaccesibil psihologiei. 

Și,  de  fapt,  abordarea  tămăduitoare  și  vindecarea  ar trebui  să  fie,  în  primul  și  în  primul  rând,  o  cale  de  identificare  și  de  conștientizare  a  chipului  adevărat  al  omului. 

Este  secundară  și  parţială,  posibil  complementară,  tratarea patologiei  numai  la  nivelul  și  structura  psihologiei  obișnuite, de moștenire antică, ca să nu zic păgână. Și, ceea ce evocam anterior, se completează cu ce devine relevant și se reconfirmă,  și  aici:  ai  nevoie  de  modelul  antropologic,  de modelul  deplin.  Ai  nevoie  de...  Ecce  homo.  Doar  așa înţelegi, și ce spune Părintele Ghelasie, și ce spune Părintele Stăniloae. Înţelegi numai dacă delimitezi modelul antropologic antic (preluat și în psihologia modernă), de un model antropologic creștin. 

De  aceea  a  insistat  Avva  Ghelasie  pe  tușele  de  clarificare  antropologică,  căutând  să  evidenţieze  antropologia iconică.  La  Părintele  Stăniloae,  după  cum  se  vede,  se trasează  acest  hotar  al  personalismului  creștin  răsăritean, care are un specific al său, inconfundabil. În context, devine necesară  această  evaluare  a  naturii  umane  sau  a  chipului persoanei.  Dar  în  baza  cărui  model  se  face  evaluarea? 

Psihologic,  poţi  să  schimbi  instrumentarul,  metodologia, 54 

perspectiva,  dar  dacă  abordezi  doar  somaticul,  doar  cu somaticul  ai  de-a  face,  dacă  abordezi  doar  mentalul,  doar cu  mentalul  ai  de-a  face,  dacă  abordezi  emoţionalul,  doar cu  emoţionalul  ai  de  a  face.  Omul  nu  e  doar  această 

structură  tripartită:  somatic,  emoţional,  mental.  Este  și acestea, dar nu numai. 

Trebuie afirmat limpede:  Trihotomia aceasta este și ea componentă  în  structura  antropologică,  dar  omul  nu  se reduce  la  această  trihotomie.   Dacă  rămâi  la  această  trihotomie,  înseamnă  că  n-ai  cartografiată  harta  întreagă  cu privire  la  ce  este  omul  integral.  Ceva-ţi  scapă!  E  nevoie  de antropologie  comparată,  nu  în  sens  structuralist  sau  strict cultural, pentru a descoperi sensul recuperării hărţii întregi, care te poate orienta în direcţia integrală a trăirii. 

Ce  am  vorbit  anterior,  se  înţelege  dacă  nu  rămâi ancorat,  paradigmatic,  în  logica  antică.  Altfel  spus,  trebuie o întoarcere la o logică creștină, la o logică hristică, revelaţională. Așa înţelegi și nu confunzi chipul iconic al omului cu astfel de abordări psihologice care se configurează într-un raport  cu  antropologia  filozofică  antică,  doar  actualizată, într-un  fel,  ca  limbaj,  ca  metodă  etc.  Dar  nu  acesta  este chipul omului în asemănare cu chipul hristic. Nu este chipul care este promovat, aici, în ceea ce vorbim, ca antropologie apofatică.  Dacă  nu  ai  această  hartă,  nu  poţi  să  ai  deschiderea  –  despre  care  am  vorbit  la  început,  evocându-l  pe Părintele  Stăniloae  –,  faţă  de  acel  mister  al  omului,  și  faţă 

de  preocuparea  către  acea  transcendere.  Nu  ai  calea, orientarea, dacă nu înţelegi diferenţa, nu doar de sens, ci de structură.  Mă  refer  la  diferenţa  dintre  trihotomismul  antic și chipul în sine al sufletului, fiinţial în natura sa, care nu se confundă cu energiile și, evident, cu corporalul. 

I.M.: Iată cum vede Părintele Ghelasie, natura umană, din punct de vedere creștin: „Sufletul este Unul dar în Trei Deschideri  de  Suflet  deodată,  ca  Eu–Conştiinţă,  ca  Duh–

Memorie  de  Conştiinţă  şi  ca  Spirit–Limbaj  de  Conştiinţă. 

Sufletul  este  Monadă  Triadică  în  Sine.  Corpul  nostru  este Ecoul–Prelungirea  Acestor  Arhetipuri  de  Deschidere  de Suflet.  Aşa  Energia  Corpului  nostru  este  Tripletă  ca  şi Sufletul. Energia Informativă este în Corespondenţă directă 

cu  Eul–Conştiinţa  de  Suflet,  Energia  Vibratorie  Biologică 

Senzitivă este în Corespondenţă directă cu Duhul–Memoria de  Suflet,  Energia  Organică  Acumulativă  este  în Corespondenţă directă cu Spiritul Limbajului de Suflet.” 

N.:  Da,  dacă  se  începea  cu  acest  citat  aveam  de  la început  harta  a  ceea  ce  încercăm  să  prezentăm.  Trihotomismul  antic  se  restrânge  la  tripleta  aceasta  energetică. 

Dacă se punctează corespondenţele se observă că lor, celor calaţi pe structura antică, le lipsește triada în sine a chipului de suflet, care reprezintă chipul triadic al persoanei. Le lipsește ca explorare, ca accesare, ca experienţă (antropologic vorbind). 

Aceste trei deschideri ale sufletului: ca  Eu–Conştiință, ca   Duh–Memorie  de  Conştiință  şi  ca   Spirit–Limbaj  de Conştiință, rămân nevalorificate. Trezirea acestei conștiinţe, memoriile acestei conștiinţe, limbajul acestei conștiinţe, nu poate  să  o  facă  omul  numai  prin  el  însuși.  Are  nevoie  de învăţarea  limbajului  de  suflet.  Are  nevoie  de  rememorarea limbajului de suflet. Are nevoie de conștiinţa sufletului. Are nevoie  de  conștiinţa  acestor  memorii  și  de  limbajul-exprimarea conștientă. Iar această conștiinţă o trezești prin întâlnirea  cu  şi  în  Hristos.  Altfel,  nu  ai  acces  la  această 

conștiinţă de suflet, la memoriile sale, la limbajul său. 

Întâi  de  toate,  trebuie  să  te  îmbraci  în  Hristos.  Asta este taina Botezului. Asta înseamnă că, de fapt, creștinismul are o unicitate care nu poate fi substituită sau echivalată de alte  spiritualităţi.  Nu  e  așa  pentru  că  zicem  noi,  că  avem ceva…  moţ...  Asta  este  realitatea.  Se  vede  din  aceste  hărţi antropologice, chiar discutând numai despre chipul omului, nu direct despre Dumnezeu. 

Trebuie  asumate  însă  toate  dimensiunile  antropologice,  în  sensul  conștient,  participativ.  Sunt  și  duhovnici care  rămân,  chiar  și  azi,  la  trihotomismul  acesta  antic, atunci când vorbesc despre om, chiar despre persoană. E o amestecătură:  când  e  minte,  când  e  inimă,  când  e  simţire, când e intelect și simţuri…  de nu mai știi exact… că e chip triadic, că e trihotomie, că e tripartiţie, că e dualism, că e… 

ce-o fi... Dar o dau înainte cu practica, și cu Sfinţii Părinţi, normal, mai mult din buze invocaţi. 

Părintele  Ghelasie  are  o  mare  claritate  în  detaliile antropologice,  care  se  leagă,  de  ceea  ce  am  vorbit  înainte, de  mister  și  de  transcendere  de  sine,  care  pun  în  ecuaţie dimensionarea   prezenței  iconice.  Adică,  atunci  când  vorbește  despre  conștiinţă,  da,  se  referă  la  această  conștiinţă, nu  la  zona  informaţională-mentală  (care  e  doar  corespondenţă energetică). Se referă la conștiinţa sufletului, în chip direct, care e în trei deschideri. De ce? Pentru că sufletul e chip triadic. Iar fiinţialitatea e în esenţă deschidere. 

Aici este vorba, practic, despre reidentificarea propriei permanenţe  fiinţiale.  Se  face  o  identificare,  dar  urmând atare  distincţii  între  cele  trei  deschideri  de  suflet  și  corespondenţele lor energetice. Una este experienţa prin energii (chiar dacă sunt triadice: informaţionale, vibratorii-senzitive și organice-acumulative), și alta este identificarea prin chipul de suflet, care este chipul permanenţei – al nemuririi despre care  vorbeam  –  sau  chipul  conștiinţei  fiinţiale.  Orice psihologie care se dezvoltă în acest trihotomism antic (care, în alt limbaj, este această tripletă energetică) se dezvoltă pe un gol de conștiinţă, deja amintit. 

Ca  atare,  o  astfel  de  psihologie,  astfel  încadrată,  nu trezește  și  conștiinţa.  Nu  deschide  și  o  cale  de  participare fiinţială, conștientă. Tratează la nivelul energetic, cel mult. 

Fără îndoială, pot fi și sunt efecte pozitive și în abordările psihologice. Omul este  și aceste energii. Omul este și biochimie și  neurologie.  Ca  atare   și  acestea  contează,  uneori  determi-57 

nant.  La  fel  cum  și  corpul  contează  pentru  fiecare  dintre noi,  și  nu  puţin.  Și  e  firesc,  ţine  de  personalitatea  noastră: chip  al  întregimii  noastre.  Ne  afectează  și  boala,  și  o  mică 

lovitură, și nu putem fi indiferenţi. Toate creează o anumită 

dispoziţie (într-un fel sau într-altul), când ești sănătos, sau când ești bolnav, chiar fizic. Dar contează orientarea. 

Contează  să  realizezi  distincţia,  după  natură, a  struc-turilor triadice:  ființiale respectiv  energetice. Contează dacă 

prin această structură relevată de textul propus se înţelege, atunci  când  vorbește  de  gol,  despre  golul  apofatic  antropologic:  vidul  apofatic  al  misticilor  impersonale.  Mai  adânc, dincolo de chipul omului, e golul-prăpastia ruperii legăturii cu Dumnezeu. Este un gol de suflet, așadar, dat de imperso-nalizarea lui. Dar este și un gol de Dumnezeu, cel al absenţei lui Dumnezeu. Un dublu gol, deci. De aici caracterul de dublă 

mistică a isihasmului, despre care vorbea Avva Ghelasie, ca depășire a dublului gol: de sine și de Dumnezeu. 

Pe  de  altă  parte,  să  gândești  prezenţa  lui  Dumnezeu ca  fiind  vie  și  lucrătoare,  dar  să  o  legi  doar  de  această 

tripartiţie  sau  trihotomie  energetică  e  prea  puţin,  din perspectiva 

reprezentării 

comuniunii 

interpersonale. 

O psihologie care se cantonează – chiar dacă-și dă haine și aere duhovnicești – doar în dimensiunea informaţionalului, a   vibe-lui  energetic…  este  doar  în  aparenţă  duhovnicească. 

E mai mult impostură duhovnicească, la drept vorbind. 

Ascultam  pe  cineva  –  posibil  candidat  la  președinţie (pe  care  l-am  și  întâlnit  cândva  în  București,  în  urmă  cu peste 15 ani) – care afirma că totul e vibraţie. Tocmai despre asta  vorbim!  Nu  e  totul  vibraţie!  Dacă  totul  e  vibraţie, atunci  totul  e  numai  informaţie  și  numai  energie.  Antropologic, există și o dimensiune fiinţială creată, componentă 

fundamentală a chipului omului. 

Isihasmul  afirmă  că  în  chipul  în  sine  al  omului  sunt trei  deschideri  care  transcend  –  apropo  de  transcendere  – 

structura energetică, care e vibraţională. Evident. Dar dacă 

susţii  că  totul  e  vibraţie,  înseamnă  că  excluzi  fiinţialitatea, care  e  permanenţă  și  care  e  o  realitate  a-energetică,  o substanţă  duhovnicească.  Unde  e  vibraţie,  e  energie.  Unde e fiinţialitate, nu e energie, ci este o altă substanţialitate. Și acela  e  suportul  adevărat  al  energiilor.  Energia  nu-și  poate găsi  odihna  numai  prin  ea  însăși.  Odihna  adevărată  vine prin fiinţialitate. Energia e versatilă, cumva. Ea trebuie să-și găsească  stabilitatea,  dar  nu  prin  ea  însăși  se  odihnește. 

Prin ea însăși, e dificil spre imposibil. 

De  aceea,  revenind,  contează   conștiința  ființială  prin care  „stăpânești”  și  structura  energetică…,  care  are  propria sa  conștiență energetică, prin care participi și cunoști energetic  pe  celălalt.  Ca  atare,  trebuie  să  descoperi  conștiinţa, memoriile,  limbajul  de  suflet  direct  (ca  permanenţe,  ca fiinţialitate).  Dar  aceasta  însemnă  că  trebuie  să  ai  în  prealabil  ţinta  de  urmărit.  Trebuie  să  ai  cunoștinţă  de  drahma pe care ai pierdut-o. Trebuie să știi că există. Trebuie să descoperi această dimensiune fiinţială a ta (a mea, a fiecăruia), care  e  dimensiunea  de  mister  al  omului.  Un  mister  al întâlnirii dialogale, nucleare. 

Acest  suflet  cu  trei  deschideri  de  suflet  deodată,  în limbaj ghelasian, este – în formularea Părintelui Stăniloae – 

dimensiunea de mister:  apofatismul antropologic. E o taină 

inefabilă.  Reală!  Experiabilă!  Însă,  dacă  nu  se  conștien-tizează ca atare, e ca și cum n-ar fi, aproape, deși este. Căci tu te identifici cu... mă rog... cu ce te identifici.... Și eu... la fel... Și, în consecinţă, în relaţionarea inter-umană nu avem conștiinţa  întâlnirii  celuilalt.  Nu  ne  întâlnim  ca  suflet  cu suflet,  ca  de  la  suflet  la  suflet.  Poţi  să  plonjezi  într-un misticism în care simţi doar energiile celuilalt (mai subtile, mai  grosiere…  așa  mai  departe,  în  întregul  spectru  de diferenţiere,  de frecvenţe), dar aceasta e prea  puţin, mistic și experienţial, vorbind. 

Nu  mai  zic,  dacă  rămâi,  și  mai  ex-centric,  suspendat doar  pe  componenta  raţională  sau  discursivă.  Nu  zic  că  e 59 

rea.  E  necesară,  dar  nu  e  suficientă.  Trebuie  să  vedem  tot orizontul, dacă vrei, inclusiv pe cel al sănătăţii. Direcţiile de refacere trebuie urmărite pe componente. Însă, un aspect al sănătăţii  e  și  cel  legat  de  recuperarea  chipului  deplin.  Nu poţi fi cu adevărat sănătos decât ca întreg, ca personalitate. 

Iar  aceasta  presupune  să  ai  și  traseele  recuperării/descoperirii  de  sine  în  atenţie.  Altfel  zis,  tu,  eu  sau  altul  nu suntem sănătoși doar pentru că nu ne simţim bolnavi. Dacă 

îţi lipsește o mână și tu nu știi, nu înseamnă că ești sănătos. 

Ești chiar handicapat! Tot așa și cu dimensiunea apofatică! 

Trebuie să vedem, așadar, dacă avem (sau măcar tindem spre) chipul  deplin al omului, actualizat ca potenţial; și cu memoriile  și  cu  limbajul  său  acumulate,  de  bună  seamă, prin  acest  relaţional-participativ:  prin  personalizare  și prin  suprapersonalizare  (adică  prin  întâlnirea  noastră  

cu  Dumnezeu,  în  Hristos).  Aici  suntem,  cumva,  pe  calea personalizării.  Despre  ea  vorbim,  în  esenţă.  Din  această 

pricină  și  eforturile,  în  sens  mistic,  ale  unora  care  rămân calaţi pe un tipar antropologic antic, creează confuzii. 

De  aceea  e  necesară  și  descoperirea  chipului  antropologic ca să ai harta completă, ca să știi  ce și  cum. Știm că 

s-a afirmat încă  din  antichitate  că  asemănătorul  se  cunoaște prin asemănător.  Care? La  asemănător, mă refer. Trebuie să ai și perspectiva asupra conștiinţei în sine ca taină, dar prin care te  identifici  conștient.  Asta,  având  în  vedere  că  te  identifici prin  ea  –  dacă  vrei,  ghelasian,  este  chipul  de  suflet  –,  dar  te identifici și prin celălalt. Nu poţi să nu te identifici deloc. Nu poţi  să  te  negi,  să  te  contești,  până  la  anihilare.  Și  această 

negare, dacă o practici, devine ea însăși o identificare…  

 Naturii  nu-i  place  vidul...  E  nevoie  de  o  identificare. 

Oricât  de  mult  ar  vrea  unii  să  conteste  identitatea,  nu  pot să  o  anuleze  definitiv.  E  un  dat.  Trebuie  să  fie  un  centru care  să...  centreze...  Fără  identitate,  te  dispersezi.  Dar  nu poţi ajunge la capătul dispersiei, la anulare, chiar dacă vrei. 

Dacă nu te regăsești în adevărata identitate, te identifici cu 60 

un surogat, vrei nu vrei. Poţi să te identifici într-un fel sau într-altul,  cu  anumite  realităţi  sau  aspecte  ale  realităţii  ori chiar  cu  memoriile  acestea  parazitare.  Te  identifici  cu  o mască. Aici apar problemele de dublare, de fals. Însă, nevoia de identificare, cumva, e intrinsecă. Ai nevoie să știi  cine ești. 

Într-un demers normal – revenind la textul de început – 

ai și o căutare de sine, ai și o transcendere. Ești și mulţumit și  nemulţumit.  Cauţi,  aprofundezi  și  transcenzi.  Ai  și orizontul apofatic antropologic, chipul prezenţei tale, dar ai și  supraorizontul  apofatic,  teologic,  cel  al  prezenţei  lui Dumnezeu. Te orientezi concomitent spre o dublă adâncire, și în sine, și în Dumnezeu, fără să te confunzi niciodată tu, făptură, cu Dumnezeu. Astfel îţi recuperezi integralitatea ta și, prin urmare, personalitatea ta. Îţi recuperezi și sănătatea, sau depășești și boala care e un adaos (legat de cădere și de memoriile ei care te bântuie). 

Vedem  cum  se  închide  astfel  cercul.  Se  unesc  întru nemurire, cele de început cu cele de la sfârșit. Vedem cores-pondenţa-echivalenţa  între  ceea  spune  Părintele  Stăniloae, în  textul  de  la  început,  și  Părintele  Ghelasie,  în  acest  text final.  Vedem  caracterul  omului  de  fiinţă  nemuritoare, nevoia de transcendere și de descoperire a persoanei umane ca taină apofatică, pe de o parte, și, pe de altă parte, vedem acest chip antropologic detaliat, cu accentul, practic, pus pe conștiinţă-persoană, respectiv pe identificarea conștiinţei, cu memoriile  și  limbajul  fiinţial,  ca  activ  al  personalizării.  În acest  sens  se  leagă  perspectivele  pe  orizontul  apofatic antropologic,  care  este  personalist.  Dacă  nu  ne  clarificăm reperele  antropologice,  și  teologice,  fără  îndoială,  nu înţelegem  despre  ce  vorbește  isihastul  de  la  Frăsinei:   Ce  e conștiința, ce e identificarea sau ce limbaj e acesta, că nu am întâlnit în Filocalie?! , zic unii, trăitori în alt eon dogmatic. 

Dar,  în  sens  mistic  isihast,  apofatismul  și  personalismul sunt o problematică serioasă, chiar definitorie, de hotar apologetic,  în  contextul  de  astăzi.  Identificarea  de  sine  e 61 

fundamentală. Cu ce te identifici? Și în misticile metafizice se observă aceasta preocupare. De ce creștinismul n-ar avea preocuparea  aceasta?  Cum  să  nu  o  aibe?  Mistica  creștină 

ridică doar problema conștiinţei păcatului sau a identificării cu păcatul de care ne detașăm? Nu avem în atenţie și identificarea de sine prin conștiinţă de sine, tainică? – identificare de care ţine chiar descoperirea chipului nostru nemuritor. 

Nemurirea  aceasta,  conștiinţa  aceasta,  personalismul acesta,  nu  sunt  în  preocuparea  misticii  creștine?  Cum  să  nu fie? Avem de-a face, mistic, numai cu paza minţii și cu păzirea poruncilor,  cu  nepătimirea  și  contemplaţia?  Numai  întru acestea  subzistă  schema  formativă  duhovnicească,  din  perspectivă mistică isihastă? Nu cred. Dimpotrivă, cred că trebuie recuperată tușa tare, personalistă, a isihasmului, ca evidenţă 

a  caracterului  său  profund  dialogal,  perihoretic.  Personalismul apofatic cred că e astăzi cheia misticii isihaste autentice! 

E în joc acum miza unei trăiri mistice, și autentice, și integrale. De la conștientizarea acestei permanenţe fiinţiale, începând,  de  la  descoperirea  chipului  persoanei  în  sine, chip  al  nemuririi,  deci,  chiar  de  aici  trebuie  să  ne  mișcăm pentru  a  recupera  adevărata  experienţă  sau  trăire  mistică, personalistă.  În  rest,  poate  că  tatonăm...  sau  ne  zbatem... 

sau,  mă  rog,  încercăm...  într-un  fel  sau  altul...  aproximând cumva duhovnicescul... într-un personalism ambiguu... 

Antropologia apofatică este fără îndoială cea în care și prin  care  se  străvăd,  de  către  cine  are  ochi  de  văzut, coordonatele  și  măsura  de  realizare  autentică  a  persoanei ca  personalitate  iconică,  care  se  păstrează  în  acest  chip dinamic  al  integralităţii  participative  –  în  Trupul  Mistic  –, precum cel revelat în  Chipul nemuritor al lui Dumnezeu de către  Cuviosul  Dumitru  Mărturisitorul,  adevăratul  părinte al filocaliei românești. 

Întrupare sau reîncarnare? 





Se  știe  că  metempsihoza  sau  reîncarnarea  este  o teorie,  evident  metafizică,  potrivit  căreia  sufletul,  după 

moartea trupească, intră în alt trup omenesc sau de animal şi străbate astfel un ciclu de morţi şi renaşteri până la o zisă 

iluminare sau eliberare din acest ciclu. 

Cineva l-a întrebat pe Sfântul Paisie Aghioritul:  

–  Părinte,  cum  oare  unii  oameni,  chiar  şi  cultivaţi, cred în metempsihoză? 

Marele Bătrân a răspuns: 

–  Metempsihoza  le  convine  oamenilor  şi  mai  ales ateilor  şi  necredincioşilor.  Este  viclenia  cea  mai  mare  a diavolului.  Diavolul  îi  ţine  într-o  viaţă  de  păcat,  cu  gândul că sufletul pleacă şi revine de mai multe ori în această lume. 

„Ei, dacă de data aceasta nu reuşeşti, le spune diavolul, vei reveni  în  viaţă  şi  vei  reuşi  a  doua  oară.  Şi  dacă  iarăşi  nu reuşeşti,  vei  veni,  vei  reveni,  vei  evolua1...  De aceea  unii  ca aceştia şi spun: „Nu-i nimic dacă fac şi acest păcat”, şi nu le pasă. Trăiesc fără luare-aminte şi nu se pocăiesc. Vezi cum îi orbeşte diavolul şi cum îi prinde în iad? Nu am văzut un vicleşug  al  diavolului  mai  mare  decât  acesta,  cu  care  să-i adune  pe  oameni  în  iad!  Şi  dacă  diavolul  te  prinde  bine  o dată,  oare  te  va  mai  lăsa  să  te  întorci?  Aceasta  este  teoria cea mai rea dintre toate teoriile hinduiste”2. 



1 În paranteză să remarcăm că această teorie a reîncarnării e similară cu cea  evoluţionistă,  ambele  promovând,  fiecare  pe  nivelul  ei,  aşa-zisa 

„autodevenire”. 

2 Cuviosul Paisie Aghioritul,  Nevoință duhovnicească, Editura Evanghelismos, Bucureşti, 2003, pp. 248-249. 

Odată,  seara  târziu,  a  trecut  pe  la  Coliba  Cuviosului Paisie  un  tânăr.  „La  vremea  aceasta,  voinicule,  vreau  să 

citesc Vecernia”, îi spune Marele Bătrân. „Încă te mai ocupi cu acestea?”, m-a întrebat acela şi a plecat. A venit a doua zi şi mi-a vorbit despre nişte vedenii. „Ai folosit cumva haşiş?”, îl întreb. „Da, mai demult, însă atunci când am văzut vede-niile  nu  mai  foloseam”,  îmi  spune.  „Citeşti  cumva  despre metempsihoză?”. „Da”, îmi răspunde. Ei bine,  aici o păţise. 

A  citit  despre  metempsihoză,  a  intrat  egoismul  înlăuntrul său şi i-a plăsmuit vedenii cum că în  urmă  cu mii de ani  a fost un om mare şi bogat. Apoi a văzut în vedenie că s-a suit la  Cer,  dar  nu-l  aveau  scris  acolo  şi  i-au  spus  să  coboare. 

Diavolul  îi  făurise  toată  această  fantezie.  „Toate  acestea sunt basme, îi spun, iar tu le crezi?”3. 

Din  nefericire  există  şi  oameni  cultivaţi  care  cred  în astfel de bazaconii. Acolo, lângă Coliba Sfântului Paisie, un alt monah avea un măgar pe care, povestește Marele Bătrân, 

„l-am  numit  Naser,  deoarece  era  vioi.  Într-o  zi  a  venit  un grec  care  trăia  în  Elveţia  şi  a  auzit  că-l  strigam  pe  măgar Naser. După o vreme, când a venit din nou, a adus o cutie cu  dulciuri  ieftine  şi  o  alta  cu  dulciuri  scumpe.  „Acestea sunt pentru Sfinţia Ta”, mi-a spus şi mi-a dat dulciurile cele ieftine. „Dulciurile cele scumpe sunt pentru Naser, a adăugat el. Mi-am dat seama încă de data trecută (când am venit pe aici)  că  acesta  este  Naser.  Atunci  când  l-am  întâlnit,  mă 

privea  cu  o  privire  tristă  şi  mi  s-a  frânt  inima”.  Credea  că 

Naser se reîncarnase şi devenise măgar. „Bre, eşti sănătos la cap? l-am întrebat. Eu l-am numit Naser, pentru că era un măgar vioi”. Dar în nici un chip nu credea ce-i spuneam”4. 

Legat de același măgar, Cuviosul Paisie mai povestește o întâmplare: „Mai demult, în Sfântul Munte, un monah de la  o  chilie  vecină  avea  un  măgăruş  care  îl  ajuta  la  treburi. 



3  Ibidem, p. 249. 

4  Ibidem, pp. 249-250. 

Eu  i-am  pus  numele  de  Naser.  La  mine  venea  adeseori  un medic, care participa la congrese internaţionale şi a auzit că 

îl strig pe măgăruş Naser. Într-o zi a venit iarăşi acel medic şi, auzindu-mă că îl chemam adeseori pe Naser, mi-a spus: 

– Am simţit, Gheronda, mi-am dat seama că este Naser. 

Chiar  îi  seamănă.  (Profesorul  care  credea  în  reîncarnare voia  să  spună  că  măgăruşul  era  următoarea  reîncarnare  a preşedintelui Naser al Egiptului). 

– Măi, crezi în aceste lucruri? Eu astfel obişnuiesc să-l strig pe măgăruş. 

– Gheronda, nu vă ascundeţi de mine, căci mi-am dat seama că el este. 

–  Tu,  un  om  de  ştiinţă  atât  de  mare,  care  mergi  la atâtea congrese în toată lumea crezi în astfel de lucruri?”5 

Monahul  aghiorit  care  relatează  întâmplarea  comen-tează: „Stareţul ne-a spus această istorie şi pentru a accentua că o învăţătură greşită îl poate arăta neghiob chiar şi pe un om de ştiinţă serios”6. 

Marele Bătrân continuă: „Aceasta nu este nimic. Să vă 

spun altceva mai grozav. Cu mai mulţi ani în urmă au mers nişte  germani  în  Creta  să  facă  o  comemorare  a  germanilor care fuseseră ucişi acolo în timpul ocupaţiei lor (dintre 1941 

și 1945). În timp ce făceau comemorarea, trece un cretan cu măgarul  său  încărcat  cu  diferite  lucruri.  Când  măgarul  i-a văzut  pe  oameni  adunaţi  acolo  a  început  să  ragă.  Unul dintre  germani  a  crezut  atunci  că  măgarul  era  fratele  lui care  murise  în  război  şi  se  reîncarnase.  Credea  că  îl  recu-noscuse şi îl salutase prin răgetul lui. De aceea germanul  a luat poziţie de drepţi şi tac, l-a salutat milităreşte... Şi pune-te pe  bocete!...  Apoi  se  duce  repede  la  ţăran  şi-i  spune:  „Cât vrei  pe  el,  căci  vreau  să-l  cumpăr?”.  „Bre,  du-te  de  aici!”,  îl refuză  ţăranul.  Germanul  îi  număra  mărcile:  „Atâtea? 



5  Nicolae  Zurnazoglu,  Cuviosul  Paisie  Aghioritul.    Mărturii  ale  închinătorilor, Editura Evanghelismos, Bucureşti, 2006, p. 160. 

6  Ibidem. 

Atâtea?”.  „Du-te  şi  lasă-mă!”,  îi  spunea  acela.  În  cele  din urmă cineva îi șoptește ţăranului: „Bre, prostule, îl plăteşte pe măgar ca pe Mercedes! Dă-i-l”. Atunci ţăranul a luat lucrurile  de  pe  măgar,  i-a  scos  samarul,  l-a  eliberat,  iar  germanul l-a luat cu ochii înlăcrimaţi şi l-a dus în Germania!”7  

Amiradis Athanasios, ofiţer în rezervă din Yanniţa, cel mai mare oraș din regiunea Macedonia Centrală din Grecia, mărturisește:  „În  perioada  1991-1992  eram  ispitit  de  înşe-lările  şi  teoriile  hinduiste  potrivit  cărora,  chipurile,  omul moare şi se naşte iarăşi. Am urmat şi anumite seminarii de esoterism  şi  ocultism  într-o  şcoală  din  Athena,  care,  aşa cum am aflat mai târziu, are filiale şi, din păcate, victime ale înşelării  în  toată  Grecia.  Aşadar,  am  fost  influenţat  de lucrurile  acestea,  totuşi,  ceva  nu-mi  pica  bine.  Din  acest impas  m-a  scos  Stareţul  Paisie.  Am  mers  la  Colibă  cu credinţă în persoana lui. Răspunsul său la faptul dacă există 

cu  adevărat  metempsihoză  şi  reîncarnare  a  fost  categoric. 

Mi-a  venit  ca  o  catapultă  şi  am  început  să  mă  trezesc  din letargie.  „Nu  există,  copilaşul  meu,  metempsihoză  şi  reîncarnare. Toate acestea sunt meşteşugiri ale satanei, ca să vă 

răpească  sufletele.  Îţi  spune:  «Păcătuieşti  în  viaţa  aceasta? 

Să  nu  te  preocupe  aceasta.  În  altă  viaţă  ai  să  te  îndrepţi». 

Dar  care  altă  viaţă?  Nu  EXISTĂ ALTĂ  VIAȚĂ!  Şi  «haţ»!  Îţi răpeşte  satana  sufleţelul!  Toate  acestea  sunt  meşteşugirile satanei!”,  a  subliniat  Stareţul.  Şi  astfel  a  început  înlăuntrul meu dispoziţia pentru pocăinţă şi Spovedanie”8. 

Dionysios  Farasiotis,  un  ucenic  al  Sfântului  Paisie,  în perioada sa de căutări a întâlnit în ashramurile din India pe o nemţoaică, care primise acolo numele hindus Prakas. 

„Nu-i  cunosc  numele  creștin,  mărturisește  Dionysios. 

Era o femeie frumoasă şi cultivată, de origine nobilă, având în jur de 45 de ani. Soţul ei se bucura de reputaţia unui om 7 Cuviosul Paisie Aghioritul,  op. cit. , p. 250. 

8 Nikolaos A Zournatzoglou,  Mărturii ale închinătorilor. Cuviosul Paisie Aghioritul 1924-1994, Editura Egumeniţa, Galaţi, 2014, p. 326. 

puternic  și  influent  în  Germania,  unde  petreceau  o  viaţă 

mondenă, plină de recepţii și călătorii”. Aceasta i-a mărturisit: „Simţeam un mare gol în felul de viaţă pe care îl duceam. 

Toţi  erau  preocupaţi  de  lucruri  stupide:  ce  haine  port,  cât de scump este materialul, ș.a.m.d. Pentru a-și „umple” viaţa cu  ceva,  a  deschis  un  magazin  alimentar  specializat  în comercializarea produselor dietetice. Dar n-a rezistat nici cu o astfel de activitate decât câţiva ani. Simţea un vid lăuntric, începuseră, în consecinţă, și neînţelegerile cu soţul ei. 

– Ce aștepţi de la propria ta viaţă? îl întrebam pe acesta. 

– Fericire, îmi răspundea el, și să ajung tare ca piatra, să nu mai simt nimic. 

Așadar,  femeia  credea  că  în  viaţa  următoare  bărbatul ei  se  va  reîncarna  în...  piatră,  întrucât  aceasta  era  dorinţa lui.  În  ciuda  vastei  sale  culturi,  nu  putea  identifica  problema  soţului  ei  prin  prisma  psihologiei,  ci  prefera  fuga iresponsabilă  către  o  explicaţie  metafizică  facilă  (teoria reîncarnării  –  n.n.),  fără  implicaţii  grave  pentru  prezent. 

Insist  asupra  expresiei  „pentru  prezent”,  întrucât  consecinţele  pe  termen  lung  ale  unei  soluţii  metafizice  greșite, izvorâte  dintr-o  înșelare,  sunt  uriașe:  distrug  vieţi  și  provoacă  suferinţe  sufletești  insurmontabile  (și,  în  cele  din urmă, îţi pecetluiește soarta în veșnicie – n.n.). 

Prakas se simţea dezgolită. Aspira către un mod și un scop mai înalt al existenţei. În căutările ei, a cunoscut yoga, l-a  întâlnit  pe  guru  și  a  părăsit  toate  lucrurile  care  o  mai legau  de  trecut.  S-a  ras  în  cap,  s-a  îmbrăcat  cu  rasa  porto-calie,  a  devenit  discipolă  a  gurului  și  a  început  să  practice yoga.  „Copiii  mei  mă  văd  o  dată  –  de  două  ori  pe  an.  Mă 

roagă să-mi las părul lung și să mă îmbrac normal, fiindcă le e  rușine  cu  mine”,  îmi  spunea  ea,  amuzându-se  pe  seama diferenţelor  dintre  civilizaţii.  Era  un  suflet  inteligent,  plin de  bunătate.  Mă  simpatiza  și  își  dorea  să  mă  vadă  și  pe mine  devenind  swami.  Mi-a  propus  de  multe  ori  să  rămân în  ashram,  numai  că  eu  adulmecasem  deja  adâncurile 67 

ortodoxiei,  în  vreme  ce  pe  ea  mediul  protestant  german  o secătuise,  îi  nimicise  potenţele  unei  adevărate  vieţuiri creștine, iar sufletul ei nu se putea hrăni cu ceea ce-i oferea materialismul,  cu  modul  occidental  de  viaţă,  care  nu  era altceva decât un ateism practic”9. 

Desigur, acești germani și greci pomeniţi mai sus erau străini  de  creștinism,  de  duhul  Ortodoxiei.  Mai  ales  în Occidentul  descreștinat,  părăsit  de  Duhul  Sfânt,  au  intrat alte  duhuri,  cu  alte  învăţături,  prin  fel  de  fel  de  guru  din India și prin organizaţii de tip New Age, care le promovează 

învăţăturile  și  folosesc  tehnicile  corespunzătoare,  anume yoga şi meditaţia. 

Rectorul  Sfântului  Munte  arăta  că  celor  fără  discernământ,  deschiși  spre  astfel  de  teorii  metafizice,  „Diavolul le  cultivă  imaginaţia  într-o  măsură  foarte  mare,  iar  apoi  îi înşeală.  ...  Hinduşii,  deşi  sunt  un  popor  inteligent,  deşi  au nelinişti metafizice şi multă inimă, se ocupă cu aşa  numita filozofie, cu rătăciri şi vrăjitorii zăpăcindu-i pe europeni cu teoriile  lor.  ...  Vin  şi  aici  în  Grecia  şi  înşeală  lumea  cu nirvana, cu pasivitatea, cu reîncarnările... în cărţile lor folosesc şi părţi din  Sfânta Scriptură, din Filocalie, de la Sfinţii Părinţi şi astfel atrag lumea. Unde se auzea  mai demult ca ortodocşii să creadă în teoriile hinduiste? Acum însă, deşi e greu  s-o  spui,  chiar  şi  unii  oameni  serioşi  susţin  astfel  de neghiobii şi dau bani grei pentru aceasta. Hinduismul a făcut multă vătămare. 

Ortodoxia  are  minunea  şi  Harul  dumnezeiesc.  Hinduismul  are  magia  şi  filozofia.  El  înlocuieşte  minunea  cu magia şi Harul dumnezeiesc cu filozofia. Diavolul dă puteri guruşilor, vrăjitorilor etc, pentru că aceştia îi  dau  drepturi. 

Şi astfel, aceia pot face zise „minuni”, iar cel care le vede, îi admiră10. 



9 Dionysios Farasiotis,  Mari inițiați ai Indiei şi Părintele Paisie, Editura Paisios, Bucureşti, 2019, pp. 206-207. 

10 Cuviosul Paisie Aghioritul,  op. cit. , pp. 252-253. 

Nenorociţii  de  oameni  sunt  atraşi,  pentru  că  s-au depărtat  de  Dumnezeu  şi  au  ajuns  la  întunecare.  ...  Ce  să 

mai  spui?  Mare  zăpăceală!  La  Paris,  lângă  o  biserică 

romano-catolică  scrie:  „Aici  se  învaţă  exerciţiul  rugăciunii prin  metoda  yoga”.  Unde  au  ajuns!  După  aceea  încep  problemele psihologice şi înnebunesc”11. 

Preocupat de acest subiect, Dionysios Farasiotis pune faţă în faţă învierea creștină cu reîncarnarea hindusă: 

„Pe  de  o  parte,  cunoaștem  prea  bine  cuvintele Domnului: „Cel ce crede întru Mine are viaţă veșnică... și Eu îl  voi  învia  în  ziua  cea  de  apoi...  Eu  sunt  învierea  și  Viaţa” 

(In. 6, 47; 6, 54; 11, 25). 

Pe de altă parte, avem teoria reîncarnării, îmbrăţișată 

de  multe  popoare  antice.  Prin  puterea  adevărului  creștin, această rătăcire a încetat să mai tiranizeze vieţile oamenilor în  multe  părţi  ale  lumii.  Totuși,  se  întreprind  actualmente eforturi susţinute de a o „transfera” mentalităţii occidentale. 

Conform  acestei  teorii,  lumea  este  o  școală  prin  care sufletul trece de nenumărate ori. El renaște de fiecare dată 

într-un trup nou,  fie bărbătesc,  fie femeiesc,  fie animal,  fie chiar  și  în  „carcasa”  oricărei  specii  din  regnul  vegetal. 

Condiţiile  noii  nașteri  depind  de  faptele  vieţii  precedente. 

Astfel, dacă cineva a dus o viaţă plină de fapte rele, când se va naște din nou va fi un om sărac, sau un animal, sau chiar o plantă12. 

Ceea  ce  gurușii  indieni  ascund  însă  cu  multă  grijă  de discipolii lor este faptul că, potrivit codicelui intitulat Legile lui  Manu,  venerabila  carte  a  tradiţiei  hinduse  care  con-vertește învăţătura Vedelor în legi sociale, este mai probabil ca  cineva  să  se  reîncarneze  ca  animal  sau  ca  făptură 



11  Ibidem, p. 257. 

12 Din punct de vedere creştin a te reîncarna într-un animal sau într-o plantă  e  un  nonsens,  pentru  că  fără  conştientizare  o  astfel  de  ispăşire nu poate aduce metanoia, schimbarea de mentalitate absolut necesară. 

demonică, decât ca om. Cartea oferă spre edificare și următoarea  parabolă:  o  broască  ţestoasă  trăiește  în  adâncurile mării  și  scoate  capul  la  suprafaţă  o  dată  la  o  sută  de  ani. 

Un  inel  plutește  undeva  la  suprafaţa  apei.  Pe  cât  este  de probabil ca broasca să-și scoată la un moment dat capul la suprafaţă trecându-și-l tocmai prin acel inel, tot pe atât este de probabil ca o fiinţă să se reîncarneze după moartea sa în trup omenesc. 

Ei bine, această credinţă este asumată de nenumărate mișcări  New  Age  care  vor,  în  același  timp,  să  se  prezinte drept știinţe! „Știinţa yoga” – a devenit o sintagmă vehicu-lată obsesiv de către yoghini. Pe de altă parte, în funcţie de context, aceiași yoghini clamează cu vehemenţă: „Și creștinii, exact  ca  și  noi,  cred  că...”,  sau  „Știţi  că  Hristos  a  fost  un mare yoghin...”, sau „Între noi și creștini nu există diferenţe semnificative...”.  În  felul  acesta  sunt  cultivate  cu  perfidie cele  mai  stridente  autocontradicţii,  pentru  a-i  seduce  atât pe ignoranţii știinţei, cât și pe ignoranţii creștinismului. 

Merită semnalat și faptul că teoria metempsihozei nu a  existat  dintru  început  în  gândirea  tradiţională  indiană. 

Așa  cum  arată  D.  K.  Velissaropoulos  în  „Istoria  filosofiei indiene”,  „Ideea  reîncarnării  (samsara)  era  necunoscută 

arienilor  (dataţi  ca  ajungând  în  India  la  1500  î.Hr.,  venind din  Iranul  și  Afganistanul  de  astăzi).  Ideea  reîncarnării  a pătruns  în  religia  și  filosofia  indiană  pentru  ca  morala  să 

dobândească  un  subiect  care  să  poarte  greutatea  responsabilităţii faptelor dincolo de moarte13. 

Punctul de vedere al Bisericii este fundamental diferit. 

Creat de către un Dumnezeu Trinitar și Personal, omul are început,  dar  nu  și  sfârșit.  Se  naște  la  un  moment  dat,  în timp,  pentru  a  vieţui  veșnic.  În  această  lume  va  trăi  o singură  dată.  După  moarte,  fiecare  suflet  este  judecat  de 13  Din  nou:  cum  ai  putea  purta  responsabilitatea  faptelor  când  te-ai încarnat într-un animal sau într-o plantă? 

Dumnezeu  și,  potrivit  cu  faptele  sale,  va  dobândi  sau  nu Raiul.  Pe  parcursul  acestei  vieţi,  Dumnezeu  îi  oferă  omului foarte multe prilejuri de a se face vrednic de fericirea veșnică. 

Adresându-se  cândva  unui  grup  de  tineri,  bătrânul Paisie  le-a  spus:  „Aţi  înţeles  că  am  venit  aici  ca  să  dăm examene? Să ne punem temelia duhovnicească, să câștigăm Raiul.  Acum  și  numai  acum,  căci  nu  vor  mai  fi  restanţe  în septembrie!”14. 

Altă  dată,  întrebându-l  despre  reîncarnare,  mi-a răspuns: „Fii atent aici! Aceasta este cea mai mare capcană a Diavolului.  Omul  se  gândește  că  nu  contează  dacă  nu reușește  în  viaţa  aceasta,  că  va  reuși  în  cealaltă.  Astfel  se relaxează  în  toate  privinţele  și  se  usucă  duhovnicește. 

Diavolul  știe  însă  foarte  bine  că  nu  există  data  viitoare. 

De aceea îi și întinde această înfricoșătoare cursă”. 

În  Epistola  către  Evrei  citim:  „Este  rânduit  oamenilor o dată să moară, iar după aceea să fie judecata” (Evr. 9, 27). 

Domnul  Iisus  Hristos  va  fi  Judecătorul  tuturor  oamenilor. 

El  Însuși  ne  vorbește  despre  Sine  în  Evanghelie  astfel: 

„Când va veni Fiul Omului întru slava Sa și toţi sfinţii îngeri cu El, atunci va ședea pe tronul slavei Sale  și  se vor aduna înaintea Lui toate neamurile și-i va despărţi pe unii de alţii, precum desparte păstorul oile de capre. Și va pune oile de-a dreapta Sa, iar caprele de-a stânga. Atunci va zice împăratul celor de-a dreapta Lui: „Veniţi, binecuvântaţii Tatălui Meu, moșteniţi  împărăţia  cea  pregătită  vouă  de  la  întemeierea lumii”... Atunci va zice și celor de-a stânga: „Duceţi-vă de la Mine,  blestemaţilor,  în  focul  cel  veșnic  care  este  gătit diavolilor și îngerilor lui”“ (Mt. 25, 31-41). 

O  altă  deosebire  uriașă:  hindușii  cred  că  atunci  când cineva  ajunge  la  desăvârșire  își  pierde  persoana,  prin identificarea  deplină  cu  Brahman  –  ipostaza  dumnezeului absolut  și  impersonal.  Existenţa  omului  se  neantizează, 14 Altfel spus, nu există reîncarnare. 

pulverizându-se  în  oceanul  dumnezeirii  impersonale. 

De aceea, el nu se va mai naște niciodată din nou, pentru că 

nici  măcar  nu  mai  există.  Creștinii  cred  exact  contrariul. 

Persoana umană există veșnic, ea nu va cunoaște niciodată 

un  sfârșit.  În  această  viaţă,  omul  inaugurează  conștient  o relaţie  personală  cu  un  Dumnezeu  Personal,  o  relaţie  care se  va  păstra  în  veșnicie.  Păzind  poruncile  lui  Hristos, împărtășindu-se  cu  Trupul  și  Sângele  Lui,  omul  se  unește ontologic  cu  Dumnezeu,  devine  Dumnezeu  prin  har,  și  în acest  mod  participă  veșnic,  ca  persoană  distinctă,  la  Viaţa lui  Dumnezeu.  Desăvârșirea  creștină  constă  în  realizarea acestei  comuniuni  personale  cu  Dumnezeu.  Aceasta  este menirea omului în veșnicie. 

Așadar,  reiese  o  dată  în  plus  că  teza  ilicită  a  pretin-selor  „asemănări  spirituale”  dintre  creștinism  și  hinduism este  destinată  exclusiv  racolării  acelei  mase  de  așa-ziși creștini  care  nu  stăpânesc  nici  cele  mai  elementare cunoștinţe  despre  conţinutul  învăţăturilor  lui  Hristos,  care nu  au  habar  de  cuvintele  Sfântului  Evanghelist  Ioan: 

„Oricine se abate și nu rămâne în învăţătura lui Hristos nu are pe Dumnezeu; cel ce rămâne în învăţătura Lui, acela are și pe Tatăl și pe Fiul” (II In. 1, 9); „Iubiţilor, nu daţi crezare oricărui  duh,  ci  cercetaţi  duhurile  dacă  sunt  de  la Dumnezeu,  fiindcă  mulţi  proroci  mincinoși  au  ieșit  în lume” (I In. 4, 1)”15. 

Dincolo  de  tragi-comicul  situaţiei  cu  măgarii  din relatările  Părintelui  Paisie,  s-a  făcut  o  comparaţie  între înţelegerea  conceptului  de  reîncarnare  în  India  și  meta-morfoza  pe  care  a  suferit-o  prin  adoptarea  lui  în  Vest.  În societăţile  tradiţionale  unde  a  apărut  acest  concept,  reîncarnarea este înţeleasă ca o perpetuă suferinţă rezultată din zădărnicia  existenţei  sufletului  în  afara  lui  Brahman (principiul  impersonal  pe  care  indienii  îl  gândesc  ca  sursă 



15 Dionysios Farasiotis,  op. cit. , pp. 388-392. 

originară și transcendentă a întregii creaţii). Gandhi a intuit lipsa de sens mântuitor a religiei hinduse  și spunea despre reîncarnare  că  este  o  povară  mult  prea  grea  pentru  om.  În viziunea  hindusă,  omul  poate  singur,  prin  conectarea  la acest  principiu  ultim,  să  se  tragă  de  moţ  și  să  se  elibereze din  ciclul  reîncarnărilor.  În  înţelegerea  occidentală,  efortul tragerii  de  propriul  moţ  până  la  marea  eliberare  este eliminat  printr-o  rezolvare  practică:  reîncarnarea  devine  o promisiune mântuitoare  per se: te tot reîncarnezi și până la urmă se întâmplă. Cumva ca la școală odinioară, când unul tot repeta clasa și până la urmă profesorii îl treceau doar ca să  scape  de  el,  fără  ca  acela  să  fi  învăţat  ceva,  fără  să  se  fi prins ceva de el. 

Cred  că  unul  dintre  scopurile  primelor  cărţi  ale Părintelui  Ghelasie  a  fost  acela  de  a  ajuta  pe acești  rătăciţi de care a fost vorba mai sus. Înainte de toate, isihastul de la Frăsinei  aduce  o  clarificare  smerită  pe  care  toţi  cei  care  îl contestă  ar  trebui  să  o  ia  în  seamă:  „am  căutat  câteva 

„repere”  Creştine.  „Căutările  mele”  sunt  strict  Personale  şi nu mă consider un „învăţător sau un revelator” de Adevăruri şi  nu  vorbesc  în  „numele  teologiei”,  ci  sunt  Căutări  „strict Personale”, care de pot folosi şi altora m-aş bucura”16. 

Odată, cineva l-a întrebat: 

– Ce părere aveţi despre reîncarnare? 

Răspunsul a fost:  

–  Măi,  tăticule,  sunt  lucruri  drăceşti.  Cum  are  loc pretinsa  reîncarnare?  În  anumiţi  oameni  căzuţi  locuieşte câte un duh necurat. După ce omul moare, acela rămâne pe pământ şi caută alt locaş. Şi după o generaţie sau mai multe apare cineva în care se încuibează cu toate memoriile acelea grele  ale  omului  dinainte,  iar  cel  de-al  doilea  are  sentimentul  că  le-a  mai  trăit.  Şi  omul  care  nu  e  apărat  de 16  Ieromonah  Ghelasie  Gheorghe,  Taina  filiației,  Editura  Platytera, Bucureşti, 2011, p. 70. 

credinţă  şi  de  tainele  dumnezeieşti  e  pradă  înşelării,  se identifică cu memoriile celui dinainte. 

A fost un frate la Frăsinei care era bolnav şi psihic, dar şi stăpânit de un duh necurat şi acesta vorbea prin el. Şi se întâmpla  că  vorbea  cu  câte  un  monah  şi-l  caracteriza  în câteva  cuvinte,  de  rămânea  acesta  uluit.  Şi  zicea:  „Eee,  eu am fost dintre cei care l-au ispitit pe Cain, eu sunt un duh bătrân, ce ştiţi voi!” Îi zicea unuia, de exemplu, „Ieri te-am aruncat  în  cutare  păcat”,  de  ajungeau  unii  monahi  să  fugă 

de el, să-l ocolească. Asta e cu ştiinţa lor şi memoriile lor le pot imprima în mintea oamenilor în care nu este imprimată 

dragostea de Dumnezeu”17. 

Iată câteva dintre reflecţiile teologice, dintre „Căutările 

„strict Personale”“ asupra acestei teme ale lui avva Ghelasie. 

„ÎNTRUPAREA  este  o  TAINĂ  a  Creaţiei  Lui DUMNEZEU,  pe  când  „re-încarnarea”  este  o  „Întrupare repetată,  succesivă  şi  evolutivă”.  În  sens  Creştin,  nu  există 

decât  o  „singură  Naştere  şi  o  singură  Întrupare  Fiinţială”  a Fiecărei  Existenţe  în  parte18...  Noi  avem  o  „singură  libertate”: de a fugi de DUMNEZEU şi de a ne REÎNTOARCE la DUMNEZEU.  Această  „UNICĂ  INTRARE  şi  ieşire”  este supărătoare  multora.  „Re-Încarnarea  karmei”  este  mai facilă,  de  aceea  este  agreată  de  mulţi.  Creştinismul  nu admite „re-Încarnarea karmei” ... Noi nu ne „prefacem” prin 

„reîncarnări  succesive”,  ci  prin  INTRAREA  la  MASA VIȚELULUI  GRAS-TRUPUL  HRISTIC”19,  prin  comuniunea cu  Hristos  în  mod  real  în  Euharistie.  Dacă  ne-am  preface prin  reîncarnări  succesive  ar  fi  prin  propriile  puteri,  un  fel de „evoluţionism spiritual”, nu ca dar al lui Dumnezeu. 

Iată  o  abordare  a  lui  avva  Ghelasie  dintr-o  altă 

perspectivă a aceeași teme, anume din perspectiva asumării 17  Florin  Caragiu,  Cuviosul  Ghelasie  isihastul,  Editura  Platytera, Bucureşti, 2004, pp. 147-148. 

18 Ieromonah Ghelasie Gheorghe,  Taina filiației, pp. 69-70. 

19  Ibidem, p. 107. 

Destinului  Hristic  de  Mântuire:  „Unii  se  întreabă  cum  mai Creează Dumnezeu Suflete Nevinovate pentru nişte Corpuri păcătoase  şi  bolnave...  Aici  este  Taina  Creştină,  a  Menirii Hristice de Mântuire şi Înviere din moarte a Creaţiei căzute. 

Unii  cred  că  Sufletul  nostru  este  totodată  Naştere  din Sufletul  Părinţilor,  iar  alţii  că  este  o  Reîncarnare  a  Unui Suflet ce a mai fost şi face evoluţia Creaţiei. În viziunea pur Creştină,  Creaţia  nu  se  poate  Crea  pe  Sine,  încât  Sufletul nostru  nu  se  poate  Naşte  din  Sufletul  Părinţilor,  iar Reîncarnarea  de  asemenea  este  nedemnă  de  o  Creaţie Completă  a  Lui  Dumnezeu.  Creaţia  nu  evoluează  de  la inferior  la  superior,  nici  nu  trece  prin  planuri  Corporale diferite,  nici  prin  renaşteri  succesive,  ci  este  o  Creaţie Completă şi Deplină ca Rai, dar în involuţie şi destructurare după căderea din Rai, ca şi în Restructurare-Restabilire spre Chipul Perfect primordial pierdut. 

Dumnezeu  Creează  direct  Orice  Suflet  Nou  de  Copil! 

(Unii  vor  zice:)  Cum,  un  Suflet  Nevinovat  să  se  Întrupeze într-un corp păcătos şi bolnav? Este o condamnare! În sens Creştin  nu  este  o  condamnare,  ci  o  „Asumare”  de  Destin Hristic  de  Mântuire.  După  cum  Domnul  Hristos  Vine Nevinovat şi ia păcatele Lumii în Vederea Salvării Lumii, ca Act  de  Dăruire  şi  Supremă  Iubire,  aşa  fiecare  Suflet  nou creat de Copil, Vine în Lume cu Destin Hristic de Mântuirea Părinţilor  lui.  Suflete  al  meu,  dacă  eşti  Copil  Creat  al  Lui Dumnezeu  şi  fratele  Domnului  Hristos  Omul  Dumnezeu, oare  nu  vrei  şi  tu  să  fii  Un  Urmaş  Asemănător  lui  Hristos pentru Părinţii tăi?... Dumnezeu este  Iubire Deplină, tu nu vrei  să  fii  asemenea?  Noi  ne  Naştem  totodată  ca  Trup  din Părinţi păcătoşi, fapt care atrage Naşterea-Crearea de Suflet din partea Lui Dumnezeu. 

Informaţiile  păcătoase  ale  Trupului  pătrund  până  în Conştiinţa Sufletului. Sufletul meu, ca Iubire, nu se murdăreşte de acestea, dar le „Primeşte” ca pe o Cruce în vederea Curăţirii lor. Doamne, eu Moştenesc păcatele adamice care 75 

nu îmi distrug Sufletul, ci îl fac Menire Hristică de Curăţire a acestor păcate. Doamne, Tu îmi Ceri, ca Demnitate de Fiu al  Tău,  să  iau  aceste  păcate  ca  pe  o  Cruce  a  Mântuirii Părinţilor  mei.  Doamne,  Tu  mă  Creezi  cu  Daruri  Speciale de  Suflet  tocmai  în  Vederea  acestei  Cruci  de  Moştenire  de la Părinţi. Eu nu sunt un condamnat al păcatelor Părinţilor mei,  ci  un  Mântuitor  al  Părinţilor  mei.  Doamne,  oare  să 

refuz  eu  această  Demnitate  pe  care  Mi-o  Dai?  (Oare  să) Mă  simt  nedreptăţit?...  Iubirea  poate  lua  Suferinţa  nu  ca nedreptate, ci ca pură Iubire ce se Depăşeşte pe ea Însăşi. ... 

Tu,  Doamne,  îmi  înzestrezi  Sufletul  cu  Iubire  pentru Mântuirea  Părinţilor  mei  şi  aşa  este  posibilă  ştergerea păcatelor.  Eu  depăşesc  egoismul  propriei  reîncarnări  (să 

reţinem  această  expresie  –  n.n.),  trec  peste  condamnarea nedreaptă  a  unor  păcate  străine,  mă  Urc  până  la  Dumne-zeiasca Iubire de Jertfire Hristică pentru Părinţii mei şi aşa 

„Eu” sunt Un Suflet Demn de Chipul de Fiu al lui Dumnezeu şi un Copil Mântuitor al Părinţilor mei”20. 

În aceeași lucrare  Isihasm, Dialog în Absolut  Părintele dezvoltă această temă: „Noi, ca Realitate Integrală, suntem Întrepătrundere de Conştiinţă de Suflet şi Raţiuni Energetice de  Corp.  Dacă  nu  ar  fi  fost  căderea  din  Rai,  această 

Întrepătrundere  ar  fi  fost  fără  adaosurile  subconştientului căzut  şi  păcătos...  Noi,  ca  Suflete  Nou  Născute-Create  ne 

„Asumăm  Hristic”  tot  subconştientul  Părinţilor  cu  întregul Neam  până  la  Adam,  cu  Destinul  de  a  Interveni  şi  a-l Mântui de păcat. În  Suflet noi avem Ochiul Logos şi Haric care ne dă Capacităţi pe „măsura” moştenirilor de la părinţii Pământeşti,  dar  totodată  avem  Libertatea  de  a  ne  Asuma sau  nu  acest  Destin  Transcendental.  Când  se  Întrupează 

Sufletul  Nou  Născut-Creat  în  Corpul  Copil  plămădit  de Părinţi, Sufletul îşi asumă toată Moştenirea păcatelor, încât 20  Ieromonah  Ghelasie  Gheorghe,  Isihasm,  Dialog  în  Absolut,  Editura Platytera, Bucureşti, 2007, pp. 30-31. 

subconştientul,  atât  de  Suflet  cât  şi  de  Energii  Corp,  se Suprapune şi se face o Unitate cu tot Psihologicul. S-a văzut că Sufletul nostru nu se poate Naşte din Sufletul Părinţilor, că  Fiinţa  de  Creaţie  nu  se  poate  Crea  pe  Sine  Însăşi, de aceea Sufletul este Creat Direct de Dumnezeu. 

În schimb, Subconştientul Părinţilor şi cel Sufletesc ce este Creaţia-Adaosul Părinţilor se Transmite Copilului. Noi Moştenim şi subconştientul de  Suflet al Părinţilor, care nu este  parte  de  Suflet,  ci  adaos  de  cădere  păcat,  subconştientul fiind „adaosul căderii” din Rai. Aici fac confuzii unele Mistici, care consideră că aşa-zisa „Karmă Mentală” este din Vieţile  anterioare!  Noi  Preluăm  toată  Moştenirea  păcatelor ca  Subconştient,  ca  Asumare  Hristică  pentru  Mântuirea Părinţilor  noştri.  Dar  avem  şi  Capacităţi  de  Mântuire,  ca Destin  Hristic  Dăruit  la  Crearea  Sufletului  de  către Dumnezeu.  Noi  nu  ne  Naştem  la  întâmplare,  ci  cu  Puteri şi de Suflet şi de Corp pentru Mântuirea Părinţilor, cât şi a noastră personală. 

Noi  nu  Regenerăm  Sufletul  Părinţilor  Pământeşti,  ci Regenerăm  Corpul  lor,  dar  totodată  Regenerăm  subconştientul lor păcătos dacă nu suntem la Înălţimea de Mântuitori ai Părinţilor noştri. Subconştientul Sufletelor Părinţilor este în „jurul Sufletelor lor”, nu este în Interiorul Sufletelor, şi aşa noi, Copiii de Creaţie, Preluăm din acest subconştient ca  Moştenire.  Subconştientul  căderii  nu  „atinge”  Esenţa Sufletului,  dar  îl  întunecă,  îl  murdăreşte.  Noi  Moştenim această  murdărie  şi  avem  Misiunea  Transcendentală  să  o Curăţim”21. 

Am  reliefat  mai  sus  expresia  „egoismul  propriei reîncarnări”,  căci  prin  comparaţie  cu  viziunea  creștină, această  viziune  reîncarnaţionistă  este  strict  individualistă. 

Părintele  Ghelasie  scrie  în  acest  sens:  „Egoismul  din Misticile ne-Creştine de a Refuza pe Părinţi ca Preluare de 21  Ibidem, pp. 131-133. 

propriu  Eu,  este  inferior  Iubirii  şi  Dăruirii  de  acceptare  a Continuităţii  Părinţilor  ca  Propriu  Eu.  Părinţii  rămân Părinţi  şi  Eu  sunt  Eu,  neamestecaţi.  ...  Nu  Părinţii  mei  se Reîncarnează  prin  Mine,  ci  Eu  îi  Reîncarnez22,  Multipli-cându-i  printr-un  Nou  Eu  Prelungire  din  Ei,  neameste-cându-ne23. Eu sunt Reîncarnarea lui Adam şi totodată încă 

Un  Adam.  Şi  tot  aşa  copiii-Urmaşi.  Copiii  sunt  Egali  cu Părinţii  şi  peste  Ei  şi  în  Plus  decât  Ei.  Căderea  Creaţiei  îşi Adaugă şi ea Chipul Decăzut de Asociere-Străin şi parazitar. 

Mulţi ar Dori Reîncarnarea Calităţilor Părinţilor (deci nu a sufletelor – n.n.), dar Refuză Moştenirea Păcatelor Lor. 

Măreţia  Reîncarnării  Creştine  este  tocmai  Preluarea Păcatelor  Părinţilor,  ca  o  Mântuire  a  Părinţilor  de  către Copiii  lor24.  Incapacitatea  de  a  fi  Mântuitorul  altora  face Refuzul  de  a  accepta  Reîncarnarea  Părinţilor  în  Tine… 

(Însă) Creaţia lui Dumnezeu nu este din Singularităţi ce fac Cicluri de Reîncarnare, ci este Multiplicare de Creaţii Părinţi Chip de Dumnezeu Tatăl, care nu se Metamorfozează în alte Proprii Chipuri, ci se Transpun în Alte Chipuri de Sine, fără 

să se Piardă pe Sine, rămânând ca Sine şi totodată Transpu-nându-se în Alţi sine-Copii dincolo şi peste Sine”25. 



22 Aici expresia e una tare, care va şoca pe mulţi. E  evident că vrea să 

spună: nu reîncarnez sufletele părinţilor, ci asum subconştientului lor, păcătoşenia  lor,  a  neamului  –  aceasta  numeşte  aici  Părintele  reîncarnare.  Cum  primele  cărţi  ale  sale,  din  care  am  şi  luat  acest  citat,  se adresau  căutătorilor  confuzi,  în  capul  cărora  era  la  loc  de  cinste  şi conceptul  de  reîncarnare,  cred  că  avva  Ghelasie  a  folosit  acest  termen dar i-a dat un sens creştin, dinamitând vechiul sens. 

23  Aceasta  validează  afirmaţia  de  mai  sus  de  schimbare  completă  a sensului  cuvântului  reîncarnare  în  acest  context.  În  acest  sens  vine  şi expresia următoare din text. 

24  Să  remarcăm  aici  o  expresie  şi  mai  şocantă  pentru  un  neiniţiat  în textele  Părintelui  Ghelasie:  „Reîncarnarea  Creştină”,  prin  care  înţelege neechivoc „Preluarea Păcatelor Părinţilor” şi nimic altceva. Următoarele fraze din text întăresc cele afirmate. 

25  Ieromonah  Ghelasie  Gheorghe,  Memoriile  unui  isihast.  Iscusința trăirii isihaste, Editura Platytera, Bucureşti, 2006, pp. 84-85. 

Așa  cum  ne-a  obișnuit,  Părintele  revine  nu  o  dată 

asupra oricărei teme pentru a ne ajuta să ne fixăm reperele, să o adâncim și să o mutăm din memoria pe termen scurt în memoria pe termen lung. Adesea cu această ocazie adaugă 

o  nouă  tușă,  fie  ea  cât  de  mică,  adâncește  o  altă  latură, șlefuiește o altă faţadă a temei. 

Iată  o  mostră  legată  de  subiectul  nostru:  „Sufletul Chip de Dumnezeu este Creat de Dumnezeu  în Vederea şi în  Legătura  cu  Noul  Corp  Format  din  anume  Părinţi.  De aceea în Mistica Creştină nu este Reîncarnare, ci Întruparea Unui  Nou  Suflet  ce  îşi  asumă  ca  Dăruire  şi  Dragoste  o Moştenire a Părinţilor săi trupeşti. 

Noi,  ca  Urmaşii  lui  Adam,  nu  venim  pe  Lume  ca Adam,  direct  prin  Dumnezeu,  ci  avem  o  Dublă  Venire,  ca Suflete  venim  cu  adevărat  tot  de  la  Dumnezeu,  iar  ca Trupuri-Corpuri  venim  din  Părinţii  noştri  trupeşti.  Şi  mai mult, Dumnezeu ne Creează Noul nostru Suflet ţinând cont de Corpul pe care-l avem din Părinţii noştri. Unii văd aici o Nedreptate.  De  ce  un  Suflet  Curat  să  se  Întrupeze  într-un Corp  Păcătos?  (Invers,  slăbănoaga  noastră  raţiune  consideră că) Dacă Sufletul a Păcătuit Merită să se Reîncarneze într-un  Corp  Păcătos  ca  să  Ispăşească  propriile  păcate (să reţinem: propriile păcate). 

Aici  este  marea  diferenţă  între  Creştinism  şi  celelalte Religii.  În  Creştinism,  Creaţia  este  Perfectă  ca  Origine  şi devine Imperfectă prin Despărţirea de Dumnezeu Creatorul. 

Dumnezeu  însă  nu  rămâne  Indiferent  la  Degradarea Creaţiei Sale. În mod normal, Dumnezeu ar trebui să sisteze orice Multiplicare de Creaţie ca să nu se mai mărească Răul Decăderii. Dar aceasta ar fi o Siluire a Creaţiei de a i se Opri Multiplicarea proprie, fără de care nu mai are nici o Bucurie a Vieţii26. …  



26  Ibidem, p. 117. 

Dacă Reîncarnarea Misticilor ne-Creştine pune Raţio-namentul Dreptăţii de a purta doar propriile Păcate, Mistica Creştină pune Supra-Iubirea şi Supra-Conştiinţa Mesianică, a  Asumării  şi  Participării  la  o  Moştenire  Suferindă  care Strigă  după  un  Mântuitor  (Prin  urmare  creștinismul  nu  e raţionalism  ori  dreptate  raţionalistă,  ci  iubire,  mai  mult Supra-Iubire  şi  Supra-Conştiinţă  Mesianică,  a  Asumării  şi Participării  la  o  Moştenire  Suferindă  care  Strigă  după  un Mântuitor. 

Părintele  continuă:  Noi  nu  ne  Reîncarnăm  Propria Mizerie-Păcătoşenie, ca să o prelungim în Creaţie, ci noi ne Întrupăm, să Răstignim Păcatul în vederea Învierii-Mântuirii-Restabilirii totale27. ...Reîncarnarea, Reîntoarcerea  este  Fuga de  Propria  Vinovăţie,  Neputinţa  Depăşirii  proprii.  Mistica Hristică este Asumarea Vinovăţiei şi Curajul Crucificării, nu în  sensul  de  Simplă  Asceză,  ci  ca  Învierea  Conştiinţei  şi prefacerea în Icoană a Celui Păcătos”28. 

Iată o altă tușă la acest tablou, dintr-o altă carte a sa, anume din  Taina hranei: „Dumnezeu ne dă „MEMORIALUL 

DIVIN”  ţinând  cont  de  „Memorialul  de  Creaţie  al Părinţilor”, prin care se va „Întrupa” Sufletul nostru. Noi nu ne  naştem  din  însuşi  Sufletul  şi  Corpul  Părinţilor,  ci  din 

„Memorialul  total”  al  lor,  prin  care  ne  „Înrudim-Între-pătrundem”  cu  ei.  Aici  se  încurcă  cei  care  vorbesc  de  zisa 

„reîncarnare şi metempsihoză”29. 

Și  o  tușă  din   Medicina  isihastă:  „Adam  şi  Eva  devin Păcătoşi şi Păcatul lor se Transmite tuturor  generaţiilor de Oameni.  Ce  avem  Noi  cu  Păcatele  lor?...  Noi,  Urmaşii  lui Adam,  nu  suntem  Creaţii  doar  ale  Lui  Dumnezeu,  cum  au fost Adam şi Eva, ci suntem Dublă Naştere: şi Creaţie a Lui 27  Ibidem, p. 125. 

28  Ibidem, p. 157. 

29   Idem,  Taina  hranei.  Rețetele  medicinii  isihaste,  Editura  Platytera, Bucureşti, 2011, p. 113. 

Dumnezeu  ca  Suflet,  şi  Naştere-Urmaşi  ai  Unor  Părinţi Omeneşti. Aşa noi suntem Jumătate Creaţi de Dumnezeu şi Jumătate Născuţi din Părinţi Omeneşti. Aşa este normal ca să  Moştenim  şi  pe  Părinţi.  Aşa  noi  Moştenim  Păcatele Părinţilor, ca Fii-Urmaşi ai lor. Sufletul pare Nedreptăţit să 

se Întrupeze într-un Corp cu Păcatele Părinţilor... 

Aici  este  Taina  Creştină.  Sufletul  este  Asemănare  de Hristos,  adică  se  Întrupează  ca  şi  Domnul  Hristos  cu Destinul-Menirea  să  fie  un  Mântuitor  al  Neamului-Părinţilor  Omeneşti.  Dacă  Dumnezeu  a  Acceptat  Luarea Păcatelor  Oamenilor,  oare  Sufletele  noastre  Refuză  să  se Asemene  Lui  Dumnezeu?...  Dumnezeu  acceptă  Crearea  de Noi  Suflete  doar  în  Menirea-Destinul  Hristic,  altfel  Însuşi Dumnezeu  ar  fi  Generatorul  continuu  de  Imperfecţiune  în Creaţie.  De  ce  să  mai  Creeze  Dumnezeu  Suflete  care Păcătuiesc şi nu se Mântuiesc?... 

Aşa  Dumnezeu  Creează  Suflete  cu  Puteri-Meniri  de Mântuire,  nu  de  menţinere  a  păcătuirii.  Orice  Suflet  se Naşte  astfel  doar  în  Acceptarea  Menirii  de  Mântuitor  al Unor Părinţi. De aceea odată cu Oul Fătului care are în Sine toată  Informaţia  Genetică  a  Părinţilor,  Dumnezeu  Creează 

Un Suflet căruia îi Dă Puteri Speciale-Daruri specifice după 

Păcatele  Părinţilor.  Noi  Copiii  nu  ne  Naştem  Condamnaţi să  Preluăm  nişte  Păcate  Străine  ale  Unor  Părinţi  Oarecare din care ne Naştem fără Voia noastră... 

Noi,  Sufletele  Nou  Create,  suntem  Învestiţi  cu  Puteri reale de Mântuitor Real al Părinţilor noştri. Noi chiar dacă 

nu  Participăm  Conştienţi  la  această  Menire  Transcendentală,  o  Avem  în  Firea  şi  Esenţa  noastră  Fiinţială. 

De aceea Fericiţi Părinţii care au Copii şi Vai de cei care nu au  Copii-Mântuitorii  lor...  Doar  cei  care  fac  Eforturi  totale de  a  se  Mântui  Singuri  au  Voie  să  fie  lipsiţi  de  Copii.  Fără 

Copii în mod Obişnuit nu este Mântuire după Căderea din Rai.  Misticile  necreştine  visează  la  Reîncarnare,  ca 81 

posibilitatea  de  Mântuire  în  mai  multe  Vieţi.  În  Viziunea Creştină  nu  este  Reîncarnare,  dar  este  Întrupare  în  Destin Hristic  de  Mântuire  prin  Asumarea  Păcatelor  Părinţilor  de către Copiii lor ca Mântuitori Hristici”30. 

Misticile  de  tip  hindus  au  fost  numite  inspirat  de Părintele Ghelasie automistici, având ca simbol șarpele care își înghite coada. El observă: „Căderea din Rai „înlocuieşte” 

Mistica SACRĂ cu „automistica profană”. Isihasmul Creştin este  o  Regăsire  a  Misticii  SACRE  de  Rai,  prin  ÎNVIEREA HRISTICĂ. Automistica profană are ca „bază” reîncarnarea-autoînvierea, pe când Mistica SACRĂ Creştină are ca „bază” 

ÎNVIEREA HRISTICĂ SUPRAÎNVIEREA”31. 

În  același  sens,  tot  Părintele  notează  că  „mitizarea anticilor, ca metempsihoză şi reîncarnare, este o denaturare a Tainei NAŞTERII din NOU”32. De fapt, în viziunea aceluiași, 

„miturile antice de „reîncarnare şi reîntrupare”, sunt în fond 

„memoria ancestrală” a Destinului de Refacere a TRUPULUI HRISTIC pierdut pe care trebuie s-o realizeze fiecare Om în parte”33. „Fiinţa Omului nu poate fi decât „Integrală” (Suflet şi Corp, în UNIRE TRUP şi în HAINA DIVINĂ HRISTICĂ). 

Anticii au uitat şi au deformat mitic Memoriile primordiale ale  „Omului  Integral  de  Rai”;  au  păstrat  însă  „nostalgia” 

acestuia,  de  unde  miturile  „reîncarnării  şi  transmigraţiei-căutării Corpului' 34. 

Avva  Ghelasie  mai  dă  o  lovitură  teoriei  reîncarnării dintr-o poziţie total neașteptată pentru cei mai mulţi dintre noi:  „În  sens  creştin,  Omul  nu  se  poate  „reîncarna”  în 30   Idem,  Medicina  isihastă.  Sacro-Terapia,  Editura  Platytera,  Bucureşti, 2007, pp. 81-82. 

31  Idem,  Mystagogia Icoanei, Editura Platytera, Bucureşti, 2010, p. 271. 

32   Idem,  Foaia  de  practică  isihastă  I-XV,     Editura  Platytera,  Bucureşti, 2016, p. 194. 

33   Idem,  Mic  dicționar  de  isihasm,  Editura  Platytera,  Bucureşti,  2015, p. 253. 

34  Ibidem, p. 269. 

„corpuri  succesive”  (că  ar  trebui  să  aibă  tot  atâtea  Suflete, Corpul  fiind  reflectarea  Sufletului).  Mai  mult,  Omul  este DESTIN HRISTIC, nu „auto-destin”, încât doar prin „TRUPUL 

HRISTIC” se poate „mântui” de păcat35. Şi TRUPUL HRISTIC 

este „SUPRACORP” ce se „Dăruieşte” doar de DUMNEZEU, nu  se  „auto-confecţionează”  (ca  la  reîncarnări).  Creştinul nu-şi  „caută”  propriul  Corp,  ci  TRUPUL  SACRU  HRISTIC, SUPRA CORPUL DIVIN, ce nu mai este propriu, ci „Cosmic şi  Supracosmic”.  De  aici  „Taina  ÎNVIERII  HRISTICE”,  prin care se va face „Restabilirea” Integralităţii de Rai şi a Mântuirii (cât şi separării de cei care încă refuză DIVINUL)”36. 

De fapt, „Creştinul jinduieşte după „HAINA TRUPULUI SACRU HRISTIC”, ca SUPRA-Încarnare37, ce se „Dăruieşte” 

doar  de  TRUPUL  EUHARISTIC  LITURGIC  HRISTIC. 

De  aceea  „centrul”  Vieţii  creştine  este  „ÎMPĂRTĂŞIREA” 

din  TRUPUL  EUHARISTIC  HRISTIC38,  ca  „Plămadă”  şi Reînceperea „CREŞTERII TRUPULUI HRISTIC şi în Propria noastră  Fiinţialitate.  INTRAREA  în  TRUPUL  HRISTIC  este Mântuirea creştinului. 

Dacă  Viaţa  noastră  nu  este  „de  ajuns”  ca  să  ne 

„Mântuim”  (că  păcatul  nu  se  poate  auto-şterge,  lucru  pe care îl speră adepţii teoriei reîncarnării), compensaţia o face direct  SUPRA  PERSOANA  HRISTICĂ,  în  PERSONALITATEA  Căreia  suntem  toţi.  De  aceea,  în  sens  creştin, SACRUL  TRUPULUI  LITURGIC  EUHARISTIC  HRISTIC 

este  „reîncarnarea”  noastră,  că  mereu  HRISTOS  se  „REÎN-35  Şi  aici  se  vede  cu  claritate  că,  spre  deosebire  de  misticile  orientale, creştinismul nu este o auto-mistică. 

36 Ieromonah Ghelasie Gheorghe,  Moşul din Carpați, Editura Platytera, Bucureşti, 2013, p. 205. 

37  Să  remarcăm  şi  acest  termen  „SUPRA-Încarnare”,  care  vine  şi  el  să 

anuleze pe cel de reîncarnare şi teoria aferentă. 

38  De  vreme  ce  „„centrul”  Vieţii  creştine  este  „ÎMPĂRTĂŞIREA” 

din  TRUPUL  EUHARISTIC  HRISTIC”,  creştinismul  nu  poate  fi  o automistică. 

CARNEAZĂ  LITURGIC”  în  „Trupul  Bisericii”  (adică  lumea toată)  şi-l  face  „TRUP  de  ÎNVIERE”.  În  sens  creştin,  prin TRUPUL EUHARISTIC HRISTIC noi mereu ne „reîncarnăm” 

şi  ÎNVIEM”39.  Aici  din  nou,  cei  nealfabetizaţi  cu  limbajul Părintelui Ghelasie se vor tulbura, vor „sări în sus”. 

Evanghelia  după  Ioan  se  deschide  cu  celebrul  pasaj:  

„La  început  era  Cuvântul  şi  Cuvântul  era  la  Dumnezeu  şi Dumnezeu  era  Cuvântul.  Acesta  era  întru  început  la Dumnezeu. Toate prin El s-au făcut; şi fără El nimic nu s-a făcut din ce s-a făcut” (In. 1, 1-3). Aceasta e ceea ce Părintele Ghelasie  numește  „Întruparea  Logosului  Dumnezeiesc  în Creaţie”.  Amintirea  ei  „se  amestecă  cu  dorinţa  Creaţiei  de Reîntrupare  a  Logosului  Creator  Care  să  Restabilească 

Creaţia.  De  aici  „mitul  reîncarnării”.  În  viziunea  Creştină 

este „Reîntruparea” Logosului Creator în Creaţia căzută. ... 

În viziunea Creştină, nu Sufletul se reîncarnează ciclic în  Creaţie,  ci  Logosul  Creator  Hristic  Se  „Reîntrupează”  în fiecare  Suflet  nou  Creat  ce  este  totodată  o  Asumare-Iubire de  Urmaşi-Copii  ai  unor  Părinţi  de  Creaţie.  Destinul Reîntrupării  Hristice  este  superior  „reîncarnării”  proprii  de Creaţie.  Creaţia  căzută  în  întunericul  antilumii  iluzive  a păcatului  nu  poate  ieşi  singură  la  Lumină.  De  aceea  tot Creatorul  Dumnezeu  Se  Reîntrupează  de  data  aceasta direct  în  antilumea  căderii  ca  să  Recreeze  Creaţia.  Prin Întruparea  Personală  Hristică,  Creaţia  capătă capacitate  de Reînviere la Viaţa Adevărată. În fiecare Copil de Creaţie, ca moştenitor al păcatelor Creaţiei căzute, se Reîntrupează ca Destin-Dar  de  Mântuire.  Aceasta  este  „Reîncarnarea-Reîntruparea Adevărată”, aducătoare de Restabilire şi Mântuire. 

Logosul  Personal  Hristos  este  Cel  ce  Se  Reîncarnează  în fiecare Suflet de Creaţie Copil al unor părinţi de Creaţie, El fiind Acela care Reînviază Mântuirea de păcatul căderii. 



39 Ieromonah Ghelasie Gheorghe,  Moşul din Carpați, pp. 205-206. 

Acest  Arhetip  Logos  Hristic  în  Sine  este  confuz interpretat  de  mitul  reîncarnărilor  ciclice  de  Creaţie.  Aşa trăirea  Isihastă  este  Taina  Răspunsului  propriu  de  Creaţie faţă de acest Destin Hristic de Mântuire40. 



40  Avva  Ghelasie  duce  explicitarea  şi  mai  departe:  „În  Natură, fenomenele  energetice  trebuie  să  fie  „legate”  de  Formele  Create  de DIVINITATE.  De  aceea  Natura  este  sub  „Patronajul”  exclusiv  al DIVINULUI,  zisa  „Pronie-Asistenţa  DIVINĂ”.  Formele  Create  sunt 

„Memorial  de  Raţiuni  DIVINE”,  care  nu  pot  fi  „distruse”  de  mişcările Naturii. Ruperile Naturii de Forme produc o „separare” între substanţa Naturii şi Memorialul DIVIN, care se Reîntoarce la DIVIN şi Revine prin ACȚIUNEA Permanentă a DIVINULUI, care nu admite ca Natura să fie 

„goală”.  Natura  nu  are  „Suflete  în  sine”,  cum  are  Omul,  ci  doar 

„Reflectări  de  Memorial  de  Forme”.  Se  vorbeşte  şi  de  o  „Permanentizare”  a  „Formelor  Naturii”,  ca  „Rai  al  Naturii”.  Anticii  au  miturile 

„spiritelor  Formelor  din  Natură”,  fiecare  lucru  chiar  anorganic posedând  un  „tainic  spirit  propriu”,  care  nu  se  poate  rupe  de  Forma respectivă. Anticii mai consemnează „mitul reîncarnării-reîntoarcerii la Memorialul Formelor”, ca o tendinţă de „Permanentizare a Formelor”. 

Pe Acestea DUMNEZEUL biblic tocmai în acest fel le-a destinat, ca 

„Lumea Rai”, distrusă de „păcatul Omului”, care avea Menirea tocmai în acest sens de a „ICONIZA transfigura Natura” într-o „URCARE a Naturii în DIVIN”. Natura este Iconic de „Coborâre” a DIVINULUI; Omul este Iconic  de  „URCARE  a  Naturii”  în  DIVIN.  Şi  doar  această  URCARE  în DIVIN face şi o „Nemurire a Formelor Naturii”. De aici Taina „Prezenţei Omului în Natură şi a Naturii în Om”. Omul prin păcat se „coboară” în Natură, în locul URCĂRII în DIVIN şi aşa distruge Formele Naturii. Aici se  încurcă  ştiinţa  cu  „mitul  evoluţiei”,  că  Natura  are  „legea  formării Omului”,  pe  când  adevărata  Lege  este  că  „Omul  are  legea  formării Naturii”.  Omul  se  „Leagă”  de  Formele  Naturii,  nu  ca  să  se  facă  şi  el Natură,  ci  ca  să  URCE  Natura  în  DIVIN.  Ar  veni  că  nu  Omul  se 

„încarnează  în  Natură”,  ci  Natura  se  „încarnează  în  Părtăşia  la Divinitate  a  Omului”.  Miturile  amestecă  „Memoriile  primordiale”  în 

„memoriile păcatului”. De aceea Omul trebuie să aibă „Trupul Naturii”, că altfel îşi pierde „Menirea de Om”, de a URCA Natura în DIVINITATE” 

( Idem,  Chipul Omului, Editura Platytera, Bucureşti, 2013, p. 154). Şi încă 

o  nuanţă: „Dumnezeu  nu  se  Reîncarnează  în  Creaţie,  ci  se  Întrupează, Se  Uneşte  cu  creaţia,  o  Asumă  Participativ  Sieşi  ca  Dublă  Realitate  de Sine  într-o  Unicitate  de  Sine.  Creaţia  la  fel  are  acest  miracol  de  a  se 85 

Prin  Botezul  Hristic,  Creaţia  se  „Reînrădăcinează”  în Dumnezeu  şi  supraviaţa  Creatoare  Hristică  se  „Reîntrupează”  în  Creaţie,  Reînviind  şi  propria  Viaţă  de  Creaţie. 

Creaţia  s-a  despărţit  de  Dumnezeu.  Acum  Renaşte  prin Reuniunea  cu  Dumnezeu”41.  Acest  Botez  Hristic  își  află 

zenitul,  apogeul  în  Euharistie.  Florin  Caragiu,  într-o  post-faţă la volumul  Scrieri isihaste notează: „Foarte interesantă 

e  critica  pe  care  o  face  Părintele  Ghelasie  concepţiei despre  reîncarnare,  privind-o  ca  o  memorie  deformată  a re-plămădirii şi reînnoirii liturgice repetate a făpturii create în  Trupul  Hristic  prin  împărtăşirea  euharistică.  De  aceea, 

„centrul  vieţii  creştine  este  împărtăşirea  din  Trupul  euharistic hristic”42. 

Și  un  ultim  gând  al  Părintelui  Ghelasie:  Mistica isihastă „este o Mistică Serioasă. Asta nu înseamnă simplă şi Egoistă  Reîncarnare  (precum  în  hinduism  –  n.n.)  şi  nici profană  Întrupare  de  Spirit  în  Materie  (precum  în  păgâ-nismul  grec  –  n.n.).  Creştinismul  nu  este  nici  Metafizică 

Greacă,  nici  Orientală,  ci  Mistica  ce  le  completează  pe amândouă”43. 


Pr. Dan Popovici 

Întrupa în Dumnezeire prin Îndumnezeire, Asumarea Personală Participativă a Lui Dumnezeu de către creaţie, ca Dublă Realitate de Chip de creaţie  Unicitate”  ( Idem,  Nevoințele  isihaste.  Urcuşul  isihast,  Editura Platytera, Bucureşti, 2006, p. 145). 

41   Idem,  În  căutarea  unei  psihanalize  creştine,  Editura  Platytera, Bucureşti, 2014, pp. 226-227. 

42  Idem,  Scrieri isihaste, Editura Platytera, Bucureşti, 2006, p. 404. 

43  Idem,  Nevoințele isihaste. Urcuşul isihast, p. 235. 

I 

Neofit  ieromonahul:  Să  încep  cu  „Bine  v-am  găsit”? 

Sau poate să facem din nou trimitere la cuvântul lui Arsenie cel Mare, pe care l-aţi invocat de atâtea ori…? 

Ieronim  monahul:  Bine  aţi  venit!  Da!  N-am  cum  să 

nu fac apel la cuvântul lui pentru că,  de fiecare dată  – mai ales  când  abordăm  teme  neofitiene  –  ele  sunt  foarte sofisticate  și  la  limita  dintre  catafatic  și  apofatic.  Și  atunci cum să nu te sperii când vorbești despre astfel de teme? 

N.:  Ziceam  poate  să  provoc  o  intrare  în  subiect,  în anume  spirit…  Hotarul  dintre  catafatic  și  apofatic  e  unul provocator,  recunosc,  mai  ales  atunci  când,  cum  spune Părintele  Stăniloae,  catafaticul  este  imprimat,  îmbibat  de apofatic, și nu se află, așadar, în simplă extensie sau juxtapu-nere.  Este  provocator  și  întrucât  cunoașterea  catafatică  și cunoașterea apofatică, căci despre cunoaștere este vorba, le văd  în  legătură  cu  subiectul  cunoscător,  ceea  ce  implică, vrem nu vrem, și antropologia, care a devenit o miză apolo-getică, prin trasarea hotarului autenticului personalism. Un hotar  care  aduce  în  atenţie  și  distincţia  dintre  fiinţă  și energii  și  vizavi  de  chipul  omului,  după  modelul  teologic palamit  în  care  Dumnezeu  este  Fiinţă  și  Energii  Necreate. 

Atributul  „necreat”  asociat  acestor  energii,  care  sunt  cele harice,  dumnezeiești,  este  o  tușă  de  hotar  care  le  distinge de  orice  energie  creată,  de  care  „se  leagă”  multe  practici, tehnici  și  mistici  metafizice,  astăzi.  Sunt  o  realitate  aceste energii  create,  dar  nu  trebuie  sub  nici  o  formă  confundate cu Energiile Necreate! 

Mi-a sărit mie în ochi sau, mă rog, mi-a scrijelit urechea, m-a incitat o sintagmă:  slava găunoasă. Eram obișnuit însă, mult prea obișnuit cu  slava deșartă. Și mă gândeam cum se poate  merge  pe  acest  traseu  al  găunosului,  pornind  de  la slavă… Sau e o simplă chestiune de traducere?  Slava deșartă, slava găunoasă? Este o opţiune? Deșartă sau găunoasă? Slava! 

I.: Nu este același lucru slava deșartă cu slava găunoasă. 

Cuvântul  deșartă traduce un cuvânt grecesc care se referă la ideea de  pustiu, la ideea de  gol; cum traduc latinii: „ O vanitas vanitatis, omnia vanitatus est.” „ O, deșertăciunea deșertăciu-nilor, totul e deșertăciune” – cum traducem noi.  A deșerta,  în limba română, înseamnă  a goli. Iar slava  găunoasă înseamnă 

altceva. E mult mai subţire acest epitet pentru că se referă 

la ceea ce pare întreg, dar este scobit în interior. Este vorba despre  trunchiul  unui  copac  –  care  este  putred  și  ros  pe dinăuntru,  este  scorburos  –  dar  înfăţișarea  este  aparent întreagă. 

Diferenţa este semnificativă pentru că slava găunoasă 

este  aceea  care  te  poate  înșela  ca  fiind  slavă  autentică, neavând  posibilitatea  să  deosebești,  să  vezi  găunoșenia. 

Este diferenţa între slava pe care o primești de la Dumnezeu, care  este  consistentă,  și  slava  pe  care  o  arată  diavolul Mântuitorului pe Muntele Carantaniei, slava lumii acesteia pe care el i-ar fi dat-o dacă i s-ar fi închinat lui. Or, aceasta este slava găunoasă.   

Sensul acesteia nu ţine atât de traducere, cât de a face distincţia  dintre  slava  dumnezeiască  și  slava  omenească… 

Ca  să  mă  exprim  în  termenii  Cuviosului  Ghelasie:  dintre slava  care  vine  de  la  Dumnezeu  și   slava  care  vine  de  la creatură.  Slava care vine de la creatură poate fi de la îngeri sau de la oameni. Cea care vine de la Creator este necreată 

și  vine  de  la  energiile  dumnezeiești.  Cea  care  vine  de  la creatură se împarte: una este aceea a îngerului (de exemplu când  se  arată  Maicii  Domnului  sau  când  se  arată  îngerii oamenilor),  dar  este  și  o  slavă  deșartă,  amăgitoare  pe  care 88 

ţi-o  dă  vrăjmașul,  care  pe  Muntele  Carantaniei  o  oferă 

Mântuitorului  după  Botezul  Acestuia.  Și  îi  arată  toate împărăţiile lumii și slava lor și Îi zice: „Toate Ți le dau Ție!” 

Și  atunci  Mântuitorul  i-a  spus:  „Înapoia  mea  Satano,  căci Domnului Dumnezeului tău să I te închini și numai Lui să-I slujești.”  Adică  să  nu  te  închini  nimănui  pentru  slava deșartă a împărăţiilor lumii acesteia. 

Prin  urmare  avem  trei  niveluri:  slava  dumnezeiască 

(care e de dincolo de Creaţie), slava care vine de la creatură 

(adică de la îngeri) și slava care vine de la om (pentru că și omul poate să dea slavă omului, slavă care se concretizează 

în ceea ce se numește  laudă). 

N. :  În  sensul  acesta,  slava  este  asociată  cu  un  chip atitudinal, cu o cinstire? 

I. : Este mai mult, este o energie. 

N: Aceasta în sensul… 

I. : În toate sensurile. În momentul în care galeria strigă 

pe stadion: „Hai Dinamo!” îi transmite o energie echipei. La fel  în  politică.  De  ce  se  vânează  electoratul?  Pentru  ca  cel care candidează să absoarbă energia, firească, a celor care îl susţin,  și  cu  această  energie  să  câștige  puterea.  Se  pune întrebarea  cine  dă  această  energie!?  Este  numai  de  la  om, sau omul este la rândul lui ... energizat de patima lui? 

La  fel,  când  se  face  pactul  cu  diavolul.  Acesta  îţi asigură  slava  lumii  acesteia.  Gândește-te  la  cântăreţii  rock, să zicem. Le dă o energie prin care cuceresc… Uitaţi-vă ce e la marile concerte, ce prăpăd este acolo de  „slavă”. O slavă 

care vine de la oameni, dar, de cele mai multe ori, vine și de la oameni și de la demoni. 

Este  și  slava  care  vine  de  la  oameni,  în  sensul  bun, adică de la oamenii care apreciază virtuţile și te încurajează 

să  fii  virtuos.  Ne  gândim  la  cei  ce  intră  în  ascultare  la  un bătrân și cinstea de care se bucură între creștini, și mai ales cei care își dau sângele pentru Hristos și sfinţii mărturisitori din  temniţele  comuniste.  Și  mai  este  slava  dumnezeiască; 89 

aceea vine la puţini muritori. O recunoaștem la sfinţi. Cum îţi dai seama, în general, că ai parte de slava dumnezeiască? 

E  un  criteriu  simplu:  te  vezi  ultimul  om.  Sfântul  Apostol Pavel, care s-a întâlnit faţă în faţă cu Hristos, n-a mai putut să scape de acest gând: Sunt cel dintâi dintre păcătoși, sunt ultimul om, sunt vierme și nu om. Deci acesta este semnul. 

Sau exemplul lui Valeriu Gafencu care, în scrisoarea pe care o scrie la sfârșit, zice că și-a văzut păcatul și s-a cutremurat. 

Noi  nu  putem  să  pricepem  ce  înseamnă  acest  lucru,  dar putem  pricepe  că  este  semnul  care  arată  că  asupra  lui  s-a odihnit slava lui Dumnezeu și s-a văzut în relaţia lui de om căzut din starea de Rai, care a pierdut strălucirea lui Adam, s-a  văzut  în  comparaţie  cu  strălucirea  dumnezeiască  și  în comparaţie  cu  ceea  ce  ar  trebui  să  fie.  La  fel,  pe  Muntele Tabor,  cei  trei  apostoli,  văzând  strălucirea  lui  Hristos,  au căzut la pământ și nu mai știau ce spun. 

Acestea  ar  fi  trei  forme  de  manifestare  ale  slavei.  Cu precizarea  că  slava  care  vine  de  la  demoni  este  percepută 

deopotrivă  ca  fiind  supra-naturală,  supra-firească,  mai presus decât posibilităţile firești ale omului. De aici și riscul înșelării  în  lipsa  discernământului  sau  a  sfatului.  Odată 

primită această slavă,  consecinţele sunt în  funcţie de sursa ei…  De  exemplu,  când  asupra  unui  om  adastă  slava  lui Dumnezeu, omul respectiv se vede foarte jos, este temător, are o smerenie adâncă, are o stare de tânguire, de plângere pentru  starea  jalnică  în  care  se  află.  O  astfel  de  stare  ar trebui  să-i  caracterizeze  pe  monahi...  Monah  în  limba siriacă – din câte am aflat – s-ar traduce: cel care plânge,  cel care se tânguiește pentru păcatele lui; și nu numai ale lui. 

Această  stare  este  urmată  de  slava  cea  veșnică,  odată 

cu  ieșirea  din  trup.  Prin  urmare,  aici  pe  pământ,  cel  care este  receptacolul  slavei  lui  Dumnezeu,  trăiește  într-o  tensiune, într-o frică, într-o teamă ca nu cumva să întristeze pe Dumnezeul  lui  –  care  e  altceva  decât  frica  noastră  omenească.  Acest  om  trăiește  dispreţuit,  hulit,  neînţeles,  chiar 90 

prigonit, după  cum zice Mântuitorul:   În lume  necazuri veți avea… Și de-abia după ieșirea din viaţă, se-ntâlnește și vede cu adevărat ce înseamnă slava dumnezeiască. 

Cu  alte  cuvinte,  slava  dumnezeiască  este  potrivită 

măsurii  crucii  pe  care  și-a  asumat-o  în  mod  conștient  în această  viaţă,  pe  măsura  în  care  a  încercat  să-I  urmeze  lui Hristos până la capăt. Căci cel ce va răbda până la sfârșit se va mântui. Invers: cel ce caută lauda oamenilor, caută apre-cieri sau  like-uri (cum este acum la modă) primește slava și energiile  demonice,  și  are  sentimentul  că  i  se  împlinește orice dorinţă, are succes, are puteri. Ajunge în stare de levi-taţie, cum se întâmplă cu asceţii din Himalaya sau chiar cu sfinţii  ispitiţi  de  diavol.  Căci  diavolul  venea  și  la  cei  ce căutau sfinţenia și îi ridica de la pământ cu puterea lui, ca să-i  încredinţeze  că  sunt  împreună  cu  Hristos,  și  să  se mândrească. Toate acestea le face diavolul ca să-i înșele pe cei ce caută mântuirea sufletului  și caută să-L cunoască pe Dumnezeu. Diferenţa care este? Cei care se bucură de slavă 

aici pe pământ și o caută, vor avea surpriza neplăcută, după 

moarte,  să  afle  care  este  izvorul  acelei  slave  –  pe  care Părinţii o numesc deșartă. 

Deșartă  sau  găunoasă  nu  înseamnă  decât  că  are aparenţa  aurului,  dar  este  aramă  sunătoare.  La  noi  la români  există  expresia:   Și-a  dat  arama  pe  față.  Calpuzanii (falsificatorii  de  bani)  făceau  bani  de  aramă  și-i  spoiau  cu aur. La probă (proba se făcea cu ceea ce se cheamă piatră de încercare)  se  vădea  arama.  Și  atunci  concluzia:   Și-a  dat arama  pe  față.  Părea  aur,  dar  era  aramă  sunătoare.  Și  mai este iarăși o vorbă frumoasă în legătură cu distincţia dintre slava  lui  Dumnezeu  și  slava  deșartă:   Vai  de  acela  al  cărui nume  e  mai  mare  decât  fapta.  Adică  are  nume  mare,  dar fapta  îi  este  mică.  E  vorba  de  aramă  care  pare  aur  în  ochii celor care nu pricep. 

N. :  Poate  fi  și  o  chestiune  de  idolatrie,  din  câte înţeleg, slăvirea... într-un anume fel... 

I. :  Da,  se  poate  vorbi  de  idolatrie,  în  sensul  în  care omul – înșelat fiind de slava deșartă – se închină diavolului care  îi  făgăduiește  slava  acestei  lumi.  Înţelesul  idolatriei constă  în  cinstirea,  slăvirea,  cultul  adus  creaturii  în  locul Creatorului.  Și  aceasta  este  suprema  biruinţă  a  diavolului: să  te  facă  să  crezi  că  el  este  Dumnezeu  și  că  –  dacă  te închini lui – și tu ajungi un Dumnezeu. Aici este însăși taina lui Anticrist care va fi luat drept Hristos,  în  loc  de Hristos, pentru  că  va  veni  cu  mare  slavă  (slavă  găunoasă),  dar  cu aparenţă  desăvârșită,  și  oamenii  i  se  vor  închina  neavând capacitatea  să  deosebească  între  Cel  Adevărat  care  a  venit în chip smerit, pe care L-au răstignit și L-au batjocorit până 

în  zilele  noastre.  Ne-am  lepădat  de   Hristosul  (Unsul  lui Dumnezeu)  pentru  a  primi   un  hristos  pe  măsura  poftelor noastre.  De  aceea  se  spune  că  cei  care  vor  primi  pecetea, numărul  sau  semnul  numelui  fiarei,  nu  vor  putea  să  se mântuiască  pentru  că  vor  înţelege  pe  Hristos  așa  cum  Îl așteptau și evreii, ca pe un împărat care să le  dea suprema stăpânire  aici  pe  pământ,  adică  slava  cea  pământească,  nu cea  cerească.  Și  datorită  acestei  confuzii,  oamenii,  înșelaţi fiind de iluzia acestei slave – această slavă deșartă –, se vor închina doar ca să primească slava cea pământească. Lucrul acesta  se  vede  la  aceia  care  fac  pactul  cu  diavolul,  fie  prin magie, fie sataniști, fie vedete rock despre care am auzit că 

fac  orice  pentru  a  dobândi  aici  pe  pământ  slava  acestor împărăţii  trecătoare.  Deci  laudele,  aplauzele,  succesul  aici pe  pământ  are  mari  asemănări  cu  slava  deșartă  și  pune  în primejdie mântuirea sufletului. 

Cel  care  primește  laude  de  la  oameni,  sau  cine  laudă 

pe  cineva  pe  faţă,  este  tot  una  cu  a-l  blestema ;  înţelesul cuvântului stă în primejdia pentru suflet a laudei, căci cel ce primește  laude  poate  fi  înșelat  și  manipulat  de  cel  care-l laudă. El, de fapt, căutând să fie mereu lăudat, se pierde pe sine și va face tot ceea ce îi cere acela sau cei care-l laudă. În acest  fel,  foarte  ușor  se  poate  pierde,  confundând  plăcerea 92 

Slava deșartă/găunoasă (I) 

laudelor  cu  adevărul,  confundând  slava  deșartă  cu  slava adevărată. 

Atât de primejdioasă este slava deșartă. 

Acum,  ceea  ce  ar  fi  de  făcut  –  ca  să  înţelegem  diferenţa  dintre  slava  deșartă  și  slava  dumnezeiască  –,  ar  fi  să 

luăm câteva locuri din Scriptură, unde se vede manifestarea slavei lui Dumnezeu. Ce putem spune despre  manifestarea slavei lui Dumnezeu în Egipt? Este o percepţie antagonică a acestei slave în funcţie de relaţia pe care o are, cu Dumnezeu, poporul  lui  Israel  și  Faraon,  și  poporul  egiptean.  O  primă 

observaţie  ar  fi  că  slava  lui  Dumnezeu  se  manifestă  în favoarea poporului lui Israel în urma a 430 de ani de robie. 

O  primă  observaţie!  Este  cea  mai  importantă:  starea  de robie,  de  osteneală,  de  chin,  de  părăsire  pe  care  a  trăit-o poporul  lui  Israel  l-a  pregătit  și  a  atras  mila  și  puterea  și bunătatea  lui  Dumnezeu  pentru  a-l  scoate  din  această 

suferinţă. 

Prin  urmare  poporul  lui  Israel  în  Egipt  simbolizează, pe de o parte, poporul creștin în lumea aceasta. Dar, pe de altă  parte,  simbolizează  robia  sufletului  care  –  până  să  ne trezim din această robie – este în robia acestei lumi, care se concretizează  în  robia  faţă  de  trup  și  de  nevoile  trupului, până  când  nu  vine   un  Moise  care  să  ne  facă  conștienţi  de această robie. Și chiar dacă vine și ne spune, preferăm să ne întoarcem înapoi sau să visăm la bunătăţile Egiptului, adică 

la  plăcerile  trupului,  decât  să  ne  întindem  la  drum,  tăind Marea  Roșie,  trecând  prin  pustie  și  luptându-ne  cu  cele șapte  popoare  ale  Canaanului  (care  sunt  cele  șapte  păcate de moarte). Aceasta-i o primă observaţie. 

O a doua observaţie ar fi că cei care sunt potrivnici lui Dumnezeu,  adică  poporul  idolatru  al  Egiptului,  percepe slava  lui  Dumnezeu  ca  pe  o  putere  vrăjmașă,  nimicitoare (ne  gândim  la  plăgile  Egiptului  și  la  înnecarea  armatei  lui Faraon  în  Marea  Roșie).  Prin  urmare,  această  slavă 

dumnezeiască  se  manifestă  pentru  oricine,  în  aceste  două 

chipuri:  pentru  omul  cel  lumesc  ca  o  constrângere,  ca  o asuprire; Dumnezeu apare ca un tiran care ne constrânge la tot felul de lucruri absurde. Pe când cel care se angajează pe calea  nevoinţei,  care  își  asumă  în  mod  conștient  aparte-nenţa  la  poporul  lui  Dumnezeu  și  la  Trupul  lui  Hristos, crucea,  postul  și  nevoinţa  și  le  asumă  cu  bucurie  ca  fiind singura  cale  pe  care  ne-a  arătat-o  Domnul  Hristos  –  calea cea  strâmtă  și  poarta  cea  îngustă  care  duce  la  Viaţă  și  pe care puţini o află. 

Aceeași  observaţie  și  despre  manifestarea  slavei  la Sfântul Ilie, când a adus  jertfă  și i-a provocat  la o mărturisire a Adevărului pe proorocii cei mincinoși. Și Dumnezeu, cu puterea Lui, a arătat adevărul lui Ilie  și rezultatul a fost uciderea  proorocilor,  adică  slava  lui  Dumnezeu  prin  Ilie  a adus  moartea  proorocilor  mincinoși.  Iarăși  deosebim  aici între cele două manifestări ale slavei care, pentru cei aflaţi în adevăr, este o putere mântuitoare, iar pentru ceilalţi este nebunie și moarte. 

Și iarăși, când se face cortul, apoi când se inaugurează 

templul lui Solomon, în urma jerfelor aduse. Acest moment este important și voi cita din Cartea a III-a a Regilor, cap. 8, când, odată cu ieșirea preoţilor din naos (vers. 10) ni se spune: 10.  Când  preoții  au  ieşit  din  locaşul  sfânt,  un  nor  a umplut templul Domnului.  

11.  Şi  n-au  putut  preoții  să  stea  la  slujbă,  din  pricina norului, căci slava Domnului umpluse templul Domnului. 

Acesta este momentul în care – după mai bine de 850 

de ani  de când poporul căzuse în  robia egipteană, după ce trecuse  prin  atâtea  încercări  și  nevoinţe,  fiind  pregătit  de Dumnezeu  –  își  găsește  odihna,  și  pacea  și  stabilitatea; atunci  slava  lui  Dumnezeu  se  așează  în  Templul  din Ierusalim.  Și  de  atunci  și  până  la  sfârșitul  istoriei,  Ierusa-limul va rămâne în centrul evenimentelor. 

Ceea  ce  pe  mine  m-a  surprins,  m-a  uimit  –  și  am rămas  cu  această  uimire  –  a  fost  momentul  când  slava  lui 94 

Dumnezeu  părăsește  templul  din  Ierusalim.  Așa  cum  în citatul  din   III  Regi  am  văzut  venirea  slavei,  tot  așa  în Iezechiel,  vom  vedea  și  vom  analiza  mai  departe,  plecarea slavei  din  Templul  din  Ierusalim.  Părăsirea  Templului  de către  slava  lui  Dumnezeu  îl  transformă  într-un  trup  fără 

suflet,  într-o  carcasă  moartă,  fapt  pentru  care  va  fi  apoi dărâmat, iar poporul va fi dus în robie. Prin urmare, ceea ce dă  consistenţă  unui  popor,  unei  comunităţi,  este  tocmai slava lui Dumnezeu care se manifestă în Templu, sau la noi, creștinii, în Biserică. 

Continuitatea  acestei  așezări  a  comunităţii  în  jurul Templului o vedem în Biserică, în locașul bisericii noastre, în centrul căreia se află masa de jertfă, iar slava lui Dumnezeu, se manifestă prin lucrarea preoţilor, a Tainelor, și de aici se răsfânge asupra întregii comunităţi. Biserica este un Ierusalim multiplicat în fiecare Parohie. 

N. :  Eram  fixat  pe  găunoșenie,  pe  slava  în  gol,  pe pompa inconsistentă. Mă gândesc la ceea ce aţi spus, vizavi de  slava  dumnezeiască,  la  ideea  aceasta  a  unei  slave  ‒  să-i spun  ontologică,  fiind  reală,  consistentă  ‒  care  se  poate  și retrage,  dar  se  poate  și  oferi,  se  poate  și  arăta.  Poate  fi chipul  unei  prezenţe  în  slavă,  dar  poate  fi  și  o  slavă  goală, amăgitoare  acolo  unde  nu  mai  e  o  prezenţă,  vie  și  lucrătoare.  Pe  de  altă  parte,  înţeleg  că  slava  poate  să  transpară 

chiar și prin făptură, și prin creaţie, deci. Slava despre care spuneaţi  –  să-i  zicem  infra-creaturală  –  care  poate  să 

conducă în direcţia idolatră, situând în tărâmul deșertăciu-nilor, nu are nici conţinut necreat, veșnic, până la urmă… 

I. :  Slava  este  în  funcţie  de  nivelurile  de  creaţie.  Una este  slava  necreată,  slava  lui  Dumnezeu,  strălucirea  dumnezeiască. Și, ca să citez Sfânta Scriptură:  una este slava soarelui, alta a lunii și alta a stelelor,  slavă care ţine de creaţie. Și chiar și slava demonilor (care iau chip de îngeri de lumină)… este o  slavă,  și  putem  spune  că  este  vie  și  lucrătoare,  numai  că 

este  deturnată  de  la  înţelesul  ei  mântuitor  și  lucrează  spre 95 

pierzare. Dar este tot o energie. Dar e foarte lucrătoare – în sensul rău al cuvântului. Îngerii căzuţi au pierdut stălucirea cerească dar au rămas în posesia darurilor date prin creaţie, adică  puterea  de  amăgire  și  mintea/inteligenţa  îngerească 

devenită viclenie. 

Mie  mi  se  pare  mai  ușor  de  înţeles  ce  înseamnă 

această  slavă  deșartă  plecând  de  la  relaţia  dintre  vedetă  și fanii  săi.  Fan  vine  din  latinescul   fanum,  loc  consacrat  unei divinităţi  de  către  pontifex,  de  către  marele  preot,  adică 

 lăcaș  sfânt,  sanctuar,  templu.  Iar   fanul  este  cel  care  este iniţiat  în  tainele  zeului  sau  ale  idolului  căruia  i  se  închină. 

În opoziţie cu  fanul este  pro-fanul care este în afara templului și a tainelor care se oficiază, adică este în faţa templului și nu are acces la tainele templului. În cele din urmă, faptul de a nu fi iniţiat în tainele zeilor atrage după sine calitatea de nelegiuit, spurcat, ticălos. 

În  acest  caz  –  dacă  încercăm  să  ne  apropiem  de  vre-murile noastre – consecinţele sunt majore, pentru că acum se  legitimează  așa-zisa  democraţie.  Or  democraţia  nu  mai are  calitatea  de  a  pune  în  centru  Sacrul,  ci  dimpotrivă. 

Pentru  că  cei  mai  mulţi  sunt  neiniţiaţi  în  tainele  divine, democraţia  ajunge  să  însemne  o  susţinere  a  ceea  ce  este profan  și,  mai  grav,  în  cadrul  acestei  democraţii  moderne observăm  că  tendinţa  este  de  a  profana  tot  ceea  ce  este consacrat prin tradiţie ca factor esenţial atât în formarea și desăvârșirea  omului,  cât  și  în  stabilitatea  și  puterea  unui popor, a unui stat. Așa-zisa democraţie occidentală a exco-municat  din  spaţiul  public  Tradiţia  creștină  și   ipso  facto  a pierdut slava/energia dumnezeiască care lucrează în Biserică 

prin credinţă. Nu e de mirare că am ajuns de rușine chiar în faţa păgânilor și a necredincioșilor. 

 Fan  înseamnă  a  oficia  un   cult  unui  idol.  În  modernitate  cultul este interiorizat. Când ești  fan al unui fotbalist, nu  ai  în  minte  decât  isprăvile  fotbalistului  respectiv,  și trăiești  alături  de  el  toate  emoţiile  unui  meci.  Uneori  fanii 96 

dau  sute  sau  mii  de  euro,  sau  de  dolari  pe  tricoul  sau ghetele  unui  fotbalist  celebru.  Aceasta  este  slava  deșartă 

care este totuna cu a aduce cult unui idol. 

Sigur  că  aceeași  situaţie  o  întâlnim  și  în  relaţiile erotice.  Este  consacrată  formula  că,  pentru  o  femeie,  un anume bărbat este idol, iar iubita, la rândul ei, este adorată 

de  cel  ce  o  iubește.  Este  o  relaţie  idolatră  care,  dacă  nu  se binecuvintează  prin  Biserică,  nu  are  nici  un  viitor;  și  toată 

lumea știe acest lucru. 

Idolul  nu  este  de  piatră  –  cum  era  în  Vechiul Testament – fiindcă este un suflet viu, un om, un artist, un cântăreţ,  un  fotbalist;  o  vedetă  de  orice  fel.  Este  ușor  de văzut  acum  în  lumea  noastră  câte  mii  și  milioane  de  fani există.  Tot  pe  atâta  și  idolii  pe  care  îi  cinstesc;  pentru  că 

orice  patimă  care  te  stăpânește  te  transformă  în  oficiantul unui  cult  adus  celui  ce  îţi  satisface  patima;  la  capătul lanţului este însuși diavolul. 

Da,  sunt  milioane  de  oameni  care  trăiesc  cu  emoţie fiecare  clipă  a  unui  meci…  Adică  se  identifică  cu  idolul. 

Și, de fapt, idolul și tu, sunteţi în același duh. Ai spus odată, într-o  postare  anterioară,  că  așa  cum  există  un   corpus Christi,  poţi  să  te  faci  un  corp  cu  cel  căruia  nu  i  se  spune numele. Adică nefârtatul sau vrăjmașul sufletelor noastre. 

N. : Da, cred că la Denis de Rougemont am citit pentru prima  dată,  la  începutul  anilor  ’90,  în   Partea  Diavolului, despre  un  trup  mistic  al  diavolului…  Un   chip  mistic  al diavolului,  cum  ar  veni…  un   corpus  Miki...  cu  Miki,  de  la Michiduţă.  Și  Avva  Ghelasie  îl  mai  numea  Miki  pe  întovă-rășitorul de drum istoric, și grabnic oferitor de slavă... E un alt  tip  de  legătură,  de  coeziune  la  mijloc…  în  acest  trup mistic al Nefratelui. E o fiinţă colectivă, un egregor... marcat, construit de un anumit tip de legătură... Și e mai bine spus legătură, pentru că nu e în joc decât o pseudo-libertate care agregă... Și acesta este un aspect al aparentei libertăţi... Aici este și „secretul” membrilor „societăţilor secrete” care intră 

ritualic  într-o  legătură  de  acest  gen  care  „creează”  și  o 

„fiinţă  colectivă”,  un  egregor,  care  devine  ca  o  legătură  de vrajă,  din  care  nu  mai  pot  ieși,  chiar  așa  ușor.  Doar Adevărul  ne  va  face  liberi,  nicicând  tatăl  minciunii!  Frica, ura,  aroganţa  nu  conferă  un  spaţiu  de  manifestare  a libertăţii reale, autentice. 

I. : Așa este. Se observă acest lucru în momentul când un  cântăreţ  pe  scenă  (în  „marile  concerte”)  energizează  o mulţime de zeci și sute de mii de oameni… 

N. : Se configurează o fiinţă colectivă… care se masifică, manifestându-se fanatic, isteric, conform unei psihologii de masă... 

I. :  Altcineva  este  cel  care  le  dă  energia.  L-am  numit puţin mai sus. Dar aici nu este vorba despre o energie omenească. Este o energie  supra  sau  infra firească, în funcţie de unde  situăm  spaţiul  demonic.  Ei  umplu  atât  văzduhul,  cât și părţile mai de jos ale pământului – cum se spune. Aceasta este o energie demonică care-ţi dă exaltări și  stări cu totul deosebite.  La  fel  sunt  stările  pe  care  le  trăiesc  cei  care  iau droguri sau alcoolicii, ca să nu mai vorbesc de destrăbălările sexuale.  Oamenii  aflaţi  în  această  situaţie  –  pe  care  o numim  pătimașă  –  trăiesc  cu  mare  intensitate  această 

formă de „închinare”, pentru că zeul lor este pântecele, este sexul,  este  euforia  bahică  sau  muzica  psihedelică  care  te transpune într-o stare de transă. În spatele acestor trăiri, în spatele  acestor  idoli,  cărora  oamenii  li  se  închină,  sunt puterile întunericului. 

N. :  Implică  un  tip  de  relaţie  și  un  tip  de  legătură,  un transfer  de  energie,  ceea  ce  e  interesant,  din  perspectiva nevoii de relaţionare sau a „efectului de grup” care anihilează 

individul.  De  persoană  nici  n-are  sens  să  mai  vorbim.  Este pusă cu totul sub obroc. Dar și individualitatea se „masifică”. 

Problema  este  că,  fiind  doi  factori:  fanul  și  idolul…, intervine  și  chestiunea  receptării.  Una  este  povestea  atitu-dinii, a manifestării fanului, care se adresează sau cinstește 98 

idolul, alta este receptarea, efectul asupra idolului. Este un raport  biunivoc  în  idolatrie,  între  idolatru  și  idol.  Manifestarea  idolatră  este  depersonalizantă,  în  primul  rând,  aș 

zice... 

I. :  Ce  înseamnă   a  fi  fan?  A  fi  fan  înseamnă  a  dărui energia  ta  mentală,  volitivă,  afectivă  și  fizică…  E  o  energie pe care o dăruiești unui duh, care, în sine, este neputincios, de vreme ce  vorbim  de duhurile căzute. Dacă vrei să  merg mai  departe,  pe  aceasta  se  bazează  toată  magia  care  are nevoie de jertfe, anume pe faptul că puterea așa-zisului zeu (care  e  un  demon)  ‒  o  primește  de  la  tine  (e vorba  despre energia  mentală  sau  jertfele  de  sânge  pe  care  le  cere  în funcţie de tradiţia păgână respectivă). Mă refer la jertfele de animale, până la jertfele umane, cum era în cultura aztecă, de exemplu. Sângele, în magie, este cel mai eficace, pentru că  demonii  cu  acesta  se  hrănesc:  cu  sânge…  De  aceea Leviticul  interzice  consumul  sângelui,  pentru  că  sângele înseamnă viaţă. Spre exemplu, cinematografia de tip  horor, cu  vampiri  și  cu  tot  felul  de  entităţi  malefice  este  marcată 

de  prezenţa  sângelui.  Și  nu  este  e  o  pură  ficţiune,  ci  redă 

într-o formă „estetică”, o realitate. 

În magia neagră jertfele sângeroase dau energii demonilor. Dar până acolo, simplul fapt că trăiești cu intensitate și că mintea ta este complet absorbită – de exemplu, de un meci sau de un concert –, și că tu nu mai vezi, nu mai auzi nimic  altceva  (mă  gândesc  și  la  cei  care  sunt  absorbiţi  de muzică  și  stau  cu  căștile  în  urechi  sau  stau  cu  ochii  înfipţi în  ecranul  telefonului),  te  arată  a  fi  un  închinător  în  duh, dar  nu  în  adevăr.  Căci   Adevăr  nu  este  acolo,  dar  este 

„adevărul”  amăgirii,  ca  să  ne  exprimăm  paradoxal.  Și această trăire este atât de intensă încât arareori noi, cei care mergem  la  Biserică,  o  realizăm  cu  aceeași  intensitate  cu care se închină fanii unui idol, unei vedete. 

Idolatrii, fanii, trăiesc mult mai intens „închinarea” lor, care nu este către o piatră sau un lemn, ci către o făptură în 99 

carne  și  oase.  Și  oamenii  se  „închină”  unei  făpturi.  Și  –  ca s-o  spunem  de-a  dreptul  –  de  acest  lucru  se  îngreţoșează 

Dumnezeu. Datorită idolatriei, poporul evreu  a suferit cele mai  grele  pedepse.  În  ce  constă  idolatria?  În  a  da  făpturii, cinstea  pe  care  se  cuvine  să  o  dăm  lui  Dumnezeu.  Iar Dumnezeu e un Dumnezeu gelos, cum zice Scriptura. 

Idolul,  la  origine,  este  expresia,  reprezentarea  materială a unei „divinităţi” create, un zeu, un înger căzut, care face  obiectul  unui  cult.  În  lumea  contemporană  seculari-zată,  un  idol  este  o  persoană  care  servește  drept  model, mai  ales  celor  mai  tineri;  adeseori  pentru  o  întreagă  generaţie. Este „zeul” modei. El poate fi „încarnat” într-o vedetă 

de cinema, o vedetă muzicală pop-rock – de exemplu Elvis Presley,  Madonna…  și  câţi  alţii…  Michael  Jackson  –  sau  un sportiv cum e, să zicem, Zidane în fotbal, sau Pelé sau atâţia alţii.  Se  manifestă  prin  obsesia  de  a  avea  contact  cu  tot  ce este  atins  de  o  vedetă,  de  tot  ce  este  legat  de  viaţa  acestui idol,  de  viaţa  lui  publică  și  privată,  de  diverse  lucruri  pe care  le-a  purtat  sau  îl  reprezină;  fotografii,  filme...  etc. 

Idolatria poate să ajungă până la a provoca scene de isterie colectivă atunci când idolul apare în faţa fanilor săi. 

Idolatria este un fenomen curent în lumea modernă și nici  nu  este  sesizat  ca  o  maladie  socială.  Și  avem  aici exemplul  Japoniei  unde  anumiţi  luptători  de  sumo  sunt veneraţi ca veritabili zei vii. Această idolatrie modernă este pusă  în  legătură  cu  dispariţia  practicilor  religioase  și  a sentimentului  religios  instituţionalizat.  Există  o  nevoie  de divinizare  a  anumitor  grupe  umane  și  o  nevoie  de  a  se închina,  de  unde  și  necesitatea  inventării  idolilor.  Acest lucru se opune practicilor religioase tradiţionale. 

Activitatea  sportivă  idolatrizează  trupul  și  nuditatea trupului. Gimnastică, în limba greacă, derivă de la cuvântul gymnós  ( γυμνός)  care  înseamnă   gol,  dezbrăcat.  Și  tinerii  și tinerele,  în  Sparta,  făceau  gimnastică  în  pielea  goală,  cum ne spune Herodot. Eu însumi am fost martor al acestui cult 100 

al  trupului  la  orele  de  sport,  unde  trebuiau  despuiaţi  și fetele și băieţii și puși împreună. Și dacă pui cele două sexe împreună, la vârsta fragedă a școlii, după aceea nu mai are diavolul nimic de făcut, pentru că totul este deja făcut. 

Aici îmi vine în minte o observaţie, pentru că și eu am fost  „beneficiarul”  acestei  discipline  sportive  introduse  în curicula  școlară.  Și  îmi  aduc  aminte  cât  de  dificile  și  de jenante erau două lucruri. Unul: faptul că la orele de sport participau deopotrivă și fetele și băieţii. 

Întâi  de  toate  aș  vrea  să  spun  că  până  în  secolul  XX, școlile  de  fete  și  școlile  de  băieţi  erau  separate.  Dar,  odată 

cu  modernitatea  și  mai  ales  cu  perioada  comunistă  la  noi, nu  s-a  mai  luat  în  seamă  diferenţa  şi  educaţia  a  fost comună.  Adică  s-au  amestecat  lucrurile.  Şi  băieţii  și  fetele primeau  aceeași  educaţie.  Și,  apropo  de  sport,  ceea  ce caracteriza  introducerea  sportului,  pentru  noi  care  eram crescuţi în duhul tradiţiei, al satului, pe lângă amestecarea sexelor,  era  și  echipamentul  sportiv  care  de  fapt  punea  în valoare  corpul  și  nuditatea  corpului.  Îmi  aduc  aminte  și acum, jena cu care fetele se despuiau și cât de greu le era să 

își expună corpul într-o lume în care încă mai existau urme ale pudorii tradiţionale. 

Deci  acest  aspect  al  nudităţii  și  al  amestecului  este, cred eu, esenţial în degradarea ulterioară și în efectul nociv pe care l-a avut asupra evoluţiei mentalităţii, până s-a ajuns astăzi la ce s-a ajuns. Nu mai intru în detalii pentru că știe toată  lumea  ce  s-a  întâmplat  în  acest  ultim  secol  datorită 

amestecului  bărbaţilor  cu  femeile,  nudităţii,  homosexua-lităţii,  transgenderismului  și  toate  celelalte,  care  erau  de neconceput în orice tradiţie. 

Nu știu dacă am fost cât de cât clar... 

N. :  Da,  da...  mai  mult  decât  clar,  pentru  cine  are mintea  limpede,  ca  să  priceapă,  nu  învolburată.  Contează 

totuși niște nuanţe – ca să revin la modul de raportare și de receptare,  cu  privire  la  tema  fanilor  și  a  idolatriei,  cu  grija 101 

de  a  nu  generaliza,  nedreptăţind  pe  careva,  căci,  până  la urmă, chiar dacă se discută în acești termeni, nu poţi să nu observi că poate fi și un cântăreţ, un actor, mă rog, un artist care,  fiind  credincios,  are  parte  de  un  astfel  de  eveniment public. Poate fi un fotbalist, un sportiv care este credincios și,  în  același  timp,  are  un  tip  de  legătură,  de  genul  acesta, aparent  cel  puţin,  cu  fanii.  Măcar  nu  e  un  idol...  necredincios,  ci  credincios,  ca  să  spun  așa.  Se  mai  văd  niște aspecte,  poate  ceva  mai  complexe,  de  relaţionare.  Poate  și tipul  de  legătură  este  altul,  în  cazul  acesta…  dacă  se  poate diferenţia între un campion,  idol – credincios, nu necredincios. Ca să nu mai spun că sportivii mari, performanţi, sunt modești,  în  general.  Pot  fi  chiar  credincioși,  pravoslavnici, ca  să  dau  exemplul  marelui  campion,  în  tenis,  Novak Djokovic, care-și mărturisește public credinţa. 

Pot să conteze fanii (fanul cred că era la englezi), tifosi (cred că erau la italieni), suporterii (la români), în tipul de atitudine sau în energia degajată – publicul al 12-lea jucător, s-a tot spus. Suporterul e într-un fel un... susţinător... Poate că  sunt  și  aspecte  care  pot  duce  la  o  anumită  diferenţiere, chiar  între  fani  și  suporteri.  Știu  că  a  fost  campionatul mondial  de  fotbal  unde  românii  s-au  comportat,  zic  unii, minunat  –  în  măsura  lor  de  suporteri   de  fotbal,  desigur. 

A fost o anumită efervescenţă pozitivă, ca manifestare comu-nitară…  au  reliefat  alţii.  Mă  gândesc  că  poate  fi  și  cumva… 

ceva...  care  să  nuanţeze  această  atitudine  a  fanilor,  pentru că  mi  se  pare  că,  dincolo  de  slava  lui  Dumnezeu  și  slava lumii sau a creaţiei, ca disjungere, poate fi și...  altceva care face să nu se suprapună la muchie pe calapodul idolatriei… 

I.:  Etimologic,  sport  vine  de  la  o  rădăcină,  din  limba franceză  veche,  desport  care  înseamnă  exact   divertisment, adică  plăcere  fizică  și  psihică.  Sau  plăcere  trupească  și sufletească (în sensul materialist al cuvântului, sufletul fiind o  funcţie  a  creierului;  nu  e  vorba  despre  sufletul  creat  de Dumnezeu, chemat să-L cunoască pe Dumnezeu.) Cele mai 102 

vechi atestări ale acestui termen le găsim în Anglia la 1831, și în Franţa la 1828. Se asociază, în primul rând, cu cursele de cai și pariurile care se făceau la aceste curse. 

Una  din  trăsăturile  esenţiale  ale  sportului  este  orientarea spre competiţie. O noţiune esenţială legată de ideea de sport, este noţiunea de  suporter, care este un spectator care ia parte sau ţine partea unei echipe sau a unui sportiv angajat  într-o  competiţie  sportivă.  Termenului  francez 

 suporter,  care  a  intrat  și  în  limba  română,  îi  corespunde termenul  anglo-american  de   fan.  Cu  ideea  de  suporter  se asociază  violenţa.  În  Anglia,  faptul  de  a  fi  suporter  a degenerat  în  huliganism,  mai  ales  la  meciurile  de  fotbal. 

Huliganismul  desemna  suporterii  violenţi  care  aruncau  cu pietre, înjurau, se băteau, se dedau la vandalism, distrugeau vehicole, spărgeau vitrine și se ajungea până la ucidere. 

În  secolul  XX,  numai  la  meciurile  de  fotbal  –  spune ziarul   L'Équipe,  din  1997  –  s-au  numărat  peste  1300  de morţi, în urma actelor de huliganism; în special este vorba despre meciurile de fotbal. Termenul anglo-american de  fan este  mult  mai  expresiv  decât  acela  de   suporter.  Fan  este sinonim  cu  fanatic  și  desemnează  un  spectator  asiduu  al unor  întreceri  sportive.  Există  și  un  fanatism  exteriorizat. 

Faptul  că  un  fan  admiră  idolul  său  în  public;  își  asumă 

admiraţia sa și nu ezită să se exteriorizeze în diferite moduri prin interacţiune cu idolul. Apropo de sport și suporteri, de fani și jocuri sportive, care este originea Jocurilor Olimpice? 

Heracles,  celebrul  erou,  după  ce  și-a  împlinit  cele douăsprezece  munci,  a  construit  un  stadion,  cât  și  toate clădirile  din  jur,  pentru  a  cinsti  pe  tatăl  său,  Zeus.  Programul  competiţiilor  cuprindea  probe  hipice  cu  doi  sau  patru cai cu atelaj, probe atletice și gimnastice, aruncarea discului, săritura  în  lungime,  aruncarea  suliţei,  pentatlon,  lupte, pugilat  și  pancraţiu.  Semnificativ  este  că,  la  jocurile  antice grecești,  le  era  interzis  femeilor  căsătorite  să  asiste.  În  caz că  erau  prinse,  erau  condamnate  la  moarte.  Ceea  ce  arată 

importanţa  religioasă  a  acestor  jocuri  care,  dacă  ar  fi  fost profanate, ar fi fost anulate ca jertfă adusă zeilor. 

Olimpiadele  au  durat  aproape  o  mie  de  ani  –  dacă 

socotim anul de început 776 î.d. Hristos – deși aceste jocuri erau  din  timpuri  imemoriale.  Au  durat  până  în  timpul împăratului creștin Teodosie I, care le-a interzis în 393-394 

sub  influenţa  duhovnicului  său  episcopul  Ambrozie  al Milanului. Au fost interzise tocmai datorită caracterului lor păgân. Această interdicţie nu a vizat în mod special J.O., ci toate activităţile care se desfășurau în arena circului sau pe stadion.  După  cum  știm,  deviza  imperiului  roman:  ca  să 

stăpânești  poporul,  trebuie  să-i  dai   panem  et  circenses ( pâine și spectacole, jocurile care aveau loc în arenă, într-un perimetru circular). La Roma aceste  ludi circenses însemnau curse ecvestre pe hipodrom, curse de  care cu doi și cu patru cai, atletism, box și  ludi scaenici (adică reprezentări teatrale). 

Pe lângă acestea mai erau lupte între fiare sălbatice şi lupte  de  gladiatori.  Din  secolul  întâi,  în  perioada  creștină, erau aduși în arenă sfinţii mucenici pentru a fi daţi la fiare și uciși. Era una din formele prin care trebuia să fie distrus creștinismul. De aici se vede natura duhovnicească păgână, contrară  lui  Hristos  și  Dumnezeului  nostru.  Deci  duhul circului/divertismentului  și  al  olimpismului  a  fost  identificat de creștini care l-au interzis, l-au înţeles în esenţa lui. 

Ceremonia  de  deschidere  se  numea   pompa  circensis sau   parada  circului,  reflectat  de  lepădarea  de  la  Botez  de pompa  diaboli.  Această  deschidere  consta  dintr-o  defilare solemnă prin care era traversat orașul până la locul spectaco-lului, adică la circ. Cum era, să zicem, Colosseumul la Roma. 

Acest  marș  punea  în  scenă  tinerii  din  aristocraţia  romană. 

Urmau  caii  lor  și  atelajele  cu  care  se  întreceau.  Urmau echipe  care  purtau  pancarte  anunţând  publicului  numele cailor și al vizitiilor. Erau urmaţi apoi de atleţi, de mai multe grupe  de   ludiones  (copiii  care  mimau  luptele  soldaţilor), dansatori  costumaţi  în  militari  cu  cască  care  se  mișcau 104 

precum  satirii  executând  dansuri  burlești  acompaniate  de gesturi  obscene,  ritmându-și  pașii  în  cadenţa  muzicii  care defila  în  spatele  lor.  Apoi  erau  purtătorii  de  arome,  de tămâie  în  vase  de  argint  și  de  aur,  ofrande  destinate  divinităţilor, apoi purtătorii de imagini  și de statui a numeroși zei  sau  persoane  divinizate.  Procesiunea  era  încheiată  de consuli  și  de magistraţi, adică elita romană. Și ultimii erau preoţii – care erau însărcinaţi cu sacrificiile –, asistenţii lor și reprezentaţii diferitelor colegii religioase. 

Ca peste tot calul era animalul de jertfă dedicat zeului Marte  –  zeul  războiului.  Toate  întrecerile  se  desfășurau  pe Câmpul lui Marte. Cursele de cai erau evenimentul esenţial din  programul  acestor  întreceri  închinate  zeului,  forme  de cinstire a zeului, de slăvire a zeului. 

Acesta  era  cadrul  care  este  clar  ritualic,  „liturgic”  am putea spune, la Roma. 

N.: Evocam, înainte de acest dialog, cuvântul:  Primiți-vă 

 unii pe alții precum Hristos v-a primit pe voi, dar spre slava lui Dumnezeu. O primire, deci, nu oarecare,  nu oricum, ci spre...  slavă... Slava lui Dumnezeu! 

I. :  Iată  întregul  pasaj  conform  traducerii  lui  Anania ( Romani, 15:5-7):  Iar Dumnezeul  răbdării și al mângâierii să 

 vă dea vouă, ca unii pentru alții să fiți într-un gând, potrivit lui Iisus Hristos, pentru ca toți laolaltă și cu o singură gură 

 să-L  slăviți  pe  Dumnezeu  și  Tatăl  Domnului  nostru  Iisus Hristos.  De  aceea,    primiți-vă  unii  pe  alții,  așa  cum  Hristos v-a primit pe voi, spre slava lui Dumnezeu. 

Prin  urmare,  să  vedem  care  este  contextul.  Primul lucru pe care trebuie să-l observăm este că Apostolul Pavel se  adresează  credincioșilor  care  veneau  din  lumea  iudaică, din  legalismul  și  formalismul  Legii  vechi,  și  încă  nu  se făcuse  diferenţierea  între  Lege  și  Har;  în  ce  măsură  să 

păstrăm  și  tăierea  împrejur  și  Botezul  și  rânduielile  pri-vitoare  la  mâncare,  la  animale  curate  și  necurate.  Biserica încă nu alesese, nu diferenţiase aceste lucruri. 

105 

NEOFIT și IERONIM 

Și,  pentru  clarificare,  trebuie  să  cercetăm  și  capitolul 14 care spune:  Să  nu-l  judeci  pe  aproapele  tău.  Să  nu-i  fi  lui piatră  de  poticnire.   Citez  (14:1):   Pe  cel  slab  în  credință 

 primiți-l fără să-i judecați gândurile.  Și acum:  Unul crede că 

 poate  să  mănânce  de  toate,  cel  slab  însă  mănâncă  legume. 

 Cel ce mănâncă să nu-l disprețuiască pe cel ce nu mănâncă, iar  cel  ne  nu  mănâncă  să  nu-l  judece  pe  cel  ce  mănâncă, pentru că Dumnezeu l-a primit.   

În  această  stare  de  nediferenţiere,  conștiinţa  omului este cea care era măsura alegerii lui. La sfârșitul capitolului 14, zice așa:  E bine să nu mănânci carne, nici să bei vin, nici să faci ceva de care fratele tău se împiedică, se poticnește sau slăbește.  Credința  pe  care  o  ai,  să  o  ai  pentru  tine  însuți  în fața  lui  Dumnezeu.   Și  acum,  pasajul  esenţial:   Fericit  este 

 cel ce nu se osândește pe sine în ceea ce alege! Dar, cel ce are îndoieli, e osândit dacă mănâncă, fiindcă n-o face din credință. Și tot ce nu e din credință e păcat.  

Atunci  era  o  problemă  de  conștiinţă  în  ceea  ce  privește  opţiunea  între  Lege  și  libertatea  harului;  între  libertatea  pe  care  a  adus-o  Hristos  și  legalismul  dat  în  vederea pregătirii  poporului.  După  venirea  Harului  s-au  luminat înţelesurile  de  taină  ale  Legii.  Adică  se  căzuse  într-un bigotism,  într-un  fel  de  formalism.  Și  atunci:  Apostolul Pavel  ne  îndeamnă  aici  la  un  lucru  care  este  extrem  de adevărat  până  astăzi,  și  până  la  sfârșit:   Fericit  este  cel  ce 

 nu se osândește pe sine în ceea ce alege!   

Cu  alte  cuvinte,  dacă  tu  ești  încredinţat  că  lucrul  pe care-l  faci  este  bun  înaintea  lui  Dumnezeu,  ești  între fericiţi.  Și  am  în  minte  acum  dilemele  pe  care  le  au  tinerii când  se  căsătoresc.  Împinși  de  presiunea  mediului  sau familiei se văd în situaţia de a se căsători înainte de a avea o încredinţare  că  persoana  de  care  sunt  îndrăgostiţi  este binecuvântată  de  Dumnezeu.  În  astfel  de  situaţii,  când omul nu are certitudinea faptului că ceea ce face nu este din încredinţare,  adică  are  îndoieli,  are  rezerve,  are  reţineri 106 

lăuntrice în a face – sau a alege, de exemplu, partenerul de viaţă  –,  dacă  își  calcă  pe  inimă,  cum  se  zice,  și  totuși  face ceea  este  osândit  de  conștiinţa  lui,  potrivit  Apostolului Pavel,  aceasta este păcat. Spune, citez de la 14:23,  Dar cel ce are  îndoieli  e  osândit  dacă  mănâncă.   În  acest  verset  este vorba de mâncare, dar cuvântul este adevărat în general, în orice situaţie.  Tot ce nu-i din credință, e păcat.  Aici cuvântul credință îl putem întregi cu înţelesul de  încredințare. Adică, în  inima  ta,  dacă  nu  ai  nici  un  fel  de  îndoială  că  lucrul  pe care-l  faci  este  bun,  atunci  treci  la  faptă!...  Iar  dacă  ai  cea mai mică îndoială, atunci să nu-l faci! 



Acum  problema  care  se  pune  –  în  cazul  discuţiei noastre  despre  fotbaliști,  actori  și  toate  celelalte  –  este  mai delicată,  pentru  că  noi  vorbim  aici  de  membrii  Bisericii  și libertatea lor de a alege, care se face în marja unor rânduieli, tradiţii, binecuvântări și canoane, care sunt lăsate în Biserică 

sub  asistenţa  Duhului  Sfânt.  De  exemplu,  în  momentul  în care unui actor i se spune că trebuie să-și lase actoria pentru a  fi  credincios  și  pentru  a  se  împărtăși  de  Hristos,  dacă 

rămâne  actor  este  în  îndoială.  Adică  face  un  lucru  pe  care Biserica  nu  l-a binecuvântat.  Prin  urmare,  noi avem  de ales între lucrurile care sunt binecuvântate de Biserică în cadrul Tradiţiei  pentru  a  ne  mântui  și  reminiscenţele  păgâne  sau născocirile  modernităţii  care  au  în  vedere  poftele  trupești, mereu stimulate de „progresul” tehnologic. 

În  măsura  în  care  facem  lucruri  care  nu  sunt  binecuvântate, e greu de crezut că putem să ne bazăm pe vreo încredinţare.  Să  ne  gândim,  de  exemplu,  la  cei  care  participă la  gay pride! Ei nu au nici  un  fel de problemă. Dar, în măsura în care sunt creștini botezaţi și consideră că ceea ce Biserica  și  Tradiţia  spune  că  e  păcat,  iar  ei  susţin  că  nu-i păcat, prin însăși această atitudine se osândesc pe ei înșiși. 

Cu  alte  cuvinte,  dacă  ar  fi  ca  Biserica  să  facă  o  cercetare asupra lor, rezultatul ar fi anatema. Adică, excomunicarea din  Biserică.  Faptul  de  a  spune  că  este  bun  un  lucru, 107 

considerat de Biserica și de Tradiţie că e rău, că e greșit, că 

e păcat, și că Dumnezeu nu primește așa ceva, înseamnă că 

te-ai  osândit  tu  singur.  Biserica  ar  putea  să-i  dea  anatemei pe  toţi  cei  care  fac  acest  lucru.  Faptul  că  nu-i  dă  anatemei ţine  de  multa  înţelegere  faţă  de  neputinţa  firii  omenești  și de porunca Domnului: „Nu vreau moartea păcătosului, ci să 

se întoarcă și să fie viu”. 

Prin  urmare,  acest  lucru  este  foarte  important.  Dar când  este  vorba  despre  cei  din  Biserică,  ei  au  libertatea  de a  acţiona  în  funcţie  de  rânduielile  Bisericii;  nu  sunt constrânși, precum în Legea Veche, unde puteau fi omorâţi cu pietre pentru fel de fel de încălcări ale Legii. La noi însă, atunci când  nu ești încredinţat de un lucru, dacă îl faci, te osândește conștiinţa ta; atunci trebuie degrabă să-ţi limpe-zești  conștiinţa  în  relaţia  cu  un  duhovnic.  Este  necesar  să 

nu rămâi în îndoială și să acţionezi după propria voie când în mintea ta există îndoială. 

Cuiva care povestea călătoriile lui prin filozofia indiană, înţelepciunea  arabă,  filozofia  greacă,  și  care  susţinea,  cu oarece superioritate, cum că a avut niște experienţe intelec-tuale  ‒  și  știi  foarte  bine,  pentru  că  ai  scris  împreună  cu părintele  Adrian  despre  un  astfel  de  personaj  ‒,  a  trebuit să-i  spun  că  experienţele  acestea,  de  fapt,  nu  sunt  decât  o prostituare a sufletului. E ca și cum, după ce te-ai căsătorit, te apuci să te lauzi soţiei câte amante ai avut. Aceasta nu e de  laudă!  Trebuia  să  fii  fecior.  La  fel  sufletul,  când  vine  la Dumnezeu,  trebuie  să  fie  fecior.  Iar  dacă  nu  e  feciorelnic, atunci  trebuie  să  se  curăţească.  Trebuie  să  facă  toată 

rânduiala de spovedanie, canon și toate celelalte. 

Prin  urmare  dacă  îl  primești  pe  cel  care  nu  este  în rânduială  și  nu  se  îndreaptă  de  greșelile  lui,  degeaba  îl primești  tu  pentru  că  nu  e  primit  de  Hristos.  Nici  Hristos nu  i-a  primit  pe  cei  care  nu  L-au  urmat,  iar  dacă  noi  îl primim nu este spre slava lui Dumnezeu. Este foarte serios lucru  dacă  ne  gândim  că  Papa  și  Biserica  Catolică  au 108 

început  să-i  primească  pe  cei  care  nu  pot  fi  primiţi.  Au început să-i și hirotonească: homosexuali și alţii de acest fel. 

Astfel  de  „primiri”  alungă  slava  și  aduc  rușine  și  moarte. 

Se  poate  ajunge  foarte  departe  cu  acest  lucru,  cu  aceste 

„primiri”. Cât de largă să fie poarta? Sau cât de strâmtă? 

În  principiu,  Evanghelia  spune  că   strâmtă  e  poarta, îngustă-i  calea  care  duce  la  viață.  Și  trebuie  să  fim  foarte atenţi  cu  acest  lucru.  Mă  refer  la  cei  care  sunt  în  Biserică. 

Cu  cei  care  nu  sunt,  desigur  că  se  fac  pogorăminte  pentru a-i aduce în Biserică. Însă ei intră în categoria celor invitaţi, cărora  ar  trebui  să  li  se  aplice  cuvântul:   Cei  chemați, ieșiți. 

Și aici este mult de gândit și nu putem să ne pripim. 

N. : Da, dar ce facem cu cei din Biserică, care sunt fotbaliști și suporteri? Ca să nu mai spun că sunt și patroni de echipe de fotbal, și nu mă refer la șeicul Nasser al Khelaifi, de la  Paris  St.  Germain,  care  are  o  prezenţă  discretă,  elegantă, din ce am văzut, ci la Dj Lecabi, a-românul, din SuperLiga, care cu mâna adâncită într-un soi de metanier, amintind de rugăciune, și, pe undeva, de post, are o ofertă „all inclusive”: antrenor-patron, suporter-investitor, comentator-mărturisitor, analist-rugător.  Tv-lizat,  umple  de  slavă  ortodoxia  arătând publicului  larg,  de  pe  canalul  sportiv,  ce  sau  care  este... 

trăirea doxologică, dragostea și iubirea, pasămite dăruirea... 

I. :  Răspunsul  nu  este  prea  complicat:  Fiecare  să  se cerceteze pe sine în prezenţa unui duhovnic; sau a nașului, care este responsabil de educaţia finului. Să zicem că am fi acum în primele secole și grecii sportivi mergeau la stadion și  particpau  la  întreceri  sportive;  din  momentul  în  care  se botezau  și  intrau  în  Biserică,  nu  se  mai  pomenea  așa  ceva. 

Sfântul  Ioan  Gură  de  Aur  s-a  dus  la  hipodrom  în  zi  de Duminică  și  i-a  izgonit  de  acolo  pe  creștinii  împătimiţi  de cai care intraseră în Biserică fără „a se naște din nou”. Ei, cu atât mai mult, dacă tu însuţi, creștin fiind te-ai duce să faci călărie, să faci știu eu ce făceau grecii (gimnastică, „la sală” 

cum este moda acum...) Deci, odată cu intrarea în Biserică 

comportamentul  creștinului  se  schimbă.  Nu  vom  găsi  în tradiţia  creștină,  în  tradiţia  satului  românesc  și  a  oricărui spaţiu creștin, manifestări „sportive”, teatru și altele asemenea (actorii se numeau în limba veche românească „măscărici”). 

Numai pentru copii se admitea teatrul religios, de exemplu, Irozii, cu scop catehetic în cadrul Bisericii, sau pentru tineret, Biserica  avea  pogorăminte  în  ce  privește  jocul/dansul  și muzica.  Dar  în  nici  un  caz  în  tradiţia  noastră  nu  se  putea imagina  o  tânără  fecioară  care  să  urce  pe  scenă  să  cânte/ 

danseze,  să  fie  cântăreaţă/actriţă/artistă.  Ar  fi  fost  rușinea familiei. 

De  exemplu,  o  femeie  dacă  avea  talent,  la  anumite evenimente sau la mese unde se întâlneau rudele, și-i cerea bărbatul să interpreteze un cântec (eu asta îmi aduc aminte), atunci asculta de bărbatul ei, care îi dădea voie să cânte. Dar avem  și  un  exemplu  viu,  ca  să  zic  așa,  în  cazul  Domnicăi Trop, care, într-un interviu, ne spune că deși a fost chemată 

la  București,  bărbatul  ei  a  spus  că  nu  o  lasă.  Cu  toate  că 

putea  fi  o  mare  vedetă,  a  rămas  în  satul  ei,  dar  asta  n-a împiedicat-o  ca  – sub supravegherea  bărbatului  –  să-și  dez-volte  talentul  și  s-o  găsim  acum  pe  internet;  un  talent autentic,  care  nu  s-a  pervertit  făcând  compromisul  cu modernitatea. 

Ar fi multe de spus. 

N. : Aș semnala însă, în treacăt, că am văzut în „practică” 

și  bărbaţi/soţi  care  în  realitate  încercau  să-și  „controleze”, să-și  „lege”  femeia/soţia  de  ei,  invocând  „temeiul”  religios, invocând  „tradiţia”...  Sunt  și  soţi/bărbaţi,  așadar,  care  deși 

„nu  au  cap  pe  Hristos”,  vor  să  li  se  recunoască  „statul  de cap” al soţiei/femeii. În lipsa prezenţei lui Hristos – reală! – 

se  trece  foarte  ușor  la  o  relaţie  bazată  pe  „principii  religioase  și  de  conduită”,  echivalate  cu  legea-regula  vetero-testamentară, care sunt un „surogat hristic”. Se depersonali-zează astfel relaţia soţ-soţie, pierzându-se valenţele iconice, în  acest  caz.  Sincer  să  spun,  mi-ar  fi  plăcut  să  văd  ce-ar  fi 110 

fost să fie Domnica Trop, dacă mergea la București, răspun-zând chemării... 

I. :  Trebuie  să  remarc  aici,  apropo  tot  de  Jocurile Olimpice,  și  două  componente  care  ar  trebui  analizate separat: muzica (care însoţea întotdeauna aceste ceremonii de  deschidere  și  închidere)  și  dansul  (care  era  un  ritual împreună cu muzica, având un caracter invocativ și exprima anumite  situaţii  mitologice  originare,  care  erau  prezentate spectatorilor „credincioși”). 

Istoria  dansului,  despre  care  aflăm  în  Wikipedia franceză,  este  puţin  cunoscută,  pentru  că  această  artă  a suferit – în timpul secolelor, în Europa creștină – o critică și o respingere datorită moralei creștine și a puterii politice pe care a dobândit-o creștinismul. Între aceste dansuri, la mare cinste,  erau  mimul  și  pantomima.  Ca  să  nu  mai  vorbesc despre   menade/bacante  care  erau  slujitoarele  lui  Dionisos. 

Dansul lor se termina orgiastic. La astfel de întâlniri la care participau numai femeile, aveau loc și jertfe umane. De aceea romanii, în secolul II î.d. Hristos, au dat o lege prin care au fost condamnate la moarte femeile care participau la aceste orgii. Ar fi de văzut aici ce spune Tertulian în textul lui  Contra spectacolelor sau Ioan Gură de Aur în textele  Contra jocurilor și  teatrului  și  Despre  slava  deșartă  și   Educația  copiilor;  apoi Fericitul Augustin în  Confesiuni, cartea a 3-a, a 4-a, a 6-a și a 10-a;  și   Discursul  asupra  Psalmului  128.  Toate  aceste  opinii ale  Sfinţilor  Părinţi  ar  trebui  recenzate  pentru  că,  pe  baza acestora, s-a ajuns la interzicerea acestor manifestări și s-a creat  o  opinie  negativă  a  societăţii  creștine  în  legătură  cu acestea.  Această  judecată  negativă  s-a  păstrat  până  în secolul XX, în Occident. 

Care era scopul dansului? Dansul la Roma este prezentat  ca  un  mod  de  a  cinsti  zeii.  Dansul,  în  religia  romană, implica integralitatea corpului și locul său central în „gestul de  închinare”.  Prin  corp,  prin  gesticulaţie,  prin  dans  era imitat și invocat zeul căruia îi era dedicat spectacolul. 

Ca  și  în  alte  regiuni  ale  lumii  –  citez  acum  din wikipedia  –  dansul  este  mai  întâi  un  simbol  al  identităţii tribale,  coregrafiat  într-un  ritual  religios  legat  de  un  ritual de  fertilitate  foarte  vechi.  Iar  dansatorii  se  identifică  cu preoţii  zeului  respectiv.  Deci  dansatorul  comunică,  între popor și zeu, prin spectacol. Divinităţile care erau implicate la  Roma  –  și  asta  spune  tot  –  erau   satiri,  fauni,  cele  trei grații,  nimfe...  fiecare  dintre  acești  termeni  este  legat  de caracterul  orgiastic  al  dansului,  care  devenea  aproape  o posesie  de  către  aceste  „divinităţi”.  Caracterul  lor  este profund erotic. Când auzim de rituri de fertilitate trebuie să 

ne  gândim  că  aveau  în  vedere  o  dezlănţuire  erotică  și  care avea, între altele, ca scop orgia sexuală. 

Sau  era  zeiţa  numită  Flora,  care  era  protectoarea florilor de primăvară. În cultul acestei zeiţe femeile dansau goale  în  aceste  spectacole.  Erau  prostituate  care  se  ofereau publicului. Se spune despre Cato din Utica, celebru pentru virtutea  lui,  că  a  fost  rugat  să  părăsească  teatrul  în  timpul Floraliilor, pentru ca poporul să se poată bucura, fără să se simtă  vinovat,  de  spectacolul  nudităţii  prostituatelor.  Ca și  curtezanele  –  care  nu  se  puteau  deosebi  pe  atunci  de actriţe/artiste – scriitorii ulteriori mai ales creștini (cum ar fi Tertulian) nu au văzut în aceste sărbători decât o ofensă 

adusă  pudorii  femeilor,  în  timp  ce  actriţele  profitau  de ocazie  pentru  a-și  pune  în  evidenţă  frumuseţea  corpului spre aprinderea patimii în bărbaţi. 

Dacă  noi  acceptăm  lucrurile  acestea,  este  o  coborâre prin  care  riscăm  să  ne  facem  vinovaţi  devenind  moderni prin  așa-zisa  toleranţă  a  unor  lucruri  care  nu  pot  fi  decât, pe moment, îngăduite în așteptarea unei schimbări. 

N. :  Dar  nu  neapărat…  coborâm,  cât  încercăm,  mă 

gândesc, să  identificăm și tonuri și subtonuri  cromatice pe acest câmp..., să nu-i zic... gazon... sau scenă... 

I. :  Aceasta  am  și  încercat,  deși  cu  mare  greutate  și destul de confuz în cele ce am spus. Un om care este coerent 112 

și consecvent cu credinţa lui știe:  Ori de mâncați, ori de beți, ori altceva de faceți, spre slava lui Dumnezeu să o faceți.  

N. :  Altceva acela,  în ce ar consta? Sau care e  plaja de acoperire?  Orice   altceva  de  faceți?...,  pe  lângă  faptul  că 

mâncaţi  sau  beţi,  cu  măsură,  cu  binecuvântare,  recunoștinţă și mulţumire. 

I. :  Orice  altceva,  în  măsura  în  care  lucrul  făcut  este binecuvântat  de  Dumnezeu  și  recunoscut  prin  Tradiţie! 

Să nu fie patimă la mijloc! De exemplu, în  cazul sportului, al  muzicii,  al  vedetelor,  este  vorba  despre  patima  slavei deșarte. Pentru că, fără public, nici un sportiv n-ar obţine nici o performanţă. Îţi poţi imagina un sportiv care aleargă 

singur, se cronometrează și vrea să obţină zece secunde pe suta de metri? Ar fi cel puţin într-o ureche. 

Pentru că un om trebuie să fie consecvent cu credinţa lui.  Mă  gândesc,  de  pildă,  la  părintele  Valerian  Pâslaru.  Și nu dau alte exemple… a celor care au rămas și cu actoria și cu  credinţa.  Dar  un  om  care  este  coerent  cu  propria  lui gândire  alege  între  slava  teatrului/filmului  și  credinţa/ 

închinarea  către  Hristos.  Ei,  majoritatea  celor  despre  care zici că sunt credincioși, dar slujesc cu fapta idolilor tribului sunt între două lumi. 

N. : Dar, fiind între... două lumi, pot să și deschidă ușa, și-ntr-o  parte,  și-ntr-alta,  pentru  intrare  și  pentru  ieșire, deci,  dintr-o  lume  într-alta.  Și  atunci  pot  să  aibă  și  un  rol deschizător,  nu?  La  intrare!  Unii  lucrează  la  margini,  la hotare!  Chiar  pe   site-uri  creștinești  se  poate  vedea  poziţia corectă,  într-un  eveniment,  a  unui  actor  american,  con-vertit la ortodoxie, care a jucat nu știu ce rol important, dar care  a  avut  o  poziţie  publică…  Și  ne  raportăm  și  noi  la  el, chiar în spaţiul românesc, ca fiind  o voce, chiar dacă nu s-a lăsat  de  meserie.  A  vuit  media  ortodoxă  că  Mel  Gibson  a fost la Sfântul Munte. În orice caz, nu aș asocia  grosso modo patima  slavei  deșarte  cu  oricine  practică  sportul  sau  e muzician sau, mă rog, e artist, în vreun fel. Sunt pentru un 

„diagnostic” individualizat... 

I. :  Nu  știu  cât  de  ortodoxă  e  media  aceasta  care vuiește  că  o  vedetă,  care  nu  e  în  Biserică,  merge  la  Sfântul Munte.  Putem  cel  mult  să  încurajăm  un  astfel  de  personaj să  se  adâncească  în  credinţa  lui  și  să  ajungă  la  poarta  cea strâmtă,  să  ajungă  la  mântuire,  să-și  aibă  duhovnic  și, evident,  că  atunci  va  da  mărturie  de  credinţă  tocmai  prin faptul că a devenit un om nou și nu a mai rămas cu solzii pe care  îi  avea  pe  ochi  în  vremea  când  nu  era  botezat  și  nu avea harul Duhului Sfânt. 

N. : Cumva, și aici…  între...  sunt spaţii ale mărturisirii. 

Nu pot să treacă toţi la pustie, la chinovie, lăsând totul. Nu pot  să  facă  un  pas  decisiv,  definitiv,  așa  cum  l-a  făcut părintele Valerian, la un moment dat. Căci și aceasta este o mutare...  obiectivă...  la  plinirea  vremii.  E  o  atitudine.  Este ceva ce ţine și de vocaţie, de menire, până la urmă. Regăsită. 

Uneori, prin tatonări. Dar așa, în sensul acesta, cumva, mai larg,  poate  e  binevenit  și  folositor  și  modul  acesta  al 

„măturatului cărării spre Biserică”, pentru că și ei, cei de la margini,  pot  să  „cureţe”  din  împăienjenitele  cărări  de intrare în Împărăţie. Nu știu dacă v-aţi referit la vreun actor anume…  Eu  preţuiesc  mai  mulţi  actori,  și  pentru  calitatea lor umană, și nu pot să nu-i apreciez și pentru măiestria și performanţa lor artistică. 

I. :  Dar  mărturisirea  aceasta  o  face  cel  care  s-a  născut din nou. Adică nu cel care a rămas, cum se zice, cu fundul în două bărci. Și nu e vorba de a trece toţi la pustie, ci este vorba despre a trăi creștinește conform rânduielilor Tradiţiei noastre creștine. Adică nu poţi să faci rabat de la, de exemplu, decenţa unui costum tradiţional care, dacă acum nu se mai poartă,  asta  nu  înseamnă  că  dacă  te  îmbraci  modern, trebuie să scurtezi fusta sau să fii indecent, să îţi faci părul albastru  și  să-ţi  lași  unghii  de  5  cm  şi  toate  cele  pe  care  le vedem.  Deci  neapărat  forma  trebuie  să  se  asocieze  conţinutului,  esenţei.  Și,  dacă  nu  are  această  adecvare,  atunci nici nu se poate pune problema că este un mărturisitor. 

A fi mărturisitor înseamnă a fi matur în credinţă. Nu e pentru oricine, după cum știm din vieţile mucenicilor. Ca să 

fii  mărturisitor  de  credinţă  trebuie  să  ai  binecuvântarea Bisericii.  Pentru  că  au  fost  și  oameni  care  se  credeau creștini  și  se  făceau  mucenici  după  voia  lor  și,  bineînţeles, că nu puţini au fost care s-au lepădat de credinţă. Și asta era spre marea satisfacţie a diavolului. 

Când cineva care nu s-a curăţit, nu s-a îndreptat, nu s-a maturizat, vrea să fie sau se dă mărturisitor, rezultatul va fi lamentabil. Acesta ar fi comentariul meu la acest cuvânt. 

Nu  sunt  întru-totul  de  acord  cu  această  afirmaţie  că 

cei de la margine pot să deschidă uși. Nu. Există primejdia ca cei de la margini să deschidă uși  false sau  să meargă pe drumuri  rătăcite  și  să-i  ducă  și  pe  alţii  în  rătăcire.  Eu  cred că  de  aici  vine  și  sectarismul.  Adică,  mulţi  care  se  cred credincioși,  sunt  convingători,  au  talent  oratoric,  dar  ei înșiși  nu  sunt  vindecaţi,  nici  măcar  nu  cunosc  Biserica,  ci trăiesc  în  închipuire.  Și  atunci  îi  molipsesc  și  pe  ceilalţi  de boala lor. Aceasta este o caracteristică a așa-zișilor creștini din  veacul  de  acum,  care  numără  mii  de  secte.  Din  păcate instituţia noastră bisericească de astăzi este victimă limbajului corectitudinii politice și numește sectele  culte, impli-când   ipso  facto  că  şi  noi,  ortodocșii,  suntem  un   cult   între alte  culte. Vai nouă! 

N. : În realitate, mulţi dintre noi cred am început să ne manifestăm  credinţa,  începând  de  la...  margini,  pentru  că 

acolo  ne-a  dus...  necredinţa  noastră  sau  mult  prea  puţina noastră  credinţă,  dintr-o  altă  vreme  a  vieţii  noastre.  Cât privește  maturizarea,  ca  orice  maturaţie,  este  un  timp  al coacerii.  Este  și  un  proces  al  maturaţiei.  Un  interval.  Nu  e atinsă printr-un salt-înainte. De aceea, îmi place să cred că 

și  fiul  risipitor,  întorcându-se  spre  Tatăl,  pe  drumul  de întoarcere,  din  ţara  îndepărtată,  trecând  peste  margini  și hotare, o fi mai întâlnit pe careva căruia să-i fi mărturisit că 

el  e  fiul  unui  Tată,  la  care  se  întoarce,  după  ce  și-a  risipit întreaga avere, primită drept moștenire. 

Pe de altă parte, cred că este nevoie și de o mărturisire de credinţă, asumată și public, și manifestată  în și  prin actul artistic.  Și  o  face  fiecare  cum  știe,  cum  poate,  la  măsura proprie  și-n  modalitatea  sa,  conformă  cu  talanţii  primiţi. 

Omul  sfinţește  locul,  chiar  și  la  margini,  aș  zice.  Și,  aș 

adăuga, chiar și prin vocaţia, profesia și meseria sa ar trebui să străbată ceva din Slava cea de Sus. 

I. : Așa este cu condiţia să fie în Biserică, mădular al lui Hristos.  Aici  avem  foarte  multe  de  zis.  Mărturisirea  de credinţă  nu o  face fiecare  cum știe, cum poate. O face cum trebuie.  Asta  înseamnă  să  aibă  binecuvântare  pentru  a  fi mărturisitor  de  credinţă.  Vorbeam  mai  înainte  de  fenomenul sectar; ei sunt foarte „mărturisitori”. Aici deschidem ușa  tuturor  rătăcirilor.  Pe  de  altă  parte,  mărturisirea  de credinţă  nu  e  conformă  cu  talanţii,  ea  este  conformă  cu seriozitatea cu care îţi trăiești credinţa. Talanţii sunt diferiţi și  ei  trebuie  să  fie  lucraţi  spre  slava  lui  Dumnezeu.  Deci, orice talant ai avea, îl poţi folosi spre slava ta, a duhurilor rele, a rătăcirilor sau spre  slava  lui Dumnezeu; și aceasta numai  cu  condiţia  intrării  în  buna  tradiţie  ortodoxă;  în dreapta credinţă. 

N. :  Dacă  e  fotbalist,  până  la  urmă  și-a  ales  profesia asta…  dar  poate  fi  un  om  credincios,  cu  talent,  cu  deprin-deri, cu abilităţi. E greu să-l scoţi de pe teren, să-l pui să-și pună ghetele în cui și să fie de acum… monah... Ce să facă? 

Să bată metanii? Poate! Dar, fiecare are și o menire proprie… 

I. : Iarăși trebuie să îndrept aici; zici: „ E greu să-l scoți de  pe  teren  și  să-l  pui  să-și  pună  ghetele  în  cui  și  să  fie monah”  ...  Dar nu se pune problema de a fi monah. Se pune problema  de  a  nu  sluji  unor  patimi.  Adică,  încă  odată, sportul  este  bun  dacă  ai  nevoie  să-ţi  corectezi  un  defect, dacă vrei să alergi pentru detoxifiere... Dar în momentul în care  devii  instrumentul  unor  pasiuni  atât  de  violente  cum sunt  cele  din  stadion!!!...  Nu  e  vorba  de  a  te  face  monah. 

Nici vorbă de asta. Dar este vorba de a-ţi alege ceva care să 

fie  spre  slava  lui  Dumnezeu,  nu  spre  slava  duhului  care stăpânește  arena;  care  este  un  duh  păgân.  Este  evident  că, după  Renaștere,  Occidentul  s-a  întors  spre  păgânătate, reînviind  toate  ale  grecilor...  Cred  că  știi  lucrul  acesta. 

Bunăoară olimpiadele au fost reiniţiate, pe la sfârșitul secolului  19,  de  un  mason,  Pierre  de  Coubertin.  Din  biografia lui  Pierre  de  Coubertin  se  poate  înţelege  duhul  în  care  se afla  și  căruia  îi  slujea.  Apropo  de  acest  duh,  aș  vrea  să 

observăm că în spaţiul rusesc cel mai bine se exprimă acest duh în opera lui Dostoievsky, mai ales în  Demonii. La noi, la fel, foarte bine se poate vedea duhul modernităţii cu care intră în conflict Eminescu, în opera politică mai ales. 

În primul rând Pierre de Coubertin este influenţat de școala iezuită în care intră la vârsta de 11 ani și stă timp de șapte  ani;  cea  mai  influentă  școală  catolică,  întemeiată  de sfântul  Ignaţiu,  aflată  pe  strada  Madrid  din  Paris.  Apoi  se hotărăște să urmeze cariera armelor și trece pe la Saint-Cyr (celebra academie militară). Renunţă și la această idee și în 

‘82  se  duce  la   Școala  liberă  de  științe  politice  (un  fel  de SNSPA sau  École normale) unde se pregătea elita politică a Franţei.  De  asemenea  studiază  dreptul  la   Institutul  catolic din  Paris  și-și  ia  licenţa  în  1885.  În  1883  trece  prima  dată 

Canalul  Mânecii  și  este  influenţat  de  sistemul  de  educaţie englez  și  mai  ales  de  sporturile  englezești.  Probabil  că  tot aici s-a iniţiat în masonerie. Acolo practică: boxul, echitaţia, scrima  și,  în  ultimă  instanţă,  în  urma  acestei  influenţe,  se dedică olimpismului, adică își dedică întreaga viaţă aposto-latului  sportiv  (cu  rezultate  remarcabile  de  altfel).  Pe  lângă 

olimpism,  s-a  străduit  să  introducă  sportul  în  sistemul  de educaţie de masă. 

De  la  bun  început,  pentru  Coubertin,  sportul  are  o dimensiune  ideologică:  îl  numește  un  instrument  util pentru  disciplinarea  indigenilor,  adică  a  acelora  pe  care francezii îi colonizau. Fără să greșim putem spune că și noi eram între acești indigeni și, se pare, că am rămas în aceeași 117 

situaţie în raport cu francezii. Cu alte cuvinte sportul era un instrument  pentru  a-i  scoate  pe  indigeni  din  propriile  lor tradiţii și a-i aduce la disciplina modernă franceză. 

Când am văzut CV-ul lui Pierre de Coubertin, mă gândeam  la  un  alt  mare  „preot”:  Stalin.  Și  Coubertin  și  Stalin erau  „preoţi”  camuflaţi,  „preoţi”  ai  unor  ideologii/religii păgâne.  Deci  Coubertin  începe  cu  seminarul  (cel  mai  bun seminar:  școala  iezuită)  unde  stă  7  ani.  Stalin  începe  cu seminarul teologic ortodox. Și unul și altul, au ajuns „preoţi” 

și  „apostoli”  ai  lumii  moderne,  ai  ideologiilor  modernităţii. 

Duhul  modernităţii  are  două  aspecte,  pe  care  le-a  sesizat Culianu. Unul folosește forţa, puterea strivitoare a constrân-gerii, ca în imperiul sovietic: Statul tiran. Iar celălalt folosește magia, iluzionarea, înșelarea, ca statul de tip occidental:  Statul  magic.  Acestea  sunt  cele  două  arme  ale  diavolului dintotdeauna; înșelarea, amăgirea vs frica. Dacă nu reușește să te amăgească, să te înșele, să te seducă, atunci te ameninţă și te înspăimântă. Aici se văd foarte bine și una și alta, din cele două aspecte ale duhului modernităţii. 

Cu  deosebirea  că  Pierre  de  Coubertin  folosește  altă 

strategie decât Stalin. El a fost un  „apostol” al sportului (de fapt  al  divertismentului),  care  pare  foarte  plăcut  și  cu  totul benefic din toate punctele de vedere.  Stalin/Lenin a fost un 

„apostol” al comunismului, dar cu mijloace brutale, violente, agresive,  care  au  dus  la  milioane  de  victime.  În  Apus,  în lumea  occidentală,  sportul  a  dislocat  tradiţia  și  credinţa, adică a devenit unul dintre idolii principali ai modernităţii. 

În Răsărit, în spaţiul ortodox, comunismul a fost idolul care s-a  impus.  Așadar  Lenin,  Stalin  sunt  „apostoli”  ai  comunismului  căruia  i  s-au  închinat  și  l-au  slujit cu  toată  fiinţa lor; i-au dat slavă și l-au impus, până la urmă, întregii planete la fel cum Occidentul a generalizat industria divertismentului. 

Așadar  acum  noi  trăim  într-o  înfrăţire  a  celor  două 

aspecte  ale  modernităţii:  comunismul,  în  varianta  neo marxistă,  generalizat  la  nivelul  întregii  planete  și  divertis-118 

mentul  –  a  cărui  origine  este  în  Occident  –  devenit  ideologia  supremă  a  tuturor  guvernelor  „democratice”.  Până  la urmă am ajuns la formula deja cunoscută de acum 2000 de ani:   panem  et  circenses.  Aceasta  este  deviza  sub  care întreaga planetă urmează să se închine lui anticrist. 

Revenind  la  biografie  și  ce  înseamnă  olimpismul  sau reiniţierea  J.O.,  voi  relata  doar  datele  pe  care  le  găsim  cu toţii în Wikipedia, comentându-le pe măsură ce avansăm. 

În 1892 Pierre de Coubertin arbitrează primul campionat la Franţei de rugby. Din 1894 se dedică cu totul olimpismului.  Acest  olimpism  este  apostolatul  său,  este  ideologia căreia  i  se  dedică  cu  totul.  Iar  capacitatea  lui  de  propa-gandist, de a impune o ideologie era remarcabilă. Era foarte dăruit în acest sens. Chiar avea calităţi de „apostol”, numai că aceste calităţi au fost deviate către un apostolat ideologic care,  de  fapt,  camufla  o  idolatrie  arhaică,  păgână.  Acest spirit/duh  al  olimpiadei  își  are  originea  în  Revoluţia Franceză.  La  Paris,  în  1796-1797-1798  au  fost  încercări  de  a restabili  J.O.  În  Anglia  încă  din  1850  a  fost  fondată  o societate ( Olimpian Society) care avea ca scop să organizeze o limpian  games.  Așadar  sunt  multe  încercări  care  antici-pează  această  explozie  a  Jocurilor  Olimpice  de  astăzi. 

Primele  jocuri  olimpice  au  avut  loc  la  Atena  în  1896;  pe 6  aprilie  1896  regele  George  I  al  Greciei  deschide  oficial primele jocuri olimpice ale erei moderne. 

Pierre de Coubertin a introdus pentru jocurile moderne simboluri, protocoale  și  devize  care  sunt  încă  în  curs. 

A  introdus  drapelul  olimpic  și  jurământul.  De  atunci  au rămas viabile până astăzi, cu excepţia salutului olimpic. În ce consta  salutul  olimpic?  Era  vechiul  salut  roman,  cu  braţul mâinii drepte întins, ridicat oblic în sus, și palma spre înainte. 

Este exact modul cum se salutau naziștii. Și, datorită acestei asemănări,  a  fost  interzis.  Dar  faptul  că  a  fost  interzis  nu schimbă semnificaţia „duhovnicească” a acestui salut. 

Trebuie  să  remarcăm  că  și  fascismul  în  Italia,  pornea de  la   fascii  care  erau  un  simbol  al  unităţii  și  al  puterii romane.  Fasciile  constau  într-o  legătură  de  nuiele  cu  o secure în mijloc, strâns legate între ele ca simbol al puterii romane. Germanii au luat salutul roman. Din păcate și la noi, fiind un simbolism general european, cunoscuta mișcare politică şi-a asumat terminologia păgână:  legionari, tribuni, decemviri,  nicadori...  etc.  Legionarii  se  salutau  cu  același salut  roman,  de  unde  identificarea  lor  până  astăzi  cu nazismul  și  fascismul.  Toate  acestea  s-au  plătit  scump, pentru că această simbolistică era păgână  și nu avea nimic de a face cu așezarea tradiţional-creștină românească. 

Deci  preluarea  acestor  simboluri  are  aceeași  semnificaţie fie că au fost preluate de Hitler, fie că au fost preluate de  sportivi. Duhul  acestui  salut  este  același  pe  care-l  avea pentru Roma păgână și care, evident, nu are nici o legătură 

cu tradiţia creștină. 

Simbol al Jocurilor Olimpice este drapelul cu celebrele cinci  inele  care  reprezintă  cele  cinci  continente.  Albastrul corespunde  Europei,  galbenul  Asiei,  negrul  Africii,  verdele Oceaniei  și  roșul  Americii.  Este,  de  fapt,  aici,  o  expresie  a teoriei  raselor.  Pieile  roșii  erau  numiţi  în  interbelic 

„indienii”  din  America.  Galbeni  sunt  chinezii  și  asiaticii. 

Negrii, evident, africanii. Despre semnificaţia verdelui pentru Oceania  nu  știu  cum  s-a  făcut  legătura.  Că  albastrul  e Europa, se vede și astăzi. De fapt aici este vorba despre șase culori: sunt cinci inele colorate, pe un fond alb. Acesta este drapelul cu celebrele inele. 

Între simboluri mai sunt și flacăra olimpică, medaliile olimpice,  imnul  olimpic,  cununa  din  ramuri  de  măslin.  În bună  parte  toate  aceste  simboluri  sunt  preluate  din  Grecia antică, mai puţin cele cinci inele care sunt simbolul globa-lismului.  Dar  cel  mai  important  element  (care  ne  trimite direct  la  idolatria  modernă)  sunt  ceremoniile  olimpice  de deschidere  și  de  închidere  a  jocurilor  (care  sunt  preluate 120 

după  modelul  grecesc).  Aceste  protocoale  de  început  și  de sfârșit (pe care nu le descriem în detaliu) reprezintă montura ideologică  a  acestor  jocuri,  forme  de  „liturghie”/cult,  de închinare  către  divinităţile  cetăţii.  La  fel  și  în  cazul  festiva-lurilor/concursurilor dramatice care durau patru zile, iar în prima zi se aducea, ca jertfă, un ţap. De unde și denumirea de  tragedie  ( tragos  înseamnă  ţap,  iar   tragodia  înseamnă 

 imn/cântare/odă închinată ţapului). Adică lui Dionisos care era  simbolizat  de  acest  ţap,  care  de  fapt  dădea  nota orgiastică a teatrului  (vezi   Bachantele lui Euripide) cât și  a filmului, care continuă teatrul antic. 

Cel mai semnificativ mi se pare jurământul olimpic. Și aici  se  vede  direct  caracterul  păgân  și  necreștin,  mai  bine zis anticreștin al acestor manifestări. 

Iată cum sună acest jurământ: „ În numele tuturor con-curenților  eu  (este  vorba  despre  sportivul  care  jură)  promit că  vom  lua  parte  la  jocurile  olimpice  respectând  și  urmând regulile,  angajându-ne  pentru  un  sport  fără  dopaj  și  fără 

 droguri,  într-un  spirit  de  sportivitate,  spre  gloria  (înțelege, 

 slava!)  sportului  și  cinstea  echipelor  noastre. ”  Mă  voi  opri la aceste cuvinte. Într-un spirit de sportivitate (a se citi: în duhul sportului). Cu alte cuvinte, acest  esprit de sportivité, reprezintă duhul care stăpânește sportul. Și, mai important: pentru gloria sportului. Aici este vorba despre slavă. Gloria este  echivalentul  latin  al  noţiunii  ortodoxe  de  slavă. 

Traducem  gloire din franceză cu  slavă în românește. 

Deci,  două  elemente  clare:  Duhul  sportului  și  ce urmărim,  adică  slava  sportului,  până  la  urmă, slăvirea acestui duh. Și onoarea sau cinstea echipelor noastre. 

Evident  că  echipele  care-și  închină  toată  energia, cinstirii  acestor  duhuri,  se  bucură  și  ele,  la  rândul  lor,  de slavă.  Cu  alte  cuvinte,  este  vorba  despre  un  pact,  de  un contract.  Eu  mă  angajez  să  slujesc  unei  anumite  divinităţi (printr-un  ritual  anume)  și  la  rândul  ei  divinitatea  se angajează să-mi dea gloria și succesul. 

Din 2020, s-a modificat acest jurământ; va fi rostit de șase  persoane:  trei  cupluri  bărbat-femeie,  doi  arbitri  (sau judecători)  și  doi  antrenori.  Se  vede  aici  impactul  ideologiei de gen. Alte modificări:  „ne angajăm, promitem să luăm parte la aceste jocuri, respectând și urmând regulile, într-un spirit de fair play”.  Atenţie la cuvântul spirit! Ce se înţelege prin acest   spirit  de  fair  play,  rămâne  să  stabilim.  Deci:   dans  un esprit  de  fair-play,  d'inclusion  et  de  egalité.  Aici  este  clar marcată  ideologia.  Și  ar  trebui  lămurit  fiecare  cuvânt:  ce înţelegem  prin   incluziune  și  prin   egalitate.  De  fapt  nici  nu mai  e  nevoie  să  explicăm  pentru  că  lucrurile  au  devenit acum limpezi pentru toată lumea. 

 „Noi împreună suntem solidari și ne angajăm pentru un sport  fără  dopaj,  fără  înșelăciuni  și  fără  nici  o  formă  de 

 discriminare.    Toate  astea  le  facem  spre  cinstea  echipelor noastre, în respectul principiilor fundamentale ale olimpismului, pentru  a  face  o  lume  mai  bună  datorită  sportului”.  Toate par  bune  și  frumoase.  Dar  cât  de  bună  se  face  lumea  prin sport, asta rămâne de văzut!?... Și de fapt se va vedea și din analiza care urmează mai departe. 

Fondul  acestui  jurământ  a  fost  scris  chiar  de  către Pierre de Coubertin, pentru a aduce aminte de ceremoniile antice unde atleţii făceau jurământ înaintea lui Zeus Horkios. 

Ce  înseamnă  Zeus  Horkios?  Horkos  în  limba  greacă 

înseamnă   jurământ.  Acest  Zeus  Horkios  este  păzitorul jurămintelor. Și pe ce se jurau de fapt? Și asta ar fi de aflat pentru  că  se  leagă  de  originea  jocurilor,  pe  care  o  putem vedea în Cântul 23 al Iliadei lui Homer. 

Deci,  din  capul  locului,  când  se  face  un  jurământ înaintea  lui  Zeus  Horkios,  nu  mai  este  nevoie  de  nici  un comentariu, pentru că este o resuscitare de-a dreptul a unei divinităţi păgâne. 

Trebuie să știm lucrurile acestea ca să vedem dacă ceea ce  alegem  să  facem  este  binecuvântat  de  Dumnezeu.  Avem două  lucruri  de  făcut:  să  cercetăm  Tradiţia  ca  să  vedem 122 

dacă  întâlnim  rădăcinile  acelui  lucru/practici  în  Tradiţie; dacă  da,  e  lucru  binecuvântat.  Și  să  cercetăm  izvoarele: adică,  de  unde  s-a  inspirat  acea  practică,  acel  sport,  acea muzică ș.a.m.d. E foarte ușor de văzut dacă este  acceptabil sau nu. Indiferent de ce domeniu. 

Deci ne interesează istoria, adică inspiraţia. Și ne interesează binecuvântarea și a găsi în Tradiţie această practică. 

 Ce să facă? Să bată metanii?, zici.  Cred că da. Căci dacă 

este bun sportiv și bun fotbalist, mult mai de folos i-ar fi și lui,  pentru  sufletul  lui,  să  bată  metanii.  Întărit  cu  puterea metaniei  și  a  rugăciunii,  ar  fi  într-adevăr  de  folos  tuturor celor care îl cunosc, pentru că s-ar deschide harului Duhului Sfânt. 

Dar,  zici  că   fiecare  are  și  o  menire  proprie.. .  Menirea proprie  este  aceea  de  a  te  desăvârși  prin  credinţă,  de  a-ţi mântui sufletul, de a redobândi asemănarea pierdută. Pentru că  orice  altceva  face  omul  pe  lângă  a  mânca  și  a  bea  spre slava lui Dumnezeu să facă. Fotbalul nu are nici o legătură 

cu slava lui Dumnezeu. 

Reamintesc: vorbim de cei ce sunt membri ai Bisericii, de cei ce fac parte din Trupul Mistic al lui Hristos, care pot spune despre ei înșiși, asemenea Apostolului: Nu eu trăiesc, ci Hristos trăiește în mine ,  sau tind spre această realizare. 

Acum  ţi-am  spus  de  ce  n-am  vrut  să  cobor  discuţia: pentru a nu intra cumva în divergenţă. 

N. :  Și  coliziunea  divergenţei  e  uneori  folositoare,  că 

poate  aduce  o  recalibrare,  o  ajustare.  E  adevărat  că  este  o linie,  de  nevăzut  pentru  unii,  de  demarcare  certă  între idolatrie și… cinstire-evlavie sau iconodulie... 

I. : Da, despre asta am vorbit. Sigur! Sigur că  da! Deci încă o dată: un om care e coerent cu sine însuși și își duce consecinţele propriei credinţe până la capăt – un om matur, zic – nici nu va pune problema alegerii. Pentru că aici este vorba despre o patimă,  în principiu… Vorbim  de o patimă. 

Și  care  este  patima?  Este  patima  slavei  deșarte,  care  este 123 

cumplită. Aceasta ce înseamnă? Că tu, de exemplu, ca actor sau  ca  muzician,  ca  vedetă,  ești  dependent  de  galerie,  de aplauze. Altfel ești mort. 

N. :  Nu  toţi  actorii  sunt  chiar  așa  de  dependenţi  de aplauze. Sau, mă rog, le gestionează cu pricepere. 

I. :  Aici  povestea  cu  aplaudatul,  nu  este  revelatorie, pentru că faptul că ești aplaudat... 

N. :  În  fond  și  a  aplauda  este  o  formă  de  manifestare care  arată  o  primire,  o  recunoaștere  și  o  cinstire  a  reprezentării  artistice  respective.  Este  o  recunoaștere  a  valorii actului dăruirii care oferă ceva în chip artistic, performant. 

Nu  știu  chiar  de  unde  și  de  când  o  fi  povestea  cu aplaudatul, dar… 

I. :  Ascultă-l  pe  Dan  Puric  să  vezi  ce  spune  el  despre aplauzele  pe  care  le  primesc  niște  spurcaţi  care  mimează 

sexul  pe  scenă  sau  vin  în  pielea  goală  sau  fac  tot  felul  de drăcovenii... Ia exemplul   Beach, Please!  sau  Untold; ţiganul acela, amărâtul acela care zicea că se p... pe România și toţi îi  ţineau  isonul.  Nu  se  poate  să  coborâm  atât  de  mult vorbirea noastră. De aceea repet, nu putem coborî discuţia până la acest nivel. 

N. :  Da,  incredibil  sub-nivelul  la  care  s-a  ajuns,  și  mai ales cu ţinerea isonului de înjurături, chiar de către public. 

Este  și  cu  împingeri  agresive,  cu  zgâlţâială,  cu  smuceală. 

Este  și  bătut  din  picioare.  Bătăi  din  palme.  O  manifestare entuziastă, mă rog, bătaia din palme. Și în psalmi e un verset: Bateți  din  palme  toate  popoarele,  strigați  lui  Dumnezeu  cu glas de bucurie! 

I. :  Nu  se  compară  Untold  sau  nu  știu  ce  manifestări din  astea  rock  cu  veselia  Împăratului  David  când  sărea  în sus  și  dănţuia  în  extaz  de  bucurie  spre  mulţumire  lui Dumnezeu.  E  cu  totul  altceva  și  nu  se  pot  confunda lucrurile  acestea.  Și,  după  cum  vezi,  în  Biserică  nu  s-a generalizat, nu s-a luat în sens literal acest bătut din palme. 

Căci  ar  fi  o  tropăială  de  râsul  lumii.  Să  ne  apucăm  să 

tropăim în biserică de bucurie că ne-a ţinut popa o predică. 

Să  vezi  toate  babele  și  toţi  moșnegii  aplaudând.  Nu  merge. 

Nu intră în etosul creștinesc. 

Și aici am putea face o discuţie mai amănunţită, cum deosebim între bucuria care vine de la Dumnezeu, care vine din prezenţa slavei lui Dumnezeu, care te face să tresalţi, să 

te  ridici  de  la  pământ,  să  fii  în  extaz,  și  cea  care  vine  din exaltările/„extazele”... celelalte... Diferenţa este uriașă. 

Încă o dată, acesta este un transfer de energie către cel care  ţi-a  satisfăcut  o  dorinţă,  o  patimă.  Tu  îmi  oferi  mie  o satisfacţie,  iar  eu  îţi  sunt  recunoscător  prin  laudele  și  prin apluauzele  pe  care  ţi  le  dăruiesc.  Este  un  schimb  foarte concret… 

N. : Evident e un  schimb... 

I. :  Nu  este  așa,  o  simplă  ficţiune.  Numai  că  aici,  în manifestarea  sportivă,  Stăpânul  nostru,  Dumnezeu  și Hristos  și  Duhul  Sfânt,  nu  sunt  părtași  la  acest  schimb... 

De  exemplu,  hai  să  ne  întoarcem  la  originile  sportului. 

Unde crezi că am găsit eu originile „sportului”? La o „petrecere”  funerară!  Dacă  citești  cântul  XXIII  din  Iliada  vei descoperi  că  Ahile  își  cinstește  prietenul,  Patrocle,  ucis  în luptă, după rânduiala de atunci; îi pregătește rugul, îi aduce jertfe  nenumărate,  chiar  și  oameni  (doisprezece  prizonieri troieni) care sunt înjunghiaţi pe rug. Exact cum am spus, se vede  clar  tot  scenariul  magic,  arhaic.  Și  după  ce  a  ars complet trupul, se instituie întrecerile „sportive”; hipodrom, întreceri  de  cai,  întreceri  de  gimnastică,  întreceri  de  tot felul… Toate întrecerile pe care le știm de la Olimpiade sunt de  fapt,  la  origine,  părţi  ale  ritualului  funerar.  Parcă  sună 

altfel!!!... 

Și nu intru mai departe în hermeneutică, dar cuvântul petrecere  –  am  mai  zis  odată  la  Tismana  –  vine  din  latinescul per- trans+ iacio care înseamnă  a trece peste, precedat de  particula   per  indică  trecerea  definitivă,  fără  întoarcere, până la capăt. Este vorba despre trecerea din lumea aceasta 125 

în  cea  de  dincolo.  De  exemplu:  Apostolii  au  petrecut-o  pe Maica  Domnului…  Știm  că  i  s-a  tăiat  mâna  atunci…  acelui evreu…  Ei,  de  aici,  atunci  când  cineva  îţi  moare,  în  familie sau  în  comunitate,  el  este   petrecut  pe  ultimul  drum,  din viaţa  aceasta  spre  viaţa  cealaltă.  Și,  în  cadrul  acestei   petreceri, au loc niște ritualuri. Încă și la noi… 

N. : Ritualuri  de trecere… 

I. :  Așa!  Și  la  noi,  în  tradiţia  satului,  se  adunau  rudele celui  mort  și  chefuiau,  și  beau  și  spuneau  chiar  glume nelalocul  lor,  iar  mortul  era  acolo,  lângă.  Astea  sunt manifestări păgâne pe care le-am găsit în Iliada lui Homer, operă mai veche de 3000 de ani. Și probabil că sunt în toate tradiţiile. 

Jocurile  sportive  făceau  parte  din  ritul  funerar  și  se deschideau cu jertfe aduse zeilor; cu hecatombe, adică zeci și  sute  de  animale  jertfite.  Și  se  închideau  de  asemenea  cu mulţumirea  adusă  zeilor,  în  funcţie  de  fiecare  manifestare sportivă.  La  Homer  se  și  indică  zeul  care  guverna  fiecare întrecere  sportivă  și  care  dădea  vlagă,  adică  slavă,  sporti-vului  care  îi  era  iubit  acestei  divinităţi.  Fiecare  întrecere sportivă  era  închinată  unui  anume  zeu.  Prin  Jocurile Olimpice erau cinstiţi toţi zeii Olimpului. 

Și  atunci  parcă  începi  să  privești  altfel  tot  spectacu-losul  acestor  manifestări.  Pentru  ca,  nu  cumva,  noi  aici petrecând,  să  ne  anesteziem  conștiinţa  în  faţa  morţii  ine-vitabile.  Căci  noi  cam  asta  căutăm…  industria  aceasta  a distracţiei.  Cum  se  cheamă?  Entertainment?  E  o  denumire tehnică…  Nu  cumva  noi  acum  ne  petrecem  spre…  moarte? 

Pentru  că,  încă  o  dată,  este  vorba  despre  ceea  ce  însoţește moartea. Și toată veselia aceasta a noastră este exact ceea ce face omul care nu vrea să se gândească la moarte. 

N. : Dar gândul la o moarte ca la  o trecere, totuși, nu ca extincţie. Căci este altceva, ca trecere, decât ca dispariţie, ca neantizare.  Căci  poate  unii…  nu  mai  percep  că  este  ceva netrecător  prin  această  trecere.  S-ar  putea  să  fie  astăzi  și 126 

dintre  cei  care  nici  măcar  pe  această   trecere  n-o  mai... 

 pe-trec.  Am  văzut  oameni  care  au  o  grozavă  frică  de moarte…  Nu  le  mai  arde  nici  de  petrecere…  Nu  vor  nici  să 

audă… Sunt speriaţi! 

I. : Trecerea era din lumea aceasta în hades, în iad. La greci – acolo unde cât de cât știu – faptul de a fi sub soare era  ceva…  Tu  ai  murit,  iar  noi  suntem  aici,  și  avem  atunci conștiinţa  acestui  mare  dar  al  vieţii  sub  soare.  Pentru  că, după  aceea,  după  moarte,  intrai  în  mucedele  locașuri  ale morţilor. Ceea ce era cumplit, înainte de Hristos. 

N. :  Aceasta  înseamnă  măcar  o  recunoaștere  a  unei treceri, a unei nemuriri. Chiar în forma aceasta. La asta mă 

refer. Alţii nici măcar pe aceasta nu o mai au în conștiinţă, din pricina unui materialism de neînţeles. 

I. : Da, bun. Nu vorbim despre aceștia. Vorbim despre cei  care  erau  conștienţi  și  știau  ce  fac.  Deci,  înainte  de Hristos, cei mai luminaţi oameni aveau o bucurie extraordinară a faptului de  a fi, de  a fi vii.  Pentru că știau că după ce trece  viaţa  aceasta  –  mă  rog,  indienii  mergeau  cu  reîncarnarea și e altă poveste – urmează moartea veșnică. Deși pre-exista  speranţa  unui  mântuitor.  La  toate  popoarele  exista speranţa unui izbăvitor din mucedele case ale lui Hades. 

Și,  invers.  Odată  cu  venirea  Mântuitorului,  toate aceste  ceremonii  de  pe-trecere  ale  celui  decedat  au  fost suspendate. Cum să spun… nici măcar bocetul nu e permis de Biserică. Pentru că nu mai e cazul să-l bocești pe cel care nu mai merge în Hades. Pe cel care merge în Împărăţia lui Dumnezeu, nu-l bocești! 

Sunt  niște  lucruri  la  care  am  putea  să  ne  gândim  pe mai  departe,  că  sunt  adânci.  Foarte  adânci!  Și  dacă  noi ne-am  gândi  am  vedea  că,  de  exemplu,  monah  în  siriacă 

cred,  se  traduce  prin   cel  ce  plânge,  cel  ce  se  tânguiește.  În general, creștinii cei mai conștienţi, cei care-și văd păcatele lor  aici,  nu  mai  pot  să  petreacă.  Nu  mai  participă  la petreceri. De exemplu, cum suntem noi, monahii: nu te poţi 127 

duce  să  dănţuiești  la  nuntă.  Cred  că  nu  ţi-ar  sta  bine.  Nu? 

S-a  schimbat  complet  paradigma.  Noi  aici  suntem  într-o stare  de  trecere,  într-o  stare  în  care,  cum  să  spun...  Am căzut  de  unde  trebuia  să  fim,  dar  avem  nădejde  și  ne  pre-gătim  să  ne  întoarcem  înapoi  de  unde  am  căzut.  Pe  când, păgânii, aici, sub soare, au maximum de fiinţare, și de aici ei trec, nu în nefiinţă, ci într-o împuţinare a fiinţării, în Hades. 

La  Homer  am  găsit  toate  lucrurile  acestea.  Și  multe altele. N-avem timp acum să le adâncim. 

La  Homer  în  Cântul  23,  de  pildă,  se  vede  foarte  clar caracterul  funerar  al  jocurilor.  Adică  sunt  închinate  morţii și îmblânzirii divinităţilor infernale. Jurământul ( horkos) se făcea  pe  Stix,  unul  dintre  cele  trei  fluvii  care  înconjurau infernul  sau  iadul.  Aceste  fluvii  au  denumiri  semnificative în limba greacă. Unul era Perifleghetonul; al doilea Aheronul; și  al  treilea  Stixul.  Ce  înseamnă  Periflegheton?  Înseamnă 

 flacără de jur-împrejur. Acesta era fluviul de foc care înconjura  iadul.  Aheron  vine  de  la  strigătul  de  durere  ( Ah!   sau ai,  ai!  în  limba  greacă).  Nu  întâmplător  Aiudul  are  această 

denumire,  de la Ai! sau Au! sau Ah! (toate sunt strigăte de durere).  Aheronul  era  fluviul  în  care  se  chinuiau  și  strigau de  durere...  Aheronul  era  fluviul  care  aduna  durerile  celor chinuiţi  în  Hades  și  ţipetele  lor.  Iar  Stixul  este  cel  mai grozav,  pentru  că  pe  Stix  se  jurau  și  zeii  și  era  cel  mai cumplit jurământ. Dacă-l încălcai, chiar și zeu de-ai fi fost, erai cumplit pedepsit. 

Stix  în  limba  greacă  a  dat   stiugheros  care  înseamnă 

oribil, urât, înspăimântător. Cuvântul  stics este exact opusul frumuseţii.  Stiugnos  înseamnă  înspăimântător,  groaznic, oribil,  respingător.  Ei,  dintr-o  dată,  acel  jurământ  care  se făcea în numele lui Zeus Horkios, plasează jocurile sportive într-un spaţiul infernal, așa cum de fapt îl prezintă și Iliada, într-un  spaţiu  al  morţii.  Și  aceasta  cu  mult  înainte  de începerea  propriu-zisă  a  jocurilor,  în  776  î.d.  Hristos. 

Pentru  că  războiul  troian  se  desfășoară  cu  patru-cinci  sute de ani înainte. 

N. :  Aș  reveni  la   Primiți-vă  sufletește  unul  pe  altul precum Hristos v-a primit pe voi.  E modelul hristic! Primiţi-vă 

spre  slava  lui  Dumnezeu.  Asta  vreau  să  accentuez.  În  ce măsură  se  poate  descoperi,  și  în  faptul  curent,  modelul acesta hristic al primirii sufletești în  chip hristic? Model al unei  primiri  reciproce,  sărbătorești.  Căci  și  acestea  sunt aspecte, și cel al dăruirii și cel al primirii. Căci chiar în tipul acesta  de  relaţie,  despre  care  s-a  pomenit  –  chiar  între  fan și… idol, să zic – este sau poate fi o formă de dăruire. În ce măsură și în ce fel aceasta poate să aibă la un moment dat și o reverberaţie creștină, cumva… Căci sunt și evenimente de sărbătoare  sau  de  bucurie  interpersonală  care  se  revarsă, dar  nu  găunos,  și  se  pot  prelungi  și  asupra  comunităţii, asupra  cosmosului  ș.a.m.d.  Mi  se  pare  că  trecerea  de  la  o lume  păgână  (cu  traseul  ei)  la  cea  creștină,  este  un  pas fundamental. Dar, totuși, problema se poate  pune și altfel. 

În  ce  măsură  există  și  demersul  de  încreștinare  sau  de sfinţire a unor acţiuni și activităţi chiar din viaţa cotidiană? 

În  ce  măsură  Dumnezeu  poate  să  intre  și  în  viaţa cotidiană  a  omului,  a  comunităţii,  și  să  lucreze  cumva  – 

sigur, într-un mod sinergic. Să conlucreze, deci, iar modelul hristic să nu fie unul asumat în sensul unei radicale separări de lumea aceasta, ci ca pe un model al Celui Care întru ale Sale  a  venit,  în  lumea  aceasta.  Că  ai  Săi  nu  L-au  primit,  e adevărat…  Asumat,  deci,  ca  acel  model  care  a  sfărâmat peretele  cel  din  mijloc  al  vrajbei.  Apropo  de  formularea ghelasiană,  asumat  în  chip  iconic,  adică  dialogal,  nu  doar așa ca imitaţie și simplu conformism. Adică, până la urmă, la  extrem  se  poate  ajunge  să  nu  mai  ţină  nimeni  nici  o sărbătoare… nici o agapă, măcar. Trebuie să  găsim totuși o cale mediană… Sau nu? 

I. : Nu-i atât de complicat. Cuvântul cheie este cateheza, iniţierea  în  Taina  creștinismului,  iniţiere  care  separă  cele două lumi: lumea păgână (cu petrecerile ei), și – cum zice la Everghetinos, în volumul IV, căci acolo am descoperit lucrul 129 

NEOFIT și IERONIM 

acesta  –  și  poporul  lui  Dumnezeu,  format  din  monahi  și creștinii care trăiesc fără să se îngrijoreze  de ce vom mânca și  ce  vom  bea  și  cu  ce  ne  vom  îmbrăca.     Aceasta  este distincţia care separă cele două lumi. Sunt oameni care l-au pus pe Dumnezeu pe primul loc, căci dacă Dumnezeu nu e pe primul loc, atunci nu e pe niciun loc. Și este restul lumii care stă și se gândește la facturi, la poșete, la pantofi… 

N. : Sau îi fac alţii pe unii să se gândească, la facturi cel puţin…  Grija  zilei  de  azi,  nu  doar  a  celei  de  mâine,  devine apăsătoare,  preocupantă.  Există  o  metodică  a  abaterii atenţiei...  Mai  mult,  chiar  o  tehnică  a  orientării  atenţiei... 

Nu  doar  în  direcţia  civilizaţiei  de  consum...  O  direcţie paradoxală  a  unei  apăsătoare  lipse  de  sens,  de  orientare  a dezorientării...  O  lume  buimacă...  Iar  conform  DEX-ului, buimăceală  e  o  ameţire,  care  poate  fi  cauzată  de  somn,  de beţie, de frică... O frică care se poate solidifica societal... Se poate  mineraliza,  corporaliza!  Ca  o  spaimă  împietrită,  ca un vis încremenit..., minunatul vers eminescian! 

I. : Între aceste două lumi, aceste două moduri de a-ţi trăi viaţa, cu grijile acestei lumi  sau cu grija la mântuire, o exprimăm, nu noi, ci, în mod ideal,  monahii  care se retrag din lume –  se leapădă de lume, conform ritualului respectiv. 

Dar majoritatea dintre noi trăim într-o lume intermediară. 

N. :  Cam  asta  e  povestea…  cu  acest  spaţiu  al  inter-ferenţelor....  și  al  convieţuirii  în  interval.  O  lume  deposedată de propria sa identitate  și împinsă într-un terminal, într-un spaţiu al nimănui, al non-cetăţeniei... 

I. : Da, deci trăim într-o lume  intermediară.  Și cuvântul care  ne  caracterizează,  sau  cheia  ieșirii  din  acest  indeterminat, este cateheza care, din păcate, nu mai funcţionează 

astăzi.  Pentru  că  între  lume  și  Biserică  era  o  instituţie numită  școală.  Deci,  tu  veneai  pe  lume.  Copil  fiind  aveai parte de prima „școală”, cei șapte ani de acasă. După aceea mergeai la școală, iar școala era în curtea bisericii. 

Din școală intrai în Biserică și te uneai cu Hristos, după 

ce  învăţai  principiile  de  viaţă  bazate  pe  poruncile  lui 130 

Dumnezeu.  E  foarte  limpede  lucrul  acesta.  Deci  ești  într-o lume  a  iluziei,  a  petrecerilor  de  tot  felul,  ceremonii, spectacole…  De  exemplu,  acum  e  vară  și  peste  tot  auzi  de festivalul  de  teatru  de  nu  știu  unde,  festivalul  de  muzică, Untold,  de  nu  știu  unde…  Asta  este  Lumea...  De  partea cealaltă, este Biserica care te pregătește pentru Împărăţie. 

Ei,  lumea  care  petrece,  fără  să-i  pese  de  Împărăţia  lui Dumnezeu,  o  să  aibă  o  surpriză,  la  sfârșit.  Cei  care  se străduiesc să ajungă în Împărăţia lui Dumnezeu o să aibă și ei  o  surpriză.  Dar  cu  alt  semn  decât  surpriza  celor  dintâi. 

Și atunci fiecare dintre noi alege. 

Când  ai  ales  pe  Dumnezeu,  atunci  urmează  cateheza, adică iniţierea în credinţă. Cateheza separă lumea ca lume de Împărăţia  lui  Dumnezeu,  și  atunci  în  urma  acestei  iniţieri marea  masă  a celor care  sunt  în  interval  se  aleg;  fie  –  după 

cum sunt chemaţi de Dumnezeu – mai de aproape sau mai de  departe,  cum  ai  zis, ajung  credincioși.  Atunci  să-și  pună 

problema:  Stai  puţin!  Ce  fac  eu  cu  credinţa  mea?  La  ce-mi folosește așa-zisa profesie? Dacă se mai poate numi profesie asta…  Pentru  că  știi  că,  după  canoane,  bancherii,  lăutarii, actorii și toţi care se ocupă cu divertismentul, sunt invitaţi să 

se lase... de meserie... și să se apuce de treabă. 

Sportul face parte din așa-zisul divertisment, care este definit  de  către  Pascal,  în   Pensées,  ca  fiind  un  mod  al omului  de  a-și  deturna  atenţia  de  ceea  ce  este  într-adevăr existenţa umană. Adică o existenţă mizerabilă și muritoare. 

Pentru  că,  în  lipsa  divertismentului  și  a  activităţii,  omul descoperă  propria  vacuitate  și  neantul  care  îl  locuiește.  În faţa  acestei  realităţi  fiinţa  umană  preferă  divertismentul, adică  să  nu-și  privească  în  faţă  propria  condiţie  și  să  se ocupe de tot felul de activităţi care îi anesteziază conștiinţa nefericită.  Divertismentul  este  deci  indisolubil  legat  de condiţia umană. Este un mod  de a nu îţi înfrunta adevărul existenţei și, mai ales, de a nu privi, în faţă, moartea. 

„Deci  oamenii  neputând  să  se  vindece  de  moarte,  de mizerie, de ignoranţă, încearcă să fie fericiţi refuzând să se 131 

gândească la aceste lucruri” – citat din  Pensées. Acestui fel de a înfrunta viaţa, Pascal îi opune filozofia creștină, pentru care  singurul  mod  adevărat  de  a  te  raporta  la  adevărul fiinţei  constă  nu  în  alegerea  divertismentului,  ci  în  a  recunoaște  atotputernicia  și  purtarea  de  grijă  a  lui  Dumnezeu. 

Pentru creștini, experienţa vacuităţii, a vidului, a absurdului vieţii  și  meditaţia  asupra  condiţiei  umane,  trebuie  să  ducă 

la cunoașterea lui Dumnezeu și la închinarea și slăvirea Lui. 

Toate  aceste  activităţi  de  deturnare  a  atenţiei  de  la angoasa  existenţei  sunt  necreștine  și  în  opoziţie  cu  creștinismul,  care  îl  îndreaptă  pe  om  către  Dumnezeu.  Spun acest  lucru  pentru  că  se  vede  limpede  că  toate  aceste activităţi sunt inspirate tocmai de deturnarea  omului de la calea cea strâmtă care duce la Viaţă. 

Iată câteva exemple de activităţi care, după Wikipedia, sunt  incluse  în  categoria  divertismentului:  artele  plastice, cinematograful,  teatrul,  circul,  dansul,  diverse  festivităţi, internetul, jocurile pe internet, muzica, parcurile de distracţii, fotografia, radioul, televiziunea, turismul, sporturile, jocurile video.  Toate  acestea  sunt  forme  prin  care  omul  este deturnat de la a-și privi propria viaţă, și de la cunoașterea și contemplarea lui Dumnezeu. 

În  Roma  antică,  mai  ales  spectacolele  de  gladiatori, erau  însoţite  de  teribile  violenţe,  cum  mărturisește  Tacit relatând  evenimentele  care  au  antrenat  interdicţia  acestor divertismente timp de 10 ani. Citez: „Ei se lansau în injurii, aruncau  cu  pietre,  apoi  foloseau  armele”.  E  vorba  despre lupta dintre galerii, dintre suporterii diferiţilor luptători. 

De asemenea, aceeași violenţă se întâlnea și la cursele de  cai.  Fiecare  echipă  avea  suporteri  în  întregul  imperiu, mai ales cursele de  care făceau obiectul unui adevărat cult, la fel ca și  fotbaliștii de astăzi.  Nebunia  sportivă a persistat încă și în Bizanţ. Iar grupele de suporteri s-au transformat în facţiuni  politice.  Este  cunoscut  masacrul  răsculaţilor,  din 532, care a costat viaţa mai multor zeci de mii de suporteri politizaţi. 

Această răscoală, a avut loc în timpul lui Iustinian, în anul 532, și avem mărturii de la Ioan Malalas, Procopie din Cezareea  și  Teofan  Mărturisitorul.  Se  pare  că  această 

răscoală Nika (adică Victorie, care era strigătul suporterilor pe  hipodrom)  ar  fi  pornit  mai  ales  de  la  împărăteasa Teodora, care venise din mediul teatrului, iar pe acea vreme (și nu numai) între o actriţă și o prostituată nu prea se făcea diferenţă  din  punctul  de  vedere  al  aristocraţiei  bizantine creștine. Dar, în concret, răscoala a pornit de la suporterii a două echipe, a două atelaje de cai. De fapt curse de  care, la care erau înhămaţi caii. Fiecare avea o culoare iar lupta era între albaștri și verzi. 

Pe  data  de  1  ianuarie  532,  trei  membri  ai  acestor facţiuni (doi verzi și un albastru) au fost condamnaţi pentru tulburarea  ordinii  publice.  Ceva  de  genul  galeriilor  de  pe stadion.  Și  au  fost  condamnaţi  la  moarte  prin  spânzurare. 

Dar, când a avut loc execuţia a doi dintre ei (un verde și un albastru)  s-a  rupt  funia  cu  care  erau  spânzuraţi.  De  două 

ori! Mulţimea – care asista și care era și așa nemulţumită și încordată – a luat semnul drept o minune de la Dumnezeu și s-a hotărât să treacă de partea celor condamnaţi. Și s-au refugiat în biserica Sfântului Conon. Din această biserică au încercat  soldaţii  să-i  scoată,  dar  nu  au  reușit.  Au  fost omorâţi  mai  mulţi  dintre  ei  și  s-a  creat  o  alianţă,  între albaștri  și  verzi,  împotriva  puterii  imperiale  percepută  ca represivă.  Continuând  cursele  la  hipodrom  s-au  încăierat aceste facţiuni și au cerut, în această ridicare, să fie graţiaţi condamnaţii.  Nu  li  s-a  dat  satisfacţie.  În  timpul  celei  de-a 22-a curse a zilei, au început să strige:  Nika!  Adică:  Învinge!  

Și  așa  a  început  răscoala.  Și  au  început  violenţe  care  s-au concretizat  în  incendii  în  forum,  în  mijlocul  orașului. 

Flăcările s-au răspândit repede în diferite cartiere. 

Pe  15  ianuarie  Iustinian  este  înconjurat  în  palatul  său și  face  apel  la  generalul  Belizarie  ca  să  trimită  trupele pentru a sparge încercuirea. Până la urmă armata, condusă 

de  Belizarie,  a  înconjurat  hipodromul,  unde  erau  masaţi rebelii, și au fost învinși. Se pare că în urma acestei răscoale ar fi murit aproximativ 30 000 de oameni. 

În  urma  acestor  evenimente  și  a  multor  altora,  s-a ajuns la interzicerea acestor activităţi, cu caracter să zicem 

„sportiv”, de către organizarea creștină a imperiului bizantin. 

N. :  Da,  dar  la  un  moment  dat  trebuie  să  ţinem  cont totuși, revin, și de această lume de mijloc sau intermediară, în care mulţi se află…  

I. : Aș zice că ne aflăm și noi, cu toţii… 

N. : Tocmai asta e problema... că nu toţi se pierd și nu sunt  de  pierdut  toţi.  Ce  facem  cu  cei  care  nu  s-au  „tras” 

complet  din  maimuţă?...  S-ar  putea  să  fie  o  frământătură… 

un aluat... de dospit... 

I. :  Aici  se  produce…  frământătura,  cum  zici,  sau cernerea.  În  limba  greacă,  a  cerne  este   κρίνομαι/krinomai 

sau  κρίνο/crino.  De unde vine  a cerne  în latină și  cernere în românește.  Noi  suntem  grâu  amestecat  cu  neghină.  Și  sita se mișcă. Acestea sunt crizele. Deci noi acum, vara lui 2024, trăim, de exemplu, o astfel de criză. De fapt cred că lumea niciodată n-a fost lipsită de crize pentru că niciodată nu se poate  alege  grâul  de  neghină  decât  dacă  se  mișcă  sita.  Or mișcarea sitei înseamnă criză, înseamnă cernere. 


Neofit și Ieronim 

Dincolo de simptom:  

L. Binswanger – psihiatrie existenţială  

și viziune antropologică  

 – psihiatria fenomenologică a secolului XX – 





I.   Psihologia existențială  

 – origini istorice și filosofice: fundamente – 

În iarna lui 1841, Schelling a ţinut o serie de cursuri la Universitatea din Berlin în faţa unui public care îi includea pe Kierkegaard, Burckhardt, Engels și Bakunin. Schelling și-a propus să-l desfiinţeze pe Hegel, al cărui  sistem raţionalist (identificarea adevărului abstract cu  realitatea  și  reducerea istoriei  la  un  întreg  absolut)  era  popular  în  Europa.  Ascul-tătorii  lui  Schelling  au  fost  dezamăgiţi  de  replica  dată  lui Hegel, însă mișcarea existenţialistă de acolo ar fi plecat. 

Kierkegaard  s-a  întors  în  Danemarca  și  în  1844  a publicat  Fărâmele filosofice, pentru ca doi ani mai târziu să 

scrie  declaraţia  de  independenţă  a  existenţialismului, Postscriptum neștiințific,  concluziv. În 1844 a apărut a doua ediţie din  Lumea ca voință și reprezentare de Schopenhauer, cu accent pe vitalitate, pe voinţă, nu doar pe  reprezentare. 

Lucrările  timpurii  ale  lui  Marx  sunt  semnificative  pentru existenţialism datorită atacului împotriva adevărului abstract ca ideologie, din nou din dorinţa de a-l desfiinţa pe Hegel. 

Totuși,  în  lucrările  lui  Hegel  se  găsesc  mai  multe elemente existenţialiste latente decât doreau să recunoască 

detractorii.  Alte  două  titluri  sunt  importante  pentru  abordarea existenţială:  Conceptul de anxietate de Kierkegaard și Inhibiție, simptom și angoasă de Freud. Numai că Freud se exprimă  la  nivel  tehnic,  pe  când  danezul  în  registru 135 

existenţial,  ontologic,  pentru  că  el  a  şi  trăit  propriu-zis anxietatea.  Ceea  ce  reprimăm  în  noi  ar  fi  sentimentul fiinţei, care este un sentiment ontologic. În  Boala de moarte a  lui  Søren  Kierkegaard,  exponent  al  curentului  existenţialist, avem cea mai importantă carte dedicată interpretării existenţial-analitice  a  schizofreniei.  Cu  geniul  său  intuitiv, Kierkegaard  a  recunoscut  schizofrenia  care  îl  pândea. 

Pentru  el  adevărul  era  relaţional,  înţeles  ca  interioritate  şi libertate,  numai  că  Kierkegaard  și  Nietzsche  au  fost etichetaţi drept cazuri patologice în cercurile medicale. 

Nietzsche  ar  fi  înţeles  că  mai  înainte  de  a  fi  un  bun filosof trebuie să fii un bun psiholog. În  Dincolo de bine și de rău el susţinea că psihologia va trebui recunoscută ca regină 

a  ştiinţelor,  pe  care  celelalte  ştiinţe  ar  avea  menirea  să  o slujească, să o pregătească. Psihologia ar fi calea regală care ar  duce  către  problemele  fundamentale.  Nu  mă  urmați  pe mine,  urmați-vă  pe  voi.  Nietzsche  vorbește  aici  despre  cei puternici, dă conotaţii ontologice unor termeni psihologici, pe când Kierkegaard de  individul  adevărat. Esenţa lăuntrică 

a  Fiinţei  ar  fi  voinţa  de  putere,  care  s-ar  referi  la  actualizarea de sine. Analizele profunde ale lui Kierkegaard sunt dedicate anxietăţii și disperării, iar observaţiile lui Nietzsche sunt  mai  mult  legate  de  dinamica  resentimentului,  ei nefiind  preocupaţi  de  reacţiile  psihologice  izolate  în  sine, cât  de  fiinţa  psihologică  a  omului,  folosind  termeni  psihologici cu un sens ontologic. 

La  sfârșitul  secolului  XIX  s-ar  fi  dat  deci  o  bătălie  în urma  căreia  știinţa  psihologică  s-ar  fi  debarasat  de  metafizică. Existenţialismul este un termen cu referire la filosofie și  la  literatură,  iar  vocabula   existențial   se  referă  la  psihologie  și  la  psihoterapie.  Existenţialiștii  sunt  foarte  aproape de  psihologia  abisală.  În  cartea  sa,  Omul  organizațional, William  Whyte  avertiza  că  adevăraţii  inamici  ai  omului modern  ar  putea  fi  psihoterapeuţii  pașnici  care  ne  vor transforma radical sub pretextul că nu fac decât să ne ajute 136 

(este vorba de conceptul de inginerie socială, dezavuat până 

și  de  structuralismul  francez).  Se  referea  la  utilizarea știinţelor  sociale  pentru  a  transforma  obiceiurile  societăţii contemporane. 

Friederich  Nietzsche  a  fost  și  el  un  promotor  al curentului  de  filosofie  a  vieţii,  urmat  de  Henri  Bergson. 

După  primul  război  mondial,  Kierkegaard  și  lucrările timpurii  ale  lui  Marx  au  fost  redescoperite,  iar  criticile  lui Nietzsche  la  adresa  bazelor  spirituale  și  psihologice  ale Occidentului  nu  mai  puteau  fi  ignorate.  Etapa  datorează 

mult fenomenologiei lui Husserl, care a furnizat lui Heidegger și  Jaspers  instrumentarul  pentru  a  submina  ruptura  dintre subiect și obiect.   

Martin  Heidegger  (+1976)  este  figura  centrală  a existenţialismului contemporan.  Ființă și timp (1927) a  fost de o importanţă crucială pentru Binswanger, pentru ceilalţi psihiatri  și  psihologi  existenţialiști,  oferindu-le  o  bază  de înţelegerea a fiinţei umane. Heidegger și Buber refuzau însă 

să fie etichetaţi drept existenţialişti, pentru că titulatura ar fi  devenit  sinonimă  cu  opera  lui  Sartre.  Cea  mai  bună 

contribuţie  a  francezului  este  reprezentată  de  descrierile fenomenologice ale proceselor psihologice. Pe lângă Jaspers, psihiatru  și  autor  al  unui  manual  de  psihopatologie,  gânditori  existenţialişti  importanţi  au  fost  Gabriel  Marcel  în Franţa, Nikolai Berdiaev care venea din Rusia, dar mutat la Paris, Ortega y Gasset și Miguel Unamuno din Spania. 

Paul  Tillich  abordează  și  el  existenţialismul  în  cartea sa   Curajul  de  a  fi,  cea  mai  bună  prezentare  a  respectivului curent.  Existenţialismul  reprezintă  o  cale  de  abordare  a problemei,  nu  un  set  de  soluţii  și  norme  date  de-a  gata. 

 Străinul   și   Ciuma  de  Albert  Camus  sunt  exemple  în  care existenţialismul  devine  autoreflexiv.  Proza  lui  Franz  Kafka ilustrează  disperarea  culturii  moderne,  de  la  care  ar  pleca existenţialismul.  Guernica  de  Picasso  oferă  o  imagine  a condiţiei  fărâmiţate,  fragmentate,  a  societăţii  europene  și 137 

reprezintă ceea ce se găsește în sufletele multor occidentali ca  tulburare,  îndoială  existenţială,  pustietate  sau  lipsă  de noimă.  Existenţialismul  se  naște  astfel  într-un  moment  de criză  culturală,  regăsindu-se  pe  muchia  revoluţionară  a artei, a literaturii și a gândirii moderne.   



II.   Câteva obiective 

În ultimele decenii, în faţa crizelor de sens, a alienării culturale  și  a  standardizării  fiinţei  umane  prin  limbajele tehnice  sau  medicale,  revin  în  forţă  întrebările  fundamentale:  Ce este omul? Cum se constituie umanul? Care este relația sa cu alteritatea, suferința, iubirea și puterea?  Într-un timp în care fiinţa umană este din ce în ce mai fragmentată 

între  date,  diagnostice  și  definiţii,  apar  astfel  de  voci  care reamintesc că omul nu poate fi redus la o funcţie biologică, la o categorie psihologică sau la o statistică socială. Printre acestea,  Ludwig  Binswanger,  Martin  Buber,  Emmanuel Levinas  și  Michel  Foucault,  gânditori  care,  în  moduri distincte, au articulat o antropologie a alterităţii, a relaţiei, a  responsabilităţii.  Antropologia  existenţială  însă,  este  o viziune filosofică asupra fiinţei umane care își are rădăcinile în  existenţialismul  lui  Kierkegaard,  Heidegger,  Sartre  și  a altor  gânditori  care  au  pus  în  centrul  reflecţiei  experienţa vie a omului concret, nu o esenţă abstractă sau universală. 

Iată  câteva  dintre  elementele  definitorii  ale  acestei perspective:  a)  existenţa  care  precedă  esenţa  este  ideea fundamentală  a  lui  Sartre;  omul  nu  are  o  natură  presta-bilită,  ci  își  construiește  identitatea  prin  alegeri  și  acţiuni; b) nu suntem  gata făcuți, ci devenim ceea ce alegem să fim; c)  fiinţa  umană  este  radical  liberă,  dar  această  libertate  nu este confortabilă, ea vine cu responsabilitatea totală pentru propriile  alegeri;  de  aici  și  angoasa  existenţială;  d)  omul trăiește  într-o  lume  lipsită  de  sens,  absurdă  obiectiv,  iar această lipsă de fundament generează angoasă, însă angoasa nu  este  doar  o  emoţie  negativă,  ci  și  o  poartă  spre 138 

autenticitate, pentru că ne obligă să ne asumăm existenţa; a trăi  autentic  înseamnă  a  fi  fidel  propriei  libertăţi,  a  nu  te ascunde  în  spatele  convenţiilor  sociale  sau  al  rolurilor; Heidegger  numea  această  evitare   viața  în  impersonalul   se ( das Man), în care omul se pierde în anonimat; e) moartea nu  este  doar  un  eveniment  biologic,  ci  orizontul  ultim, finitudinea  care  dă  greutate  fiecărei  alegeri;  omul  este  o ființă  pentru  moarte  ( Sein-zum-Tode),  iar  conștientizarea acestui fapt ne poate trezi la o viaţă autentică. Deși accentul cade  pe  individ,  existenţialismul  relaţional  nu  ignoră 

alteritatea, pe Celălalt. La Sartre, celălalt este o oglindă care ne  revelează,  dar  și  o  sursă  de  conflict,  la  Merleau-Ponty sau la Binswanger, relaţia cu celălalt fiind parte integrantă a ființei-în-lume. 

Această antropologie nu oferă reţete sau definiţii fixe, ci  ne  provoacă  să  ne  asumăm  condiţia  umană  în  toată 

fragilitatea  și  libertatea  ei.   Rândurile  de  faţă  își  propun  să 

exploreze  (şi)  antropologia  acestora  printr-un  fir  comun: modul  în  care  relaţia  cu  celălalt  definește  fiinţa  umană, înscriindu-se tocmai în coordonatele unui astfel de demers, de  reconstrucţie  teoretică  și  critică,  explorând  (şi)  cele patru  modele  antropologice  semnificative  pentru  gândirea secolului  XX,  amintite  mai  sus,  investigând  patru  perspective majore asupra fiinţei umane, prin analiza contribuţiilor aduse  de  aceștia.  Contextul  intelectual  și  cultural  al  secolului  XX  ar  fi  fost  generat  de  tensiunea  dintre  știinţă  și umanism.  

Fără  a  ne  limita  la  o  abordare  descriptivă,  ne  pro-punem  în  rândurile  de  faţă  o  confruntare  critică  și  com-parativă  între  concepţii  existenţial-fenomenologice,  dialo-gice,  etice  și  genealogice,  urmărind  modul  în  care  acestea definesc  esenţa  umanului  în  relaţie  cu  alteritatea,  iubirea, responsabilitatea  și  normativitatea  socială,  o  analiză  com-parativă  între  o  viziune  fenomenologică  și  existenţială  a fiinţei  (Binswanger),  o  antropologie  relaţională  și  dialogică 

(Buber),  o  antropologie  etică  a  responsabilităţii  faţă  de celălalt (Levinas) și, în contrapunct, o antropologie critică și genealogică  (Foucault),  care  deconstruiește  presupunerile umaniste despre  subiect. Ele vor fi analizate din perspectiva raportului  lor  cu  alteritatea,  cu  instituţiile  normative  și  cu constituirea  subiectivităţii,  într-un  efort  de  a  înţelege diversitatea  modalităţilor  prin  care  umanul  este  gândit, trăit și problematizat. 

Întrebări  precum:   Este  ființa  umană  un  dat  ontologic sau  un  construct  istoric?  Se  revelează  umanitatea  în  iubire, dialog  și  responsabilitate  sau  în  modurile  în  care  este guvernată și normată?  sunt importante. Poate fi reconciliată 

o  viziune  existenţială  asupra  omului  cu  o  critică  a  regi-murilor  de  putere  care  îl  definesc?  Prin  acestea,  reflecţia vizează nu doar o prezentare teoretică a acestor modele, ci și  evidenţierea  implicaţiilor  lor  pentru  psihologie,  etică  

și  cultură.  Abordarea  este  transdisciplinară,  articulând perspective  din  psihiatrie,  fenomenologie,  etică  relaţională 

și istoria ideilor. În final, oferim o cartografie conceptuală a gândirii despre om, între deschiderea existenţială și responsabilitatea  etică,  între  întâlnirea  umanizantă  și  regimurile de  putere  care  conturează  norma.  Prin  această  explorare, oferim harta conceptuală a modurilor în care  fiinţa umană 

este  gândită  și  (re)definită,  punând  în  dialog  psihiatria existenţială,  filosofia  dialogului,  etica  alterităţii  și  critica discursului.  Susţinem  că  înţelegerea  umanului  nu  poate  fi separată  de  relaţie,  de  responsabilitate  și  de  contextul istoric în care apare ideea de om. 

 Știi  care  este  lucrul  cel  mai  greu,  dintre  toate,  pe  care este dat unui om să-l poarte? Să fii în iubire, să fii constrâns la  existența  ta  cea  mai  proprie,  îi  scria  M.  Heidegger  lui Hannah  Arendt  din  faimoasa  lui  cabană  din  Todtnauberg, situată în Munţii Pădurea Neagră.  Amo volo  ut sis, ar fi spus și Fericitul Augustin, adică  te iubesc, vreau să fii ceea ce ești (Martin  Heidegger,  Hannah  Arendt,  Lettres  et  autres 140 

 documents,  1925-1975.  Paris:  Gallimard,  2002.)  Este  iubirea altceva  decât  un  concept  romantic,  care  idealizează  și ascunde violenţa dorinţei? Ce poate însemna a iubi, dacă nu este doar trăirea unui impuls vital, inevitabil egoist, orientat către satisfacerea propriei nevoi? Care să fie legătura dintre un  curent  filosofic  și  o  psihoterapie?  Afinitatea  existenţialismului  cu  psihoterapia  existenţială  este  că  ambele  se preocupă  de  persoane  aflate  în  criză.  Conștientizarea profundă a contingenţei vieţii umane, care apare și la Blaise Pascal, este numită în existenţialism  faptul de a fi aruncat în lume. Este probabilă o similitudine şi între existenţialism și budismul  zen,  ambele  preocupându-se  de  ontologie,  de studiul  fiinţei,  căutând  o  conexiune  cu  realitatea,  care  să 

meargă dincolo de raportul subiect-obiect. Existenţialismul și  psihanaliza  discută  despre  angoasă,  anxietate,  disperare, alienarea  omului  faţă  de  sine  sau  faţă  de  societate,  ambele încercând  să  aducă  în  viaţa  persoanei  un  plus  de  integrare și de sens. 



III.  Freud: între psihanaliză și existențialism  

 – viziunea freudiană asupra conștiinței și inconștientului – 

Antropologia  lui  Sigmund  Freud  (+1939)  nu  este  o antropologie în sensul clasic al termenului, etnografică sau filosofică,  ci  o  viziune  psihologică  asupra  naturii  umane, construită  în  jurul  ideii  că  omul  este  fiinţa  conflictuală 

modelată  de  forţele  inconștiente,  de  pulsiuni  și  de  mecanismele de apărare. Totuși, Freud a avut o contribuţie semnificativă  în  planul  cultural  și  antropologic,  mai  ales  prin lucrări precum  Totem și tabu.  Freud nu este desigur vinovat pentru reducţionismul continuatorilor săi anglo-americani, cum  nu  poartă  răspunderea  nici  pentru  psiholingvistica franco-heideggeriană  a  lui  Jacques  Lacan  &  Co.  Inconștientul ar fi motorul cu ardere internă, structură alcătuită din foneme  sau  pur  și  simplu  o  metaforă  străveche.  În  siajul 141 

vienezului, refugiat din Viena și decedat la Londra, Jacques Lacan  a  dezvoltat  o  teorie  complexă  despre  limbaj  și structura  psihicului.  Numai  că  oamenii  nu  sunt  doar colecţii  de  pulsiuni  sau  de  vectori  comportamentali.  Mai degrabă  Shakespeare  poate  fi  socotit  inventatorul  psihanalizei, iar Freud (altfel, cititor asiduu al operei dramaturgului din Stratford-upon-Avon) trebuie văzut drept cel care ar  fi codificat-o.  Freud  ar  fi  avut  un   complex  Hamlet,  iar psihanaliza, la rândul ei, ar putea fi un complex Shakespeare. 

O altă metodă universală de vindecare, asemănătoare cumva metodei psihanalitice, este preluarea suferinţei prin empatie  de  către  un  șaman,  studiată  de  antropologi  și  de istorici ai religiilor.  Şamanismul a apărut înaintea psihanalizei și îi va supravieţui; el ar fi astfel forma cea mai pură a psihiatriei  dinamice.  Pentru  Freud,  omul  este  definit  de pulsiuni  ( Triebe),  în  special  de  cele  sexuale  (libidoul)  și agresive.  Acestea  sunt  forţe  inconștiente  care  determină 

comportamentul, visurile, simptomele, chiar cultura. 

Antropologia sa este, așadar, una instinctuală, în care civilizaţia apare ca o formă de reprimare a dorinţelor. În ce privește inconștientul și structura psihică, Freud propune o viziune  tripartită  a  psihicului:  id  (sursa  pulsiunilor),  ego (instanţa  raţională)  și  superego  (interiorizarea  normelor sociale).  Omul  este  văzut  ca  un  câmp  de  tensiuni  între dorinţă,  realitate  și  morală,  ceea  ce  face  din  el  o  fiinţă 

fundamental  ambivalentă.  Cultura  funcţionează  ca  sublimare. În lucrări precum  Disconfort în cultură ( Das Unbehagen in der  Kultur), Freud susţine că civilizaţia ar fi construită pe reprimarea  pulsiunilor.  Arta,  religia,  morala  sunt  forme  de sublimare, transformarea dorinţelor inacceptabile în creaţii acceptabile  social;  cultura  este  ambivalentă:  ne  protejează, dar  ne  și  frustrează.  Totem  și  tabu  discută  despre  rădăcini mitico-antropologice. Această lucrare este mai apropiată de antropologia  propriu-zisă,  fiind  propusă  o  teorie  mitică  a originii  religiei  și  moralei,  pornind  de  la  ideea  unei  crime 142 

originare  comisă  de  fiii  unui  tată  totemic.  Naraţiunea simbolică  ar  explica  apariţia  interdicţiilor,  vinovăţiei  și  a formelor  sociale.  Deși  controversată,  povestea  a  influenţat gândirea antropologică și psihanalitică ulterioară. În esenţă, Freud  vede  omul  ca  o  fiinţă  tragică,  prinsă  între  dorinţă  și interdicţie, între natură și cultură. Antropologia sa este una pesimistă,  însă  relevantă:  ne  arată  că  ceea  ce  este  cel  mai uman  în  noi,  limbajul,  religia,  arta,  își  are  rădăcinile  în inconștient,  în  conflict.  Această  viziune  a  fost  criticată  sau completată  de  Jung,  Lacan,  chiar  de  gânditori  ca  Eliade și  Ricoeur.  Jung  este  cel  care  explora  arhetipurile  și  inconștientul colectiv. 

Sigmund Freud este arhitectul inconștientului dinamic, iar  contribuţia  lui  la  înţelegerea  fiinţei  umane  constă  în modelul  dinamic  al  funcţionării  minţii,  model  care  susţine că există forţe intrapsihice aflate în  război civil, că gândirea, emoţiile  și  comportamentele,  adaptative  sau  psihopato-logice, sunt rezultatul forţelor aflate în conflict. Psihicul ar fi  un  câmp  de  conflicte  între  pulsiunile  în  special  sexuale, între  apărare  și  cenzura  supraeului.  Aceste  forţe  există  pe diferite paliere de conștientizare, unele inconștiente. Psiho-dinamica  individului  include  motive,  temeri  conștiente/ 

inconștiente care operează, iar psihoterapiile dinamice sunt terapiile  bazate  pe  modelul  dinamic  al  funcţionării  minţii. 

Nevroza  ar  fi  rezultatul  reprimării  dorinţelor  inconștiente, iar  vindecarea,  aducerea  acestor  conţinuturi  la  suprafaţă 

prin interpretare.   



IV.   Michel Foucault  puterea și individul 

 – psihologia ca instrument de control social – 

Antropologia  lui  Michel  Foucault  (+1984)  este  una critică,  istorică,  profund  diferită  de  modelele  umaniste tradiţionale,  fiind  în  același  timp  o  alertă:  să  nu  luăm  de bun  adevărul  despre  om,  pentru  că  el  este  adesea  în  ser-viciul controlului. Nu ne oferă o definiţie  pozitivă a omului, 143 

ci  mai  degrabă  el  deconstruiește  ideea  de   natură  umană, arătând  cum  aceasta  a  fost  produsă  istoric  prin  discursuri, instituţii  și  relaţii  de  putere.  Moartea  omului  pe  care  o proferează  este  o  antropologie  negativă.  În   Cuvintele  și lucrurile  (1966),  Foucault  afirmă  că  omul  este  o  invenţie recentă,  figură  trasată  în  nisip  la  marginea  mării.  Cu  alte cuvinte, ideea de  om ca subiect autonom, raţional și universal este o construcţie a modernităţii, apărută în secolul al XIX-lea. 

Foucault  nu  neagă  existenţa  fiinţei  umane,  ci  critică 

modul  în  care  aceasta  a  fost  gândită  și  instituţionalizată. 

Antropologia  este  un  efect  al  discursurilor  știinţifice, medicale,  juridice  și  religioase,  nu  o  știinţă  neutră  despre om. El arată cum omul a fost produs ca obiect de cunoaștere prin  clasificări  medicale  (nebun/  sănătos),  norme  juridice (normal/  anormal);  discursuri  morale  și  sexuale  (pervers/ 

acceptabil).  Astfel,  antropologia  ar  fi  inseparabilă  de registrele  ubicue  și  ubuești  de  putere,  de  regimurile  de adevăr  care  definesc  ce  este umanul. Omul ar fi un subiect ubuesc, aidoma paiaţelor beckettiene, supus și produs. 

Foucault propune o viziune în care omul nu mai este un subiect  liber,  cât  un  produs  al  tehnologiilor  de  putere: educaţia,  medicina,  psihiatria,  închisoarea  sau  sexualitatea. 

Acestea  nu  doar  controlează,  ci  formează  cu  adevărat subiectul,  de  aceea vorbește  despre subiectivare, proces prin care  devenim  ceea  ce  suntem,  în  funcţie  de  normele  epocii. 

Antropologia  ca  știinţă  nu  ar  avea  conţinut  esenţial.  Spre deosebire  de  tradiţia  umanistă  (Kant,  Rousseau,  chiar  și Binswanger),  Foucault  refuză  ideea  unei   esențe  umane, pentru  el  omul  fiind  un  nod  de  practici,  de  discursuri  și  de relaţii  istorice.  Nu  există  un  adevăr  despre  om  care  să  fie descoperit,  ci  doar  moduri  istorice  de  a-l  construi  și  de  a-l guverna.  Relevanţa  lui  contemporană  este  semnificativă, pentru  că  antropologia  lui  Foucault  a  influenţat  studiile culturale și de gen (Judith Butler, Paul Rabinow), critica bio-politicii  (Giorgio  Agamben,  Roberto  Esposito),  antropologia 144 

Dincolo de simptom: L. Binswanger – psihiatrie existenţială... 

politică  și  studiile  postcoloniale.  Posibila  confruntare  dintre ideile lui Michel Foucault și ale lui Ludwig Binswanger scoate în  evidenţă  două  moduri  fundamental  diferite  de  a  înţelege fiinţa umană: unul critic și istoric, celălalt existenţial și fenomenologic,  astfel  premisele  de  plecare  fiind  diferite:  critica istorică  vs.  înţelegerea  existenţială.  Ea  ne-ar  învăţa  să  fim atenţi la cine definește umanul, în ce scop și cu ce consecinţe, în  schimb  considerând  că  ideea  de   om  ca  subiect  interior, raţional  și  suveran  ar  fi  o  construcţie  istorică,  aproape  un artefact produsă/ produs de discursuri, de relaţiile de putere moderne.  Omul  foucauldian  ca  mașină  dezirantă  este închiderea  terminală,  produsul  puterii,  capătul  beckettian  al sfârșitului  de  partidă  jucat  de  niște  fantoșe,  efectul  unor dispozitive  istorice  de  control  și  de  cunoaștere,  rezultatul tehnologiilor  de  guvernare  (școala,  psihiatria,  închisoarea, sexualitatea), care îl formează ca subiect normat și controlat. 

Foucault  descrie  cu  detalii  structuraliste  cum  este produsă  această  fiinţă  de  către  asamblajele  invizibile  de putere.  Suferinţa  psihică  sau  abnormalul  ar  fi  efectul  nor-mativităţii, al etichetărilor sociale și medicale, al marginali-zării prin discurs psihiatric. Psihiatria ca știinţă a neraţiunii ar trebui supusă unui scrutin critic. El deconstruiește ideea modernă  de   om  ca  subiect  unitar,  arătând  că  umanul  este produsul  unor  dispozitive  istorice  de  putere  și  de  cunoaștere. Fiind mult mai sceptic, pentru el sexualitatea și iubirea ar  fi  reglementate  de  discursuri,  nu  de  către  spaţiile  pure ale libertăţii. 

Ca  metodologie,  Foucault  practică  o  arheologie  a cunoașterii, o genealogie a subiectului, dezvăluind originea puterii  în  locuri  aparent  neutre,  dezvăluind  mecanismele care decid cine este normal, cine este om deplin și cine nu. 

Confruntarea ideilor lui Michel Foucault scoate în evidenţă 

un  mod  fundamental  diferit  de  a  înţelege  fiinţa  umană, unul critic și istoric, astfel premisele de plecare fiind critica istorică sau critica ideii moderne  de   om  ca efect al puterii. 

Când se face trimitere la antipsihiatria lui Michel Foucault, este vorba mai ales de critica sa radicală asupra modului în care societatea a tratat nebunia de-a lungul istoriei. El nu a fost  un  antipsihiatru  în  sensul  clasic  (precum  Laing  sau Szasz),  dar  a  oferit  una  dintre  cele  mai  influente  fundamente filosofice ale mișcării antipsihiatrice. 

 Istoria nebuniei în epoca clasică, apărută în 1961, este o lucrare  ce  ne  ajută  să  înţelegem  mai  bine  viziunea  lui Foucault asupra neraţiunii. El susţine că nebunia/ neraţiunea nu  este  o  realitate  pur  medicală,  ci  o  construcţie  socială  și culturală,  în  Evul  Mediu  nebunii  fiind  toleraţi  sau  consideraţi  purtători  ai  unui  adevăr  aparte.  În  epoca  modernă, odată  cu  apariţia  raţionalismului,  nebunia  a  fost  izolată, închisă,  medicalizată.  El  critică  instituţiile  psihiatrice  și vede psihiatria ca parte a unui sistem mai larg de putere, de control social. Spitalele de psihiatrie nu ar fi doar locuri de tratament, ci și de normalizare, ele definind ce este normal, excluzând  ceea  ce  nu  se  conformează.  Astfel,  psihiatria  ar deveni instrument de disciplinare, nu doar de vindecare. 

Un  concept  central  la  Foucault  este  relaţia  dintre putere și cunoaștere. Psihiatria, ca știinţă, nu este neutră: ea produce  cunoaștere  despre  individ,  dar  exercită  putere  şi asupra lui. Diagnosticul psihiatric nu este descriere, cât eti-chetare  care  poate  marginaliza  și  reduce  persoana  la  patologie,  la  forme  de  excludere  socială,  nu  doar  de  tratament medical. Deși Foucault nu s-a identificat direct cu mișcarea antipsihiatrică,  ideile  sale  au  influenţat  profund  gânditori ca  Franco  Basaglia  sau  Thomas  Szasz.  El  a  oferit  astfel  un cadru teoretic pentru a înţelege instituţiile psihiatrice. 

Cum se leagă aceste idei de alte lucrări ale lui Foucault, cum  ar  fi   A  supraveghea  și  a  pedepsi  sau   Nașterea  clinicii? 

Cum  a  influenţat  gândirea  contemporană  despre  sănătatea mintală?  Nașterea clinicii ( Naissance de la clinique, 1963) este altă  lucrare  importantă  a  lui  Michel  Foucault,  în  care analizează  transformarea  medicinei  moderne  și  apariţia  a 146 

Dincolo de simptom: L. Binswanger – psihiatrie existenţială... 

ceea  ce  numește  privirea  medicală  (le   regard  médical) aplicată pe vizibilitatea corpului. În această lucrare Foucault analizează  cum  medicina  modernă  a  transformat  corpul într-un  obiect  de  cunoaștere  și  de  control.  Clinica  nu  este doar un loc de tratament, ci un aparat de clasificare, observaţie  și  disciplinare.  Aici  apare  ideea  de  privire  medicală, care  va  fi  extinsă  ulterior  la  alte  forme  de  supraveghere. 

Ce este privirea medicală? 

Foucault  arată  că,  începând  cu  sfârșitul  secolului  al XVIII-lea,  medicina  occidentală  a  suferit  o  mutaţie  episte-mologică,  corpul  pacientului  devenind  obiectul  central  al cunoașterii  medicale.  Medicul  nu  mai  tratează  o  boală  în abstract,  ci  vede  boala  în  corp,  printr-o  privire  analitică, aproape  disecantă.  Această   privire  este  o  formă  de  putere: ea  reduce  persoana  la  un  obiect  de  studiu,  separând suferinţa de subiectivitate. 

Foucault  urmărește  apariţia  spitalului  modern  de  tip clinic, unde se face nu doar tratament, ci și cercetare și formare,  clinica  devenind  spaţiul  de  producere  a  cunoașterii medicale, de disciplinare a corpului. Aici medicina se institu-ţionalizează  și  se  leagă  de  stat,  de  biopolitică,  de  controlul populaţiei.  Regimurile  de  adevăr  sunt  în  continuă  schimbare,  precum  paradigmele  știinţifice.  Înainte  de  această 

mutaţie,  medicina  era  bazată  pe  teorii  generale,  pe  umori, pe echilibre etc., iar după revoluţia clinică adevărul medical se bazează pe vizibilitate, pe observaţie, pe clasificare. Boala nu mai este o idee, ci o realitate vizibilă în carne, în organe, în leziuni, astfel medicina devenind știinţă a vizibilului. 

Puterea și cunoașterea ar fi inseparabile de corp. Ca în multe  dintre  lucrările  sale,  Foucault  arată  că  puterea  și cunoașterea sunt inseparabile. Medicul nu doar cunoaște, ci exercită  o  formă  de  autoritate  asupra  pacientului,  corpul devenind  un  teritoriu  al  știinţei,  al  controlului  social. 

În acest sens,  Nașterea clinicii este genealogie a modului în 147 

care  medicina  a  devenit  parte  a  unui  sistem  mai  larg  de bioputere.  Cum  se  leagă  aceste  idei  de   A  supraveghea  și   a pedepsi  sau  de   Istoria  sexualității,  unde  Foucault  continuă 

analiza  modului  în  care  corpul,  sexualitatea  și  sănătatea sunt reglementate prin discursuri  știinţifice, prin instituţii? 

Cum  influenţează  aceste  idei  gândirea  medicală  contemporană?  Nașterea clinicii,  Istoria nebuniei în epoca  clasică și A  supraveghea  și  a  pedepsi  formează  un  triptic  al  gândirii genealogice a lui Foucault despre putere, despre cunoaștere și instituţii. 

În   Istoria  nebuniei   este    descrisă  excluderea  neraţiunii din  spaţiul  public.  În  epoca  modernă  nebunia  ar  fi  fost separată de raţiune și instituţionalizată, azilul devenind un spaţiu  de  izolare,  nu  de  vindecare.  Puterea  nu  este  doar represivă, ci simbolică: definește ce este normal și ce trebuie exclus. Este începutul unei arheologii a excluderii. 

În   A  supraveghea  și  a  pedepsi  (1975)  se  insistă  pe aceeași  idee  a  disciplinării  corpurilor,  ducând  mai  departe ideea de instituţie ca mecanism de represiune, de formare a subiectului. Foucault descrie tranziţia de la pedeapsa corpo-rală la  supravegherea  invizibilă  ( Panopticonul  lui  Bentham). 

Școala, închisoarea, spitalul, armata, toate devin spaţiile de disciplinare a comportamentului, de producere a docilităţii. 

Așadar, care ar fi legătura dintre ele? Toate cele trei lucrări arată  cum  instituţiile  moderne  nu  doar  tratează  sau corectează,  ci  produc  subiectul  uman:  nebunul,  pacientul, deţinutul sau elevul. 

Foucault nu vede puterea ca pe ceva ce se deţine, ci ca o  reţea  care  circulă  prin  discursuri,  arhitecturi,  reguli  și practici. De la azil la clinică, de la clinică la închisoare, toate sunt expresiile unei puteri care normalizează. Aceste idei se continuă  în   Istoria  sexualității,  unde  Foucault  analizează 

cum  chiar  și  intimitatea  devine  obiectul  cunoașterii,  al controlului.  Aceste  concepte  influenţează  gândirea  critică 

de azi despre educaţie, despre sănătate sau justiţie. 

 Cuvintele și lucrurile ( Les mots et les choses, 1966) este una dintre cele mai provocatoare și mai influente lucrări ale lui  Michel  Foucault.  Subintitulată   O  arheologie  a  științelor umane, cartea explorează modul în care cunoașterea umană 

s-a organizat de-a lungul epocilor, cum ceea ce considerăm adevăr   este,  de  fapt,  produsul  unor  condiţii  istorice  și culturale  specifice.  Astfel,  epistemele  sunt  structuri  ale gândirii.  Foucault  introduce  conceptul  de  epistemă,  cadru istoric  inconștient  care  determină  ce  este  considerat  drept cunoaștere validă într-o anumită epocă. Identifică trei mari episteme  în  cultura  occidentală:  a)  Renașterea,  bazată  pe asemănare  și  analogie;  b)  epoca  clasică  (sec.  XVII–XVIII), dominată  de  reprezentare  și  clasificare  și,  în  sfârșit, c)  modernitatea  centrată  pe  omul  ca  subiect  și  obiect  al cunoașterii.  Moartea  omului,  una  dintre  celebrele  (și  con-troversatele)  afirmaţii  ale  cărţii  este  că  omul  este  invenţie recentă,  că  ar  putea  dispărea  ca  o  faţă  desenată  pe  nisipul de  la  malul  mării.  Foucault  nu  neagă  existenţa  omului,  ci critică  ideea  modernă  că  omul  ar  fi  centrul  tuturor știinţelor, idee care, spune el, este istorică, nu universală. 

Foucault nu face istorie în sens tradiţional, ci practică o arheologie a discursurilor și a cunoașterii: sapă în straturile adânci  ale  limbajului,  ale  știinţei  și  culturii,  pentru  a  arăta cum  s-au  constituit  formele  de  cunoaștere,  analizează 

limbajul,  economia,  biologia  ca  exemple  de  știinţe  umane care  s-au  format  în  modernitate,  dar  și  ideea  de   moarte  a omului,  ce  înseamnă  ea  pentru  filosofia  modernă.  Cartea este  o  critică  subtilă,  dar  radicală,  a  umanismului  modern, Foucault arătând că știinţele umane (psihologia, sociologia, antropologia)  nu  sunt  neutre,  ci  construiesc  o  imagine  a omului  care  servește  anumite  structuri  de  putere  și  de cunoaștere.  Arheologia cunoașterii este  locul unde Foucault își  clarifică  astfel  metoda,  discutând  despre  influenţa  pe care  cunoașterea  a  avut-o  asupra  poststructuralismului,  a gândirii critice contemporane. 

149 

ADRIAN OLTEANU 

V.    Martin Buber: dialogul ca spațiu psihologic transformator 

Filosoful, teologul și educatorul evreu-austriac Martin Buber  (+1965)  este  cunoscut  mai  ales  pentru  filosofia dialogului și pentru celebra sa lucrare  Ich und Du ( Eu și Tu). 

A  fost  o  voce  unică  în  gândirea  secolului  XX,  punând accentul pe relaţia vie, autentică dintre fiinţele umane, dar și  dintre  om  și  Dumnezeu.  Ideea  centrală  a  lui  este   Eu–Tu vs. Eu–El, distingând între două moduri fundamentale de a ne  raporta  la  lume:  relaţia   Eu–Tu  (Ich–Du),  care  ar  fi întâlnirea autentică, vie, în care celălalt nu este un obiect, ci un  partener  de  dialog,  ca  relaţie  de  prezenţă,  de  reciprocitate  și  deschidere,  de  relaţia   Eu–El  (Ich–Es)  care  ar  fi  o relaţie obiectuală, în care celălalt este tratat ca un lucru, ca o  funcţie  sau  un  mijloc.  Pentru  Buber,  viaţa  autentică  se naște  din  relaţiile   Eu–Tu,  iar  în  forma  lor  supremă,  aceste relaţii ne deschid către Tu-ul etern, adică Dumnezeu. 

Buber  a  fost  influenţat  de  misticismul  iudaic,  în  mod special de hasidismul pe care l-a și popularizat în Occident. 

A  studiat  filosofia  la  Viena,  la  Berlin  și  la  Zürich,  fiind marcat  de  gânditori  precum  Kierkegaard  și  Nietzsche. 

Contribuţiile  lui  majore  ar  fi  acelea  că  a  tradus  Biblia ebraică  în  germană  împreună  cu  Franz  Rosenzweig,  că  a predat la Universitatea din Frankfurt și apoi la Universitatea Ebraică  din  Ierusalim,  sau  că  a  pledat  pentru  educaţie  ca spaţiu  de  întâlnire  autentică  între  oameni.  Gândirea  lui Buber  a  influenţat  psihoterapia  existenţială  a  lui  Irvin Yalom  și  a  lui  Carl  Rogers,  teologia  dialogului,  deci  cu impact inclusiv în creștinism,  sau etica relaţională și pedagogia  umanistă.  Cum  se  leagă  însă  ideile  lui  Buber  de  cele ale  lui  Binswanger,  mai  ales  în  privinţa  relaţiei   Eu–Tu  și  a iubirii ca formă de deschidere existenţială? 

Cum  se  împletesc  gândirea  lui  Martin  Buber  și  cea  a lui  Ludwig  Binswanger,  două  perspective  diferite,  dar 150 

surprinzător  de  complementare  în  ceea  ce  privește  ideea de  relaţie,  prezenţă  și  autenticitate  umană?  Este  o  punte fascinantă  între  filosofie  și  psihiatrie  care  merită 

retrospecţie atentă:  

a)  relaţia   Eu–Tu  la  Buber  vs.  nostritate  ( Wirheit)  la Binswanger;  Buber  vorbește  despre  relaţia   Eu–Tu,  care apare  atunci  când  două  fiinţe  se  întâlnesc  fără  măști,  fără 

obiectivare,  relaţie  de  recunoaștere  reciprocă,  de  prezenţă 

autentică. Binswanger, în mod asemănător, vede în iubire și în   nostritate  o  formă  ontologică  de   a  fi-împreună  în  care fiinţa  umană  se  afirmă  nu  prin  izolare,  ci  prin  deschiderea faţă de celălalt. Fiinţa omului nu se poate vindeca în izolare. 

Așadar, amândoi pun relaţia autentică în centrul existenţei umane.  Buber  se  opune  modului   Eu–El  (Ich–Es),  în  care ceilalţi  sunt  văzuţi  ca  obiecte,  instrumente  sau  funcţii, Binswanger  critică  abordările  mecaniciste  ale  psihicului (inclusiv  psihanaliza  clasică),  care  reduc  omul  la  mecanisme  interne.  Ultimul  propune  o  privire  fenomenologică 

asupra  lumii  trăite  a  persoanei,  însă  în  ambele  cazuri,  se cere o reevaluare a modului în care ne raportăm la ceilalţi, nu  ca  la  obiecte  de  analizat  sau  de  controlat,  ci  ca  la subiecte vii, prezente; 

b) prezenţa ca vindecare;  Eu devin Eu doar prin Tu, ar spune Martin Buber; pentru el, Dumnezeu este  Tu-ul etern, iar  dialogul  viu  cu  ceilalţi  are  o  dimensiune  spirituală; vindecarea  psihică  nu  vine  doar  din  interpretare,  ci  din regăsirea  unui  mod  autentic  de  a  exista,  unde  iubirea  și prezenţa celuilalt refac încrederea în lume; putem spune că 

amândoi  văd  relaţia  ca  loc  de  revelaţie,  fie  filosofic  sau terapeutic, fie spiritual; 

c)  influenţa  asupra  psihoterapiei  existenţiale  – 

gândirea lui Buber a influenţat profund psihologia umanistă 

(Carl Rogers), psihoterapia existenţială (Irvin Yalom), exact cum  a  făcut-o  Binswanger,  cei  doi  oferind  fundamente pentru  o  terapie  centrată  pe  relaţie,  pe  autenticitate  și  pe încredere. 

O  apropiere  semnificativă  poate  fi  deci  făcută  între conceptele  lui  Ludwig  Binswanger  și  Martin  Buber, amândoi  plasând  relaţia  autentică  în  centrul  experienţei umane. Pentru Buber, raportul  Eu–Tu  reprezintă o întâlnire vie, deplină, reciprocă în care celălalt nu este  obiectivat, ci recunoscut  ca  prezenţă.  Similar,  Binswanger  afirmă,  prin noţiunea  de   nostritate  ( Wirheit),  că  iubirea  nu  este  doar  o emoţie,  ci  deschidere  ontologică  către  celălalt,  formă 

fundamentală  de  existenţă.  Amândoi  refuză  perspectiva obiectivantă  asupra  omului:  Buber  critică  relaţia   Eu–El,  iar Binswanger  contestă  psihologia  behavioristă  care  reduce omul  la  funcţii  sau  la  traume.  Astfel,  atât  în  viziunea  filosofică a lui Buber, cât și în cea psihiatrică a lui Binswanger, vindecarea,  sensul  și  autenticitatea  derivă  din  prezenţă, dialog, recunoaștere reciprocă. 

Paralela dintre Binswanger și Buber dezvăluie posibila convergenţă  dintre  gândirea  psihiatrică  și  cea  filosofico-religioasă,  ambele  punând  în  centrul  existenţei  umane puterea  transformatoare  a  relaţiei  autentice.  Psihiatria  ar trebui  să  asculte  nu  doar  suferinţa,  cât  sensul  spre  care tinde  persoana.  În  contextul  terapeutic,  dar  și  existenţial, prezenţa  celuilalt devine nu doar un sprijin, ci și condiţie a fiinţării  autentice.  Într-o  epocă  în  care  psihiatria  riscă 

uneori  să devină o știinţă a simptomelor mai  mult decât  o înţelegere a fiinţei, Ludwig Binswanger propune o cale care reumanizează  suferinţa,  o  psihiatrie  ancorată  în  dialog,  în prezenţă  și  în  iubire;  întâlnirea  cu  celălalt,  văzută  ca  loc ontologic  al  vindecării  și  al  devenirii  autentice,  face  din  el nu doar un medic, ci și un filosof al întâlnirii umane. 

Asemenea  lui  Martin  Buber,  el  ne  amintește  că  nu suntem  singuri  în  lume,  ci  devenim  cu  adevărat  oameni doar prin și pentru celălalt. Astfel, contribuţia sa rămâne nu doar relevantă, ci profund necesară pentru o psihologie care nu uită de suflet. 

VI.   Emmanuel Levinas: etica existenței și chipul celuilalt Cariera  lui  Emanuel  Levinas  (+1995)  se  va  împărţi între studiile fenomenologice și cele iudaice, fiind profesor de  filosofie  la  Universităţile  din  Poitiers,  Nanterre  și  Paris IV,  dar  și  director  al  Școlii  normale  israelite  orientale  din Paris.  Maurice  Blanchot  le-a  ajutat  pe  soţia  și  pe  fiica  lui Levinas  să  petreacă  războiul  într-o  mănăstire,  scutindu-le de Holocaust. Blanchot, cu un risc personal considerabil, s-a asigurat, de asemenea, că Levinas a putut păstra legătura cu familia sa prin scrisori și alte mesaje.  Persecuția nazistă ne-a făcut să simțim că evreii sunt frații noștri, iar iudaismul, mai mult  decât  o  cultură,  chiar  mai  mult  decât  o  religie,  reprezintă fundamentul relațiilor noastre cu celălalt. Alţi membri ai familiei lui Levinas nu au fost la fel de norocoși; soacra sa a fost deportată și nu s-a mai auzit de ea, în timp ce tatăl și fraţii săi au fost uciși de SS în Lituania. 

După  cel  de-al  Doilea  Război  Mondial,  a  studiat Talmudul sub îndrumarea enigmaticului Monsieur Chochani, a cărui influenţă a recunoscut-o abia târziu în viaţă. Filosoful și  comentatorul  talmudic  francez  Emmanuel  Levinas,  a cărui  abordare  s-a  dezvoltat  din  tradiţia  fenomenologică  a filosofiei,  a  fost  descris  ca  fiind  un  existenţialist  evreu. 

Conform  necrologului  din   The  New  York  Times,  Levinas  a ajuns să regrete entuziasmul său timpuriu pentru Heidegger, după  ce  acesta  din  urmă  s-a  alăturat  naziștilor.  Levinas  a încadrat  în  mod  explicit  mai  multe  dintre  lucrările  sale filosofice  mature  ca  încercări  de  a  răspunde  filosofiei  lui Heidegger, având în vedere deficienţele sale etice. 

Pentru  Levinas,  Celălalt  nu  este  cognoscibil  și  nu poate  fi  transformat  într-un  obiect  al  sinelui,  așa  cum  se întâmplă  în  metafizica  tradiţională  (pe  care  Levinas  a numit-o  ontologie). Levinas preferă să  se  gândească la filosofie  ca  la   înțelepciunea  iubirii  mai  degrabă  decât  la   iubirea înțelepciunii (traducerea obișnuită a grecescului  φιλοσοφία). 

În  viziunea  sa,  responsabilitatea  faţă  de   Celălalt  precedă 

orice căutare obiectivă a adevărului. 

Levinas  povestește  că  studiosul  Rav  și-ar  fi  supărat dascălul,  pe  Rav  Hanina  (sec.  II  î.Hr.),  venind  la  ore  cu întârziere.  Rav  Hanina  a  refuzat  să-și  ierte  discipolul preferat, deși acesta și-a cerut iertare 13 ani la rând, în ajun de  Iom Kipur. De ce a refuzat să-l ierte? Levinas sugerează 

mai  multe  variante.  Apoi,  subit,  suntem  proiectaţi  în prezent. Se poate, raţionează Levinas, să i se ierte celui care greșește în mod inconștient; dar cuiva pe deplin conștient? 

Să  nu  uităm  că  Rav  era  menit  unui  destin  măreţ.  Putem ierta, susţine filosoful, multor germani, dar sunt germani pe care e greu să-i ierţi. Este dificil să-l ierţi pe Heidegger, deși Levinas a recunoscut întotdeauna ce-i datorează. 

Într-o  scrisoare  a  lui  Blanchot,  se  spune,  apropo  de cazul  Heidegger:   este  evident  că  persecuția  nazistă  s-a exercitat de la origine, contrar a ceea ce vor unii profesori de filosofie  să  ne  convingă,  pentru  a  ne  face  să  credem  că  în 1933,  atunci  când  Heidegger  a  aderat  la  național-socialism, acesta  reprezenta  o  doctrină  convenabilă,  care  nu  merita condamnare.  Rav  Hanina,  ar  spune,  şi  după  el  Levinas,  că 

tocmai  celor  meniţi  unui  mare  destin  li  se  cere  mai  multă 

responsabilitate,  ca  unor  modele,  figuri  tutelare,  șefi  de generaţie,  care  pot  fi  și  au  și  fost  urmaţi  de  mii  de  tineri într-o aventură tragică, din care ei,  stegarii, au ştiut totuşi, la timp, să se sustragă. Dar să ne amintim că în împrejurări similare  s-au  orientat  diferit  Martin  Heidegger  și  Thomas Mann.  Ceea  ce  miră  cel  mai  mult  la  unii  intelectuali  este rebranșarea lor  în domeniile culturale cele mai sensibile la alteritate,  la  înţelegerea  diversităţii  și  a  celuilalt:  morala  și istoria  religiilor!  Aceasta  este  una  dintre  modalităţile,  pe care le-am folosit, ca exemplu de extrapolare, poate  riscante dar necesare, avansate de Levinas, utilizând texte clasice de referinţă pentru a judeca prezentul, fiindcă el ne cere să fim mereu atenţi la problemele cetăţii. 

Să  revenim  la  ideea  de  bază:  greșeli  mici,  exigenţe mari…  În  sprijinul  tezei  sale,  trebuie  să  observăm  că  nu  o dată exegeţii evrei pun pe seama unor greșeli incomparabil mai  mici  decât  cele  amintite  mai  înainte,  ale  oamenilor însemnaţi, veritabile catastrofe, naţionale sau chiar cosmice (tot pentru  mici greșeli, primii oameni sunt alungaţi din rai, iar  Moise  nu  va  călca  pe  Pământul  Făgăduinţei).  O  supra-omenească  exigenţă  sau  pedagogie  divină  paradoxală? 

Iudaismul  cunoaște  iertarea  ( rahamim),  doar  că  greșeala faţă de oameni nu poate fi iertată de către Dumnezeu, ci tot de către oameni, de către cei prejudiciaţi. 

Sensul vieţii este unul etic, nu ontologic: el se naște în responsabilitatea  nelimitată  faţă  de  Celălalt.  Înaintea  feţei celuilalt,  omul  se  trezește  la  sine.  Levinas  pune  accent  pe responsabilitatea  infinită  faţă  de  chipul   celuilalt,  depășind ontologia  clasică  printr-o  etică  radicală.  Moartea  nu  este  o temă  centrală  pentru  Levinas,  pentru  că  responsabilitatea faţă  de  celălalt  este  mai  profundă  decât  propria  finitudine. 

Totuși,  moartea  celuilalt  este  un  eveniment  radical  care zguduie eul, îl deschide spre infinit. 

Comuniunea  este  o  responsabilitate  etică;  chipul celuilalt este apelul etic absolut, iar libertatea este suspen-dată  în  faţa  responsabilităţii  faţă  de  celălalt,  pentru  că  în mod  paradoxal,  libertatea  nu  este  afirmarea  eului,  ci  limitarea  lui  în  faţa  celuilalt.  Responsabilitatea  faţă  de  Celălalt precedă  libertăţii:  sunt  liber  doar  atunci  când  recunosc  că 

existenţa  mea  este  marcată  de  datoria  faţă  de  altul. 

Subiectul etic este pe deplin responsabil în faţa suferinţei ca apel  etic  suprem,  care  nu  poate  fi  justificată  prin  vreo finalitate teologică sau ontologică. Suferinţa ar fi un mister tragic  care  cere  un  răspuns,  nu  o  explicaţie.  Levinas  nu fundamentează relaţia cu fiinţarea respectată în fiinţa ei, și în acest fel absolut exterioară, adică metafizică, pe fiinţa în lume, pe  grija  sau pe  facerea Dasein-ului heideggerian. Conceptul  de  bază  al  vocabularului  levinasian  este  acela  de 155 

responsabilitate. Acesta decurge dintr-un alt  weltanschauung decât  acela  care  ne  definește  ca   Ființă-pentru-moarte, alternativa  fiind   ființa-pentru-celălalt,  fiinţe  cu  ceilalţi, rezultând  din  izvorul  iudaic  exprimat  de  Rosenzweig  prin cuvintele  alege viața și din formula lui Levinas  bucură-te de viață!  Fără  a  fi  o  negare  a  Eului,  eu  trec  în  planul  secund, mă expun altuia, am de dat socoteală Celuilalt (la Gershom Scholem   chipul  este  manifestare).  Celălalt  contează  mai mult decât mine, trece înaintea mea, eu având faţă de el  o responsabilitate   nelimitată  (responsabilităţile  mele  sporesc pe  măsură  ce  sunt  asumate).  Intervenţia  mea  este  însă  o asumare  gratuită, în sensul că ea nu se întemeiază pe grija reciprocităţii. 

Spre deosebire de viziunea lui Heidegger, care reven-dică  o  libertate  fără  răspundere,  Levinas  susţine  că,  dacă 

celălalt  este  oprimat,    eu  nu  pot  fi  decât  obligat.  Eu  sunt ostaticul  celuilalt,  adică  unicul  răspunzător.  Nu  te  poţi spăla  pe  mâini  dacă  celălalt  suferă,  chiar  dacă  el  nu  suferă 

din  cauza  ta.  Altminteri  te  afli  în  faţa  întrebării  lui  Cain: Sunt  eu   păzitorul  fratelui  meu? ( Facerea,  4,  9).  Levinas generalizează  această  idee,  parafrazând  celebra  formulă 

dostoievskiană:   toți  oamenii  sunt  responsabili  unii  pentru alții, iar eu mai mult decât întreaga lume, înlocuind cuvântul vinovat cu responsabil. 

Să  nu  uităm  că  Levinas  venea  din  răsăritul  Europei, făcea parte, cum se exprima Maurice-Ruben Hayoun, dintre acei   ostjuden  care  se  simţeau  desconsideraţi  de   westjuden, obișnuiţi  cu  luminile  Cordovei  (prin  Maimonide)  sau  ale Berlinului  (prin  Mendelssohn).  Însă  Levinas  mergea  pe urmele lui Hermann Cohen, filosoful care a stabilit o echi-valenţă  între  iudaism  și  etică,  și  ale  lui  Franz  Rosenzweig, mai  întâi  student  al  lui  Cohen,  apoi  prietenul  și  editorul său,  unul  dintre  cei  mai  mari  gânditori  moderni  ai iudaismului  din  diaspora,  un  iudaism  etern,  dar  sustras istoriei  (ceea  ce  nu  va  mai  repeta  Levinas),  punte  între 156 

iudaism  și  creștinism,  fiecare  cu  misiunea  sa  (tărâm frecventat  și  de  Levinas).  Dar  el  mai  avea  în  spate  tradiţia Gaonului  din  Vilna  opusă  sentimentalismului,  pateticului, cerând  discipolilor  săi  efort  intelectual  în  cunoașterea talmudică  și  a  știinţelor  profane.  În   Ieșivot  lituaniene  se studia  îndeosebi  Rachi  care,  versat  în  știinţele  naturii  și matematici,  afirma:   acela  care  este  ignorant  în  materie  de științe  va  rămâne ignorant  în  științele  Torei.  Levinas critică 

ideea de totalitate, ca îngrădire, ca o maladie a conștiinţei, suficientă  sieși,  care  crede  că  nu  are  de  primit  nimic  de  la celălalt,  presupune  promovarea  spaţiului  inter-subiectiv, subiectivitatea fiind tocmai tensiunea către celălalt, căci a  fi înseamnă a fi pentru celălalt. 

Plăcerea  și  reprezentarea  ca  mod  în  care  viaţa  se raportează  la  propriile  conţinuturi  nu  sunt  oare  forme  ale intenţionalităţii în sensul husserlian al acestui termen, într-o  accepţiune  foarte  largă,  ca  fapt  universal  al  existenţei umane?  Pentru  evrei,  religia  a  fost  factorul  esenţial  de coeziune  și  de  supravieţuire,  ca  popor.    Trebuie  să  se  recunoască, remarca filosoful, că acest popor s-a identificat și s-a păstrat peste două mii de ani prin religie. Răspunzându-i lui Jean  Daniélou,  Levinas  scria:   Dacă  nu  ar  fi  fost  Talmudul n-ar  fi  existat  astăzi  evrei  sau  cu  alte  cuvinte  suntem supraviețuitorii  unei  lumi  dispărute.  Lecţiile  talmudice  ale lui Levinas sunt astfel modele de interpretare nedogmatică.   

 Lecțiile noastre, comenta filosoful, speculând elemente ale  misticii  hasidice,  vor  să  schițeze  o  posibilă  lectură  a Talmudului care nu s-ar mărgini la filologie, nici la pietatea față de un trecut drag, dar perimat, nici la un act de adorație, ci o lectură în căutare de probleme și de adevăruri. Altă dată, însă,  ne  spune:   Nimic  din  textele  sacre  nu  trebuie  ocolit, nimic nu este anacronic. Marile idei sunt atemporale.  Să fie vorba  de  o  contradicţie?  Sau  mai  degrabă  de  cerinţa  unei discriminări  de  fineţe?  Dezbateri  de  acest  gen,  dar,  mai ales,  pe  literă  și  pe  cuvânt  purta  Levinas  cu  Chouchani, 157 

geniul  vagabond  fără  operă  scrisă,  căruia  filosoful  îi  este îndatorat,  pe  care  el  îl  pune  alături  de  Husserl  și  de Heidegger,  ca  metodă  și  ca  anvergură.  Cum  s-a  văzut,  fără 

un maestru spiritual te poţi rătăci în iudaism. 

Un  alt  orizont  al  meditaţiei  sale  este  legat  de  cele două  spiritualităţi  majore  care  au  edificat  Europa.  Este vorba despre interferenţa dintre universul grec și cel iudaic, dintre  cunoaștere  și  credinţă.  Formula  paulină:   nici  grec, nici  evreu!  ( Galateni  3,  28),  vizând  ștergerea  hotarelor  de rasă și de neam, poate fi văzută acum altfel:  și grec, și evreu, ca dublă înrădăcinare spirituală, moștenire dublă și binefă-cătoare.  Oricum,  separaţia  devenise,  încă  din  Antichitate, tot  mai  artificială.  Spiritul  elin  se  infiltrase  deja  în  viaţa societăţii  israelite,  încât,  în  anul  60  î.Hr.,  la  Ierusalim  s-a dat  un  edict,  sub  forma  unui  epigraf,  care  este  de  găsit  la Kierkegaard  și  care  sună  astfel:   blestemat  să  fie  acela  care crește  un  porc  și  își  învață  fiul  filosofie  greacă,  ceea  ce denotă faptul că ambele păcate erau destul de răspândite. 

Levinas  ne  asigură  însă  că,  cu  toate  interdicţiile, comentatorii evrei erau la curent cu ereziile grecești, măcar pentru  a  le  combate  (vezi,  de  pildă,  Josephus  Flavius, Contra lui Apion). Dar și diaspora evreiască, mai veche decât distrugerea  celor  două  temple,  a  rodit  în  spiritul  elin.  Așa cum  se  exprima  Levinas,  dacă-l  zgârii  pe  grec,  dai  de  evreu sau, cum spunea Constantin Noica,  grecii au fost niște semiți care se ignorau.  Levinas nu apelează doar la greci și la filosofie.  Instrumentarul  său  conceptual  pune  la  lucru  marile literaturi  europene,  mai  ales  pe  cea  rusă  (Dostoievski, Tolstoi)  și  franceză  (secolul  XVII  și  Marcel  Proust, îndeosebi). Filosoful nu vorbește doar pentru credincioși, ci și  pentru  necredincioși  (nu  de  alta,  dar   nu  se  știe  cu certitudine  dacă  Dumnezeu  există  sau  nu,  afirmă  Levinas). 

El  însuși  face  ca  soarele  să  strălucească  deopotrivă  pentru unii  și  pentru  ceilalţi.  Astfel  încât  Levinas  reușește  să 

fluidizeze frontierele dintre filosofie și religie, spunându-se 158 

chiar despre el că este  cel mai laic dintre gânditorii religioși și cel mai religios dintre gânditorii laici. 

Levinas  a  înlocuit  chestiunea  fiinţei  prin  etică  și  a făcut  din  ea   filosofia  prima,  iar  aceasta  începând  din  1930, adică înainte de Shoah. A fost maniera sa de a înţelege ceea ce  numim  adesea  sfârșitul  metafizicii.  Heidegger  ţine  deja de  vechea  filosofie,  Levinas  de  cea  nouă.  El  a  substituit problemei  fiinţei  problema  omului,  a  persoanei.  Existen-ţialul  este  bazat  pe  trans-obiectiv;  orice  reprezentare  a chipului  poate  fi  interpretată  ca  o  constituire  transcendentală.  Sub  influenţa  unui  Emmanuel  Levinas  (sau  a  lui Paul Ricoeur, bunăoară) ar putea avea loc o  turnură etică a religiilor, evreiască și creștină. Reinserţia fenomenologică a binelui  și  a  răului,  a  dreptului,  a  responsabilităţii,  a  celuilalt,  a  chipului,  legate  firește  de  religios,  au  jucat  un  rol esenţial pentru una sau două generaţii. Orice relaţie socială 

provine  din  prezentarea   Altuia   către   Acelaşi,  fără  interme-dierea  nici  unei  imagini  sau  semn,  prin  simpla  expresie  a chipului.  A  fi  pentru   Celălalt  înseamnă  bunătate,  iar transcendenţa ca atare este o conștiinţă morală. Pluralismul presupune o alteritate radicală a altuia, pe care nu îl concep pur și simplu în raport cu mine însumi, ci pe care îl  înfrunt pe baza egoismului meu. 

Forţa  lui  Levinas  nu  constă  oare  în  a  neliniști  atât religia,  cât  și  filosofia,  una  prin  cealaltă,  a  le  expune  una celeilalte?  O  linie  de  corelaţie  poate  fi  trasată  în  raport  de ontologia lui Levinas, cu substratul unor elemente hasidice. 

Levinas  a  fost  însă  un  fenomenolog  de  o  coloratură  teologică  suspectă.  Mai  mult,  reluând  o  mai  veche  meditaţie asupra  lui  Dumnezeu,  Levinas  inversează  termeni  ai  diag-nosticului heideggerian, prin care filosofia l-a confundat pe Dumnezeu  cu  Fiinţa,  în  așa  măsură  încât  nu  atât  al  doilea termen  (Fiinţa),  cât  cel  dintâi  (Dumnezeu)  a  fost  eclipsat. 

Gândirii îi revenea sarcina de a-L elibera pe Dumnezeu din sechestrarea  ontologică  și  teologică  în  care  îl  împotmolise 159 

metafizica. Căci  ceea ce numim Dumnezeu nu poate dobândi sens  decât  pornind  de  la  relația  inter-umană.  Chipul,  cu sensibilitatea  lui,  are  îndreptare  către  exterior  și  astfel  își manifestă  epifania.  Ipseitatea  ar  fi  identitatea  proprie  în manifestare.  Gândirea  ca  interioritate  reprezintă  ruptura însăși  a  fiinţei  și  producerea  (nu  reflexul)  transcendenţei. 

Levinas  face  un  tur  de  orizont  al  filosofiei  contemporane, constată  stadiul  ei:  omul  este  gândit  acum  ca   intenționa-litate (Husserl),  ca ființă aruncată în lume (Heidegger), sub regimul unei  reînnoiri neîncetate a duratei (Bergson). Altfel spus,  omul este în situație chiar înainte de a se fi situat. 

Înţelegem prin aceasta că el este în relaţie imediată cu lucrurile, maniera sa dintâi fiind contactul. Dar întoarcerea la  lucruri,  la  realitate,  cerută  de  fenomenologie,  nu garantează  încă  schimbarea,  care  pretinde  o  angajare  spre exterioritate,  cu  alte  cuvinte  o  mișcare  a   Aceluiași  către Celălalt,  care  să  nu  se  întoarcă  însă  niciodată  la   Același. 

De  aceea  eroul  preferat  al  lui  Levinas  nu  este  Ulisse,  care, peregrinând,  ajunge  înapoi  la  locul  de  plecare,  ci  Avraam pornit  spre  necunoscut.  Aici  el  dezvoltă  filonul  iudaic contemporan,  corectând  viziunea  buberiană  din   Eu  și  Tu, sistemul  dialogic  de  parteneriat,  echitabil,  susţinând  asi-metria, punându-l pe  Celălalt înaintea  Mea, cu riscul asumat al încălcării legilor firii. 

Ca urmare a acestei consecinţe, pentru a ne conforma mai  mult   fenomenului,  am  putea  numi   rațiune  coerenţa internă  a  unei  ordini  ideale.  Ea  s-ar  realiza  în  fiinţă  pe măsură  ce  conștiinţa  individuală  în  care  se  învaţă  sau  se clădește  ar  renunţa  la  particularitatea  sa  de  individ,  de ipseitate, fie s-ar retrage către sfera noumenală. 

În  această  sferă  și-ar  exersa  fie  intemporal  rolul  ei  de subiect  absolut  în  acel   Eu  gândesc,  fie  s-ar  resorbi  în ordinea universală a statului pe care ar crede, la început, că-l poate  întrezări  sau  constitui.  Raţiunea  nu  instaurează  în impersonalul   se,  ci  un  eu-însumi  capabil  de  societate, 160 

apărut  în  plăcere  ca  separat,  însă  a  cărui  separare  a  fost  la rândul ei necesară pentru ca infinitul, iar infinitudinea sa se realizează  ca  un   în  față,  să  poată   fi.  Acel  cine  corelativ dorinţei,  acel  cine  căruia  îi  este  pusă  întrebarea  este  în metafizică o  noțiune  la fel de fundamentală și de universală 

ca  și  quidditatea,  fiinţa,  fiinţarea  și  categoriile.  Întrebarea cine?  vizează  un  chip.  Se  ştie,  quidditatea  (substantiv feminin), este un concept aristotelic care desemnează cauza primă a obiectului, substanţa, esenţa acestuia. 

Afirmând separarea, Levinas nu transpune în  formula abstractă  imaginea  empirică  a  intervalului  spaţial  care  își reunește  extremităţile  prin  chiar  spaţiul  care  le  separă. 

Separarea trebuie să se precizeze în afara acestui formalism ca eveniment care nu e echivalent, de îndată ce se produce, contrariului  său.  A  te  separa,  a  nu  rămâne  solidar  cu  o totalitate, înseamnă în mod pozitiv a fi undeva, într-o casă, a  fi  în  mod  economic.  Acel   undeva  și  casa   explicitează 

egoismul mod de a fi originar în care se produce separarea. 

Se  numește   Același  la  Levinas  fiindcă  în  reprezentare  își pierde  tocmai  opoziţia  faţă  de  obiectul  său;  ea  (reprezentarea)  se  șterge  pentru  a  lăsa  să  se  ivească  identitatea eului  în  ciuda  multiplicităţii  obiectelor  sale,  adică  tocmai caracterul  inalterabil  al  eului.  A  rămâne   Același  înseamnă  

a-ţi reprezenta. Acel  eu gândesc  este pulsaţia gândirii raţio-nale.  Identitatea   Aceluiași  inalterat  și  inalterabil  în  rapor-turile  sale  cu   Altul  este  chiar  eul  reprezentării.  Obiectul reprezentării  se  reduce  la  niște  noeme,  iar  noema  se întâlnește în filosofia fenomenologică a lui Husserl. 

Termenul  desemnează  obiectul  gândirii,  conţinutul ideii,  datul  intuiţiei,  conţinutul  unei  propoziţii.  Reprezentarea este locul adevărului. De la prima expunere a intenţionalităţii  ca  teză  filosofică,  apărea  acest  privilegiu  al  reprezentării.  Dispunem  de  corpul  nostru  în  măsura  în  care  am suspendat fiinţa elementului care ne scaldă,  locuind.  Structura  formală  a  limbajului  anunţă  și  inviolabilitatea  etică  a 161 

 Celuilalt  precum  și,  fără  nici  o  mireasmă  de  numinos, sfințenia  sa.  Semnificaţia  fiinţelor  nu  se  manifestă  în perspectiva  finalităţii,  ci  în  aceea  a  limbajului.  Instrucţia prin limbaj ca  sfârșit al echivocului sau al confuziei, este  o tematizare  a  fenomenului.  Asociere  căreia  Levinas  îi precizează  structura,  structură  care  nu  poate  fi  decât morală, așa încât adevărul se  fondează pe raportul meu cu Altul  sau  pe  dreptate.  Exterioritatea  conţinutului  gândit  în raport  cu  gândirea  care  îl  gândește  este  asumată  de  către gândire și în acest sens nu depășește conștiinţa. 

Rolul  originar  al  psihismului  nu  constă  doar  în  a reflecta  fiinţa.  El  este  un  mod  al  fiinţei,  rezistentă  la  Totalitate.  Punerea  în  cauză  este  o  conștientizare  a  satisfacţiei. 

Obiectivitatea în care fiinţa este propusă conștiinţei nu este un reziduu al finalităţii. Obiectivitatea obiectului și semnificaţia  sa  provin  din  limbaj.  Limbajul  se  definește  poate  ca fiind  puterea  de  a  spulbera  continuitatea  fiinţei  sau  a istoriei.  Limbajul  ca  vehicul  exprimă  alteritatea,  dualitatea noastră, el se joacă între substanţe, între fiinţe care nu intră 

în  cuvintele  lor,  dar  pe  care  le  deţin.  Iată  de  ce  arta sofistului  este  tema  lui  Levinas  în  raport  cu  care  se definește  adevăratul  discurs  al  adevărului  sau  discursul filosofic.  Însă  natura  specifică  a  retoricii  (a  propagandei,  a flatării,  a  diplomaţiei)  constă  în  a  corupe  această  libertate. 

Din chiar acest motiv ea este violenţă, adică nedreptate. Nu e  violenţă  exersată  asupra  unui  obiect  inert,  nu  ar  fi  vorba atunci  de  o  violenţă,  ci  asupra  unei  libertăţi  care,  ca libertate, ar trebui să fie incoruptibilă. 

Posesia  trimite  la  niște  relaţii  metafizice  mai  profunde. Lucrul nu rezistă  dobândirii; ceilalţi posedanţi – cei care  nu  pot  fi  posedaţi  –  contestă  și  chiar  prin  aceasta, consacră  posesia  însăși.  În  așa  fel  încât  posesia  lucrurilor conduce  la  discurs.  Iar  acţiunea,  dincolo  de  muncă,  ce presupune  rezistenţa  absolută  a  chipului  unei  alte  fiinţe, este poruncă și cuvânt, sau violenţă și crimă. 

Modul  de  a  accede  la  obscuritatea  insondabilă  a materiei  nu  este  o  idee  a  infinitului,  ci  munca.  Lucrurile sunt  smulse  elementalului  care,  fără  început  și  fără  sfârșit, scaldă  și  îneacă  fiinţa  separată.  Agitaţia  elementalului  este incontrolabilă,  neliniștitor  până  în  inima  plăcerii  înseși. 

Celălalt nu este infernul, ca la Sartre, ci legătura noastră cu transcendentul: în el văd chipul lui Dumnezeu, nu un chip particular,  ci  chipul  infinit.  Fără  chipul  celuilalt,  nici  eu  nu aș avea chip, nu m-aș întruchipa, n-aș apărea așa cum sunt, pentru că Celălalt îmi permite să fiu ceea ce sunt.  Fără exterioritate, fiinţa umană în filosofia lui Levinas rămâne veșnic ecranată,  cu  ferestrele  îngropate,  surdă  și  mută  în  faţa aproapelui, cufundată în egolatrie, în ontologic. Orice gând obscur  al  fiinţei  se  orientează  către  ceva.  Orice  prezent  în nuditatea  sa  temporală  tinde  către  un  viitor  și  se  întoarce către trecut, reia acest trecut, fiind în același timp prospec-ţie și retrospecţie. 

De  fapt  semnificaţia  a  fost  surprinsă  întotdeauna  la nivelul  relaţiei.  Lucrurile  încep  să  capete  o  semnificaţie  în grija  fiinţei  aflată  încă  pe  drum.  Reprezentarea  își  conţine sieși  relaţie  intenţională.  Același,  raportându-se  la   Altul, refuză ceea ce este exterior propriei sale clipe, propriei sale identităţi,  pentru  a  regăsi  în  această  clipă  care  nu  ţine  de nimic,  respectiv  proprie  gratuitate,  tot  ceea  ce  a  fost  refuzat, ca  sens acordat, ca noemă. Prima mișcare este negativă, ea  constă  în  a  regăsi  în  sine  și  a  epuiza  sensul  unei  exte-riorităţi,  convertibilă  în  noeme.  Chipul  rămâne  absolut  și exclusiv doar în relaţie. 

Relaţia dintre  Același și  Altul, sau relaţia metafizică, se petrece în mod originar ca discurs în care Același, adunat în ipseitatea  sa  de  eu,  de  fiinţare  unică  și  autohtonă,  iese  din sine. Transcendenţa chipului este în același timp absenţa sa din  această  lume  în  care  el  intră,  înstrăinarea  unei  fiinţe, condiţia sa  de străin, de sărman,  de proletar.  Între mine și altul  există  un  raport  care  e  dincolo  de  retorică.  Prezenţa 163 

 Celuilalt  are  caracter  incomprehensibil,  apofatic,  iar  caracterul  incomprehensibil  al  prezenţei   Celuilalt  nu  se  descrie în  mod  negativ.  Se  numește   dreptate  această  abordare  din faţă  în  discurs.  Retorica  este  înstăpânire,  viclenie  și exploatare, iar în acest  sens depășirea retoricii și  dreptatea coincid. Stranietatea celuilalt este însăși libertatea sa. Altul în  mod  absolut  este  Celălalt.  Viaţa  constă  din  a  consuma hrana pământească şi cerească, a trăi din ceva. 

Reculegerea  eului se petrece în locuinţă. Maniera  eului faţă  de  altul  lumii  constă  în  locuire,  în  a  se  identifica locuind  acasă.  Relaţia  între  libertăţi  este  bazată  în  ultimă 

instanţă  pe  ambiguitatea  voinţei  de  a  fi  și  de  a  avea  în același timp; fiinţa care se posedă este exterioară posesiunii sale, dar împotmolită în ea însăși și care se trădează pe sine. 

Altfel  spus,  structura  ontologică  a  celui  de-al  treilea  se schiţează ca un  corp: în același timp acel   eu  pot   al voinţei, corpul propriu, şi vulnerabilitatea sa, corpul psihologic. 

Posibilitatea  de  a  poseda,  cu  alte  cuvinte  de  a  suspenda  alteritatea  însăși  a  ceea  ce  nu  e  altul  decât  la  prima vedere  și  altul  în  raport  cu  mine,  aceasta  este  tocmai maniera   Aceluiași  la  Levinas.  Ceea  ce  este   altul  în  mod absolut  nu  doar  că  se  sustrage  posesiei,  ci  o  contestă  și tocmai  prin  aceasta  poate  să  o  consacre.  Prima  mișcare  a economiei  este  egoistă,  ea  nu  este  transcendenţă,  nu  este expresie.  Această  interioritate  ca  interval  al  separării  va apărea,  la  rândul  ei  ca  o  prezenţă  acasă,  ceea  ce  înseamnă 

locuire și economie. 

Momentele  identificării  de  sine  ar  fi  deci  pentru Levinas  corpul,  casa,  munca,  posesia,  economia.  Ele  sunt chiar  articulaţiile  acestei  structuri.  De  unde  posibilitatea unei  metafizici.  Pretenţia  dorinţei  metafizice  de  la  care  se pleacă este relaţia cu cel absolut Altul. Nevoia este suscep-tibilă de satisfacţie ca un vid care se umple. Plăcerea defor-malizează  noţiunea  de  separare,  care  nu  este  ruptură  în abstract,  ci  existenţa  acasă  a  unui  eu  autohton.  Trăim  din 164 

acte și din actul însuși de a fi, așa cum trăim din idei și din sentimente.  În  spatele  teoriei  și  practicii  se  află  plăcerea teoriei și practicii: egoismul vieţii. Relaţia ultimă este  plăcere, fericire,  iar  plăcerea  este  însuși  freamătul  eului.  Fericirea în  care  ne  mișcăm  prin  chiar  simplul  fapt  de  a  trăi  este într-adevăr întotdeauna dincolo de fiinţa în care sunt decupate lucrurile. Fericirea e desăvârșire, deja depășire a fiinţei. 

Antropologia  lui  Emmanuel  Levinas  este  una  radical diferită  de  cea  tradiţională,  pentru  că  nu  pornește  de  la ideea omului ca subiect autonom, ci de la responsabilitatea faţă  de   Celălalt.  Prezenţa   Celuilalt  este  deja  limbaj  și transcendenţă.  Acel   eu-tu   în  care  Martin  Buber  vede  categoria relaţiei interumane nu este relaţie cu un interlocutor, ci  cu  alteritatea  feminină.  Discreţia  acestei  prezenţe,  a locuirii  și  a  femininului,  include  toate  posibilităţile  relaţiei transcendente cu  celălalt. Ea nu  se înţelege, nu își exercită 

funcţia  de  interiorizare  decât  pe  fondul  deplinei  personalităţi  umane,  care  însă  în  cazul  femeii,  poate  să  fie rezervată pentru a deschide dimensiunea interiorităţii. 

Pentru  Levinas  omul  nu  este  definit  în  primul  rând prin  raţiune,  voinţă  sau  conștiinţă  de  sine,  ci  prin  deschiderea etică spre alteritate. Omul este o fiinţă  responsabilă, sau cel puţin ar trebui să devină pentru soarta  Celuilalt, susţinând  că  esenţa  umanului  este  responsabilitatea  infinită. 

Nu  cogito-ul cartezian definește omul ( gândesc, deci exist), ci  relaţia  cu  faţa   celuilalt,  fața/chipul  celuilalt  ( le  visage), acel  Tu care mă privește, mă cheamă la răspundere. În faţa celuilalt eu nu pot rămâne neutru: sunt  deja implicat, deja vinovat, deja dator. 

Unul  dintre  cele  mai  importante  concepte  ale  lui Levinas  este  deci  acela  de  faţă,  nu  în  sensul  fizic,  ci  ca prezenţă  vie,  fragilă,  imposibil  de  redus  la  obiect.  Faţa celuilalt  mă  interpelează,  mă  oprește  din  voinţa  mea  de  a domina,  de  a  înţelege  totul,  ea  este  locul  în  care  se  revelează umanitatea și transcendenţa. Morala este ca o filosofie 165 

primă.  Spre  deosebire  de  tradiţia  occidentală,  care  pune ontologia  (studiul  fiinţei)  la  temelia  filosofiei,  Levinas afirmă că etica este mai importantă decât ontologia. Înainte de a fi o fiinţă care gândește sau care este, omul este o fiinţă 

care  răspunde,  care  este  chemat  de   celălalt.  Antropologia lui  Levinas  este  o  antropologie  a  alterităţii  radicale:  omul nu  se  definește  prin  sine,  ci  prin  ceea  ce  nu  este  el,  adică 

prin  celălalt. 

Această  viziune  este  profund  influenţată  de  tradiţia iudaică,  dar  și  de  fenomenologia  lui  Husserl  și  Heidegger, pe care Levinas o depășește în direcţia  unei etici a responsabilităţii.  Implicaţiile  contemporane  ar  fi  că  gândirea  lui Levinas are un impact major în etica relaţională, în filosofia dialogului,  în  psihoterapia  umanistă  și  existenţială,  în teologia  post-holocaust  (unde  ideea  de  responsabilitate devine centrală), în filosofia politică, în special în reflecţiile despre drepturile omului și ospitalitate. 

Lectura  atentă  a  lui  Heidegger  [pe  care  o  face  (şi) părintele  Stăniloae  în   Iisus  Hristos  și  restaurarea  omului]  

este cu certitudine dictată (şi) de ideea că eul uman, sinele însuși, unicitatea eului, este imposibilitatea de a te sustrage celuilalt.  Atât  timp  cât  nu  există  altul  nu  putem  vorbi  nici de libertate, nici de lipsa libertăţii: nu există încă identitate a  persoanei  care  să  fie  identitate  a   indiscernabilului,  inte-rioară în raport cu ceva, identitate care este unică tocmai că 

nu  se  poate  sustrage  altuia.  A  nu  se  poate  sustrage  este tocmai  marca  unicităţii:  persoana  întâi  rămâne  persoana întâi chiar și atunci când din punct de vedere empiric ea se sustrage.  A  se  sustrage,  verb  pronominal:  atunci  când  mă 

sustrag  obligaţiilor  pe  care  le  am  faţă  de  celălalt,  rămân totuși eu. Nu facem aluzie la sentimentul păcatului pentru a spune că prin acest sentiment de păcat atestăm că suntem în vederea altuia; am  spune:  sunt în vederea  tocmai pentru că  sunt  eu.  În  acest  sens  eul  este  absolut  de  neconstruit conceptual. În cunoaștere, desigur, există o întoarcere de la 166 

mine  la  sine,  însă  dacă  există  în  curentul  conştiinţei  un centru  către  care  întoarcerea  este  posibilă,  nodul  acestei întoarceri provine dintr-o altă intrigă. Eu sunt eu prin etică, prin  emfaza obligaţiei mele. 



VII.   Ludwig Binswanger și analiza existențială 

 – relația cu Freud, diferențe epistemologice – 

Opera lui Ludwig Binswanger (+1966), fondatorul analizei  existenţiale  ( Daseinsanalyse),  a  devenit  treptat  relativ cunoscută  în  rândul  cititorilor  francofoni,  de  la  primele traduceri  apărute  în  anii  1950  și  1970  până  la  o  redescoperire,  în  anii  1980,  prin  lucrările  de  reinterpretare,  în special  filosofice,  ale  operei  sale.  Influenţa  lui  Husserl  i-a fost covârșitoare, în special fenomenologia intenţionalităţii. 

Poate  cea  mai  originală  contribuţie  a  lui  Binswanger  este ideea că iubirea nu este doar o emoţie sau o  pulsiune, ci  o formă  de   a  fi-împreună,  o  deschidere  către  celălalt  care fundamentează  încrederea  în  sine  și  în  lume,  iar  această 

perspectivă  a  fost  preluată  și  dezvoltată  în  psihologia relaţională și în terapiile centrate pe atașament.   

Binswanger  a  fost  deci  influenţat  de  fenomenologia transcendentală  a  lui  Husserl,  în  special  prin  ideea  de intenţionalitate,  anume  faptul  că  orice  conștiinţă  este întotdeauna  conștiinţă  despre  ceva.  El  a  preluat  această 

idee  pentru  a  înţelege  viaţa  psihică  a  pacientului  ca  o totalitate trăită ( Erleben), nu ca o sumă de simptome, astfel încercând  să  pătrundă  în  modul  în  care  pacientul  trăiește lumea,  nu  doar  în  ce  are  sau  manifestă.  Influenţa  lui Heidegger, respectiv conceptele acestuia de  ființă-în-lume și Daseinsanalyse,  a  fost  semnificativă.  O  ruptură  majoră 

survine însă cu Heidegger odată cu declanșarea celui  de-al Doilea Război Mondial. Interesant este că, deși Binswanger s-a inspirat din Heidegger, acesta din urmă a fost critic faţă 

de modul în care psihiatrul i-a aplicat ideile, considerând că 

Binswanger  a  psihologizat  conceptele  ontologice,  pierzând din  vedere  dimensiunea  fundamentală  a  fiinţei.  Cu  toate 167 

acestea, dialogul lor a fost fertil  și a deschis calea pentru o psihiatrie fenomenologică profund umanistă. 

Binswanger  a  fost  printre  primii  care  au  aplicat conceptele  din   Ființă  și  timp  în  psihopatologie,  preluând ideea  de   Dasein  (fiinţa  care  se  întreabă  asupra  propriei fiinţe)  și  de   ființă-în-lume  ( In-der-Welt-sein)  pentru  a  înţelege alienarea psihică nu ca o boală în sens medical, ci ca o modificare  a  modului  de  a  fi  în  lume.  De  exemplu,  în schizofrenie,  Binswanger  nu  a  văzut  doar  o  disfuncţie biologică, cât o ruptură în structura existenţială a relaţiei cu lumea și cu ceilalţi. Iubirea nu ar fi doar o formă sublimată 

a pulsiunii, cât o expresie fundamentală a existenţei noastre în  lume,  o  formă  de  a  fi,  fără  de  care  omul  nu  s-ar  putea defini ca om.  Geworfenheit ( aruncarea) și  Sorge (grija)  sunt alte concepte introduse de filosoful german Martin Heidegger pentru  a  descrie  existenţele  individuale  ale  oamenilor  ca fiind  aruncate în lume și copleșite de angoasă. 

Binswanger  a  încercat  să  unească  toate  acestea,  respectiv  rigurozitatea  descriptivă  a  lui  Husserl  cu  ontologia existenţială a lui Heidegger, pentru a crea o psihopatologie care  să  nu  reducă  omul  la  un  obiect,  ci  să-l  înţeleagă  ca fiinţă  trăitoare,  suferindă,  căutătoare  de  sens.  Astfel,  el  a fost  pionierul  unei  psihiatrii  care  ascultă  fiinţa,  nu  doar diagnostichează simptomele. Ludwig Binswanger a avut un impact profund atât în psihiatrie, cât și în psihoterapie, prin introducerea  unei  perspective  existenţial-fenomenologice care a schimbat modul în care înţelegem suferinţa psihică. 

În psihiatrie a practicat o viziune umanistă și fenomenologică, respingând modele strict medicale și biologice ale bolii mintale. În loc să reducă tulburările psihice la dezechi-libre chimice sau simptome, a propus o înţelegere a pacientului ca fiinţă trăitoare, aflată într-o relaţie cu lumea. Ceea ce  mai  târziu  s-a  numit   Daseinsanalyse  (analiza   ființei-în-lume),  a  fost  inspirată  din  filosofia  lui  Heidegger.  Această 

modernă  privește  schizofrenia,  depresia  sau  anxietatea,  nu doar ca disfuncţii, ci și ca modificări ale modului de a fi în lume,  ale  relaţiei  cu  sine,  cu  ceilalţi  și  cu  sensul.  În  psihoterapie  teoriile  lui  au  fost  punte  către  existenţialismul clinic, influenţând ulterior școli întregi de gândire, precum psihoterapia  umanistă,  logoterapia  lui  Viktor  Frankl  sau terapia  existenţială  a  lui  Rollo  May.  Suferinţa  psihică  nu poate fi înţeleasă fără a ţine cont de experienţa subiectivă a pacientului,  de  libertatea  sa,  de  angoasă,  de  relaţia  cu moartea și cu sensul vieţii. Prin această viziune, terapeutul nu mai este doar un reparator de simptome, ci un însoţitor al  pacientului  în  căutarea  autenticităţii  și  a  reconectării  cu propriul mod de a fi.   

Binswanger  a  fost,  în  esenţă,  un  constructor  de poduri:  între  filosofie  și  clinică,  între  știinţă  și  umanism, între suferinţă și sens.  Vecinătăţile culturale ale lui le putem identifica cu mistica hasidică sau cu Levinas. Totuși, ceea ce poate  fi  considerată  lucrarea  sa  fundamentală  –  apărută  în 1942  sub  titlul   Grundformen  und  Erkenntnis  menschlichen Daseins  ( Formele  fundamentale  și  cunoașterea  existenței umane), rămâne o carte încă netradusă în franceză. În acest volum de peste 600 de pagini, este expusă problematica lui Wirheit  sau  a   nostrității,  care  trebuie  înţeleasă  ca  iubire. 

Deși   Grundformen…   este  o  lucrare  profund  filosofică, Binswanger  nu  a  pierdut  niciodată  legătura  cu  psihiatria practică.  A  tratat  și  studiat  pacienţi  celebri  (precum  cazul Elenei,  prinţesă  de  Saxa-Weimar)  și  a  contribuit  decisiv  la înţelegerea  stărilor  de  melancolie,  manie  și  delir,  pe  care le-a interpretat nu doar ca simptome clinice, ci și ca eșecuri existenţiale  sau  derapaje  în  relaţia  individului  cu  propria lume.  Scopul  filosofic  al  lucrărilor  sale  a  fost  acela  de căutare a formelor fundamentale ale existenţei umane. 

Binswanger  a  fost,  mai  înainte  de  toate,  un  psihiatru confruntat cu patologia și preocupat de aspectul terapeutic, influenţat de Freud, care i-a devenit prieten, și, când în 1910 

a  preluat  conducerea  clinicii  fondate  de  bunicul  său  la Kreuzlingen, în Elveţia, a introdus psihanaliza, considerând-o cea mai adecvată metodă în relaţia cu pacientul. Însă nu se poate  înţelege  introducerea  conceptului  de  iubire  în reflecţia sa fără a ţine cont de vasta sa cultură și de pasiunea sa  timpurie  și  profundă  pentru  filosofie,  în  special  pentru fenomenologie. 

Încă  din  1913,  Binswanger  îl  citea  pe  Husserl,  iar  în criticile  acestuia  asupra   psihologismului  găsim  primele  sale argumente  împotriva  psihanalizei,  în  special  contestarea abordării  freudiene  a  dorinţei,  care  ar  mecaniciza  relaţiile interumane. Mai ales după apariţia în 1927 a capodoperei lui Martin  Heidegger,  Ființă  și  timp,  Binswanger  a  descoperit fecunditatea,  din  perspectiva  psihopatologică,  a  noţiunii heideggeriene  de   ființă-în-lume.  Dacă  iubirea  i  se  părea iniţial o alternativă la pulsiunea freudiană, în  Grundformen…, el  va  purta  un  adevărat   dialog  cu  Heidegger,  opunând iubirea grijii existenţiale heideggeriene.  Grundformen… este rezultatul  unei  îndelungate  reflecţii,  fără  îndoială  opera vieţii  sale.  Binswanger  a  publicat-o  în  1942,  dar,  după  propriile spuse, lucra la ea de peste 20 de ani. Psihopatologia ca variantă  de  manual  menit  să  clasifice  bolile  mintale  este aproape  absentă  aici.  El  și-a  propus  să  scrie  o  lucrare filosofică, pentru a se ridica poate, la nivelul marilor autori pe care i-a citit și admirat. Conceptul de  iubire apare de la început  ca  o  noţiune  puţin  știinţifică,  ușor  romantică  și desuetă,  Binswanger  devenind  adesea  liric,  citând  poeţi  și romancieri,  ale  căror  evocări  înlocuiesc  adesea  demonstra-ţia riguroasă.   

Analiza  dasein a viselor se concentrează pe conţinutul fenomenologic. Starea de vis a unui individ este gândită ca o  continuare  a  stării  de  veghe  și  trebuie  considerată  reală, deoarece   dasein-ul  uman  exprimă  ceea  ce   luminează  în interiorul  său,  la  fel  de  reală  ca  și  starea  de  veghe;  altfel, conţinutul fenomenologic este luat la valoare lui nominală. 

Pentru  că  starea  de  vis  este  o  stare  autonomă  a  existenţei umane,  terapia  daseinsanalitică  poate  supune  conţinutul visului  aceleiași  analize  a  rezistenţei  pe  care  o  face  terapia normală  a  fiinţei  în  lume.  Terapeutul  încearcă  să  conteste limitele și barierele autoimpuse pe care visătorul și le pune asupra lui, pentru a permite o relaţie liberă cu propria lume a viselor, care este scopul general al  daseinsanalysis. 

Așadar,  se  poate  pune  legitim  întrebarea:  ce  aduce reflecţia asupra iubirii a unui psihiatru care, totuși, zi de zi a condus clinica Bellevue? Este cartea  Grundformen… (vastă 

și  greu  de  citit)  doar  un  capriciu  literar  al  unui  medic  în căutare  de  filosofie?  Recurgerea  la  conceptul  de   iubire trădează,  așa  cum  ar  sugera  Freud,  naivitatea  unui  autor care își sublima propria relaţie cu sexualitatea? Sau trebuie luată  în  serios  direcţia  teoretică  pe  care  vrea  să  o  urmeze, aceea  a  unei  cercetări  a  formelor  fundamentale  ale  existenţei, adică a formelor fondatoare și esenţiale, condiţiile de posibilitate ale existenţei însăși? 

Dialogul  său  cu  Heidegger  îl  determină  să  caute  care sunt pentru om  existențialele fundamentale care ne definesc ființa-în-lume.  Acolo  unde  Heidegger  descrie  grijile,  con-venţiile  sociale  ( das  Man)  și  ruptura  produsă  de  angoasă 

sau  de  conștientizarea  morţii,  Binswanger  descoperă  o formă originară care singură ar permite omului să existe ca om,  respectiv  o  formă  non-solitară:   nostritatea  ( Wirheit) sau   Noi-ul  ( Wir),  sursă  și  origine  a  încrederii  în  sine,  definită  printr-o  tonalitate  mai  aparte:   iubirea  ( Liebe).  Când, mult  mai  târziu,  Binswanger  reflectează  asupra  maniei, melancoliei (1960) și a delirului (1965), chiar dacă revine la o abordare mai husserliană a bolii, nu renunţă la conceptul de iubire, ci dimpotrivă. 

Binswanger este prin urmare fenomenologul  ființei-în-lume. Deși influenţat iniţial de Freud, a mers într-o direcţie radical  diferită,  integrând  filosofia  existenţială  (Husserl, Heidegger)  în  psihoterapie  și  punând  accent  pe  modul  în 171 

care omul trăiește lumea sa. Nu inconștientul, ci  modul de a fi  al  persoanei,  relaţia  cu  timpul,  spaţiul  și  ceilalţi,  este esenţial.  Iubirea  pentru  el  nu  este  o  pulsiune,  ci  o  formă 

originară de deschidere către celălalt.   

Cum  putem  înţelege,  așadar,  că  iubirea  este  necesară 

pentru  a  descrie  orice  existenţă?  Și  cum  poate  fi  definită 

patologia ca o deficienţă a acestei forme fundamentale?   

Influenţa  lui  Binswanger  asupra  psihologiei  contemporane  este  subtilă,  dar  profundă,  mai  ales  în  domeniile psihoterapiei existenţiale, fenomenologice și umaniste. Propune o viziune holistică asupra fiinţei umane. Binswanger a fost printre primii care au susţinut că omul nu poate fi redus la  simptome  sau  mecanisme  psihice  izolate.  El  a  introdus ideea că pacientul trebuie înţeles în contextul propriei sale lumi  trăite  ( Lebenswelt),  adică  în  relaţie  cu  ceilalţi,  cu spaţiul,  cu  timpul,  cu  sensul  propriei  existenţe.  Relaţia terapeutică este văzută diferit, ca un spaţiu de întâlnire. 

În  locul  unei  relaţii  terapeutice  ierarhice,  Binswanger a  promovat  ideea  unei  întâlniri  autentice  între  două  fiinţe umane.  Abordarea  a  influenţat  psihoterapia  umanistă  și existenţială,  în  special  lucrările  lui  Carl  Rogers  și  Irvin Yalom.  Prin influenţa fenomenologiei lui Husserl și a ontologiei lui Heidegger, Binswanger a criticat psihologia meca-nicistă,  contestând  abordările  psihologice  care  tratează 

omul  ca  pe  un  obiect  de  studiu,  pledând  pentru  o  psihologie  care  să  respecte  subiectivitatea  și  unicitatea  fiecărei persoane. 

Chiar dacă nu este la fel de cunoscut ca Freud sau ca Jung, Binswanger a influenţat gânditori contemporani care au  căutat  să   transgreseze  limitele  rigide  dintre  psihologie, filosofie  și  spiritualitate.  În  plus,  ideile  sale  care  căutau modalităţi de deschidere către lume au fost redescoperite în contextul  actual  al  sănătăţii  mintale,  care  pune  un  accent special  pe  sens,  pe  conexiune  și  pe  autenticitate.  Dacă 

Freud vede omul ca  un sistem de  forţe interne, iar Jung ca un căutător de sensuri arhetipale, Binswanger îl vede ca pe o fiinţă care  există în lume, în relaţie cu ceilalţi, cu moartea, cu iubirea. 

Câteva  cuvinte  în  plus  despre  contextul  biografic  și influenţele  exercitate  asupra  lui  Binswanger,  despre  relaţia sa cu Freud și introducerea psihanalizei la clinica Bellevue. 

De  reamintit  influenţa  majoră  a  filosofiei  fenomenologice (Husserl,  Heidegger).  Termenul  husserlian  de   intențio-nalitate evocă într-adevăr relaţia cu obiectul, cu cel dat, cu tematizatul,  în  vreme  ce  relaţia  metafizică  nu  leagă  un subiect  de  un  obiect.  Astfel  se  face  trecerea  de  la  psihanaliză  la  analiza  existenţială,  la  conceptul  de   Daseinsanalysis ( analiza ființei-în-lume). 

Ce  înseamnă  a  fi  în  lume  în  raport  cu  ceilalţi,  cu spaţiul,  cu  timpul,  cu  moartea?  Sunt  diferenţe  faţă  de psihanaliza  freudiană  și  de  abordările  mecaniciste?  De  ce iubirea  este  înţeleasă  nu  ca  emoţie,  ci  ca  modalitate ontologică de a fi cu celălalt? Ce înseamnă a fi în  deschidere faţă  de  lume  și  de  ceilalţi?  Cum  folosește  Binswanger conceptele  filosofice  în  tratamentul  tulburărilor  psihice? 

Care ar fi contribuţiile lui la înţelegerea melancoliei, maniei și  delirului?    Nostritatea  ( Wirheit)  și  iubirea  sunt  văzute  ca forme originare de existenţă.   

Dialogul (tacit și explicit) a fost cu Heidegger: opune-rea  între   iubire  (Binswanger)  și   grijă/angoasă  (Heidegger). 

Într-adevăr, Heidegger este cel dintâi care a aplicat metoda fenomenologică pentru înţelegerea sensului fiinţei, a explorat  fiinţele  umane  în  lume  într-o  manieră  care  a  modificat ideile  clasice  despre  sine  și  psihologie,  dând  recunoaștere timpului,  spaţiului,  morţii  și  relaţiilor  interumane.  A  favo-rizat  hermeneutica,  (metodă  filosofică  de  investigare)  care ar fi arta interpretării.  Spre  deosebire  de analiza practicată 

în  psihanaliză,  care  constă  în  trimiterea  experienţei  unei persoane  la  un  cadru  teoretic  prestabilit,  acest  tip  de 173 

meditaţie  caută  să  înţeleagă  modul  în  care  persoana  însăși experimentează  subiectiv  ceva.  Conceptele  sale  de  criză  a sensului,  de  anxietatea  existenţială,  sunt  relevante  pentru epoca modernă. 

Antropologia  lui  Ludwig  Binswanger  este  o  componentă  esenţială  a  gândirii  sale,  care  îmbină  psihiatria, fenomenologia  și  filosofia  existenţială  într-o  concepţie umanistă asupra fiinţei umane. Ce înseamnă  antropologie la Binswanger?  Pentru  el,  antropologia  nu  este  doar  studiul omului  ca  specie  biologică  sau  ca  subiect  psihologic,  ci  o înţelegere  a  omului  ca  fiinţă  care  trăiește,  iubește,  suferă, caută  sens.  Ne  propune  o  antropologie  fenomenologică, adică o abordare care pornește de la modul în care omul își trăiește  lumea,  nu  de  la  teorii  abstracte  sau  clasificări  clinice. De ce este importantă această perspectivă? Binswanger a fost nemulţumit de reducţionismul biologic și psihanalitic al  vremii  sale,  considerând  că  psihiatria  nu  poate  înţelege suferinţa  umană  doar  prin  simptome  sau  mecanisme psihice, că este nevoie de o viziune holistă, care să ţină cont de spaţiul trăit, de timp, de  relaţiile interumane, de sensul existenţei.  Astfel,  el  ne-a  creionat  o  antropologie  existenţială  în  care  omul  este  definit  prin  modul  în  care  există  în lume, nu prin ceea ce are (simptome, traume), ci prin ceea ce devine în relaţie cu sine și cu ceilalţi. 

Se  impune  deci  de  la  sine  o  privire  clară  și  coerentă 

asupra  lui  Ludwig  Binswanger,  figură  importantă  pentru psihiatria  existenţială,  punte  între  medicină,  filosofie  și umanism,  provenind  dintr-o  familie  cu  o  lungă  tradiţie medicală.  Conducând  faimoasa  clinică  Bellevue  din Kreuzlingen,  întemeiată  de  bunicul  său,  a  fost  zilnic  confruntat  cu  realităţile  clinice  ale  suferinţei  psihice.  Deși profund  influenţat  de  Sigmund  Freud  (cu  care  a  și  cores-pondat),  Binswanger  a  depășit  psihanaliza  clasică  printr-o orientare  spre  fenomenologie  și  existenţialism,  fiind  astfel un  psihiatru  filosof,  iar  ceea  ce  îl  face  unic  este  modul  în 174 

care  a  integrat  filosofia  fenomenologică  a  lui  Husserl  și Heidegger în practica psihiatrică. Iudaismul nu l-a interesat în  mod  special,  decât  într-un  decupaj  universal.  Odată  cu el,  fenomenologia  devine  o  etică,  iar  etica  trebuie  să  ţină 

locul  ontologiei  și  chiar  al  metafizicii.  A  respins  mereu ideea că omul este definit doar prin pulsiuni sau mecanisme inconștiente,  în  schimb  a  propus  ca  fiinţa  umană  să  fie înţeleasă  ca  o   ființă-în-lume,  adică  în  raport  cu  lumea  sa trăită,  cu  spaţiul,  timpul,  ceilalţi  și  cu  propriul  sens  al existenţei. Această  ființă în comuniune se fundamentează pe iubire  ( liebe),  înţeleasă  nu  ca  emoţie  romantică  sau  ca dorinţă,  ci  ca  un  mod  originar,  ontologic,  de  a  exista. 

Iubirea este condiţia de posibilitate a încrederii în sine și în lume.  Aici  se  diferenţiază  profund  de  Freud  și  de  ceilalţi psihanaliști, pentru care iubirea derivă din pulsiuni. 

Binswanger  s-a  poziţionat  diferit  vizavi  de  psihiatria modernă, fiind printre primii care au avertizat că psihiatria riscă  să  devină  o  știinţă  a  clasificării,  nu  a  înţelegerii,  de aceea  a  pledat  (și)  pentru  o  psihologie  care  să  nu  uite  de omul concret, trăitor, vulnerabil, capabil de iubire. A căutat prin  analiza   ființei-în-lume  o  cale  de  înţelegere,  de  vindecare  a  suferinţei  psihice,  prin  restabilirea  relaţiei  autentice  cu  sine,  cu  lumea,  cu  celălalt.  Contrastul  cu  ceilalţi terapeuţi  ar  fi  că  pentru  Binswanger   omul  este  punctul  de plecare.  Suferinţa  este  experienţă  existenţială  inevitabilă, legată  de  anxietatea  fiinţei  în  lume,  nu  are  un  sens  ultim, însă  poate  deveni  autentică  dacă  este  confruntată  direct  și integrată în destinul personal. 

Binswanger pornește de la convingerea că omul este o fiinţă  deschisă  care  își  trăiește  propria  lume,  iar  suferinţa psihică apare din rupturi în această deschidere. Persoana se definește prin modul în care este în lume, în iubire, spaţiu, timp și relaţie, abordare care caută naturaleţe și deschidere. 

Urmărește  fiinţa  care  caută  sens,  analizând  structura existenţială a pacientului, punând accentul pe libertate, pe 175 

firesc, pe relaţiile interpersonale. El interpretează depresia, melancolia  sau  delirul  ca  rupturi  în  fiinţarea  autentică,  ca eșecuri  de  orientare  în  lume,  proferând  o  abordare fenomenologică  și  concentrându-se  pe  modul  în  care pacientul  își  trăiește  realitatea.  Binswanger  a  aplicat principiile psihoterapiei existenţiale în tratamentul lui Aby Warburg,  ajutându-l  să  își  recupereze  echilibrul  mental prin  explorarea  experienţei  personale  și  a  relaţiei  sale  cu imaginile și cultura. 

Ca  metodologie,  Binswanger  a  fost  un  pionier  al psihiatriei  fenomenologice,  abordând  tratamentul  pacienţilor  dintr-o  perspectivă  existenţială  și  umanistă.  Spre deosebire  de  alţi  psihanaliști,  precum  Sigmund  Freud  sau Carl  Gustav  Jung,  care  puneau  accent  pe  inconștient  și  pe simbolism,  Binswanger  a  încercat  să  înţeleagă  experienţa subiectivă a pacientului  și modul în care acesta își percepe propria  existenţă,  lucrând  cu  concepte  fenomenologice  și terapeutice,  construind  o  metodă  care  vrea  să  însoţească 

omul  în  suferinţă.  Antropologia  deschiderii  existenţiale  a lui  Binswanger  este  o  invitaţie  la  empatie,  la  întâlnire,  la reconstruirea  sensului  în  lume.  Vindecarea  ar  surveni  prin iubire, forţându-ne să regândim ce înseamnă cu adevărat a fi  om,  conturând  o  antropologie  a   ființei-în-lume.  Iubirea capătă statutul unui mod ontologic de existenţă. 

Recapitulând,  elementele  cheie  ale  antropologiei existenţiale a lui Binswanger ar fi: a) fiinţa-în-lume ( Dasein): omul  este  mereu  într-o  relaţie  cu  lumea  sa,  nu  un  obiect izolat;  b) nostritatea ( Wirheit): fiinţa umană este, în esenţă, o  fiinţă-împreună;  iubirea  este  forma  originară  a  acestei comuniuni; c) spaţiul și timpul trăit: nu cele măsurabile, ci cele  percepute  subiectiv  (de  exemplu,  timpul  anxios  sau timpul melancolic); d) boala psihică nu este doar o disfuncţie, ci  o  ruptură  în  modul  de   a  fi-în-lume,  o  criză  de  sens,  de relaţie, de deschidere. 

VIII.   Convergențe și tensiuni 

Terapeuţii  asociază  uneori  abordarea  existenţială  cu un număr de termeni care ar fi impreciși, fără legătură, cum ar fi: autenticitatea, responsabilitatea, alegerea, umanismul, autoactualizarea, centrarea, sartreanismul, heideggerianismul. 

Specialiști  din  domeniul  sănătăţii  mentale  o  consideră  o orientare  confuză,  fără  rigoare,  iraţională,  romantică, văzând  în  ea  mai  puţin  o  abordare,  cât  un  prilej  pentru improvizaţie,  pentru  ca  terapeuţii  încâlciţi  să  își  facă 

numărul.  Suspiciunea  este  că  analiza  existenţială  este  o intruziune a filosofiei în psihoterapie  și că nu are de-a face prea mult cu știinţa. 

Numai  că  în  medicina  clasică  eul  este  conceput  ca relativ  slab  și  confuz,  ca  un  agent  ale  cărui  acţiuni  sunt epifenomenele  unor  procese  mult  mai  puternice.  Conce-perea  eului  ca  slăbit  și  derivat  constituie  un  simptom  al pierderii sentimentului fiinţei, al refulării grijii ontologice. 

De ce Binswanger merită atenţie astăzi și cum redefinește el psihiatria? Ce aduce nou în psihiatrie faţă de Freud și de Jung, el fiind cumva discipolul acestora? Când Robert Binswanger a murit în 1910, Ludwig, în vârstă de puţin sub 30  de  ani,  prelua  conducerea  sanatoriului  de  boli  nervoase de  la  Bellevue.  A  studiat  medicina  cu  Eugen  Bleuler  la Burghölzli  în  Zurich  și  cu  unchiul  său  Otto  Binswanger  la Jena.  În  1907,  a  fost  prezentat  lui  Sigmund  Freud  de  către Jung,  cu  care  a  rămas  în  legătură  până  la  moartea  sa. 

Prietenia dintre Binswanger și Freud ar fi singurul exemplu al unei prietenii durabile a lui Freud cu unul dintre colegii săi care avea păreri radical diferite de ale sale. 

Pacienţii  săi  au  fost  artiști  sau  oameni  de  știinţă 

precum pictorul Ernst Kirchner, dansatorul Vaslav Nijinsky, poetul Simon Frank, actorul și regizorul Gustaf Gründgens și antropologul cultural Aby Warburg. A fost excepţional de bine educat, îi plăcea să citească Homer în original, fiind în corespondenţă  frecventă  cu  colegi  intelectuali  ai  timpului 177 

său,  precum  Karl  Jaspers,  Husserl,  Max  Scheler  sau  Kurt Goldstein. 

În 1907, și-a primit diploma în medicină la Universitatea din Zurich. Din 1911 până în 1956, Binswanger a fost director medical  al  sanatoriului  din  Kreuzlingen,  în  același  timp medic psihiatru. Aici a tratat pacienţi cu schizofrenie, depresie sau  manie.  Credea  că  lumea  vieţii  este  cheia  înţelegerii experienţei  subiective  a  unui  pacient.  Boala  mintală  ar implica refacerea lumii în mintea pacientului, inclusiv  modificări ale experienţei trăite în timp, spaţiu, simţul corpului și  relaţiile  sociale,  numind  acest  concept  analitic  timpuriu antropologie  fenomenologică.  Deși  influenţat  de  Freud, Binswanger  nu  a  fost  de  acord  cu  psihanaliza  că  boala mintală ar fi cauzată de atașamentul faţă de mamă. 

Intenţia  care  guvernează   daseinsanalysis  a  fost  aceea de  a  înţelege  simptomele  psihiatrice  ca  expresie  a  unei alterări  a  componentelor  structurale  ale   ființei-în-lume. 

Pentru a face acest lucru, Binswanger a trebuit să ia existen-ţialele  determinate  ontologic  ale  lui  Heidegger  și  să  le aducă  în  cadrul  existenţei  umane  concrete.  Pe  măsură  ce și-a continuat cercetările, a început să-și relaţioneze analiza mai mult cu ideile despre  dasein, așa cum au fost ele discu-tate  de  Heidegger,  dezvoltând  ideile  în  cartea  din  1942, Formele de bază și percepția asupra daseinului uman. După 

publicarea acestei cărţi, Binswanger s-a referit la abordarea sa ca  daseinsanalysis, însă a fost împotriva ideii de a-și instituţionaliza   daseinsanalysis  în  psihiatrie,  concentrându-se exclusiv  pe  cercetare.  Altă  afirmaţie  a  gândirii  daseinana-litice este că experienţa subiectivă a unei persoane este cea care  contează.  Un  terapeut  nu  ar  trebui  să  contrazică 

niciodată  fenomenul  pe  care  îl  trăiește  pacientul  său. 

Lumea fenomenologică este  pâinea și untul pentru a ajunge la conflictul din  dasein-ul uman. 

Abordarea  fenomenologică  scoate  la  iveală  complica-ţiile  pe  care  psihoterapia  le  aduce  prin  exprimarea  conţi-178 

nutului  manifest  al  existenţei  pacientului  cu  sens  latent. 

Medard Boss spunea că acest lucru pune pacientului stres și anxietate și acoperă adevăratele limitări pe care pacientul le simte în sine. Motivaţia principală în terapia daseinanalitică 

ar  fi  de  a  face  transparentă  lumea  fenomenologică  a persoanei.  Transparenţa  lasă  intactă  construcţia  generală  a dasein-ului  original  pentru  a  nu  fi  nevoiţi  să  reconstruim fiinţa  unei  persoane.  Acest  construct  este  folosit  pentru  a analiza lumea și a rezolva problemele din jurul existenţei. 

Un alt mod în care  daseinsanalysis se îndepărtează de conţinutul latent este întrebarea  de ce nu care este adresată 

pacienţilor în legătură cu întrebarea  de ce. Întrebarea  de ce cineva face sau crede ceva poate fi înșelătoare și presupune că  evenimentele  și  gândurile  din  viaţa  unei  persoane  sunt cauzele  obstacolelor  pacientului;  în  plus,  înţelege  doar sensul  din  spatele  unui  comportament  și  nu  cauza  principală. Gândirea daseinanalitică respinge această noţiune și se întreabă mai degrabă  de  ce nu.  Daseinsanalysis respinge relaţia  cauzală,  propunând  clientului  gândul  că  se  poate schimba. Schimbarea se poate petrece independent de evenimentele,  de  comportamentele  care  au  avut  loc,  și  îi  permite  terapeutului  să  încerce  să-l  facă  pe  client  să  se gândească  de ce nu mă pot elibera?  O altă schimbare faţă de psihiatrie  este  evitarea  unor  moduri  care  pot  fi  folosite pentru a eticheta cu ușurinţă indivizii. 

În gândirea daseinsanalitică, există mii de moduri de a fi care alcătuiesc fiecare  Dasein uman (existenţă), însă doar o natură fundamentală generală a  dasein-ului. Exemplul pe care îl folosește Boss pentru a-i ajuta pe oameni să înţeleagă 

acest  lucru  este  că  există  mii  de  tipuri  diferite  de  mese comune,  dar  toate  au  aceiași  natură;  toate  sunt  etichetate drept  masă.  Dasein-ul uman este deschis tuturor experien-ţelor,  însă  corpul  poate  experimenta  un  singur  lucru  la  un moment dat, iar acest lucru pune corpul uman la o  datorie faţă  de   dasein,  ceea  ce  duce  la  vinovăţie.  Acceptarea  este punctul în care o persoană își atinge potenţialul maxim de a 179 

ADRIAN OLTEANU 

trăi  cu  adevărat  în  lume,  astfel  experienţa  devenind  ilumi-nată  în   ființa   autentică;  va  fi  experimentată  la  conţinutul său maxim. 

Conceptul  heideggerian  de  fiinţă  în  lume  a  fost preluat  de  către  Binswanger  și  dus  înspre  efectele  clinice semnificative cunoscute de către  insideri. Astfel se face trecerea  de  la  ontologie  la  patologie,  prin  critica  psihologiei behavioriste  sau  mecaniciste  a  ecuaţiei  pavloviene  de  tipul stimul-răspuns  (cu  pretenţiile  ei  majore  de  validitate știinţifică). 

 Daseinsanalysis  (analiza   ființei-în-lume)  este  deci  o abordare psihiatrică și psihoterapeutică profund influenţată 

de  filosofia  existenţială,  în  special  de  Martin  Heidegger. 

Ludwig  Binswanger  este  cel  care  a  transformat  acest concept  filosofic  într-o  metodă  clinică  aplicată  pacienţilor, de  aici  aflând  detalii  importante  despre  cum  trebuie  să  ne raportăm  la   Celălalt.  Termenul  german   Dasein  înseamnă 

literal   a  fi  aici  sau   prezență.  În  filosofia  lui  Heidegger, dasein-ul  desemnează  existenţa  umană  conștientă,  adică 

fiinţa  care  se  întreabă  asupra  propriei  fiinţări.  Spre deosebire de obiecte, omul este conștient de faptul că există 

și  trăiește  într-o  relaţie  deschisă  cu  lumea.  Binswanger  a preluat acest concept, l-a aplicat în psihiatrie, propunând o analiză a modului în care pacientul există în lume, respectiv cum trăiește spaţiul, timpul, relaţiile, moartea, iubirea. 

Nu  mai  este  vorba  doar  de  simptome  sau  de  traume inconștiente,  cât  de  structura  existenţială  a  persoanei. 

 Ființa-în-lume înseamnă că omul nu este o entitate izolată, ci  trăiește  mereu  în  relaţie  cu  ceilalţi,  cu  lumea  sa. 

Elementele definitorii ale   daseinsanalyse ar fi: a) autenticitatea  vs.  inautenticitatea;  suferinţa  psihică  apare  adesea când  omul  trăiește   înstrăinat  de  sine,  conformându-se normelor  sociale  fără  a-și  asuma  propria  existenţă; b)   deschiderea  către  celălalt,  adică  iubirea,  ca  formă  originară de a fi cu celălalt, nu simplă emoţie ;  c)  spațiul și timpul 180 

 existențial nu sunt cele măsurabile, ci cele trăite, adică cum percepe  pacientul  trecutul,  viitorul,  proximitatea  sau distanţa. Aplicaţiile clinice și contribuţiile psihoterapeutice subîntind  tratarea  melancoliei,  a  maniei  și  a  delirului, deplasarea  zonei  de  interes  în  relaţia  terapeutică  de  la interpretare spre întâlnirea autentică. 

Moștenirea  și  relevanţa  contemporană  a  psihiatrului elveţian sunt evidente, într-o epocă a anxietăţii și a crizei de sens.  Binswanger  este  considerat  părintele  psihoterapiei existenţiale,  alături  de  Viktor  Frankl  și  Rollo  May,  ideile sale  influenţându-l  pe  Carl  Rogers,  în  accentul  pe  autenticitate  și  pe  relaţia  terapeutică  empatică.  Irvin  Yalom  a preluat la rândul lui teoriile psihiatrului elveţian în terapia axată  pe  sens  și  pe  confruntarea  cu  moartea.  Dezvoltarea psihologiei  umaniste  și  a  terapiilor  axate  pe  relaţie  și  pe sens  a  fost  marcată  de  asumpţiile  psihiatrului  elveţian, medic, filosof și umanist. De ce ar fi importantă pentru noi Daseinsanalysis?  Pentru  că  a  generat  o  revoluţie  tăcută  în psihiatrie, mutând accentul de la discuţia despre ce este în neregulă  cu  tine  la  cum  trăiești  tu  lumea,  pentru  că  a inspirat  terapiile  existenţiale  moderne  și  a  deschis  calea către o psihologie umanistă centrată pe sens, pe libertate și responsabilitate. 



IX.   Daseinsanalyse şi psihanaliza 

 – precursori și promotori – 

Să  vedem  cum  se  deosebește   Daseinsanalyse  de psihanaliza  clasică  sau  cum  a  fost  preluată  în  psihoterapia contemporană.  Diferenţele  dintre   Daseinsanalysis  (analiza existenţială) a lui Ludwig Binswanger și psihanaliza clasică 

freudiană sunt semnificative, ţinând atât de viziunea asupra fiinţei  umane,  cât  și  de  metoda  terapeutică.  Psihanaliza clasică îl vede pe om ca sistem psihic dominat de instinctele inconștiente, în special de cele sexuale (libidoul), care sunt reprimate și care generează conflicte interne. Personalitatea 181 

este structurată în id, ego  și superego, iar comportamentul determinat de dinamica acestor instanţe. Jung, desprins de Freud,  este  cunoscut  ca  un  explorator  al  inconștientului colectiv;  este  cel  care  a  propus  o  viziune  simbolică,  arhe-tipală, spirituală. El a introdus conceptele de arhetipuri, de inconștient  colectiv,  susţinând  că  psihicul  uman  este structurat  de  imaginile  universale,  vindecarea  însemnând integrarea acestor aspecte prin procesul de individuare.   

 Daseinsanalysis, inspirată de Heidegger, înţelege omul ca   ființă  în  lume  ( Dasein),  adică  o  fiinţă  care  se  definește prin  relaţia  sa  cu  lumea,  cu  ceilalţi,  cu  propriul  sens.  Nu instinctele  sunt  în  prim-plan,  ci  modul  de  a  fi,  libertatea, angoasa,  autenticitatea.  În  psihanaliză,  suferinţa  este rezultatul  conflictelor  inconștiente  nerezolvate,  adesea legate de traume din copilărie, refulări și de mecanisme de apărare.  În   Daseinsanalysis,  suferinţa  este  văzută  ca  o modificare a modului de a fi în lume. De exemplu, depresia sau schizofrenia nu sunt doar tulburări, cât expresii ale unei rupturi  în  relaţia  existenţială  cu  lumea,  cu  ceilalţi  sau  cu sinele. Ca metodă terapeutică, psihanaliza folosește tehnici precum  asocierea  liberă,  analiza  viselor,  transferul  și interpretarea  inconștientului.  Terapeutul  este  adesea  o prezenţă neutră, care interpretează din  umbra  relaţiei.   

 Daseinsanalysis  pune  accent  pe  dialogul  autentic,  pe înţelegerea modului în care pacientul trăiește lumea. Terapeutul  nu  caută  să  descopere  inconștientul,  ci  să  înţeleagă 

existenţa  pacientului  în  termenii  propriei  sale  lumi  trăite. 

Psihanaliza  folosește  un  limbaj  și  concepte  psihodinamice, cu  termeni  precum   libido,  complexul  Oedip,  refulare, mecanisme  de  apărare,  pe  când   Daseinsanalysis  utilizează 

limbajul  filosofic  existenţial,  cu  vocabule  precum   ființă-în-lume, autenticitate, angoasă, deschidere, temporalitate.   

În  rezumat,  psihanaliza  caută  să   sape  în  trecutul inconștient,  în  timp  ce   Daseinsanalysis   să  lumineze  prezentul  existenţial,  aceste  diferenţe  reflectându-se  în  relaţia 182 

terapeutică,  în  maniera  în  care  fiecare  abordare  înţelege visul sau simptomul. Se certifică astfel validitatea actuală a unei  psihiatrii  care  nu  uită  de  suflet ,  iar   nostritatea  și iubirea sunt formele ontologice de a fi. Iubirea este definită 

ca  mod  de  a  fi,  nu  ca  emoţie  sau  pulsiune,  iar  relaţia  se joacă între iubire, încredere și autenticitate. 

Medard Boss (+1990), prietenul și colegul lui Binswanger, dar  și  al  lui  Heidegger,  a  vrut  să  ducă   daseinsanalysis dincolo de cercetare, să o transforme într-o terapie practică. 

Iniţial, Boss era un adept al psihanalizei freudiene, dar după 

al Doilea Război Mondial a simţit că metapsihologia psihanalizei  era  fundamental  defectuoasă  și  că   daseinsanalysis era corectă. 

În 1957, Boss a publicat o lucrare în care critica direct nu  numai  pe  Freud  și  pe  Jung,  ci  și  pe  Binswanger.  Acest scrutin  critic  a  dus  la  o  rupere  a  prieteniei  dintre  Boss  și Binswanger.  Prin  studiile  sale  cu  Heidegger,  Boss  a descoperit  că  medicina  și  psihologia,  inclusiv  psihanaliza  și forma  lui  Binswanger  de   daseinsanlysis  ar  fi  făcut  presupuneri  incorecte  cu  privire  la  ceea  ce  înseamnă  a  fi  om. 

Pentru Boss și Heidegger, boala mintală nu este cauzată de o  alternanţă  a  experienţei  trăite  a  pacientului,  ci  mai degrabă  de  un  conflict  între  el,  sensul  vieţii  și  scopul  lui, sau  dasein. 

Boss a simţit că psihologia s-a îndepărtat de Dumnezeu, iar dacă un pacient ar înţelege religia ca răspuns la conflict, l-ar  rezolva.  Nu  există  modalitate  obiectivă  de  a  explica deschiderea  dasein-ului uman, iar singura modalitate de a-l privi  este  prin   fenomenele  parțiale  pe  care  le  experimentează.  Este  una  dintre  primele  divergenţe  cu  psihanaliza, pentru  că  aceasta  încearcă  să  definească  condiţia  umană 

prin constructele bine știute precum instinctul, libidoul sau activitatea  onirică.  Evitarea  constructelor  pentru  definirea pacienţilor  este  ceea  ce  deosebește   daseinsanalysis  de psihanaliză. 

Teoria  permite  unui  daseinanalist  să  fie  un  terapeut obiectiv;  ea  evită  aducerea  prejudecăţilor  anterioare  în ședinţe și permite ca analiza să  fie individualizată. Medard Boss  afirma  că  libertatea  în  terapie  ar  permite  analizei  să 

devină  o   analiză  a  rezistenței.  Pacientul  se  confruntă  cu limitele percepute ale propriei existenţe, fiind împins până 

la  punctul  de  a  respinge  limitările  pe  care  și  le  pune. 

 Dasein-ul  uman  nu  poate  vedea  aceste  limitări  din interiorul  său  și  el  trebuie  să  fie  expus  unei  libertăţi  de dincolo de limitări. 

Rollo  May  (+1994)  a  jucat  și  el  un  rol  important  în psihiatria de sorginte existenţială, fiind considerat de către mulţi  drept  fondator  al  terapiei  existenţiale.  Scrierile  sale din  anii  50-60  ai  secolului  trecut  au  devenit  fundamentul terapiei  existenţial-umaniste  care  avea  să  înflorească  în America.  De  asemenea,  May  a  lucrat  îndeaproape  cu  Carl Rogers  și  cu  Abraham  Maslow,  fondatorii  mișcării  psihologice  umaniste.  Terapia  existenţială  în  America  a  devenit strâns  asociată  cu  psihologia  umanistă,  cu  principiile terapiei  centrate  pe  persoană  a  lui  Rogers,  în  ce  privește modul  în  care  trebuie  să  interacţioneze  terapeutul  și clientul. 

Viktor  Frankl  (+1997)  un  alt  nume  important  în psihoterapie,  a  fost  responsabil  pentru  răspândirea  psihologiei existenţiale în lume. Cartea sa din 1959,  Man's Search for  Meaning,  a  creat  o  ramură  unică  a  terapiei  existenţiale cunoscută  sub  numele  de  logoterapie,  bazată  pe  ideea  că 

motivaţia primară a indivizilor este aceea de  a găsi  sens  în viaţă. 

Un cadru comun pentru terapia existenţială este oferit de  Irvin  Yalom,  psihoterapeut  care  împarte  problemele existenţiale  în  patru  mari  teme:  a)   moartea:  faptul  că 

oamenii sunt conștienţi de propria lor moarte inevitabilă și sunt  nesiguri  cu  privire  la  ceea  ce  se  întâmplă  după  poate provoca o suferinţă considerabilă; b)  libertatea și responsa-184 

 bilitatea: alături de psihologia umanistă, terapia existenţială 

acordă  o  mare  importanţă  conceptului  de  liber  arbitru; oamenii au libertatea de a face alegeri, de a-și crea propriul sens  în  viaţă;  c)   izolarea:  Irvin  Yalom  descrie  izolarea existenţială  ca  un  decalaj  de  nerezolvat  între  sine  și  altă 

fiinţă,  referindu-se  la  izolarea  fundamentală,  la  separarea dintre  individ  și  lume;  d )  sensul  și  lipsa  de  sens:  oamenii caută  sens,  iar  întrebarea   care  este  sensul  vieții?   este  una centrală.  Filosofii  existenţialiști  susţin  însă  că  nu  există  un sens  inerent  în  lume;  sarcina  revine  individului  pentru  a descoperi propriul sens  în viaţă, iar această realizare poate fi incredibil de supărătoare pentru oameni. 

În terapia existenţială, clienţii învaţă să creeze un sens prin  acţiunile,  valorile  și  relaţiile  lor,  mai  degrabă  decât  să 

se  bazeze  pe  surse  externe  fixe  de  semnificaţie.  Pe  lângă 

aceste patru teme, un concept central care stă la baza terapiei   Dasein  este  anxietatea. Când  oamenii  devin  conștienţi de  temele  existenţiale,  ei  simt  anxietate,  angoasă,  sentimente  de  vinovăţie  sau  alte  forme  de  suferinţă.  Spre deosebire  de  modelele  freudiene  sau  medicale  de  boli mintale care privesc strict anxietatea ca pe un simptom care trebuie  vindecat,  terapia  existenţială  subliniază  că  anxietatea  este  partea  inevitabilă  a  vieţii.  Nu  este  văzută  drept ceva  ce  trebuie  eliminat,  ci  partea  naturală  și  necesară  a vieţii, iar lucrul cu anxietatea poate oferi o sursă puternică 

de creștere și de transformare personală. 

Terapeuţii   dasein  îi  ghidează  pe  clienţi  să  reflecteze asupra  valorilor,  alegerilor  și  tiparelor  de  comportament pentru  a  identifica  zonele  în  care  ar  putea  trăi  neautentic. 

De exemplu, un client poate fi blocat într-o slujbă neîmpli-nită  care  nu  se  aliniază  cu  valorile  sale  sau  blocat  într-o relaţie  problematică  din  cauza  fricii  de  singurătate. 

Ajutându-i  pe  clienţi  să  se  confrunte  cu  anxietatea,  să-și clarifice valorile, să găsească domenii în care își pot exercita libertatea, terapeuţii îi sprijină în  crearea unei vieţi care să 

fie  adevărată,  semnificativă,  pe  deplin  a  lor.  Acest  model terapeutic utilizează calităţi precum compasiunea, disponi-bilitatea,  grija,  interesul  pentru  celălalt,  faptul  de  a influenţa pacientul la un nivel profund, înţelepciunea. 

Eticheta  atașată  abordării,  aceea  de  terapie  existenţială, rezistă unei definiţii exhaustive, pentru că fundamen-tele  tendinţei  existenţiale  nu  sunt  empirice,  ci  intuitive, reprezentând  o  abordare  dinamică  centrată  pe  grijile  din existenţa  persoanei.  Înţelegerea  propriei  finitudini  poate  fi catalizator  pentru  schimbarea  de  perspectivă,  iar  relaţia  ar fi  cea  care  tămăduiește;  alegerea  însă  torturează  pacienţii. 

Terapeutul  catalizează  voinţa  de  a  acţiona  a  pacienţilor, majoritatea lor fiind chinuiţi de lipsa de sens a vieţii. 

Cultura  noastră  limitată,  trecătoare,  este  însă  mai puţin  dispusă  să  discute  despre  tema  fiinţei  netrecătoare, pentru  că  sentimentul  fiinţei  este  legat  de  întrebări  mai adânci  despre  dragoste,  despre  moarte,  anxietate  sau  grijă 

pentru  semeni.  Alte  trăsături  ale  terapiei  existenţiale  ar  fi caracterul  nemediat  al  experienţei,  unitatea  dintre  gând  și faptă sau importanţa deciziei și angajării personale. 

Cuvintele cheie pentru o astfel de abordare ar fi grija, anxietatea,  fiinţa,  nefiinţa,  sensul,  moartea,  relaţia,  întâlnirea,  dasein-ul,  faptul   de  a  fi  aruncat  în  lume.    Dasein   se traduce  literal  prin   ființă  care  se  află  aici  sau   persoană 

 existentă.  Principiul  fundamental  al  filosofiei  occidentale dintotdeauna  a  fost   Ființa,  uneori  greșit  înţeleasă  ca  fiind ceva  static.  În  America,  Abraham  Maslow  pune   Ființa  în opoziţie  cu  devenirea,  cu  dinamismul,  cu  mișcarea,  cu faptul de a fi în schimbare. Dacă nu posezi curajul de a fi, îţi pierzi  propria  fiinţă.  Analiza  existenţială  se  concentrează 

astfel pe ontologie, pe știinţa fiinţei, pe  dasein, pe existenţa fiinţei particulare care stă faţă în faţă cu terapeutul. 

Compus  din  verbul   sein  (a  fi)  și  adverbul   da  (aici), dasein  indică  faptul  că  omul  este  fiinţa  care  există  aici,  că 

dispune  de  un   aici,  adică  poate  lua  distanţă  cu  referire  la 186 

acest  fapt.  Aici  este  punctul  particular  din  timp  și  spaţiu  al existenţei mele din acest moment dat. Prin fiinţă este vizată 

o  persoană  care  fiinţează,  fiinţa  fiind  aflată  într-o  relaţie dialectică  cu  nefiinţa,  cu  moartea.  Terapia  capătă  astfel  un sens doar în contextul ontologic, iar omul nu mai este înţeles plecând de la teoriile mecaniciste, biologice sau psihologice. 

Cea mai importantă contribuţie a terapiei existenţiale constă 

astfel  în  înţelegerea  omului  ca  fiinţă, în  contextul  structurii existenţiale a persoanei la care ne raportăm. 

O  comparaţie  se  impune  între  antropologia  lui Ludwig  Binswanger  și  antropologia  etică  a  lui  Emmanuel Levinas, două perspective care, deși vin din discipline diferite, se  întâlnesc  în  jurul  ideii  de  alteritate,  de  responsabilitate faţă  de  celălalt.  Astfel,  punctul  de  plecare  este   ființa  vs. 

 etica.  Binswanger  pornește  de  la  ontologia  existenţială 

inspirată de Heidegger, analizând modul în care omul  este-în-lume, trăiește spaţiul, timpul, iubirea, moartea și înţelege suferinţa ca o ruptură în această deschidere existenţială. 

Levinas,  în  schimb,  inversează  raportul:  pentru  el, etica  precedă  ontologiei,  nu:   sunt,  deci  pot   relaționa,  ci: sunt  pentru  că  sunt  chemat  de  către  celălalt  să  comunic. 

Binswanger  descrie  cum  fiinţăm  împreună,  Levinas  se întreabă  ce  înseamnă  să  fim  responsabili  pentru   celălalt (care reprezintă deschiderea și chemarea), chiar înainte de a  fi  noi  înșine.  La  Binswanger,  celălalt  este  partenerul esenţial al deschiderii ontologice: prin  nostritate ( Wirheit), fiinţa  umană  se  împlinește  în  iubire,  ca  o  prezenţă 

împreună,  în  schimb,  pentru  Levinas,  faţa   celuilalt  este  o revelaţie  etică  obligatorie,  nu  o  deschidere  care  să  ţină  de voinţă, cât o expunere: eu nu îl aleg pe celălalt, ci sunt deja vinovat faţă de el. 

Așadar,  Binswanger  accentuează  împărtășirea  fiinţei, Levinas  interpelarea  morală.  Levinas  nu  caută  vindecare psihologică,  ci  transcenderea  eului  în  responsabilitate, pentru  el,  adevărata  umanitate  începând  în  momentul   în 187 

 care încetez să mai fiu centrul propriei lumi.  Amândoi refuză 

reducţionismul  (fie  el  biologic,  psihanalitic,  ontologic), punând în centrul antropologiei alteritatea: fiinţa umană nu poate fi înţeleasă fără relaţie, oferind o viziune umanistă în care omul nu este doar un individ, ci deschidere și dăruire. 

Dacă Binswanger ne arată că a  fi  în iubire este o cale de fiinţare autentică, Levinas ne provoacă să înţelegem că a fi responsabil faţă de celălalt este chiar începutul umanului, invitând  la  ieșirea  din  solitudine,  din  schizoidie,  nu  doar pentru  a  fi  fericiţi,  ci  pentru  a  fi  cu  adevărat  oameni.  Eul arată  o  faţă,  nu  se  referă  decât  la  sine.  În  vorbirea  dintre fiinţe  singulare  se  constituie  doar  semnificaţia  interindi-viduală  a  fiinţelor  și  a  lucrurilor,  adică  universalitatea. 

Plasarea mea în faţa  Altuia se produce ca și chip, iar  Altul se revelează  Aceluiași în responsabilitate. 

Este  multiplicitate  în  fiinţa  care  se  refuză  totalizării, dar ea se conturează ca fraternitate, ca discurs, situându-se într-un   spațiu   esenţialmente  asimetric.   Impersonalul  este asimetric,  iar  a  fi  în  relaţie,  în  același  timp  a  te  sustrage relaţiei, înseamnă a vorbi. Conștiinţa nu cade într-un corp, nu se întrupează; ea este o  dez-întrupare sau, mai exact,  o amânare a corporalităţii corpului. Aceasta nu se produce în eterul abstracţiei, ci ca orice concret al locuinţei și al muncii. 

Astfel,  viitorul  nesigur  al  element(al)ului  se  suspendă,  se fixează  între  cei  patru  pereţi  ai  casei,  se  fixează  în  posesie. 

Posesia lucrurilor vii este fondată de casă și se produce prin muncă,  se  distinge  de  relaţia  imediată  cu  non-eul  plăcerii, de  posesia  fără  dobândire  de  care  se  bucură  sensibilitatea scăldată de element, care posedă fără a lua. 

Posesia  fondată  pe  locuinţă  se  distinge  de  conţinutul posedat, de plăcerea acestui conţinut. Cuprinzând pentru a poseda,  munca  suspendă,  în  elementul  care  exaltă,  dar  și duce  cu  sine  eul  juisant,  independenţa  elementului:  fiinţa sa. Lucrul atestă această prindere, această comprehensiune, această  ontologie.  Viitor  imprevizibil   nu  fiindcă  depășește 188 

puterea vederii, ci fiindcă fără chip și adâncit în neant, el se înscrie  în  abisul  insondabil  al  elementului,  venind  dintr-o consistenţă  opacă  și  fără  origine,  din  infinitul  rău  sau indefinitul, din  apeiron.  

Modelele  antropologice  sugerate  sunt  profund  centrate pe relaţia cu  celălalt, însă  venind din direcţii diferite, pentru  că  Binswanger  este  mai  mult  inspirat  de  fenomenologia heideggeriană, definind omul ca  ființă-în-lume care se realizează prin iubire și comuniune,  nostritatea (Wirheit) fiind forma fundamentală a fiinţei. Pe de altă parte, Levinas fondează  umanul  nu  pe  fiinţare,  ci  pe  etică,  faţa  celuilalt fiind  începutul  responsabilităţii,  iar  omul  definit  prin datoria  infinită  faţă  de  alteritate.  Dacă  la  Binswanger celălalt  este  partenerul  iubirii  care  permite  vindecarea,  la Levinas   celălalt  este  un  apel  imposibil  de  evitat,  care precedă  orice  libertate  sau  alegere.  Cele  două  viziuni  se întâlnesc în refuzul obiectivării umane  și în afirmarea unei antropologii  relaţionale,  în  care  omul  nu  există  în  sine,  ci mereu pentru celălalt. 

Într-un  timp  în  care  știinţele  umane  caută  din  nou fundamente  etice,  afective  și  existenţiale,  contribuţiile  lui Ludwig  Binswanger,  Martin  Buber  și  Emmanuel  Levinas  se dovedesc  esenţiale.  De  la   iubirea  ca  formă  ontologică  de deschidere,  la  relaţia   Eu–Tu  ca  spaţiu  viu  al  prezenţei,  și până la faţa  celuilalt ca sursă a responsabilităţii, acești autori conturează o antropologie a relaţiei, a fragilităţii, a sensului. 

Omul  nu  mai  este  doar  un  individ  izolat,  ci  o  fiinţă  a întâlnirii,  iar  psihiatria,  filosofia  și  etica  devin  împreună 

drumuri  spre  o  înţelegere  mai  profundă  a  umanului  prin celălalt, pentru celălalt. Antropologiile lui Ludwig Binswanger și  Emmanuel  Levinas,  deși  născute  în  contexte  diferite,  cel clinic și cel etic, se întâlnesc în jurul unei idei fundamentale: aceea că omul se definește prin  relație. 

În  gândirea  lui  Binswanger,  celălalt  este  partenerul esenţial  în  procesul  de  vindecare  și  devenire  de  sine,  prin 189 

 Wirheit,  o  formă  de  fiinţare  împreună  susţinută  de  iubire. 

La Levinas,  celălalt nu este ales, ci  apare ca faţă, ca interpelare radicală, necondiţionată, sub chipul văduvei, al săracului, impunând  responsabilitate  înaintea  oricărei  decizii  sau libertăţi. Dacă Binswanger pleacă de la ontologia   ființei-în-lume  pentru  a  înţelege  suferinţa,  Levinas  inversează 

perspectiva:  etica  faţă  de  celălalt  precedă,  fundamentează 

orice  fiinţare.  Alteritatea  nu  este  simplă  relaţie  (în  ambele viziuni), ci temelia umanului, fie ca iubire vindecătoare, fie ca responsabilitate absolută. 

Gândirea  lui  Binswanger,  în  dialog  tăcut  cu  Martin Buber,  în  convergenţă  tensionată  cu  Emmanuel  Levinas, schiţează  o  antropologie  a  deschiderii:  omul  nu  este  fiinţă 

solitară, ci una care se constituie în întâlnire. De la iubirea ca  formă  originară  a  vindecării  existenţiale,  la  dialogul  viu dintre  Eu și Tu, până la etica faţă de chipul  celuilalt, aceste perspective  redefinesc  umanul  ca  relaţie,  într-o  lume marcată  de  fragmentare  și  dezrădăcinare.  Reîntoarcerea  la alteritate,  la  responsabilitate,  la  prezenţă,  nu  este  doar relevantă,  ci  absolut  necesară.  Psihiatria,  filosofia  și  etica, unite  prin  aceste  voci,  devin  împreună  o  chemare  către  o umanitate  mai  atentă,  mai  vulnerabilă,  mai  profundă.    

 Eu devin Eu doar prin Tu, ne spune Martin Buber .   

Antropologia  lui  Martin  Buber  este  relaţională  și existenţială,  viziune  în  care  omul  nu  este  definit  prin  sine însuși, ci prin întâlnirea vie cu celălalt, fundamentându-se pe celebra  filosofie  a  dialogului,  în  special  pe  distincţia  dintre relaţiile   Eu–Tu  și  Eu–El.  Omul  este  o  fiinţă  a  relaţiei,  nu  o substanţă izolată, persoană care (re)devine ceea ce este prin relaţie. El afirmă:  Omul devine Eu în măsura în care spune Tu, cu  alte  cuvinte  identitatea  umană  nu  este  dată,  ci  se construiește în și prin întâlnirea autentică cu celălalt. 

Buber  subliniază  rolul  central  al  relaţiei   Eu–Tu  ca spaţiu de constituire a subiectului. Relaţia  Eu–Tu constituie spaţiul  umanului  autentic,  această  comuniune  fiind  carac-190 

terizată  de  reciprocitate:  ambii  parteneri  sunt  prezenţi  ca subiecte vii; prezenţă, adică nu există mască, rol sau obiectivare; deschidere: celălalt nu este un mijloc, ci scop în sine. 

În relaţie omul trăiește plenitudinea fiinţei sale, locul unde se  revelează  divinul ,  pentru  că   în  fiecare  Tu  adevărat,  ne adresăm  Tu-ului  etern.  Relaţia   Eu–El  este  în  schimb  raport instrumental, funcţional, obiectivant; bazat pe utilitate, nu pe  prezenţă;  necesar  în  viaţa  cotidiană,  dar  incomplet  din punct  de  vedere  existenţial.  Buber  nu  îl  condamnă,  dar avertizează că o viaţă trăită exclusiv în registrul  Eu–El duce la înstrăinare și la pierderea umanităţii. Buber ne propune o antropologie  dialogică,  în  care  omul  este  definit  nu  prin raţiune  sau  voinţă,  ci  prin  capacitatea  de  a  intra  în  relaţie autentică.  Această  viziune  are  implicaţii  profunde:  în  educaţie,  profesorul  și  elevul  ca  parteneri  de  dialog;  în  religie, Dumnezeu ca  Tu etern, nu ca obiect de cunoaștere; în etică: responsabilitatea faţă de celălalt ca fundament al umanului. 

Antropologia  lui  Buber  a  influenţat,  la  rândul  ei psihologia  umanistă  (Carl  Rogers),  teologia  relaţională, pedagogia  dialogică,  filosofia  politică  a  ospitalităţii  și  a alterităţii.  Într-o  lume  tot  mai  reificată,  Buber  ne  reamintește  că  umanitatea  noastră  se  naște  în  întâlnire,  nu  în izolare  sau  în  posesie,  ci  în  acel   Tu  care  ne  cheamă  să  fim prezenţi. Binswanger considera, la rândul lui, că experienţa conștientă,  relaţia  individului  cu  lumea,  sunt  esenţiale pentru înţelegerea bolii mentale. 

Suferinţa ar fi o criză existenţială. Wittgenstein spunea că  cel  mai  grav  lucru  care  i  se  poate  întâmpla  omului  este acela de a fi nefericit. Psihiatria va trebui să înţeleagă rolul iubirii, al relaţiei ca deschidere originară a fiinţei. Iubirea ar fi formă originară de fiinţare, sursă de încredere, de autenticitate, de vindecare. Binswanger, dar și Marin Buber, par a fi evocat o relaţie ontologică ca la René Guénon, în zona de Principiu şi de Fiinţă. Acolo ar fi de găsit întâlnirea,  Infinitul lui  Levinas  fiind   Principiul   guénonian,  iar   Totalitatea  ar  fi 191 

 Unul ca manifestare din care apare creaţia. Importante sunt însă  identificările  riguroase,  repartizate  pe  ordine  de realitate.  Unul  ar  fi  în  zona  manifestării;  numai  în  cheia aceasta poate fi înţeles Binswanger, influenţat de Heidegger, care  insistă  pe  ideea  unei  antropologii  fenomenologic-existenţiale. Germanul înţelege omul ca  ființă în lume ( Dasein), definită prin relaţia sa cu lumea și cu ceilalţi. Accentul cade pe  experienţa  trăită,  pe  libertatea  de  a  da  sens  propriei existenţe,  pe  tensiunea  dintre  autenticitate  și  alienare.  Nu există  însă  referinţe  teologice,  ci  deschidere  către  sensul existenţei prin trăire autentică. 

Comuniunea  este  posibilitate  existenţială,  identitatea fiind  (de)  construită  fenomenologic,  prin  modul  de  a  fi  în lume.  Ea  nu  este  dată,  ci  devine  prin  confruntarea  cu propriile  alegeri,  limite  și  experienţe.  Accentul  cade  astfel pe  lumea  trăită.  Libertatea,  condiţie  esenţială  a  existenţei naturale,  constă  în  a  fi  autentic;  viaţa  își  capătă  sensul  în autenticitate,  în  alegerea  liberă  a  propriei  căi.  Nu  este  de căutat  și  de  găsit  un  sens  extern,  cât  unul  trăit,  construit din tensiunile vieţii. Libertatea nu este completă în absenţa alegerii  conștiente  și  asumate.  Omul  se  definește  prin modul în care răspunde provocărilor vieţii și își construiește fiinţa.  Moartea  este  orizontul  final  al  existenţei,  dar  nu  ca nihil, ci ca limită care dă greutate și autenticitate vieţii.  A fi pentru  moarte  devine  o  formă  de  luciditate  și  asumare  de sine. Fiinţa este de aflat în căutarea autentică. 



X.   Părintele Dumitru Stăniloae şi comuniunea eu-tu-el în chipul hristic, după asemănarea Preasfintei Treimi 

 – antropologia iconică – 

Contextul  existenţialist  a  fost  cunoscut  şi  întâmpinat critic  de  către  Dumitru  Stăniloae,  încă  din  1943,  anul apariţiei  volumului   Iisus  Hristos  sau  restaurarea  omului.  

Referindu-se la Binswanger în  Mistica  și ascetica  ortodoxă, părintele  critica  impersonalismul  acestuia:   Binswanger 192 

 socotește  că  infinitul  dragostei  este  un  infinit  al  naturii universale,  că  drumul  spre  întâlnirea  cu  acest  absolut  duce numai printr-un tu concret. De aceea pentru el nu există un drum care să ducă întâi la Absolutul ca Persoană, pentru că 

 nu  se  gândește  la  un  Absolut  Persoană.  Noi  creștinii,  care credem în Absolutul Persoană, socotind că ne  putem întâlni întâi  cu  acest  Tu  absolut,  abia  apoi  El  poate  și  vrea  să  ne îndrepte iubirea spre persoanele create după chipul Lui.  

Marele  teolog  era  de  părere  că  responsabilitatea  mea faţă de celălalt ar fi dată de responsabilitatea mea în faţa lui Dumnezeu  pentru  celălalt,  criticând  (şi)  impersonalismul lui Buber cu al său  Tu, dar şi Infinitul impersonal, de găsit cu  precădere  în  misticile  metafizice  sau  în  filosofia  lui Levinas.  Nu  existăm  decât  în  măsura  în  care  există  un suport  treimic  interpersonal   eu-tu-el,  nu  doar  un   eu-tu generic,  iar  ontologia  nu  ar  trebui  lipsită  de  întrupare,  de înviere, elemente care nu se găsesc în ideologiile razante cu hristologia  singulară propusă de creştinismul răsăritean. 

Prin  Hristos,  Calea,  Adevărul  și  Viața,  găsim  comuniunea  perihoretică  întrupată.  Numai  acea  voinţă  a  altuia, manifestată  în  cuvânt,  ne  ajută  să  experiem  intens,  clar  și durabil,  subiectul   celuilalt,  voinţă  pe  care  o  simţim  că  nu urmăreşte  scopuri  egoiste,  reducerea  subiectului  nostru  la starea  de  obiect,  ci  comuniunea  și  înţelegerea.  Numai cuvântul  altuia,  care  ne  cere  nouă  cuvânt,  răspuns  bun  la întrebare,  cuvântul  care  se  mişcă  între  doi  naște  subiectul tău  şi  al  meu,  nu  cuvântul  monolog.  Numai  atunci  o persoană omenească ne devine cu adevărat un  tu, când face din  noi  un  adevărat   eu,  încărcat  plenar  de  caracterul subiectului,  al  raportului   eu-tu.   Chiar  când  în  cuvântul altuia  se  manifestă  voinţa  de  comuniune,  nu  o  voinţă 

egoistă, putem rămâne surzi la apelul lui. El fulgeră o clipă 

în  faţa  conştiinţei  noastre,  ca  pe  urmă  să  nu  mai  auzim decât sunetul  unor vocabule laterale. Omul a  căzut pentru noi atunci din calitatea de om, adică de  tu, de subiect care 193 

caută comuniunea, ca să rămână un obiect cu un loc precis și modest în locul celorlalte. 

Antropologia  preotului  recent  canonizat  de  către Sfântul  Sinod  al  Bisericii  Ortodoxe  Române  este  astfel  una dintre  cele  mai  profunde,  mai  coerente  viziuni  teologice despre  om  din  gândirea  ortodoxă  contemporană,  înrădă-cinată  în  tradiţia  patristică,  exprimată  într-un  limbaj  viu, actual,  profund  personalist.  Contrastul  devine  semnificativ între  antropologia  teologică  și  cea  filosofică.  Răspunsul creștin  într-un  astfel  de  context  nu  poate  fi  decât  în reperele  unei  hristologii  și  triadologii   axiale,  omul  fiind după chipul și după asemănarea lui Dumnezeu. 

Pentru  părintele  Stăniloae  chipul  reflectă  raţionali-tatea, libertatea, capacitatea de comuniune, iar asemănarea este  chemare  a  omului  la  îndumnezeire,  prin  har  și  iubire. 

Viziunea  este  filocalică  și  hristocentrică,  pentru  că  omul este  creat  după  chipul  Logosului  întrupat  (Logosul  fiind chip  al  chipului  Tatălui)  iar  scopul  său  este  unirea  cu Dumnezeu ( theosis) în Hristos Iisus, Domnul și Dumnezeul nostru.  Persoana  umană  este  o  fiinţă  relaţională  și  iubitoare,  iar  discursul  antropologic  nu  poate  fi  decât  unul personalist:  omul  este  persoană  indestructibilă,  nu  doar individuaţie, fiind definit prin deschidere spre celălalt, prin capacitate de a iubi, sete de infinit, comuniune. 

Omul  este   cuvântul  cuvântător  inepuizabil,  fiinţa inconturnabilă  care  se  exprimă  prin  dialog,  prin  iubire  și taină.  Păcatul  este  închidere  de  sine,  rupere  a  comuniunii cu Dumnezeu, cu ceilalţi. Restaurarea vine prin întruparea lui  Hristos   la  plinirea  vremii,  prin  jertfă  și  înviere,  care  ne deschid nouă cale îndumnezeirii, prin viaţa în Biserică, trup tainic  al  Mântuitorului,  spaţiu  al  comuniunii,  al  harului primit  în  Duhul  Sfânt.  Suferinţa  nu  este  absurdă,  ci  poate deveni cale de curăţire, de comuniune cu Hristos. Ea poate fi  asumată  în  lumina  crucii,  ca  participare  la  suferinţa mântuitoare a lui Dumnezeu. 

Suferinţa  nu  este  idealizată,  dar  este  transfigurabilă 

prin  iubire.  Scopul  ultim  al  omului  este  îndumnezeirea ( theosis) prin har, participarea euharistică la viaţa în Hristos, fără  a  pierde  propria  identitate,  aceasta  realizându-se  prin curăţirea  de  patimi,  prin  sinaxă  eclesială  și  ascetică,  prin lucrarea energiilor necreate ale lui Dumnezeu. Moartea este efectul păcatului, dar nu are ultimul cuvânt, pentru că prin învierea  lui  Hristos  este  transformată  în  trecere  spre  viaţa veșnică.  Speranţa  eshatologică  dă  sens  vieţii  de  aici,  omul ca  preot  al  creaţiei  este  chemat  să  unească  lumea  cu Dumnezeu, să o transfigureze prin rugăciune și iubire. 

Creaţia  este  un  dar,  iar  omul  răspunsul  viu  și euharistic la acest dar. Această antropologie este teologică, mistică  și  metafizică,  nu  reduce  omul  la  psihologie  sau  la biologie,  ci  îl  vede  ca  taină  vie,  chemată  la  comuniune veșnică,  iconică  și  teologică.  Omul  este  fiinţă  creată  după 

chipul  și  asemănarea  lui  Dumnezeu,  cu  vocaţie  spre comuniune,  nemurire  si  îndumnezeire.  Persoana  este realitate dialogică deschisă spre alteritate, spre Dumnezeu, nu singularitate izolată, ci fiinţă în comuniune care devine ea  însăși  în  măsura  în  care  reflectă  iubirea  dumnezeiască 

între persoanele create. 

Cunoașterea  de  sine  este  inseparabilă  de  cunoașterea lui Dumnezeu, libertatea orientată spre iubire și comuniune, aceasta  fiind  și  finalitate  ontologică  a  persoanei.  Chipul celuilalt  este  văzut  ca  reflectare  a  lui  Dumnezeu.  Pentru părintele Stăniloae libertatea ţine de iubire, iar sensul vieţii este îndumnezeirea, devenirea întru Hristos, în comuniune cu Dumnezeu, cu ceilalţi. Libertatea este darul fundamental al omului, dar ea capătă sens deplin doar când este folosită 

în  dragoste  faţă  de  Dumnezeu,  de  aproapele;  nu  este autonomie  absolută,  ci  libertate  de  a  iubi,  de  a  dărui,  de  a trăi  în  comuniune.  Identitatea  persoanei  este  ancorată  în chipul divin imprimat în om. 

Antropologia  iconică  a  părintelui  Stăniloae  este  o viziune  teologică  asupra  fiinţei  umane  care  pornește  de  la 195 

ideea că omul este creat după chipul (icoana) și asemănarea lui  Dumnezeu,  antropologie  profund  hristologică,  relaţională, dezvoltată în mod special în gândirea ortodoxă. 

Elementele  definitorii  ale  antropologiei  iconice  ar  fi: a)  chipul  lui  Dumnezeu  în  om:  omul  nu  este  doar  o  fiinţă 

biologică sau psihologică, ci icoana vie a lui Dumnezeu, iar iconicitatea   nu  este  metaforă,  ci  exprimă  conţinut  ontologic, omul fiind chemat la comuniune, la iubire, la transfigurare; b) persoana ca fiinţă relaţională: în această viziune, persoana  umană  nu  este  individ  izolat,  ci  fiinţă  deschisă 

spre  alteritate,  spre  ceilalţi,  spre  Dumnezeu,  identitatea construindu-se în relaţie, nu în izolare; c) cunoașterea prin comuniune:  spre  deosebire  de  antropologiile  moderne  care pun  accentul  pe  raţiune  sau  pe  biologie,  în  antropologia iconică  omul  se  cunoaște  pe  sine  în  măsura  în  care  îl cunoaște  pe  Dumnezeu,  trăiește  în  comuniune  cu  El,  fiind una teologică, poetică, euharistică, articulată în jurul ideii că 

omul  este  fiinţă  a  dăruirii  de  sine,  a  comuniunii  întru Cuvânt. Altfel spus, omul este chemat să devină transparenţă 

a Cuvântului, să trăiască într-o stare de dăruire, de rostire de sine, în care fiinţa să devină loc al prezenţei divine. 

Întruparea Cuvântului este modelul și taina umanului, iar  omul  chemat  să  se  înveșnicească  prin  participare  la întrupare. Pentru antropologia iconică omul nu este monadă 

izolată,  ci  vector  al  consensului,  fiinţă  care  își  regăsește împlinirea  în  comuniune  euharistică,  în  dăruire,  în  gestul liturgic  al  vieţii.  Viaţa  însăși  este  văzută  ca  o  cuvântare  de sine în faţa celuilalt, a lui Dumnezeu. 

Muritorul  este  fiinţă  a  regăsirii,  nu  doar  un  condamnat  la  moarte,  ci  persoana  care  poate  transforma moartea  în  loc  al  întâlnirii,  al  rostirii,  al  sensului.  Este  o viziune  profund  isihastă,  dialogică.  Limbajul  este  spaţiu ontologic  de  manifestare,  nu  doar  instrument,  pentru  că 

omul se constituie prin cuvânt, prin gest, prin comunicare. 

A fi înseamnă a rosti, a dărui, a fi împreună în transparenţa 196 

Dincolo de simptom: L. Binswanger – psihiatrie existenţială... 

sensului.  Antropologia  iconică  respinge  tendinţele  de  a reduce  omul  la  dimensiuni  economice,  sociale,  culturale  și transcende  reducţionismul  vremii,  afirmând  că  taina persoanei  umane  nu  poate  fi  epuizată  de  niciun  sistem ideologic sau știinţific. Viziunea are implicaţii profunde nu doar  în  teologie,  ci  și  în  educaţie,  etică,  psihologie,  în modul în care înţelegem demnitatea umană. 

Părintele  Dumitru  Stăniloae,  considerat  cel  mai  mare teolog ortodox român al secolului XX, a avut astfel o relaţie complexă,  profundă  cu  ideile  filosofice  contemporane, inclusiv  cu  existenţialismul,  dialogând  critic  cu  gânditori precum Ludwig Binswanger și Martin Buber. Raportându-se la  existenţialism,  Dumitru  Stăniloae  nu  îl  respinge,  ci  îl reevaluează,  îl  filtrează  din  perspectiva  teologiei  ortodoxe, apreciind  accentul  existenţialismului  pe  libertatea  persoanei  umane,  pe  autenticitate,  dar  considerând  că  lipsa unei dimensiuni teologice ar  duce la  dezontologizare. Spre deosebire de existenţialismul ateu (Sartre, Camus), Stăniloae propune o existenţă personală în comuniune, fundamentată 

în relaţia cu Dumnezeu, pe raportul   eu, tu și el în transparenţa  Preasfintei  Treimi.  În  raportul   eu/tu/el  se  reflectă 

raportul  Persoanelor  Sfintei  Treimi.  Existenţa  umană  ar  fi poziţionată  în  faţa  unei  continue  alternative,  dezvoltată 

prin exerciţiul responsabilităţii. 

În ce privește dialogul cu Ludwig Binswanger, psihiatrul existenţialist mai sus pomenit, pare că gândirea acestuia l-a influenţat în ce privește ideea de persoană și relaţie. Stăniloae preia de la Binswanger ideea că omul nu este individ izolat, ci fiinţă relaţională, dar o duce mai departe teologic: relaţia autentică este cu Dumnezeu, cu ceilalţi prin iubire. Critică 

abordarea psihologică a lui Binswanger ca fiind incompletă, lipsită  de  dimensiunea  spirituală,  eshatologică,  oferind vectori de depășire, de  perspectivă inversă. 

Stăniloae  valorifică  și  viziunea  dialogică  a  lui  Martin Buber, dar o transfigurează: relaţia  eu–tu devine comuniune în  iubire,  nu  doar  întâlnire  interpersonală.  În  teologie, 197 

relaţia  eu–tu este împlinită în relaţia cu Dumnezeu, care nu este  un   tu  impersonal,  ci  Persoană  iubitoare.  În  mod evident, teologul nu se aliniază curentelor existenţialiste, ci le transfigurează în lumina revelaţiei ortodoxe. El ne oferă o viziune personalistă, în care omul este chemat la îndumnezeire  prin  comuniune  și  iubire,  nu  doar  la  autenticitate psihologică sau filosofică.    

 Cel  mai  frumos  şi  mai  convingător  discurs  despre dragoste  (ar  fi)   îmbrățişarea.   Acest  citat  extras  din   Iisus Hristos sau restaurarea omului exprimă  ideea că iubirea nu este  doar  emoţie  sau  idee,  cât  realitate  trăită,  concretă, experiență  care presupune comuniune în iubire. 

 Împărtăşania  mai  deasă  face  ca  în  trupul  şi  sângele nostru  să  se  întipărească  tot  mai  mult  trupul  şi  sângele  cel curat  şi  înviat  al  lui  Hristos,  astfel  fiind  depășit  existenţialismul  secular,  propunând  restaurarea  ontologică  a persoanei  prin  participarea  la  viaţa  divină.    Sfânta  Treime este  suprema  taină  a  existenței,  care  explică  toate,  fără  de care  nu  se  poate  explica  nimic.   Spre  deosebire  de  filosofia existenţialistă  care  pornește  de  la  individ,  existenţa  este fundamentată aici pe comuniunea interpersonală a Treimii.    

 Religia nu este o teorie, ci un mod de a fi, gândul fiind poate  decupat  din  existenţialismul  autentic,  însă  depășit prin  integrarea  iconică  în  trupul  hristic  al  comuniunii interpesonale.   Egoismul îi face pe oameni netransparenți între ei,  face  lumea  un  zid  opac  între  ei  şi  Dumnezeu,  individua-lismul  fiind  evaluat  critic  în  favoarea  unei  antropologii  a transparenţei, a comuniunii . 

 Numai  în  dependență,  provocat  de  Logosul  suprem, spiritul uman este în dialog cu Preasfânta Treime.  Dialogul existenţial este transfigurat într-unul teologic, omul definindu-se prin relaţia cu Unul din Treime, cu Logosul întrupat. 

